
Med   Sang  og  Spil  gaaer  Barden  frem, 

Hvor  hao  i  Liret  ledes; 

Han  sjunger  om  sit  fjerne  Hjem, 

Det  himmelske  Jerusalem, 

Og  Taagerne  adspredes. 

Han  smiler  ad  den  stille  Død, 

Som  modner  Sæden  i  sit  Skjød. 

Med   Sang  og  Spil  lød   Davids  Fjed 
I  Templets  bøie  Haller. 
Han  qvad  om  Gud  og  Enighed,  — 
Og  salig  svæver  Aanden  ned, 
Naar  Skjalden  den  paakalder; 
Og  til  hans   Sang  og  Harpespil 
End  fjerne  Slægter  lytte  vil. 

Med   Sang  og  Spil  en  mægtig  Aand 

Sig  svinger  over  Jorden; 

Den   løser  Støvets  tunge   Baand, 

Den   Skjalden   Harpen  gi'er  i   Haand, 

Og  stemmer  selv  Accorden; 

Og  breder  Aanden   Vingen   ud, 

Da  knæler  fromt  han  for  sin  Gud. 


O  from  Begei string!   Harpen  stem, 

Du  over  Skjalden  vaage. 

Du  viste   ham   det  rette  Hjem, 

Det  himmelske  Jerusalem, 

Bag  Tidens  dunkle  Taage. 

Han  hilser  Dig  med  Sang  og  Spil, 

Til   Døden  trykker  Øiet  til. 

O.  Sietbye. 


Dei  frenbrydeide  Vaar. 


Ungene  grønnes,  og  Skovenes  Kroner 
Nylig  fremsprungne  Smaragder  bedække, 
Ætheren  lunes,  og  Sangeren  toner 
I  den  beknoppede,  svulmende  Hække. 
Vinteren  bort  til  de  livløse  Poler 
Flygter  med   Natten  og  Kulden  og  Taagen ; 
Flora  paa  Leiet  af  friske  Violer 
Opslaaer  sit  Øie,  sødtsmilende,  vaagen. 

Harpe,   som  hang  paa  de  riimfrosne  Grene, 
Hyllet  i   Snee  og  i  rugende   Mørke, 
Stum  og  forladt,  medens   Boreas  ene 
Hyled  en   Liigsang  i  Vinterens   Ørke, 
Harpe !   din  lis  har  Apollo   bortsmeltet, 
Da  han   i   Østen  steg  frem  i   sin  Lue. 
Straalende  hænger  Du  nu  under  Teltet 
Med   den   blaahvælvede,   udstrakte   Bue. 


Kom  og  lad   Flora,  den   unge  Gudinde, 
Stemme  Dig  med  sine  sneehvide   Hænder. 
Herligt  bepurpres  den   kneisende  Tinde 
Hist  af  den   hvirvlende  Kugle,   som   brænder. 
Hen  paa   det  bølgende   Græs  vil  jeg  stirre. 
Som  i   den   mørkeblaae  Vove  sig  taber. 
Lærkernes   Slag  vil  jeg  høre,   som  dirre, 
Slaae  dine  Strænge,  og  prise  min   Skaber. 

Straale,   som   brænder  i  smægtende  Øie 
Paa  den   uskyldige,  elskende  Pige, 
Straale,   Du  Skjønhedens  høieste  Høie! 
Ned  i   mit  bævende  Hjerte   Du  stige. 
Elskende  To,   som  i   Skyggerne  vanke! 
Indsmiil  mig  Saligheds  reneste  Lue; 
Da  skal  min   brændende,  hellige  Tanke 
Tonende  hvirvle  til   Himmelens   Bue. 

Da  skal  de  smilende,  unge  Hyrdinder 
Nærme  sig  mig  under  skyggende  Grene 
Henrykt  ved   Bækken,  som   perlende  rinder 
Over  de  hvide,   sølvspraglede   Stene; 
Svævende  de  om   min   Harpe   skal  dandse, 
Som  deres   Skjønhed   at  tolke  kun   stræber. 
Da  skal  jeg  prydes  med   blomstrende   Krandse, 
Da  skal  jeg   kysses  af  blomstrende  Læber. 

Selve  de  sølvlokte  Gubber   skal   høre 
Gjerne  min   Sang  fra  den  mosgroedé  Hytte. 
Blidt  skal   de  staae  i  de  aabnede   Døre, 
Og  til  veemodige  Tonefald   lytte. 


I  deres  gamle  uskyldige  Sjæle 

Foraarets  Fryd  jeg  med  Kraft  skal  ind  sjunge, 

Til  de,  fremkaldte  af  venlige  Fjæle, 

Nyde  et  Foraar,  evindelig  unge. 

Hyrden  min  Sang  skal  gjentage,  og  smile, 
Naar  ban  om  Aftnen  med   bøgende  Vrimmel 
Skynder  sig  bjem  til  en  qvægende  Hvile, 
Stirrende  ben  paa  den  glødende  Himmel. 
Tidt  paa  sit  Rør  skal  ban  stræbe  at  ligne 
Strængenes  Toner,  som  bævende  vige. 
Da  skal  ban  føle  Naturen,  og  signe 

Skjønbedens  Gud,  og  omfavne  sin  Pige. 

« 

Ak,  men  hvad  haaber  jeg,   mægtig  henrevet, 

Salig  indlullet  i  bellige  Drømme, 

Blussende,   freidig,  af  Indtrykket  drevet, 

Mens  mine  Tanker  i  Anelser  svømme? 

Kan  vel  en   Spurv,  skjøndt  den   saligt  sig  fryder. 

Tolke  sin   Saligbed,  som  Pbilomele? 

Kan  vel  min   Sang,    skjøndt   i  Vaaren   den   lyder, 

Male,  Natur!  dit  fortryllende  Hele? 

Ak,  der  var  Een!    Skjøndt  fortæret  af  Smerte, 

Skjænkte  ham  Gud  en   udødelig  Flamme 

Og  for  Naturen  det  aabneste  Hjerte; 

Han  kunde  tolke,  hvad  Andre  kun  stamme. 

Rungsted!  din  lange  og  frugtbare  Fure 

Grønnes,  som  forben,  og  spirer,  og  pranger, 

Mens  ved   de  gamle  og  gothiske  Mure 

Gray  in  uldet  længst  har  omfavnet  din  Sanger. 


Hellige  Ewald!  i  Danemarks   Skove 

Feler  min  Sjæl  at  forklaret  Du  svæver. 

Bølgende  over  den  krusede  Vove, 

Luttret  din  Aand  gjennem  Roserne  bæver. 

Lad  den  opgløde  de  frostige  Strænge, 

Gyd  i  mit  Bryst  dine  hellige  Luer, 

Da  skal  mit  Hjerte  i  Harpen  sig  trænge, 

Da  skal  jeg  tolke,  hvad   nu  kun  jeg  skuer. 

Oehlenschlager. 


Freidigt  Stunerlh. 


I      Hvor  deilig  er  Naturen,  og  hvor  rolig! 

Høit  hvælver  sig  den  grønne  Blomsterbolig, 
■      Svagt  Sommerfuglen   spæde  Græs  nedtynger, 

Og  Bækken  risler  blaa,  mens  Fuglen  synger. 

Ned  fra  Olympen  Flora  venlig  kommer. 
Mildt  bølger  i  den  unge,  friske  Sommer 
Gudindens  blonde  Lok;  for  Vinden  svinge 
Sig  tunge  Ax,   som  gyldne  Ørenringe. 

Livstykket  svulmer  græsgrønt  for  mit  Øie, 
Omkring  Gudindens  trinde  Liliehøie. 
I  Maanskin   Bølgerne  sig  langsomt  vælte, 
Og  spinde  hendes  Liv  et  Sølverbælte. 

S      See-  muntre  Satyr  hist  med   Bukkefødder, 

Hvor  han  bag  Busken  gaaer  og  knækker  Nødder. 
See  Faunerne,   hvor  de  paa  Høien   dandse, 
Og  binde   Dionysos  Epheukrandse. 

I   Skoven   dybest  inde  Pan  jeg  skuer. 
Han   smiler;  dog  jeg  for  hans   Aasyn  gruer. 
Hiin   unge  Faun,  den  yenlige,   den  lille, 
Han  lærer  paa  sin  Syrinx  nu  at  spille. 

O   Piger!   lader  det  et  Varsel   være, 
Lad   Syrinx'   bittre  Skjæbne  Eder  lære, 
Ei  at  foragte  Elskovs  varme  Bønner, 
Og  ei  at  spotte  Skovens  raske  Sønner. 

Hun  flygted  daarlig  ud   af  Gudens   Arme, 
Som  brændte  inderligt  af  Elskovsvarme, 
Da  blev  hun   til   et  Siv,  af  Skum   indsløret, 
Og  Vinden   klaged   sørgeligt  i   Røret. 

Og  til   en  Fløite  gjorde  Gudens   Hænder 
Det   arme   Siv;  endnu   hans   Hjerte  brænder, 
Naar  han  om   Aftnen  under  Egens  Kroner 
Aflokker  Fløiten   søde  Veemodstoner. 

Saaledes  ogsaa  Daphne  maatte  bøde, 

Kold  fo/  Apollos  høie   Morgenrøde. 

Nu  maa  hun   lønne  hver  en   Harpes   Tone, 

Jeg  haaber  selv  en  Krands  af  hendes   Krone. 

Men   stille!    Artemis  paa   Høien  løber. 
Hvor  tryllerisk   hun   sig  i   Skyen   svøber! 
Igjennem   Skyens  Rift  og  Skovens   Bue 
Hun   ryster  vildt  sin  Fakkels  blege  Lue. 


Alt  Hecate  hen  over  Engen  træder, 
Og  ind   i   Skumring  sine  Urter  klæder; 
Til   Duft  hun   Natviolen  sødt  bevæger, 
Og  lukker  Jomfrurosens  Purpurbæger. 

Med  langsom  Gang  hen  over  Mark  og  Floder 
Erindringens  Gudinde,  Musers   Moder, 
Den  stille   Mnemosyne  mig  besøger, 
Og  læser  høit  for  mig  i  gamle  Bøger. 

Hvor   Natten  hisset  sortindsløret  sidder, 
Og  lytter  taus  til  Nattergalens  Qvidder! 
To  Børn   hun   breder  sine  Vinger  over, 
Eet  lader,  som  det  sov,  det  andet  sover. 

Det  første  vaagner  snart  med  Morgenrøden, 
Det   andet  vaagner  ei,  thi  det  er  Døden. 
Det  første  rører,  venligt  som  en   Engel, 
Mit  Øie  med  sin  lange  Valmustængel. 

Hvo  kommer  hist?  I  hulde   Smaa  med   Vinger 
Af  gjennemsigtigt  Flor!  siig,  hvad  1  bringer. 
Et  Skuespil  I  op  for  mig  vil  føre? 
Jeg  hører  Eder  med   mit  indre  Øre. 

I  vakkre  Glutter!  Nogle  staaer  i  Lue 
For  mine   Blik,  med   Harnisk  og  med    Bue; 
I  Træet  klattre  Nogle,  Nogle  svømme 
1  Bækken. om,  og  raabe:    »Vi  er  Drømme. 

Ifald   Du  bare  smukt  vil  ligge  rolig, 
Da  skal  Du  blive  snart  med  os  fortrolig. 
Vor  Leg  skal  glæde  Dig;  men  dine   Blikke 
Maae  være  lukte,  vaagne  maa  Du  ikke.« 

0  søde  Drøm!  Jeg  skuer  grant  i  Aanden 
Den  gamle  Oldtid  række  Fremtid   Haanden; 
Mat   synker  Døgnet  ned,  som  vilde  hindre, 
Og  tætforenet  seer  jeg  Begge  tindre. 

Hvad  lysner  .hist  i  Østen?  Ak,  hun  stiger, 
Den  rosenrødeste  blandt  alle  Piger, 
Aurora!   Hun  forsvandt?  En   Yngling  kommer, 
Hans   Blik  opliver  flux  den  muntre  Sommer. 

Han  griber  i  sin  Harpes  gyldne  Strænge, 
Og  Dagen   skylder  ham  ei   Svaret  længe, 
Det  lyder  høit  fra  Fjeld,  fra  Bjergets   Gruber, 
Og  skringrende  fra  tusind  Fuglestruber. 

Men  ogsaa  mig  Du   skjænkte   Mund   og  Tunge, 
Phøbus  Apollo!  for  din  Lov  at  siunge. 
Min   Sang  skal   strømme  ud  fra  Skovens  Krone, 
Og  lyde  mod   din  gyldne  Himmelthrone. 

Tak  for  din  Gnist  af  Ild,  af  Morgenrøde! 
Det,  som   Du  gav,   det  stræber  Dig  imøde, 
For  atter  til  sit  Middelpunkt  at  ile, 
Naar  Du  mig  rammer  med  de  gyldne  Pile. 

Oehlenschlåger. 

lidfieUei. 


Jeg   sad   paa  Pynten  ved   Sundets   Bred, 

Himlene   smiilte, 

Og   saae  med   Længsel  i   Dybet  ned, 

Bølgerne  hviilte ; 

Da  bælded   Solen   til   Havets   Bryst, 

Og  rundtom   rødnede  Luft  og  Kyst. 

Og  brat  fra  Skyerne  Stræugeleg 

Anelsen   vakte, 

I  Aftenrøde  Musen  nedsteg, 

Harpen   mig  rakte. 

Og  rask   et  brændende  Kys   mig  gav, 

Nedsynkende  i  det  luende   Hav. 

Da  rundt  en  anden   Natur  der  blev: 

Vindene  talte ; 

Fra  Skyer,   som   blege  for  Maanen   heudrev, 

Aanderne  kaldte ; 

Et  Hjerte  slog  varmt  og  kjærligt  i  Alt, 

I  Alt  mig  vinked   min  egen   Gestalt. 

Dog  blev  fra  nu  for  Tanke  og  Trang 

Jorden  et  Fængsel; 

Vel  lindrer  ved  Anelse,  Drøm  og  Sang 

Hjertet  sin  Længsel, 

Dog  brænder  mig  Kysset,  jeg  kjender  ei   Fred, 

Førend  jeg  drager  Himlene   ned. 

Schack  Staffeldt. 


i** 

Kærligheds  Veie. 


Der  gaaer  en  Aand  i  Stilhed  ved  vor  Side, 
Der  smiler  med  os,  er  vort  Hjertp  glad, 
En   venlig  Aand,   der  trøster,  naar  vi  lide. 
En  mild  Forsoner  ved  det  strenge  Had. 
Hvad   end  vi  vente,  haabe,  troe  og  vide, 
Ved   den   besvares  kun  det  sidste  Hvad. 
Thi  den  er  Hjertet  i  det  store  Hele, 
Der  mildt  pulserer  i  dets  mindste  Dele. 

Dens  Navn  er  Kjærlighed.      Den  vandrer  stille, 
Og  hemmeligt  dens  Yeie  stundom  gaae. 
Thi  stjaalent  maa  den  lede  hen   sin   Kilde; 
Ak,  ellers  ofte  vi  den  ei  forstaae. 
Den  sysler  ufortrødent  tidligt,  silde. 
Hvor  er  det  Sted,  hvorhen  den  ei  kan  naae? 
I  Oprørs  Toner  mærker  man  dens   Stemme; 
I  Lunets   Skjælmerier  har  den  hjemme. 

I  et  ufølsomt  Bryst  den  ofte  gyder 

Sin  milde  Strøm,  naar  vel  den  troes  forskudt. 

Den  over  en  forstenet  Fordom   byder, 

Den  knytter  fast  et  Baand,  der  synes  brudt. 

Igjennem  Omvei  den  til  Hjertet  bryder, 

Og  tvinger  til  den   mildeste  Tribut. 

Den  taler,  naar  vi  til  dens  Stemme  lytte, 

Som  Evangeliet  i  Billed  og  i  Mythe. 

Om  den   Naturens   Værker  Vidne   bære. 
En  Urt  er  i  sin   Ringhed  en   Prophet, 
Der  ofte   vidner  bedre  til  dens   Ære 
End  selv  den  høitbegeistrede  Poet. 
Den  aander  fra  Religionens   Lære; 
Der  hersker  den  som   i  sit  Grundgebeet. 
Den  hæver  sig  af  Frelsens  Tornekroner, 
Og  trøster,  og  velsigner,  og  forsoner. 

Og  mange  Syner  i  en  Digters  Hjerne 
Kan  træde  frem  til  Liv  paa  Musers  Bud. 
Han  lever  med  det  Nære,  med  det  Fjerne, 
Med  Mephistopheles,  med  Faust,  med   Gud. 
Men  Kjærligheden  er  hans   Digtnings   Kjerne, 
Der  gjennem  alle   Straaler  bryder  ud, 
Og  hvert  et  Digt,  hans  Hjerte  har  i  Eie, 
Er  meer  og  mindre  Kjærlighedens  Veie. 

En  Elsker  liig,  der  ufravendt  betragter 
Den  Elskte  med  den   ømmeste  Critik , 
Og  sværmer  selv  for  Feil  og  egne   Fagter, 
Hun  af  Naturens  Haand  i  Tilgift  fik: 
Som  han,  en  Digter  sværmende  betragter 
Den  hele   Verden  med  en  Elskers  Blik. 
Ham  er  et   Digt  til  Ranken  hist  om   Muren 
En  Kjærligheds-Erklæring  til  Naturen. 

—    —   Og  da  jeg  nu  igjen   var  vendt  tilbage 
Til  Hjemmet  fra  et  skjønt,  men  fremmed   Land, 
Og  atter  her  betroede  min   Klage 
Til  Mark   og  Skov  og  til  den  tause   Strand, 


14 


Da  brød  jeg  ud:   O   I  forsvundne   Dage! 
I  Minder  fra  et  skjønt,  men  fremmed   Land ! 
Til  Mund   og  Hjerte  vil  jeg  Eder  trykke; 
Men  her,  kun  her  er  Kilden  til  min   Lykke. 

Og  da  jeg  fandt  mig,    langt  fra   Byens   Vrimmel, 

En   Sommerdag  paa   Vei  og   Mark   igjen, 

Og  Heden   brændte   fra  den   stille  Himmel, 

Hvis   hvide   Bomulds-Skyer  let  gled  hen, 

Og  kun  et  Fnug  fra  Markens   Blomsterstimmel 

Paa  Luftens   matte  Aande  holdt  sig  end, 

Mens   hist  man   hørte   Bien   uvis  surre 

Ved   Grøften   om  en   stille,   støvet  Burre   — 

Og  da  jeg  op  ad   Dagen  havde  vundet, 
Emilie!   til   dit   Erindrings- Væld, 
Og  nu  mit   Blik  fordybed   sig  i   Sundet, 
Hvis   brede   Vand   er  Hvile  for  min   Sjæl ; 
Forbi  mig  gled   et  Syn,  et  længst  forsvundet: 

0  Schweiz!    hvad    er   mod   Havet  Simplons  Fjeld! 
Det  klare  Blaae,  hvor  Himmelen   sig  speiler, 

Og  Skibet  let  som   Bomulds-Skyen   seiler! 

* 

Omsider,  da  jeg  mat  af  Solens  Pile 

Til   Skovens   Dæmrings-Skygger  maatte  tye, 

Og  fandt  mig  —  ak,  jeg  maatte  næsten  smile!  — 

1  Dyvehavens  gamle  Hegn  paany, 
Hvor  Træernes   højtidelige  Hvile 
Nær  ved  Fortuneu   breder  ud   et  Ly; 

Hiin   stille   Plet,   den   skjønneste  jeg  kjender, 
Hvor  jeg  forlod  engang  en  ædel  Kreds  af  Venner  — 

Da  brød  jeg  ud   —  tilgiver  mig  —  med  Taarer 

0  Danmark,  tryk  mig  atter  til  dit  Bryst! 
Til   Ridder  for  din  Skjønhed  jeg  mig  kaarer, 
Dit  Hav,   din   Mark  og  Skov,  din  tause  Kyst. 
Det  Fremmede,  dets   Glands  mig  ei  bedaarer: 
Paa  Appenninen   lød   min   Bjemvees   Røst. 

Thi  Frastand,  Længsel,   Savnet  af  vort  Eie 
Er  Kjærlighedens  hemmelige  Veie. 

Den   Aand,  der  venligt  trøster,  naar  vi   lide, 
Og  smiler  med  os,  er  vort  Hjerte  glad ; 
Den  Aand,  der  understøtter  dem,  der  stride, 
Og  os  forsoner  med  et  bittert  Had; 

1  Laurens  Lund   den  hvisked  ved   min   Side : 
»Beil   ikke  her  til  Laurbærtræets  Blad! 
Dig  griber  dette   Syn,  der  er  Dig  fremmed ; 
Men   hjemme  har  din  Lyra  kun  i   Hjemmet.« 

—   For  Eder,  for  den  Kreds,  den  være  lille, 
Den   være  stor,   der  lytter  til  min   Sang, 
For  Eder  toner  atter  den  med  milde, 
Huus vante  Toner  til   min  Lyras   Klang. 
Ja,  her  i  Hjemmet  kan  jeg  atter  spille ; 
Mig  driver  her  en  Elskers  dybe  Trang. 
Ak,  Digtet,   der  om  Eders  Yndest  beder, 
En  Kjærligheds-Erklæring  er  til  Eder. 

Henrik  Hertz. 

flUrgenT&ndring. 


Oaa  huldt  til   den  hellige   Bøgeskov 
Det  vinkte  mig, 

0  Jord !  hvor  end  aldrig  den  tunge  Plov 
Havde  furet  Dig. 

De  hulde  Smaablomster  saa  venligt  stod 

1  dunkle  Ly, 

De  smiilte.  saa  inderligt  ved  min  Fod 
Mod  Himlens  Sky. 

Til   Skoven  jeg  gjennem   en   Mark  monne  gaae. 

Da  fik  jeg  see 

En  vældig  Steenhob  paa  Marken  staae 

Mellem  Høie  tre; 

Den  stod  saa  ærværdig,  graalighvid, 

En  aflang  Ring. 

Her  holdtes  der  vist  i  gammel  Tid 

Et  Kongething. 

Paa  Kampestenen,  som  hisset  staaer. 

Stolkongen  sad 

Med  Krone,   Scepter,  i  Zobel   og  Maar, 

Saa  faderglad; 

Og  hver  en  Kriger  alvorlig  treen, 

Fredsæl  i   Aand, 

Og  satte  sig  rolig  paa  sin   Steen 

Uden   Sværd   i  Haand. 

Paa  Høien   hisset  stod   Kongens  Gaard 

Med  stærken   Muur. 

Hist  havde   hans   Dotter,  den   væne  Maard , 

Sit  Jomfrubuur. 

Og  paa  den   tredie  et  Tempel   stod, 

Berømt  i  Nord; 

Der  offredes  rygende  Bukkeblod 

Til  Asa-Thor. 

0  venlige  Mark!   O   Lund   saa  prud! 

Græskjølne   Væng ! 

Overalt  havde  Flora  pyntet  ud 

Sin  Brudeseng. 

Paa  Marken  kneiste  de  røde,   blaa 

Kornblomster  frem. 

Jeg  maatte  standse,  jeg  maåtte  staae, 

Og  hilse  dem. 

Velkommen  atter  igjen  i  Aar 

Paa  grønnen  Jord! 

Hvor  lifligt  I  op  i  den   unge  Vaar 

Blandt  Kornet  groer! 

Som  Stjerner  I  blinke,  blaat  og  rødt, 

Blandt  gule  Lyn. 

0  hvor  fortryller  mig  barnligsødt 

Jert  Sommersyn ! 

»Ak,  Digter!   Du  har  kun  lidt  Forstand. 
Ak,  Herregud! 

pu  skulde  kun   see  vor  Eiermand, 
Hvor  han  seer  ud. 

Hvergang  han  seer  os,  han  kalder  os  Tant, 
I  Øiet  en  Torn; 

Han   kalder  os  Helvedes   Klint  iblandt 
Det  velsignede  Korn. 

Den   største  Naade,  han   viist  os  har 

I  dette  Liv, 

Er  det,  at  han  stundom  af  Lommen  ta'er 

Sin  Foldekniv, 

Og  skjær  sig  en  Haandfuld,  stor  og  tung, 

Under  vranten   Snak, 

Og  blander  os  i  en   Sælhunds-Pung 

Blandt  Røgtobak. 

Han   siger,  at,  smøget  paa  den  Maneer, 

Vi  arme   Skrog 

Efter  fattig  Leilighed   Verden  teer 

Nogen  Nytte  dog. 

Forresten  vor  Skjønhed,  rød   og  blaa, 

Er  hap  som  hip. 

Alt   Nyttigt  bør  gjennem   Munden  gaae, 

Det  er  hans  Princip.« 

I  arme  Stakler !   den  arme  Mand ! 

De  arme  Mænd, 

Som  uden   salige  Glæder  kan 

Gaae  Livet  hen, 

Som  ei  begribe,  hvad  Gud  har  gjort, 

Som   ene  veed, 

At  Munden  er  den  nærmeste  Port 

Til  Salighed! 


19 


S  ni  aab  lom  s  ter!  ak,  som  det  Eder  gaaer, 

Saa  gaaer  det  mig. 

Ed  stakkels  Poet  som   en   Kornblomst  staaer, 

Og  græmmer  sig. 

Det*nærende  Korn  kun  i  Veien   han  er; 

Hvad  retter  han  ud? 

Han  hæver  sit  barnlige  Farveskjær 

Kun  fromt  til  Gud. 

Kom,  Blomster!   vi  høre  tilsammen,  vi, 

Kom,  vakkre  Glut! 

Og  slyng  Dig  med  tryllende   Sympathie 

Om  denne  Luth, 

Og  bæv.  som  Zephir  bevæged   dit  Blad, 

Ved  Strængens  Klang; 

Saa  synge   vi  hver  vor  Skaber  glad 

En  Morgensang. 

Oehlenschlåger. 


Musens  Tale. 


Du  sover,  danske  Digter! 
Du  sov  alt  mangt  et  Aar: 
Et  helligt  Kald   Du  svigter, 
Naar  ei  Du  Harpen  slaaer. 

Snart  iler  bort  din   Sommer; 
Snart  Vintrea  hos  Dig  staaer: 
VaagQ  op,  for  Natten  kommer, 
Før  Døden  ned   Dig  slaaer. 

Hvi  vil  Du  saa  forstumme? 
Mon  ei  dit   Hjerte  sang? 
Mit  Tempel  kan  vel  rumme 
Dig  i  sin  Sidegang. 

Jeg  tidt  Dig  jo  besøgt«, 
Naar  Du   saa  eensom  sad ; 
Naar  Alfer  om  Dig  spøgte. 
Jeg  Sange  for  Dig  qvad. 

Dit  Hoved  har  jeg  viet, 
Dit   Bryst,   dit  Hjerte  til; 
Hvi  har  Du  længe  tiet 
Med   Sang  og  Harpespil? 

Jeg  æsker  Dig  for  Skranken: 
Min  er  Du  til  din   Død. 
Op,  over  Klippen,  Banken! 
Det  har  slet  ingen  Nød. 

Du  seer  en   Gudeskare 
Saa  herlig  om  Dig  staae: 
Den  vil  din   Fod   bevare, 
At  opad  Du  maa  gaae.     * 

Hvi  hører  jeg  dog  Sukke 
Saa  tidt  ved  Dag  og  Nat? 
Hvi  vil  Du  indelukke 
Dit  Hjertes  rige  Skat? 

Hvi   vil   Du  den   ei  dele, 
Den  Skat,  som  Guder  gav? 
Beholdt  Du   selv  det  Hele, 
Da  var  Du  kun  dens  Grav. 

Thi  sid  ei,  liig  en   Skygge, 
I  tause  Aanders  Kreds: 
Glem  ei  din  Digterlykke; 
Deel  den   —   og  vær  tilfreds! 

Nikolai  Søtoft. 


Silkearmen. 

Til  en  Veninde. 


Hos  alle  Dødelige, 
I  hvert  et  Bryst,   der  aander, 
Blev  lagt  en  stille  Smerte, 
Der  hemmeligt  sig  vaander. 

Den  ligger  dybt  i  Hjertet; 
Det  er  en   Orm,  der  nager, 
Og  den  er  taus  som  Ormen, 
Og  kjender  ei  til  Klager. 

—  En   Silkeorm  bestandigt 
Ved  Nat  og  Dag  maa  spinde, 
At  Sommerfuglen  siden 

Af  Svøbet  sig  kan  vinde. 

Og  Ormen  i  vort  Hjerte, 
Den  spinder  Nætter,  Dage, 
At  Sommerfuglen   Psyche 
Af  dette   Svøb  kan   drage. 

I  Farver  og  i  Toner, 

I  Ord,   som  Kunst  forbinder, 

I  hver  en   enkelt  Syssel 

Vor  Kummer  ind  sig  spinder. 

Thi   Spindet  er  kun   Straaler 
Af  Alt,  hvad  Sjælen  skaber. 

—  Mit  Spind   er  Digtekunsten, 
Hvori  min   Sjæl   sig  taber. 

Mit   Spind   er  Digtekunsten   — 
O   faureste  Veninde! 
Og  gammel  Sorg  er  Ormen, 
Der  Nat  og  Dag  maa  spinde. 

Den  spinder,  hvad  den   evner. 
Den  spinder  paa  sin   Lykke, 
At  den  engang  forvandlet 
Befries  kan   som   Psyche. 

—  For  Silkeormen  sætter 
Man  Blade  hen  og  Stilke, 
Og  siger  til  hverandre: 
Pas  paa,  den  spinder  Silke! 

Og  naar  den  vel  har  spundet, 
Og  sidder  i  sit  Fængsel, 
Hvor  Mange,  troer  Du,  agte 
Paa  Sommerfuglens  Længsel? 

—  Og  nu,  naar  jeg  af  Sorger 
Er  taus  og  sluttet  inde, 

Saa  kommer  man,  og  venter 
Paa,  hvad  jeg  nu  vil  spinde. 

Man  venter  Herligheder, 

Ak  Gud,  jeg  veed  ei  hvilke! 

Og  siger  til  hverandre : 

Pas  paa,  han  spinder  Silke!. 

Henrik  Herti. 

Til  Læseren. 


Medens  Christian  Winthers  milde  Haand 
Lyren  slaaer  om  Lammet  og  om  Oxen, 

—  (Barnlig  selv,  han  kun  til   Barnets   Aand 
Taler  her,  og  forbigaaer  hver  Voxen)   — 
Medens   Hertz  og  Andersen  mod   Syd 

Foer  med   deres   Snekker  til  Neapel, 
•  Gaaer  fra  denne  Stræng  en  dæmpet  Lyd, 
Løber  denne  lille  Baad   af  Stabel. 

»Skynd   Dig,«    nys  opmuntred   mig  en   Ven, 
»Hurtigt  skriv,  at  snart  Du  Bogen  ender, 
Inden  Danmark  seer  sin  Hertz  igjen, 
Inden  Christian  fra  de  Smaa  sig  vender. 
Skynd   Dig:   end   man  ændser  Digtrens   Pen, 
Men  ret  snart  der  komme  Rigets   Stænder; 
Da  seer  man  til  Talerstolen  hen, 
Uhørt  Harpen   bli'er  i   Skjaldens  Hænder.  *    - 

Hvis  Du  holder  af  at  læse  Qvad, 
Digtede  til  Fyrsters  Fødselsdage, 
Vend   dit  Øie  da  fra  dette  Blad, 
Aldrig  denne  Bog  vil  Dig  behage. 
Mennesket  jeg  kun  betragte  vil, 

—  Koften  blender  ei  som  Furpurkaaben  — 
Jeg  vil  tolke  Lidenskabens   Spil, 

Tolke  Hjertets   Frygt  og  Sorg  og  Haaben. 

Dybt  i  Dalen  er  mit  simple  Hjem, 
Aldrig  vil  paa  Bjerget  op  jeg  klavre; 
Lad  for  Andre  Slottets  Port  paaklem, 
Jeg  vil  see  paa  Bondens  Rug  og  Havre. 
Dog  ifald  til  Kongeborg  engang 
Jeg  gaaer  vild,  fra  Marken  og  fra  Haven, 
Ei  som  Smigrer  skriver  jeg  min  Sang: 
Thi  den  gj  ælder  Konger  da  —  i  Graven. 

Kjøb  mig  ei,  hvis  i  hver  Linie  Du 

Vil  en  Skjønhed   see,  en  nyfødt  Tanke; 

Der  er  Dag  og  Nat  i  Mandens  Hu, 

Snylteplanter  om   den   skjønne  Ranke. 

Mærk  hiint  Springvand:  hver  en  fremmed   Gjæst 

Seer  det  dagligt  sprudle  Vand  i  Skaalen, 

Men  ikkun  til  enkelt  Høitidsfest 

Seer  de  gyldne  Æbler  han  i  Straalen. 

Kjøb  ei  Bogen,  hvis  hvert  Øieblik 
Du  vil  høre  nævnet   »Danmarks«    Rige, 
Ret  som  Danmark  kun  hvert  Gode  fik. 
Jeg  er  ei  blandt  dem,  der  evigt  sige : 
»Danmark  er  en  Slette,  flad  vor  Strand   — 
Vel,  saa  er  det  stygt,  at  have  Bjerge! 
Lidet  er  vort  elskte  Fødeland   — 
Hvor  politiskt  dog,  at  være  Dverge ! « 

Veiet  haver  jeg  den  hele   Sag, 

Veiet  koldt  den  paa  Forstandens   Bismer; 

Da  kom  tydeligen  for  en  Dag 

To  forskjellige  Patriotismer: 

Dansk  Lyrik.  2 

Mangen  hænger  ved   sit  Fødeland 
Kun  fordi  det  fødte  Patrioten; 
Usselt,  kun  instinctviis  elsker  han, 
Kysser  Moderdyret  sløvt  paa  Poten. 

Hvor  der  smukt  er,  did  jeg  kaldes  hen, 
Hvor  der  handles  stort,  did  flyver  Tanken, 
Lige  kjært  om  mellem  Indiens  Mænd 
Eller  og  hos  Tyrken  eller  Franken. 
Skjaldens  rette,  egentlige  Hjem, 
Tykkes  mig,  er  Universets  Hele: 
Borger,  hvor  han  flytter  Foden  frem, 
Har  han  Part  i  alle  Klodens  Dele. 

Selsomt,  hvor  han  Hjem  dog  vælge  kan! 
Hvor  der  Sorg  er,  iivor  der  lyder  Klage, 
Tykkes  tidt  ham,  er  hans  Fødeland, 
Did  ham  Smertens  Toner  mægtigt  drage. 
Rundtom  har  han  Slægt,  som,  stedt  i  Nød, 
Yeeraab  til  hans   Sjæl  og  Øre  sender: 
Polen  gisper  hist  i  grufuld  Død   — 
Hine  Døende,   det  er  hans  Frænder. 

End  et  enkelt  Vink  jeg  føier  til, 
Een  Ting  end,  saa  har  Prologen  Ende: 
Kjøb  mig  ei,  hvis  paa  min  Bog  Du  vil 
See  et  Digternavn,   som  Alle  kjende. 
Danmark  eier  mangt  et  Navn  med  Klang, 
Eier  Ædelstene  nok,  der  funkle: 
Jeg  har  intet  Navn  og  ingen  Rang, 
Jeg  er  Flintestenen  kun,  den  dunkle. 

Mindes  dog,   at  skjøodt  i  høie  Træer 
MaDgen  Sangfugl  bygger  sig  sin  Rede, 
San  man  undertiden  hist  og  her 
Efter  den  med   Held  i  Busken  lede: 
Naar  henover  Tjørnens  lave  Krat 
Hvide  Maane  kaster  Sølverskinnet, 
Ud  fra  Busken  gaae  i  stille  Nat 
Stundom  Toner  dog,  som  røre  Sindet. 


Carl  Bagger. 


Til  min  Læser. 


Du  hørte  Ynglingen  at  lalle  Toner, 
Knap  sluppen  ud  af  Barnets  Ledebaand ; 
Forvoven  efter  Musens  Laurbærkroner 
Alt  tidlig  strakte  sig  den   svage   Haand. 
Du  saae  i  fjerne,   ubekjendte  Zoner 
Omtumle  sig  den   unge  Digters   Aaud : 
Hvis  nu  med   Bytte  Manden   kom   tilbage, 
Hvi  vil  Du  over  Reisens   Længde  klage? 

Hvem  Sanggudinden  til  sin  Præst  udkaarer, 
Opfostres  ei  dertil  i  Arnens   Vraa; 
Det  vilde  Bryst  maa  saares,   mens  det  saarer, 
Den  kjække  Ørn  maa  over  Fjeldet  gaae. 
Sig  Hjertet  øve  maa  i  Fryd  og  Taarer; 
Hvo  skildred,  hvad  hans   Øie  aldrig  saae? 
Selv  maa  Du  Livs  bed  rifterne  fornemme, 
Fer  Du  vil  tolke  dem  med  Kunstens  Stemme. 

Og  ikke  blot,  hvor  Øieblikket  rammer, 
Sig  vaander  Digteren  ved   Brødres  Kaar: 
De  ældste  Tiders  længe  lægte  Skrammer 
End   bløde  frisk  for  ham  med  aabne  Saar. 
Tidsaldren  er  ham  kun  et  dunkelt  Kammer, 
Hans  Føde-Egn  en  snever  Urtegaard; 
Som   Evighedens  Præst  og  Verdens  Borger 
Han  tolker  Seklers  Lyst  og  Seklers  Sorger. 

Som  en  Columbus  maa  han  ud  sig  vove 

Paa  Skibet,  bygt  af  Uerfarenhed; 

Forlade  Fædrelandets  grønne  Skove, 

Og  staae,  hvor  Straalen  styrter  lodret  ned. 

Hvis  han  fra  Vove  kastedes  til  Vove, 

Og  ofte  vranten  blev,  fordi  han  leed: 

O  harmes  ei!    han  har  sin   Verden  fundet, 

Det  barske  Sømand  s- Liv  er  længst  forsvundet. 

Og  som  en  Ven,  der  kommen  er  tilbage 
Nu  i  sin   Barndoms  lykkelige  Havn, 
Ham  glæder  mangt  et  Blomster  at  opdage, 
Som  før  han  neppe  kjendte  ret  af  Navn. 
Den  unge  Kraft  begynder  med  at  vrage; 
Men   modnet   Hjertet  trykker  til  sin   Favn 
Alt,  hvad  med  Himmelstraalen  er  beslægtet, 
Og  hvad  at  skue  før  dets  Blik   var  negtet. 

Oehlensehlager. 

Til  laset. 


Mig,  som  en  Ven  af  den  rolige  Muse, 
Flyer  I  Vanhellige,  Kummer  og  Frygt! 
Bort  til  de   Hjem,  som   Unøisomhed  huse; 
Flygter  til  Hoffer,  lad   mig  leve  trygt. 

Mig,   som  en  Yndling  af  stille  Gudinder, 
Rører  ei  Rygtet  om  Britternes  Krig; 
Gratier,   Amor,  Cythere,   Do  rinder 
Og  min   Semire  berolige  mig. 

Lad  et  Par  Tusinde   Spanier  flyve 
Op  fra  Minorca  til  Himmels  med  eet! 
Bryder  vel  mig  hvad   Aviserne  lyve, 
Tydskens  Journal   og  de   Franskes   Gazet? 

Flaccuses   Oder,   Anacreons   Viser, 
Wielands  og  Wessels   velsignede  Spas 
Tryller  min   Aand,   og  jeg  synger  og  priser 
Glædernes   Guddom,  og  tømmer  mit  Glas. 

Hvad  kommer  det  mig  vel   ved,  om   Marocco, 
Tunis  og  Tripolis  ruste  sig  ud? 
Om  Moskovit  sætter  Tyrk  i  Barocco, 
Britterne  skyde  med  Flæsk  eller  Krud? 

Enten   den   store  chinesiske  Keiser 
Gi'er  Audients   Klokken  fem  eller  ni; 
Enten  hans  Hellighed   cognito  reiser, 
Eller  incognito,  rager  ei  mig. 

Jeg,  som  en  Yndling  af  kjælne  Gudinder, 
Andreslags   Ting  maa  bekymre  mig  om: 
Krandsen,   Apollo  mit  Hoved   omvinder, 
Henter  jeg  ei  fra  Paris  eller  Rom. 

Men   Du,  horaziske  hellige  Muse, 
Du,   som  omsvæver  den  yndige  Dal, 
Mellem  hvis   Blomster  Zephirerne  suse, 
Speilende  Dig  i  en   Bæk  af  Krystal: 

Digteres   Dronning,   Du  Sangenes   Moder! 
Smiil  til  en   Bøn  af  den   dristige   Skjald : 
Lær  ham   paa  Vinger  af  Grækernes   Oder 
Flugten   mod  Himlen,   beskyt  ham  mod  Fald. 

Lær  ham  i  Nynnen  af  Gratiers   Sukke 
Kjælent  med   Veemodens   bævende  Lyd 
Blødende  Hjerter  den   Vellyst  at  klukke, 
Himlen   dem  gjeramer  i   lidende  Dyd. 

Uden   Du,  søde   Gudinde!  hans  Tunge 
Løsner,  og  nærer  Begejstringens  Ild , 
Strængene  slappes,   de   bæve,  de  runge: 
Sangen  bli'er  falsk  og  barbarisk  og  vild. 

Men,  naar   Du  stemmer  til  smeltende  Toner 
Læbens  og   Harpens  forenede  Klang, 
K  rand  ser  ham  Phøbus,  og  Dans   Millioner 
Høre  med  lyttende  Vellyst  hans  Sang. 

Jens  Baggesen. 


Vaaren  tg  heden. 


Held  os!   Den   Gamle  med  ri im frosne   Lokker, 

Vinteren,  flyer: 

Vaaren,   bekrandset  med   himmelblaae   Klokker, 

Livet  fornyer. 

Kampen  var  haard,  men  den  Freden  mon   bringe; 

Seiren   skal  klinge, 

Loftet  paa  Tonernes   mægtige   Vinge 

Heit  mod  de  purpurne  Skyer. 

Digteren,  vakt  af  de  første   Violers 

Yndige  Blad, 

Åabner  sin   Barm  for  de  himmelske  Straalers 

Qvægende  Bad, 

Bryder  sin  Larve  med   Sommerfugl  vrimlen, 

Flagrer  mod   Himlen 

Over  Convallernes   hilsende  Stimlen, 

Vinget,  forynget  og  glad. 

Ind  under  Bøgenes  grønnende  Kroner, 

Salig  i  Aand, 

Vandrer  han  hen  over  Skov- Anemoner, 

Lyren  i  Haand. 

Bogfinkens  Qviddren  hans  Læbe  indvier; 

Og  naar  den  tier, 

Hilser  han  Vaaren  med  Vaarmelodier, 

Løsnet  af  Vinterens  Baand. 

Vinterens   Sorger  og  Glæder  nu  dølger 

Glemselens  Flor. 

Flora  kun  vinker  ham  nu,  og  han  følger 

Glad  hendes   Spor. 

Vintren  er  flygtet  og  Striden   herneden 

Bort  fra  det  Eden, 

Hvor  hendes  Smaa  om  et  Alter  for  Freden 

Samles  i  duftende  Chor. 

Derfor  om  Vaaren  og  Freden  hans  Sange 

Gjenlyde  nu. 

Fiendskab,  hiin  sorte,  kun  fostret  i   lange 

Nætter  med   Gru, 

Flye  med  den  flygtende  Vinter  mod  Polen! 

Varmen  af  Solen 

Udklækker  Hjerternes  Blomst  med   Violen, 

Fred  i  vor  Sang  og  vor  Hu. 

Nympher  og  Fauner  ved  Lyren  han  atter 
Samler  om  den; 

Hellige  Taarer,   begeistrede  Latter 
Vækker  han  end. 


33 


Satyren  bringer  ham  vingede  Pile, 
Gyldne,  der  smile; 

See,  hvor  de  flyve,  og  naae,   hvor  de  ile, 
Himlen  og  Jorden  igjen! 

Saares  der  Nogen,  da  huske  han,  Striden 

Blot  er  en  Fest, 

Smile  ved   Saaret,  og  drage  fra  Siden, 

Sadle  sin  Hest! 

Thi  har  vi  Fred,  kun  i  krigerske  Leire 

Bør  vi  den  feire: 

Stedse  Turnering  og  festlige  Seire 

Freden  forherliged   bedst. 

Du,  som  har  Aarstiden  vakt  af  sin  Dvale, 

Høit  paa  din  Gang, 

Hersker  af  Solen,  og  Drot  af  Castale, 

Smiil  til  min   Sang! 

Nær  i  mit  Hjerte  den  Flamme,  Du  tænder! 

Lær  mine  Hænder 

Dobbelte  Greb  i  din  Stræng,  uaar  den   sender 

Pilens  og  Tonernes  Klang! 

J.  L.  Heiberg. 

LIVET,  DØDEN. 


2** 

Aanden  sel?  træder  frem  ftr  os  med  uudsigelige 

Sukke  (Rom.  8,  26). 


Uu  søgte  og  Du  grunded   i   den  dunkle, 

Den  tause   Midnatsstund   i   stille   Vraa, 

Og  stirred  mod  den  Himmel  mørkeblaa , 

Og  æsked   Svar  af  Stjernerne,   som  funkle;    . 

Men  fandt  kun  Gaader,  meer  og  mere  dunkle. 

Saa  gik* det   ud  i  Livets  vilde  Vrimmel! 
Du  drak  Dig  af  dets  fulde  Skaal   en   Ruus, 
Men  Tvivl  og   Mismod   drog  ei  af  sit  Huus, 
Du  vaagned   mere  tom  og  mere  svimmel; 
Din  Tvivl  ei  druknede  i   Livets   Vrimmel. 

Du  søgte  Venner  til  fortrolig  Tale; 
Kun  saare  lidt  de  af  Dit  Ord  forstod, 
De  meente  det  saa  godt,   men  éi  Dit   Blod 
De  mægtede   med  deres   Trøst  at  svale; 
Kun  lidet  baaded   Dig  fortrolig  Tale. 

Du  vanked  ud,  hvor  Løvet  sagte  skjælved 
I  kjøle  Lund  for  Somrens   Aandepust, 
Af  Strandens  friske  Luft  Du   blev  omsuust. 
Dg  høi  sig  Himmelbuen  om  Dig  hvælved; 
Men  kom  Du  hjem,    Dit   Hjerte  atter  skjælved, 

Men  just,  naar  mindst  hiin  Higen  Dig  mon  friste. 
Du  føler  komme  ned  til  Dig  en  Trøst, 
Da  mærker  Du  en   Stemme  i  dit  Bryst, 
Som  bringer  Tvivlens   Skorpe  til  at   briste, 
Og  sagte  milde  Tanker  ind   sig  liste. 

Den  Røst  forjætter  Hvile  fra  hver  Qvide 

Og  Smertens  Død  i  Klang  af  Himmelchor, 

Og  Sukke,  der  ei  tales   ud  i   Ord, 

Fra  Brystet  let  Du  føler  opad  glide; 

I  hver  af  dem  flyer  bort  en  gammel  Qvide. 

Hold   ud  med   Haab,  og  tæm  de  Tanker  vilde, 
Vent  med  Fortrøstning  paa  en  stille  Stund, 
Da  Aanden  vækkes  i   Dit  Hjertes   Grund! 
Over  hver  Sjæl  der  vaage  Magter  milde, 
Der  ikke   vil,  den  skal   sig  heelt  forvilde. 

Taug  Røsten  end  igjen,  og  andre  Magter 
Din   Baad  henover  Livets   Vover  drev, 
Et  Minde  i  din   Aand  dog   præget  blev : 
En   Længsel  mild,   der  op   mod   Himlen   tragter, 
Dit  bedste  Vaaben  imod  Dybets  Magter. 

8.  Schandorph. 

Afsked  fra  Verden. 


Det  er  paa  Tiden,  bort  jeg  vandre  maa, 
Den  blege  Ded   har  lammet  mine   Kræfter, 
Det  dunkle  Eventyr  jeg  skal   bestaae, 
Som  Sjælen  frygter,  og  dog  længes  efter. 

Hvad  meest  jeg  elsked,  fandt  i  Graven   Skjul, 
Og  ingen   Ungdomsven  jeg  har  tilbage, 
Jeg  stod  i   Verden   som  en  fremmed   Fugl , 
Hvis  Sang  kun   var  et  Suk  fra  svundne   Dage. 

Hvad  jeg  har  virket,  har  jeg  fast  forglemt, 
Det  spredtes  rundt  som  Løv  for  kolde  Vinde ; 
Kun  Eet  jeg  veed,  det  har  mit  Hjerte  gjemt, 
Mio  Barndoms   Tro,  den  gik  mig  ei  af  Minde. 

Og  jeg  har  forsket  rundt  i  mangen   Bog, 
Og  jeg  °ar  siddet  ved   de   Vises   Side, 
Trods  deres   Ord   dog  blev   jeg  lige  klog 
Paa  det,  som  allerhelst  jeg  vilde  vide. 

Thi  Jordens  Kløgt  ei  give  kan   Besked 
Om  hvad  der  skimtes  gjennem   Gravens  Rifter, 
Og  hvad  enfoldig  Fromhed  her  ei  veed , 
Det  sees  ei  heller  i  de  Vises   Skrifter. 

Dog  var  der  Een,  hvis   Øie  længer  saae, 
Hvis  Ord  skal  staae,  naar  Jordens  Kløgt  forsvinder, 
»Hvo  ikke  bli'er  som  en  af  disse  Smaa,« 
Saa  talte  han,    »ei  Himlens  Veie  finder.« 

Du  Frelsens  Aand,  forlad  da  Du  mig  ei, 
Og  tag  den  Kundskab  bort,   der  mig  forvilder, 
Udslet  min   Synd,  og  led  Du  mig  paa  Vei 
Igjennem   Dødens   Nat  til  Livets  Kilder! 

C.  Hauéh. 


Afteisang. 


Hvor  sødt  i   Sommer-Aftenstunden, 
Naar  Solen  mat  til  Hvile  gaaer, 
Og  medens  dybt  i  Bøgelunden 
De  fromme  Nattergale  slaaer. 
At  høre  Harpens  dumpe  Klang 
Til  en  livsalig  Aftensang! 

0  grib  nu  i  de  stemte   S  trænge. 
Bryd,  fromme  Sjæl!  din  snevre  Muur. 
Indspær  dog  Fuglen  ei  saa  længe 

1  det  beklemte  Fangebuur; 
Lad   den  i   Aftenrødens   Guld 
Mod  Himlen  flagre  andagtsfuld. 


41 


Thi  hvergang  hisset  Aftenrøden 
Nedsvinder  under  Skovens  Krands, 
Da  minder  den  vor  Sjæl  om   Døden 
Og  Evighedens   skjønne  Glands. 
Svulm  da,  min  Aand!   mod  Himlen  her, 
Som   Bølgen  mod   sit  Rosenskjær. 


Grib  sødt  i  Harpen,  fromme  Pige! 
Høit  bæve  lad  dens  rene  Klang, 
Og  syng,  mens  disse  Straaler  vige , 
Den  sidste,  store   Aftensang, 
Som  rørt  vi  sang  for  mangen  Ven, 
Som  sjunges  skal  for  os  igjen: 


Hvo  veed,  hvor  nær  mig  er  min  Ende? 
See,  Tiden  meget  hurtig  gaaer. 
Hvor  let  og  snart  kan  det  sig  hænde , 
At  jeg  herfra  at  vandre  faaer! 
O  Gud!  gjor  da  for  Christi   Blod 
Min   sidste  Afskedstime  god. 


Ja  dette  Purpur,  denne  Lue, 
Ja  denne  Kjærlighedens  Glød, 
Som  blusser  dybt  i  Vestens   Bue, 
Som  minder  Støvet  om   sin  Død 
Og  Sjælen  om   sin  Evighed, 
Det  er  dit  Blod,  din   Kjærlighed. 

O   bad   mig  da  i  dine   Flammer, 

Nedgangne  Sol!  husval  min  Barm, 

Og  tryk,  til  Dødens  Lee  mig  rammer, 

Mig  venligt  i  din   varme  Arm, 

Og  i  min   Afskedstime  god 

Styrk    Hjertet  med   dit  Purpurblod. 

Oehlensehlager. 


Alene. 


JJu  brune  Hjort  reå  Træets   Rod, 

Du   Skovens  raske  Springer! 

Hvor  fik   Du   saadant  lystigt  Mod, 

Saa  klart  et   Blik,   saa  let  en  Fod, 

Som  om  Du  havde  Vinger? 

Da  kneiste  Hjorten,   stolt  i   Sind, 

Med   sine  Takkers   Grene: 

Det  kommer  af,   jeg  har  en   Hind, 

Men  Du  maa  gaae  din   dunkle   Vei  alene. 

Du   lille   Fugl  i   Busken   hist, 

Du  glade  Foraarssanger ! 

Hvi  hopper  Du  saa  fro  paa  Qvist, 

Mens  jeg  mit  muntre   Sind   har  mist 

Og  aldrig  mere  fanger? 

Fra  Busken  titted  Fuglen  ud , 

Og  sang  bag  Blad  og  Grene: 

Det  kommer  af,  jeg  har  en   Brud, 

Men   Du   maa  gaae  din   dunkle   Vei  alene. 

I  Bølger,   som   mod   Stranden   slaae, 

Og  lege  med  hverandre! 

Hvorfor  er  I  saa  lyseblaae, 

Mens   i   mit  Hjertes  dybe  Vraa 

Kun   mørke  Tanker  vandre? 

Da  slog  en   Bølge  frisk  og  glad 

Sit  Skum   mod   Breddens   Stene: 

Det  kommer  af,  vi  følges  ad , 

Men    Du  maa  gaae  din  dunkle  Vei  alene. 

Du   Stjerne,  som  din  Straale  hvid 

Nedsender  fra  det  Høie! 

Hvi   er  din  Glands  ved  Midnatstid 

Saa  bævende,  veemodig,  blid, 

Som   Taaren  i  et  Øie? 

Da  lød  det  sagte  for  min   Hu 

Fra  Luft,   i  Toner  rene: 

Det  kommer  af,  at  jeg  som  Du 

Maa  altid  gaae  min  dunkle  Vei  alene. 

Chr.  K.  F.  Molbech. 

Buhl. 

(jlat  rar  din  Kind,  da  første  Gang 
Du   ind  i   Kjæmperækken  sprang; 
Da  mellem   Mænd  en   Dreng  Du   stod, 
Og  offrede  dit  unge   Blod; 
Da  uforfærdet  udi  Dampen 
Du  viedes   til   Heltekampen. 

Glat  var  din  Kind,  da  første  Gang 
I   Kuglers   Hviin   og  Sværdets   Klang 
Dødsenglen  foer  forbi  dit  Bryst 
Med   huul  og  rædsom   Tordenrøst; 
Da  første  Gang  Du  maatte  bløde 
Udi  det  vrede   Heltemode. 

Glat  var  din  Kind,  da  første  Gang 
Du   Sværdet  over  Fienden  svang; 
Da  Kuglen  kom,  og  rev  din   Arm, 
Du   Gjæve!   fra  din   unge   Barm; 
Da  udi  Uden   ufortrøden 
Du   hærded   Dig  til  Heltedøden. 

Høit  var  dit  Mod,  da  anden  Gang 

Du  ind  i  Kjæmpedandsen  sprang; 

Da  ene  paa  blodrøde  Dæk 

Du  standed   —   Seierherrens  Skræk; 

Da  lige  freidig  udi  Nøden 

Du  smilende  udæsked   Døden. 

Høit  rar  dit  Mod,  da  anden  Gang 
Du  over   dine   Brødre  svang 
Mod  Overmagt  din  Kjæmpearm, 
Mod  Døden   bød   din  kjække  Barm ; 
Da,  som  i  Storm  en  £eg  i  Dalen, 
Du  ene  stod  og  stred  paa  Valen. 

Høit  var  dit  Mod,  da  anden  Gang 
Du  gjorde   Britten  Veien  trang; 
Da  svag  af  Kræfter,   stærk  af  Aand, 
Du  vristed  Byttet  af  hans  Hånd; 
Da  værgeløs,  men   uforfærdet, 
Du  ene  stod,  og  mødte   Sværdet. 

Ild  var  din  Sjæl,  da  sidste  Gang 
I  Kampen  søndersplittet  hang, 
O   Dannebrog!  dit  stolte  Flag 
Paa  din  den  sidste  Hædersdag, 
Hvor  Du,  o  Buhl!  i  Lyn  og  Torden 
Gik  til  dit  Valhal  over  Jorden. 

Ild  var  din  Sjæl,  da  sidste  Gang 
Du  Staalet  over  Fienden  svang; 
Da  Luen  om  dit  blege  Liig 
Med  Bølgen  stred,  mens  Aanden  sig 
Svang  did,  hvor  mellem  Verdeus  Poler 
Det  lyse  Stjernebælte  straaler. 

Ild  var  din  Sjæl,  da  sidste  Gang 
Du  under  Kuglers  hule  Sang 


l 

Paa  Danskes  Vei  til  Roes  og  Magt, 
Sortladne  Hav,  har  Døden  smagt. 
Til  Himlen  har  Du  Dig  opsvunget: 
Nu,  Buhl!  nu  er  dit  Drapa  sunget. 

Saa  skal  din  unge  Slægt,  o  Dan! 

Til  Heltedød   for  Fødeland, 

Som  Buhl,  hiin  danske  Kæmpe  god, 

Indvies  aarle  med  sit  Blod, 

Og  mandelig  og  uforfærdet 

Slaae,  eller  falde  under  Sværdet. 

St.  St.  Blicher. 


Bønnerne. 


Det  var  saa  stille  paa  Havet, 
Søen  var  blank  som  et  Speil  — 
Der  laae  vel  hundrede  Skibe 
Derude  med  slappe  Seil. 

Der  laae  vel  hundrede  Snekker, 
Som  agted   sig  hver  sin  Vei, 
De  ventede  alle  paa  Medbør, 
Men  Vinden  rørte  sig  ei. 

Og  Bønnerne  stege  mod  Himlen 
Paa  Engelsk,  Dansk  og  Latin. 
De  hundrede  Skippere  bade 
Om  Vind ;  men  enhver  om  sin. 

De  bad  om  eu  strygende  Kuling, 
Ret  af  den  lystige   Slags, 
Og  knurrede  saa  paa  Vorherre, 
Der  ikke  bønhørte  dem  strax. 

De  Daarer!  Havde  han  hørt  dem, 
Saa  vilde  i  samme  Stund 
De  hundrede   Vinde  nedhvirvlet 
Dem  alle  til  Havsens   Bund. 


Erik  Bøgh. 


Christi  Fødsel. 


Hver  Vaar,  naar  Taagerne  flygte  hen, 
Da  fødes   det  lille  Barn  Jesus   igjen. 
Den  Engel  i  Luft,  i  Lund,  i  Elv, 
Det  er  vor  Frelser,  det  er  ham  selv. 
Derfor  Naturen  saa  huldt  og  skjønt 
Sig  fryder  og  klæder  i  Haabets  Grønt. 

For  unge,  uskyldige  Hyrder  brat, 
Som  stirre  til  Himlen  i  klare  Nat, 
Guds  Engle  da  trine  paa  Marken  ind; 
De  svæver  og  bæver  i  Maaneskin, 
Og  sjunger:    »Idag  er  en  Frelser  fød 
Af  Vaarens,   den  hulde  Marias   Skjød. 

Den  reneste  Dugg  er  hans  eneste  Drik , 

Til  Himlen  stirrer  hans  fromme  Blik, 

Til  Himlen  han  rækker  sin  barnlige  Haand, 

Til  Jorden  bundet  med  Rosenbaand; 

Hans  Lallen  er  Zephyr,  hans  Vugge  Straae, 

Hans  Øine  funklende  Himmelblaa. 

Ak,  Hyrder!  ganger  i  Bethlehem  ind, 
Og  rører  det  kolde,  forhærdede  Sind, 
Og  beder  dem  ud  paa  Marken  gaae, 
At  skue  det  Barn  i  de  spæde  Straae , 
At  dets  uskyldige  Smiil  og  Rost 
Kan  hære  til  Himlen  det  jordiske  Bryst.« 

Saa  svære  de  Engle  til  himmelske  Hjem; 
Men   Hyrderne  vandre  til   Bethlehem, 
Og  sige,  hvad  dem  er  saligt  hændt, 
Og  vorde  bespottet  og  Ryggen  vendt. 
Saa  vandre  de  atter  paa  Marken  ud, 
Og  knæle  for  Barnet,  og  troe  paa  Gud. 

Og  Stjernen  blinker  paa  Himlen  frem, 
Og  vinker  de  Konger  af  Østens  Hjem, 
Og  Straalerne  kommer  i  fromme  Chor, 
Og  synker  ydmygeligt  ned  til  Jord , 
Og  prise  Frelserens  hellige  Navn, 
Som  smiler  i  Moderens  skjønne  Favn. 

Og  reise  sig  atter  fra  sorten  Muld 

Som  Blomster  i  Purpur  og  Fløil  og  Guld, 

Uskyldige  Bero,    saa  fromt,  saa  smukt, 
Halv  stigende,  halv  mod  Jorden  bukt, 
Og  række  de  Urner,  saa  sødt  forgyldt, 
Med  Virak  og  duftende  Myrrha  fyldt. 

Oehlenschlager. 


Dag  og  Aften. 


Dagen  gaaer  saa  langsomt  hen, 
Volder  Slid  og  Møie, 
Aften  er  en  kjærlig  Ven, 
Stjerne  er  dens  Øie. 

Dagen   spreder  Tanker  ad, 
Vidt  og  bredt  dem  sender, 
Aften  samler  Hjertet  glad 
Med  dets  bedste  Venner. 

Dagen  jager  Tanken  ud, 
Medens   Solen  skinner, 
Aftnens  milde  Stjernebud 
Hjertet  hjemme  finder. 

Dagen  viser  Øiet  om 
Rundt  i  Jordens  Dale, 
Aften  vender  Øiet  from 
Op  mod  Himlens  Sale. 

Dansk  Lyrik. 

Dagen   bruger  travl  sin  Tid, 
For  det  Ny  at  samle, 
Aftenstunden   stille,   blid, 
Sysler  med  det  Gamle. 

Dagens   spredte  Farveskjær 
Seer  os  lee  og  græde, 
Aftensuk   er  ofte  værd 
Meer  end   Dagens  Glæde. 

Dagen  lider  ingen   Drøm, 
Taaler  ingen   Stjerne, 
Aften  vinker  Sjælen  øm 
Til   det  elskte   Fjerne. 

Hjertet  sidder  Dagen  lang 
Saa  beklemt  i   Fængsel, 
Men  om   Aftnen  det  med  Sang 
Flyver  til   sin   Længsel. 

Christian  Wilster. 


Da  jeg  far  lille. 


Ver  var  en  Tid,  da  jeg  var  meget  lille, 
Min  hele  Krop  var  kun  en   Alen  lang; 
Sødt,  naar  jeg  denne  tænker,  Taarer  trille. 
Og  derfor  tænker  jeg  den  mangen  Gang. 

Jeg  spoged  i  min  ømme  Moders  Arme, 

Og  sad  til  Hest  paa  Bedstefaders  Knæ, 

Og  kjendte  Frygt  og  Grublen,  Sorg  og  Harme, 

Saa  lidt  som  Penge,  Græsk  og  Galathee. 

Da  syntes  mig,  vor  Jord  var  meget  mindre, 
Men  og  tillige  meget  mindre  slem; 
Da  saae  jeg  Stjernerne  som  Prikker  tindre, 
Og  ønskte  Vinger  for  at  fange  dem. 

Da  saae  jeg  Maanen  ned   bag  Heien  glide, 
Og  tænkte:  Gid  jeg  var  paa  Høien  der; 
Saa  kunde  jeg  dog  rigtig  faae  at  vide, 
Hvoraf,  hvor  stor,  hvor  rund,  hvor  kjøn  den  er! 

Da  saae  jeg  undrende  Guds   Sol  at  dale 
Mod  Vesten   ned   i  Havets  gyldne  Skjød, 
Og  dog  om   Morgnen  tidlig  atter  male 
Den  hele  Himmelegn   i  Østen   rød. 

Og  tænkte   paa  den  naadige  Gud  Fader, 
Som  skabte  mig  og  denne  smukke  Sol 
Og  alle  disse  Nattens  Perlerader, 
Som  vrimle  fra  hans  Hænder  Pol  til   Pol. 

Med  barnlig  Åndagt  bad  min   unge  Læbe 
Den  Bøn,  min  fromme  Moder  lærte  mig: 
0  gode  Gud!   o  lad  mig  altid   stræbe 
At  vorde  viis  og  god   og  lyde  Dig. 

Saa  bad  jeg  for  min  Fader,  for  min  Moder, 
Og  for  min  Søster  og  den  hele  By, 
Og  for  ukjendte  Konge  og  den  Stodder, 
Som  gik  mig  krum  og  sukkende  forbi. 

De  svandt,  de  svandt  de  blide  Barndoms  Dage: 
Min  Rolighed,  min   Fryd   med  dem  svandt  hen. 
Jeg  kun  Erindringen  har  nu  tilbage; 
Gud!  lad  mig  aldrig,  aldrig  tabe  den. 

Jens  Baggesen. 


§a  jeg  far  syg. 


JNaar  Nattens   Børn  sig  hæve 
Og  kue  Livets  Mod; 
Naar  Sot  og  Sygdom  kræve 
At  lædskes  i  vort  Blod; 

Naar  hver  en  Dag  i  Qvaler 
Sig  sænker  til  os  ned: 
Mon  Himlen  hist  betaler, 
Hvad  jeg  i   Støvet  led? 

—  Forlad  mig,  hvis  mit  H[jerte 
Har  fristet  Dig,  min  Gud! 
Jeg  veed,  at  Sorg  og  Smerte 
Henveires  paa  dit  Bud. 

Men  naar  engang  din  Stemme 
Mig  kalder  af  Grayens  Skjød, 
O  lad  mig  da  forglemme 
Den  bittre  Livets  Nød , 

Og  alle  de  falske  Glæder, 
Og  Mængdens   Had  og  Gunst, 
Og  Verdens  Spot  og  Hæder, 
Og  Rygtets  Qvalm  og  Dunst! 

Lad  mig  som   Barnet  glide 
Mod  Evighedens  Bo! 
Jeg  ønsker  ei  at  vide, 
Jeg  ønsker  kun  at  troe. 

Vug  mig  i  Digterdrømme 
Høit  over  Tid  og  Grav, 
Hvor  Lysets  A ander  svømme 
Paa  Evighedens  Hav! 

G.  Hauch. 


Bandsennsik. 


Oee,  hvor  Solen  gylden  smiler 
Høit  i  Luftens  klare  Blaae. 
See,  hvor  Skyen  fremad  iler 
Som  en  Fugl  med  Vinger  paa. 

Lyt  til  Klangen 

Nu  af  Sangen, 

Som  med   Toner 

Deilig  fylder  Lundens  Kroner  — 

Al  den  Jubel  skal  forgaae. 

Seer  Du  Rosen  hist,  den   røde, 

Aabnet  nys  Ted  Solens  Magt? 

Disse  Blade,  o  hvor  biede, 

Som  en  K  rand  s  om  Kalken  lagt; 

Frisk  i  Luften 

Stiger  Duften, 

Fuld  af  Sødme; 

Rose,  rig  paa  Lys  og  Rødme, 

Snart  henvisnet  er  din   Pragt! 

Aftnens  sidste  Purpur  svinder, 

Dagens  Konge  drager  hjem, 

Og  den  blanke  Nat  oprinder,  . 

Deilig  Maanen  glider  frem. 

Tusind  emme 

Veemodsd  rømme 

Opad  stige 

Mod  det  fjerne  Stjernerige   — 

Nattens  Kulde  spotter  dem 

Træd  herind,  ved  Glands  af  Kjerter, 
I  den  tonefyldte  Hal, 
Hvor  de  ungdomsfriske  Hjerter 
Glade  mødes  til  et  Bal 

Kraftig  Varmen 

Hæver  Barmen, 

Øiet  funkler, 

Ingen  Sky  dets  Smiil  fordunkler  — 

Sorgen  dog  det  kue  skal. 

Vend   dit   Blik   mod   Skjønheds    Billed, 

Mod   den   ranke  Qvinde  hist ; 

Hos   sin   Ven  til  Dands  opstillet, 

Seer  hun  paa  ham  ømt  og  vist. 

Dette   Hjerte, 

Frit  for  Smerte, 

Som   saa  herligt 

Første   Gang  sig  aabner  kjærligt, 

Brister,  ak,  om  stakket  Frist. 

Hør,  hvor  høit  nu  Tidens  Tunge 
Med  de  Gamle  stemmer  i: 
Ogsaa  vi  var  eengang  unge, 
Glands   og  Ungdom   er  forbi. 
Haabet  stiger, 
Haabet  viger, 
Ønsker  spildes; 
I  skal  mødes,   1  .skal  skilles, 
Glemmes,   og  forgaae  som  vi. 

Fr.  Paludan-MiUler. 

De  legende  Bøn. 


O  Børn,  I  Støiende,  som  gjør  mig  Huset, 
Med  al  sin  Sneverhed,  saa  bredt  og  stort! 
Hvor  ofte  har  mig  Eders  Leg  beruset 
Og  til  et  Barn  igjen  lyksaliggjort! 

0  jeg  betragter  med  veemodig  Glæde 

Ham  med  sin  Pidsk,  sin  Tromme  og  sin  Støi, 
Og  hende,  denne  Blomstrende  og  Spæde, 
Glad   ved   sin  Vugge  og  sit  Dukketøi. 

Maae  ikke  vore  bedste  Venner  taale 
Vor  Egoismes  kjedelige  Støi? 
Og  see  vi  ikke  Voxnes  Blik  at  straale, 
Som  denne  Lilles,  Ted  et  Legetøi? 

Naar  var  jeg  klogere,  naar  var  jeg  bedre, 
End  I  med  Eders  fagre  Uskyldsstand  ? 
Og  kom  jeg  videre,  end  mine  Fædre, 

1  dette  Skyggernes  og  Tvivlens  Land? 

Leg  Eders  Leg!  I  kan,   som  jeg,  behøve 
En  Tumleplads  for  Eders  Luner  smaa; 
Det  samme  Børneværk  vi  alle  øve, 
Vi  støie,  larme,  sukke,  og  forgaae. 

Smil  Aarestrup. 

Ben  brudte  Staude. 


Du  priser  kun  Skjalde  af  første  Rang, 

De  mindre  kan  Du  ei  taale; 

Du  vil  kuu   høre  udødelig  Sang, 

Ei  svagere  Harpers  bævende  Klang   — 

O  Daare,  har  Du  til  Lyset  Trang, 

Og  skyer  dog  dets  brudte  Straale? 

Det  Lys,  som  Tiden  skal  klaret  see, 
Maa  brydes  i  tusinde  Sjæle; 
Med  anende   Længsel,  med   stammende  Vee 
Maae  Tusinde  græde,  maae  Tusinde  lee, 
Før  Tiden   sin  mægtige  Tolk  skal   see: 
Den  Skjald,   som  giver  den  Mæle. 

Thi  yder  min  Sang  blot  et  useet  Frø 

Til  Aandens   evige  Sommer, 

Da  lad  kun   mit  Navn  forglemmes  og  døe! 

Koraldyret  liig  i   den  dybe  Sø, 

ty  bygger  dog  med  paa  den  voxende  0, 

Og  bereder  den  Verden,  som  kommer. 

H.  V.  Kaalund. 

ten  hride  Lychnis. 


Hjii  Stjerne  skinner  i  Lunden   bleg 
Blandt  vissent  Løv; 
Den   skjælver,  og  føler  i  Vindens  Leg, 
At  den  kun  er  Støv. 

Den  evigt  funklende  Stjernehær 
Den  i  Natten  saae 
Med  uforvisneligt  Sølverskjær 
Paa  Himlen  staae. 

Den  drømmer  derom  den  lange  Dag, 
Mens  i  Løn  den  staaer, 
Og  Sommerens  Pragt  som  splintret  .Vrag 
For  Vinden  gaaer. 

»I  straalende   Stjerner,  som  vandre  trygt 
I  salig  Ro 

Under  Hvælvingen  hen  uden  Sorg  og  Frygt, 
Saa  himmelfroe! 

I   kjender.  ei   Storm,  I  kjender  ei  Slud, 
I  kjender  ei  Død, 
I  boe  deroppe  saa  nær  hos  Gud, 
Over  Jordens  Nød. 

Jeg  dannedes   og  til  en   Stjerne  hvid, 
En   Stjerne  skjær, 

Men  kun  for  at  skjælve  min  korte  Tid 
Paa  Stilken  her. 

Den  første  Vind   veirer  hen  i  Støv 
Min  Krone  bleg, 

Og  tumler  den  mellem  det  visne  Løv 
I  sin  vilde  Leg. 

Da  høie,  himmelske  Stjernehær 

I  det  fjerne  Blaae! 

Den  fattige  Blomst,  som  har  Dig  saa  kjær, 

Vil  snart  forgaae. 

See,  *Solen   synker,  saa  stig  da  Du, 
At  jeg  dog  kan  see 
Din  evige  Skjønhed  engang  endnu 
Før  Dødens  Vee!« 

Men  Aftenstjernen  saa  klar  og  blid 

Til  Blomsten  saae : 

»Ak,  Søster,  som  skjuler  Dig  bleg  og  hvid 

Blandt  Græs  og  Straae! 

En  kort,  forvisn  el  ig  Sølverglands 

Af  Gud  Du  fik, 

Og  løfter  mod  Himmelens  Stjernekrands 

Et  frygtsomt  Blik. 

Men  vi,  som  gjennem  Aartusinder  gaae 
Vor  stolte  Gang    — 
Hvad  troer  Du,  Kjære!  vi  tænke  paa 
Den  Tid  saa  lang? 

s** 

Vi  sjunge  det  kun  gjenneiu  Himlen  ud, 
At  Gud   er  stor; 

Med  Jordens  smaa  Stjerner  vi  prise  Gud 
I  det  samme  Chor. 

0  trøst  Du  Dig  for  dit  korte  Liv: 
En  Tone  skjær, 

Som  ydmygt  om  Almagtens   Skaberblir 
Sit  Vidne  bær. 

En  Klang  i  Skabningens  Harmonie, 
Mens  Du  er  til  — 
Og  meer  end  dette  hvad  er  vel   vi, 
O  Søsterlil?« 


Erica. 


•en  lille  Kreds  af  mine  Ønskers  Hjæde. 

Den  lille  Kreds  af  mine  Ønskers  Kjæde 
Stor  nok  jeg  i  min  Barndom  fandt. 
Mit  Hjerte  slog  i  barnlig  Glæde; 
Jeg  vidste,  hvad  det  var:  at  græde, 
Men  Taaren  knapt,  hvorfor  den  randt. 

Tillukket,  liigt  en  Drøm,  som  snart  forsvinder, 
Mit  Barndoms-Eden  for  mig  staaer; 
Nu  blegner  Sorgen  mine  Kinder, 
Og  Taaren  veed,  hvorfor  den  rinder, 
Men  Hjertet  knapt,  hvorfor  det  slaaer. 

C,  Bredahl 

Det   aje   Aar. 

Det  Gamle  har  lagt  sig  nu  til  Ro, 
Og  Visen  den  er  ude; 
Det  Nye  kommer  til  Hvermands   Bo, 
Og  titter  igjennem  Rude. 

Hvad  bringer   Du  i  din  Lomme  Tel? 
Vil  Du  ligne   din   døde   Broder? 
Vil  Du  bryde  Lænken   paa  bunden  Træl? 
Vil  Du  bringe  forjættede  Goder? 

»Jeg  bringer«,   saa  svarer  det  nye  Aar, 
»Ikkun,  hvad  Du  selv  jo  skaber; 
Det  beroer  paa  Dig  selv,   hvad   Du  af  mig  faaer, 
Om  Du  vinder  derved  eller  taber. 

Er  Menneskets  Hjerte  reent  og  godt, 
Da  gjer  ei   Aaret  til  Sagen  ; 
Da  lever  han  glad   som  i  Kongeslot, 
£r  Koften  end  slidt  paa  Bagen. 

Er  Menneskets  Hjerte  reent  og  puurt, 
Da  bringer  han   selv  sig  Lykke ; 
Om  jeg  end   stundom   seer  til  ham  suurt, 
Det  vil  ham   vist  ei  nedtrykke. 

Jeg  er  kun  som  et  Ark  hvidt  Papir   — 
Du  selv  skal  Ordene  skrive ; 
Æren  for  Texten   din  egen   bli'er, 
Men  din  maa  Skammen  og  blive. 

Jeg  er  som  en  mægtig  Marmorsteen , 
Som  Du  til  en  Støtte  skal  danne; 
Hugger  Du  blot  med   Villie  reen, 
En  Venus  vil  for  Dig  stande. 

Hugger  Du  med  et  syndigt  Sind , 
Hugger  Du  med  urene  Tanker, 
Da  bliver  og  Støtten  skjæv  og  vind, 
Hvor  kun  stigen  end  Du  banker. 

Jeg  er  som  den  vordende  Sommerfugl, 
Der  ei  er  brudt  ud  af  sin  Larve. 
Du   skal  støde  til  det  staaende  Hjul, 
Give  Tegningen  broget  Farve. 

Jeg  er  som  en  Nathimmel  dyb  og  blaa, 
Hvor  endnu  ei   Stjernerne  tindre; 
De  vil  alle  tindre  derovenpaa, 
Naar  Du  har  Fred  i  dit  Indre. 

Er  blot  med  Dig  selv  Du  veltilfreds, 
Over  mig  Du  ei  heller  klager. 
Jeg  er  kun  et  Punkt  i  den   evige  Kreds   — 
Gjør  af  mig,  hvadhelst  Du  behager!« 

Carl  Bagger. 

Det  nye  Aar. 

Hører  I  Klokkens   Klang? 
Det  var  en  Dødesang,  — 
Aaret,   det  gamle,   bortiler; 
See,  alt  i  Hallen  staaer, 
Krandset,  det  unge  Aar,  — 
Fingren  paa  Munden,  —  og  smiler. 

Reis  for  det  gamle  bist 

Granens  den  mørke  Qvist, 

Der  hvor  hans  Hoved  nedlægges  ; 

Over  hans  Sarkophag 

Skal  under  Haabets  Flag 

Mindet  om   Sorgerne  dækkes. 

Du  med  det  blonde  Haar, 
Nyfødte,  tause  Aar  I 
Siig  nu,  hvad   Rigdom  Du   bringer? 
Trygle,   —   det  gjør  vi  ei! 
Ungdom   paa  Livets   Yei 
Kraftig  sig  Skatten  tiltvinger. 

Bring  mig  en   Purpurmund, 
Blussende,  sød  og  sund, 
Piger  med  bankende  Hjerte; 
Da  skal,  min  Ven!  Du  see, 
Hvor  jeg  og  de  skal  lee 
Høit  ad  hver  truende  Smerte. 

Sæt  mig  et  druefyldt, 
4  Duftende,  solforgyldt , 
Skummende   Bæger  for  Munden; 
Da,  faaer  jeg  drukket  ret, 
£ngelen  vækkes  let,   — 
Glæden,  der  slumrer  paa   Bunden. 

Kom  da,  Du  unge  Mand ! 
Svæv  over  By  og  Land, 
Hør  paa  vor  Jubel  og  Gammen ! 
Vandringens  Fakkel  tændt! 
Vel  begyndt,  halv  fuldendt! 
Kom,  lad  os  vandre  tilsammen  ! 

Christian  Winther. 


Det  stille  Land. 


De   sagtnes  alt,  de   Bolger, 
De  Storme  lægge  sig, 
Og  ind  ad  Bugten  følger 
Kun  venligst  Luftning  mig. 
Jeg  hører  i  det  Fjerne 
En  kjendt  og  kjærlig  Røst, 
Og  under  Nattens   Stjerne 
Klar  ligger   Landets   Kyst. 

Saa,  Fædreland,  da  være 
Velkommen  nu  din  Ro! 
Did  ginge  mine  Kjære 
Og  der  foreente  boe. 
Hver  Plet  til  Hjertet  taler, 
Hver  Blomst  har  elsket   Navn; 
Thi  mildnes  mine  Qvaler, 
Thi  glemmes   alle  Savn. 

Ei  grønnes  Lund  og  Dale, 
Ei  lyser  Luftens   Skjær, 
Ei  synge  Nattergale 
Dog  noget  Sted,   som-  der; 
Og  Dage  uden  Længsel, 
Og  Hjerter  uden  List, 
Og  Love  uden  Fængsel, 
De  findes  ene  hist. 

I,  Bølger!  lette  trille 
Mod  Fredens  kjære   Strand; 
Alt  nærmer  sig  den  Lille, 
Der  fører  mig  til  Land. 
Jeg  seer  hans  Fakkel  lyse, 
Og  veed,  han  leder  trygt; 
Lad  kun  mit  Hjerte  gyse,    — 
Det  gyser  ei  af  Frygt. 

Jeg  Reisens  Brødre  siger 
For  sidste  Gang  Farvel, 
Og  glad   i   Baaden   stiger, 
Og  ønsker  dem  mit  Held. 

—  Din  Fakkel,   Barn,  Du  slukke! 
Det  blender  mig,  dens   Skjær; 
Jeg  vil  mit  Øie  lukke 
Og  aabne  det  først  der. 

Fr.  Høegh-Guldberg. 


De  filde  J«gere. 


(jjennem  Moser  og  raslende  Siv  vi  gaae 
Med  Bøsser  og  vældige  Støvler  paa 
I  Maaneskin. 

Vandbønen  plumper  med  sorte  Fjær 
I   det  blommede,  grøntbroderede  Kjær 
I  Maaneskin. 

Til  Hoire,  til  Venstre  man  bører  Knald, 

Og  Vandet  rødmer  af  Maagernes  Fald 

I  Maaneskin. 

Hector  gfer  Hals  i  de  ranke  Rør, 

Ei  en  Plet  paa  bans  brogede  Pels  er  tør 

I  Maaneskin. 

Hist  synker  vor  gode  Kammerat, 
Ham  sige  vi  da  for  evigt  god   Nat 
I  Maaneskin. 

Kammer  den  svigtende  Flint  en  Ven, 
Man  siger:  Farvel!  og  jager  igjen 
I  Maaneskin. 

Den  stolte  Svane,  den  hvide  Fregat, 
Høit  seiler  i  Luften  i  dunkle   Nat 
1  Maaneskin. 

Den  tumler  ned,  og  mister  sit  Vær, 
Og  med  Roser  glimre  dens  Liliefjær 
1  Maaneskin. 

Sin  bøiede  Hals  den  endnu  engang 
Høit  løfter,  og  sjunger  sin  hule  Sang 
I  Maaneskin. 

I  lodne  Tasker  vi  gjemme  vort  Rov, 
Thi  nu   slukkes  alt  over  sorte  Skov 
Vort  Maaneskin. 

Som  en  Kjæmpe  hilser  i  sorte  Nat 
Os  Borgen  hist  med   sin  røde  Hat 
I  Fakkelskin. 

Men  uaar  det  lyser  paa  østre  Toft, 
Kommer  Fruen  med   Viin   udi  høien   Loft 
I  Solens  Skin. 

Poul  M.  Møller. 


Drtkkcs&Mg 


Al  Verden   til  Feide  nu  udruster  sig, 
Blandt  Konger  og  Fyrster  og  Lærde  er  Krig; 
Een  strider  med  Pen ,    og  en  Anden  med   Sværd ; 
Held  os,  som  kan  sidde  saa  fredelig  her! 

Hvis  Kongerne  flittig  forsamlede  sig, 

Og  drak  ved  hver  Tvist  et  Glas  Viin   paa  Forliig, 

Fik  Jorden  en  evig  og  ønskelig  Fred , 

Og  Viintapperlauget  floreerte  derved. 

Den  Malurt,  den   Malurt,  som  kommer  i   Blæk, 

Maa  gjøre  den   Lærde  saa  stridbar  og  kjæk; 

Men  hvis  han  først  Smagen   paa  Viin  kunde  faae, 

Han  holdt  sig  til   den,    og  lod   Blækhornet  staae. 

Jeg  lever  i  Fred   med   den   samfulde  Jord, 
Min  eneste  Fiende  staaer  for  mig  paa  Bord, 
Med   Flasken  jeg  fører  evindelig  Krig, 
Og  var  jeg  ei  stærkest,   saa  fæld  te  den  mig. 

Til   Vaaben !  til  Vaaben !   og  strider  som   Mænd , 
Der  frygte  ei   Fiende,   og  svigte  ei  Ven! 
Den   falder  med   Ære,   som   falder  i   Krig, 
Nu,   Brødre!   nu   speiler  jer  alle  i  mig. 

K.  L.  Rahbek. 


Drømmerens  Sang. 

Der  er  saa  eensomt  i  den  travle  Larmen, 
Der  er  saa  dødt,    hvor  Mængden  mylrer  om, 
Der  er  saa  hedt ,    der  er  saa  fuldt  i  Barmen , 
Og  Verden  er  saa  kold,    saa  kold   og  tom. 


I 

Hvor  faaer  mit  Hjerte    dog  et  Hjem   paa  Jorden ! 
Det  Sprog,    jeg  taler,    Ingen   vil  forstaae. 
Jeg  stormed  om  i  Syden  og  i  Norden, 
Men  intet  Maal  jeg  for  min  Længsel  saae. 

Saamangen  Gang  det  Trylleslot  jeg  malte, 
Som  jeg  i   Drømmes  Taage  .havde  seet, 
Saamangen   Gang  min  Længsel  jeg  udtalte , 
Og  ak  —   saamangen   Gang  blev  jeg  beleet. 
Og  Ven  paa  Ven  jeg  saae  med   Smiil  bortvandre. 
Da  sveg  min  glade  Tro,  mit  frie  Mod, 
Mit  Hjerte  taug,  mens  lystig  med   de  Åndre 
Jeg  stemte  i   den   Skjemt,  jeg  knap  forstod. 

Men  naar  den  lumre  Dag  med  al  sin  Færden 
1  Mørkets   Skjød  til  Hvile  daled  ned, 
Da  saae  mit  Drømmeblik  en  anden   Verden, 
Et  Hjem  for  Minde,  Haab  og  Kjærlighed. 
0  væk  mig  ei!  Vor  Jord   kan  ei  erstatte 
Den  HimmeJfryd,  som  favned  mig  deri. 
Og  spot  mig  éi,    kan  Du  end  ikke  fatte, 
Min  drømte  Fryd,  mit  stumme  Sværmeri! 

Erik  Bøgh. 

Db  Itjender  de  gamle  Sange. 


JL)u  kjender  de  gamle  Sange 
Om   Dybets   selsomme  Magt, 
Der  levende  Sjæle  kan  fange 
Med  lokkende  Blik  som  en  Slange, 
Der  holder  paa  Fuglen  Vagt; 


Hvorlunde  det  Dyb  os  fylder 
Med  Længsel  forførende,  sød, 
Mens   Bølgen,  som  glimtende  skyller, 
Med   sugende  Kraft  os  tryller 
Derned  i  sit  tause  Skjød. 


Saa  gaaer  det  og,  naar  vi  længe 
Har  stirret  i  Fortids  Hav; 
Fjernt  toner  der  lokkende  Strænge, 
Der  borte  fra  Livet  os  trænge 
Ned  i  A århundreders   Grav. 


Hvor  fristes  vi  til  at  støde 
Foden  fra  haarden  Jord! 
Hvor  drages  vi  hen  til  de  Døde, 
Hvor  længes  vi  efter  at  møde 
Det  lydløse  Aandechor! 

Gaa  bort  fra  Brinken  itide,  # 

Du  tause,  stirrende  Mand! 
Vend  om  for  vaagen  at  stride, 
Yend   om  for  modigt  at  lide 
Igjen  i  de  Levendes  Land! 

S.  Schandorph. 


Døden. 

(Efter  Mynster.) 


Up,   Synder!   af  din  Dvale! 
See,  han  for  Døren  staaer, 
Som  skal  Guds  Dom  udtale, 
Til  Jorderig  forgaaer; 
See ,  Livets  stærke  Fiende , 
Den  Kjæmpe,  mørk  og  kold, 
Han  vil  Dig  overvinde, 
Han  æsker  Syndens  Sold. 

Hvormed  vil  Du  ham  møde? 
Hvor  er  det  Sværd  paa  Jord, 
Som  Kjæmpen  kan  nedstøde, 
For  hvem  alt  Liv  henfoer? 
Hvor  er  det  Skjold  at  finde, 
Som  ban  ei  sønderbrød? 
Han  stormer  frem  iblinde: 
Det  er  den  blege  Død. 

I  Graven  har  han  hjemme, 
Der  fører  han  Dig  hen. 
Fra  Mulmets  dybe  Gjemme 
Steg  Ingen  op  igjen. 
See,   Slægterne  bortiled, 
»Bliv  Støv!«    var  Støvets  Lov, 
Og  Læben,  som  nys  smiled, 
Er  Ormens  fule  Rov. 

Foroven  Dødens  Bolig 
Er  skjult  med  Blomster  smaa; 
Der  sjunger  Droslen  rolig, 
Der  Sorgen  taus  mon  gaae. 
Forinden  sidder  ene 
Forkrænkelsen  paa  Liig, 
Og  seer,  hvor  dine  Bene 
1  Muld   opløse  sig. 

Udrust  Dig,   Fienden   kommer; 
Strid   nu  den  gode  Strid ! 
Anraab  den  store   Dommer! 
Hjælp,   Gud!  for  evig  Tid   — 
Lad   Sjælen  ei  forsage! 
Udstrakt  er  Kjæmpens  Haand ; 
O  lad  ham  ei  borttage 
Den  sønderknuste  Aand! 

Nei,  den  indgaaer  til  Dommen ; 
Kan  den  for  Gud  bestaae, 
Da,   Død,  o  vær  velkommen! 
Du  skal  ei  Seier  faae: 

Du  Livet  kan  bortrive, 
Du  Hjertet  knuse  kan; 
Men  Herren  skal  Du  give 
Den  Sjæl,  som  bolder  Stand. 

Dog  Vee!  Hvo  kan  bestande? 
Skal  Lovens  Dom  bestaae, 
Selv  Helgenen  forbande 
Den  Stund,  ban  Lyset  saae! 
Hvo  tør  sit  Aasyn  bæve 
Mod  ham,  som  Tanken  veed? 
Skal  kun  den  Rene  leve, 
—  Far  hen,  vor  Evigbed! 

Fortvivl  ei,  bange  Synder! 
See,  ved  din  Side  staaer 
Den  Herre,  som  forkynder 
Dig  Liv,  naar  Alt  forgaaer; 
Mod  Salighedens  Fiende 
Han  rækker  Dig  sit  Skjold. 
See,  Du  skal  overvinde 
Den  Kjæmpe,  mørk  og  kold. 

Paa  Skjoldet  Korset  luer, 
Malt  med  din  Frelsers   Blod; 
Om   Helved  nu  Dig  truer, 
Ei  synke  skal  dit  Mod. 
I  Dødens   Ormehule 
Lad  Støvet  styrte  ned! 
For  Gud  skal  Korset  skjule 
Din   Synds  Mangfoldighed. 

Dansk  Lyrik.  4 

For  Dommeren  Du  træde 
Med   Skjoldet  for  dit  Bryst, 
Og  Englene  skal  qvæde 
Forbarmelse  og  Trøst; 
Dit  Liv  er  ei  udslukket, 
Fordømt  er  ei  din  Aand, 
Din  Himmel  ei  tillukket, 
Din  Sjæl  er  i  Guds  Haand. 

B.  S.  Ingemann. 


Dødens  Genirs. 


U  Du,  som  græder,  visk  din  Taare  bort, 
Og  Du,  som  sørger,  husk,  din  Sorg  er  kort! 
Thi  Du  har  Ro,  naar  Hjertet  stille  staaer, 
Og  Dødens  Engel  læger  dine  Saar. 

Ja  skjøndt  i  Graven  falmer  Fyrstens  Dragt, 
Og  skjøndt  kun   Ormen   der  har  Kongemagt, 
Saa  frygt  dog  ei,  naar  med  et  ydmygt  Sind 
Du  ad  den  mørke  Hvælving  vandrer  ind. 

Thi  hvad  du   virker  i  din  bedste  Stund, 
Hvad   Pigen  aner  i  den  dunkle  Lund, 
Hvad   Orglet  vækker  med   sin  dybe  Klang, 
Hvad   Barnet  skuer  i  sin  Drøm   saa  lang, 

Og  hvert  et  Ord,  der  skjænker  Livet  Trøst, 
Hvert  ædelt  Forsæt,  hver  uskyldig  Lyst, 
Hvert  saligt  Blund  i  Kjærlighedens  Arm, 
Hvert  deiligt  Billed  af  en  Digterbarm , 

Det  er  kun  Frø,  der  synker  i  mit  Skjød, 
Og  som  Du  skue  skal,  iiaar  Du  er  død, 
At  staae   som  Blomster  i  en  evig  Krands, 
Mens  Gravens  Bølge  skjænker  dem  sin  Glands. 

Thi  al  den  Graad,  der  randt  i  Støvets  Land, 
Den  vorder  her  et  dybt  og  deiligt  Vand, 
Hvis  Dugg  forfrisker  mine  Blomster  smaa, 
H?is  klare  Bølger  ingen  Storm  kan  naae. 

I  dem  fornyes  hver  Erindring  blid, 
I  dem  forynges  selv  den  gamle  Tid, 
Derfor  i   dem  sig  bader  hver  en  Mø, 
Og  sukker  henrykt:  Det  er  sødt  at  døe. 

Af  Bølgens  Dyb  sig  hæver  mangen  Strand, 
Hvor  milde  Blikke  vinke  Dig  til  Land; 
Der  sidder  Elskeren  sin  Elskov  nær, 
De  bedste  Drømme  drømmes  atter  her. 

Og  hver  en  Ven,  for  hvem  din  Taare  randt, 
Selv  den,   Du  elsked,  som  Du  hist  ei  fandt, 
Den  finder  Du,  hvor  Dødens   Bølge  leer, 
Og  hvis  I  vil,  I  skilles  aldrig  meer. 

Og  Alfer  leger  under  Rosens   Tjørn; 
Det  er  de  mindste,  lykkeligste   Børn, 
Uvis   Blik  jeg  slukte,  før  de  kunde  see, 
Hvis   Mund  jeg  lukte,  før  den  kunde  lee. 

Og  Ynglingsskarer ,   Oldingsskygger  graae, 
Og  skjønne  Piger,  længstforglemte  Smaa, 
Og  Helteslægter  fra  den  svundne  Tid, 
Paa  tusind  Veie  samler  jeg  dem  hid. 

Og   Mænd  og  Qvinder,   spredt  fra  Syd  til  Nord, 
Uhyre  Aander  fra  en  anden  Jord, 
Og  de,  der  sildigst'  sprang  af  Tidens   Strøm, 
De  mødes  her  med   Oldtids  ældste  Drøm. 

Og  Nattens  Billeder  bag  Fjeldets  Muur, 
Ufødte  Fostre  af  en  vild  Natur, 
Og  blege  Larver  uden  Sjælens  Liv, 
De  flagre  her  som  Taager  mellem  Siv. 

Men  hine  Væsner,  der  ved   Kunst  blev  til, 
Der  hist  Dig  syntes  kun  et  Skyggespil, 
De  her  som  Stjerner  paa  min  Himmel  staaer, 
Og  vinde  Liv,  hvor  Jordens  Pragt  forgaaer. 

Dog  uden  Ende  løber  Dødens   Vei, 

Ved  fjerne  Verdner  selv  den  standser  ei, 

I  Evighedens   Ring  den  taber  sig, 

Og  kun  dens  Indgang  kan  jeg  vise   Dig. 

C.  Hauch. 

Bødens  Vaggefise. 


Jeg  harer  en  Vugge,  saa  varm  og  saa  tæt, 
Jeg  haver  en   Vugge,  saa  peen  og  saa  net. 
See  Vaaren   i   Himmelens   Smykke  fremtræde, 
Han  strøer  paa  min  Vugge  de  Lilier  spæde; 
Og  Lundenes   Nattergal  synger  for  Dig : 
Soy  sødelig. 

Jeg  haver  en  Vugge,   saa  peen  og  saa  net, 
Jeg  haver  en  Vugge,  saa  varm  og  saa  tæt. 
See  Vinterens   Skyer,  der  brydes  med  Dagen  , 
Bedække  min  Vugge  med  hvideste  Lagen. 
Frygt  aldrig  for  Vinterens  mørkeste  Skye, 
Du  slumrer  i  Ly. 

Paa  Jorden  miskjendes  den  reneste  Dyd, 

Paa  Jorden  ei  blomstrer  den   sande  Fryd; 

Der  Haabet  Dig  skuffer,  der  Venskab  Dig  saarer, 

Og  Elskov  Dig  Bægeret  fylder  med  Taarer. 

Her  smiler  din  Engel,  den   venlige   Død ; 

Glem  Jordens   Nød. 

Kom,  elskede  Vandrer!  Du  est  jo  saa  træt; 
Dig  favner  min  Vugge,  saa  varm  og  saa  tæt. 
Jeg  tager  din  Byrde,  bortaander  din  Kummer, 
Og  dysser  Dig  ind  i  den  sødeste  Slummer. 
Saa  kom  da,  jeg  lægger  i  Vuggen  Dig  ned 
Til  Salighed. 

L.  C.  Sander. 

Efteraar  «g  Vinter. 


*JNu  er  der  i  det  hele  Herred 

Ei  Blomst  paa  Stilk,  ei  Frugt  paa  Qvist; 

Kun  Asters   sees  og  Rønnebærret, 

De  visne  med,  det  veed  jeg  vist. 

Jeg  hører  Stormen  huult  at  tude, 

Den  fyger  alt,  den  hvide  Snee; 

Undtagen  Isens  Flor  paa  Rude 

Bli'er  ingen  Blomster  meer  at  see. 

Nu  høres  ikke  Somrens  Torden, 
Den  milde  Sol  har  Banen  endt; 
Et  sneekoldt  Liig  er  hele  Jorden , 
Gud  har  sit  Aasyn  fra  den  vendt. 
Vi  brænde  Lys  nu ;  i  Kaminen 
Der  fyres  i,   saa  godt  vi   veed ; 
Og  Alting  viser  mig  Ruinen 
Af  en  forgaaet  Herlighed.« 

Ja  vist  er  mange  Fugle  fløine 
Hen  til  det  mere  varme  Strøg; 
Der  har  de  Løvværk  jo  for  Øine, 
Der  gjør  ei  Vintren  Voldsforsøg. 
Og  mangen  Blomst  er  under  Mulde, 
Som  Du  i  Sommer  pragtfuld  saae; 
Bedrøvet  indseer  Du  tilfulde, 
At  Snee  og  Riimfrost  fores taae. 

Dog  vil  jeg  sige  Dig  til  Lindring, 
Naar  Du  begræder  Somrens  Død: 
Du  bar  jo  mangen  kjær  Erindring 
Om  Somrens  Glæder,  som  Du  nød; 
Og  Du  kan  stedse  freidigt  haabe, 
At  Du  ?il  atter  Fuglen   see, 
Naar  Vaaren  med  sin  grønne  Kaabe 
Sig  kaster  o?er  hviden  Snee. 

Ei  yi  blot  stige  op  af  Graven, 
Ei  vi  blot  gjensees  over  Jord; 
Ad  Aare  springer  ud  i  Haven 
Hver  Blomst  af  Isens  Perlemoer. 
Hvad  der  er  godt  og  smukt,  skal  leve. 
Hver  i  sin  Art,  hver  paa  sin  Viis : 
For  Fugl  og  Bonde,  Blomst  og  Greve 
Har  Gud  et  særligt  Paradiis. 

Og  er  ei  smuk  den  danske  Vinter, 

Og  smukkest  paa  din  Herregaard? 

Er  der  ei  røde   Hyacinther, 

Naar  Rosen  ikke  meer  bestaaer? 

Der  hvor  sig  mørkblaae  Bølger  vælted, 

Der  bli'er  vel  lis  istedet  sat; 

Men  Du  vil  høre  Klang  fra   Bæltet: 

Der  synge  Svanerne  ved   Nat. 

Og  vil  Du  endlig  Sommer  have, 
En  Sommer  midt  i  Vintrens  Kuld, 
Nu  vel,  Du  kan  det  yirklig  lave, 
Saa  Du  faaer  Blomst  paa  frosne  Muld: 

Gaa  til  Ideens  store  Rige, 

Elsk,  —  hvad  Du  ikke  seer  paa  Jord ; 

Befolk  dit  Værelse,  min  Pige, 

Med  skjønne  Tankers  Blomsterflor! 

Da  kan   Du  roligt  see  fra  Høien, 
At  Storken  flygter  fra  vort  Nord, 
Du  kan  taalmodig  see  Levkøien 
At  sænke  Hovedet  til  Jord; 
Og  naar  de  Rosenkinder  falme, 
Som   Gud   saa  smukke  danned  Dig, 
Da  har  i  Sjælen  Du  en  Palme, 
Som  trøstende  forynger  sig. 

Carl  Bagger. 


Efteraarsfølelse. 


Hvor  sørgelig  dog  Skoven  bliver! 
Dens  nylig  rige  Krone  nøgen  staaer; 
Man  træder  nu  og  gaaer 
Paa  al  den  forhen  grønne  Pragt, 
Som  død  og  gusten  driver 
Omkring  for  alle  Vindes  Magt. 
Jeg  paa  de  kjendte  Steder  vandrer, 
Og  seer,  hvorledes  Alting  sig  forandrer. 

Ved  Søens  klare  Bred  deroppe, 

Hvor  tidt  jeg  i  det  lille  Lysthuus  sad. 

Imellem  Blomster  glad, 

Jeg  kun  de  grønne  Fyrretræer 

Og  røde  Bøgetoppe 

Kan  øine  blandt  hverandre  der; 

Og  fra  den  sjeldne  Gruppe  stige 

Halvdunkle,  svage  Skygger,   underlige. 

Det  er,  som   om  de  tyde  vilde 

Paa  den  almindelige,  store  Død, 

Hvis  Lov  nu  Alting  lød. 

Saadan  vil  og  de  kjære  Baand 

Engang  maaskee  sig  skille, 

Som  bandt  til  Andre  her  min  Aand; 

Maaskee  vil  efter  samme  Love 

Mit  Venskab  falme,  som  de  grønne  Skove. 

Maaskee  det  sig  engang  vil  hænde, 

Naar  hid  jeg  kommer,  at  da  Meget  sig 

Forandret  har  om  mig; 

At  Kulde  jeg  og  Alvor  seer, 

At  neppe  jeg  kan  kjende 

De  aabne,  muntre  Hjerter  meer. 

Da  vil  tilgavns  de  før  saa  kjære 

Bekjendte  Steder  sørgelige  være. 

Og  Ingen  vide  kan  tilfulde, 

Om  ikke  Sligt  engang  vil  hænde  sig; 

Thi  skjøndt  de  elske  mig, 

Er  dog  kun  fremmed  al  min  Lyst, 

Og  ak!  med  fremmed  Kulde 
Gjengjælder  Verden  tidt  det  varme  Bryst. 
Kun  der,  hvor  man  har  rigtig  hjemme, 
Gjentoner  Kjærlighedens  vante  Stemme. 

Held  Den,  som   har  et  Hjem  tilbage, 

En  venlig  Havn,  hvorhen  han  tryg  kan  flye, 

Som  aabner  ham  sit  Ly, 

Naar  han  fra  fjerne  Kyster,  kjed 

Af  Stormene,  vil  drage 

Til  Moderhjemmets  kjære  Fred, 

Hvor  intet  fremmed  Sprog  man  taler, 

Men  ham  hans   Barndoms  kjendte  Lyd  husvaler. 

Held  mig!   Om  og  Naturen  falmer, 

Groe  stedse  Foraars-Urter  i  mit  Hjem ; 

Ei  Høsten  kuer  dem : 

En  elsket  Moder  aabner  der 

Bag  Hjemmets  brede  Palmer 

For  Sønnen,  som  hun  har  saa  kjær, 

Den  blide,  fredelige  Skygge, 

Hvori  alene  han  kan  boe  og  bygge. 

J.  L.  Heiberg. 

Efter  Maskeraden. 


Iler  sidder  jeg  alene 
Med  Haanden   under  Kind, 
Fra  Livets  Narrescene 
En  flygtet  Harlekin  , 


En   Gj øgler  syg  og  trættet 
Af  Pøbelens  Behag, 
En  Fraadser  overmættet 
Med  bitter  Eftersmag, 


En  sminket  Glædesmaske 
Med  blege  Alvorstræk   — 
O  kunde  jeg  nu  vaske 
Den  falske  Sminke  væk ! 


For  Verdens   Smiil  at  vinde 
Jeg  kastede  mig  hen  — 
O  kunde  jeg  nu  finde 
Mig  selv,  mig  selv  igjen! 


H.  V.  Kaalund. 


i 

En  StMMeraften. 

Oolen,  af  sin   Vandring  træt, 
Luerød  mon  dale, 
0?er  Himlen   skrider  let 
Sommernatten   svale; 
Dunkel  er,  o  Nat!  din   Gang, 
Dagens  Farver,   Glædens   Sang 
Lægger  Du  i  Dvale. 

Men  Du   bringer  Fredens  Ord, 
Hvilens   Bud,   det  sode; 
Derfor  stiger  Dig  fra  Jord 
Græssets   Duft  imøde; 
Derfor,  som  et  Pant  fra  Gud, 
Folde  sig  i   Vesten   ud 
Himlens  Roser  røde. 

Havet  i  det  lyse   Skin 

End  uroligt  bæver, 

Og  dets   Suk  paa  Nattens   Vind 

Høit  mod   Himlen  svæver; 

Jeg  forstaaer  den  dybe  Røst, 

Bølgeslaget  i  mit  Bryst 

Længselsfuldt  sig  bæver. 

Glemt  er  liver  en  Sorg,  jeg  led, 
Glemt  de  Lyster  vilde. 
For  din  Fod  jeg  synker  ned, 
Gud,  Du   Stærke,  Milde! 

Tag  mig  naadigt  i  din  Favn, 
Qvæg  mit  Hjerte,  stil  mit  Savn 
Af  din   Livsens  Kilde. 

O  hvis  nu  min  Aand  Du  gav 

Vinger  til  at  stige . 

Did,  hvor  for  dit  Straalehav 

Nattens  Skygger  vige, 

O  hvor  skulde  den   da  let, 

Frigjort  i  et  Aandedræt, 

Flyve  til  dit  Rige! 


C.  Hostrup. 


Eriidring. 

Harpesang. 

JNaar  Børn  sig  om  mig  slynge 
Ved   snurrigt  Eventyr, 
Naar  i  den  hele  Klynge 
Det  mindste  selv  ei  knyer: 
Den  Fryd,  som  om  mig  tindrer, 
Og  Glæden  i   mit  Bryst 
Mig  veemodsfuldt  erindrer 
Min   Barndoms  tabte  Lyst. 

Naar  i  en  Kreds  af  Venner 
Om   Bollen  paa  mit  Bord 
Jeg  glad  min  Sang  bortgjenner 
Med  Klink   i  fulde  Chor: 

Jeg  stedse  dog  fornemmer, 
Veemodig,  vel  tilfreds, 
At  Hjertet  aldrig  glemmer 
Sin   Ungdoms  første  Kreds. 

Naar  mellem  hulde  Piger, 
Som   lytte  til  min   Røst., 
Et  Glimt  af  Fryd   sig  sniger 
Med  Længsel  i  mit  Bryst; 
Jeg  zittrende  fornemmer 
Af  Suk  i  Harpens  Klang, 
At  Hjertet  aldrig  glemmer 
Sin  Elskovs  første  Sang. 

Og  hvor  mig  her  paa  Jorden 
£n  Livets   Sol  oprandt, 
I   Syden   og  i  Norden, 
Hvor  jeg  et  Eden  fandt, 
Jeg  overalt  fornemmer 
I  Flagren,  Engles   Hig, 
At  Hjertet  aldrig  glemmer, 
O   min   Sophia,   Dig! 

En    Huldflor  af  Kjærmiuder 
Jeg  gjemmer  i  mit   Bryst, 
Som  end  dets   Harpe  binder 
Til   Barnekrandsens  Lyst. 
Omsmiilt  af  Emma-Blikke, 
Selv  under  sølvgraae  Haar 
Jeg  veed,  den  visner  ikke, 
Før  Hjertet  meer  ei   slaaer. 

Thi  mangt  et  Held  forsømte 
Jeg  i  mit  Sanger-Liv; 
Selv  mangen  Pligt  bortdrømte 
Mig  Harpens  Tidsfordriv. 
Jeg  tabte,  spildte,  glemte. 
Hvad   Verden  har  og  veed ; 
Men  hvad  mit  Indre  gjerate, 
Var  Dig,  Uskyldighed! 


Jens  Baggesen. 


Et  Afteisak. 


lind  blegrødt  af  Solen 
Og  blankt  ligger  Vandet; 
I   Baaden  en  Fisker 
Sees  glide  fra  Landet, 
Hans  Pjalter  forskjønnes 
I   Havfladens   Speil; 
Der  er  Sølv  om  hans  Aare 
Og  Guld   i  hans  Seil. 

I  Løvhytten  sidder, 
Med  Armene  trinde 
Om  Elskerens  Nakke, 
En  ung  Elskerinde. 

Og  Drengen   ved   Brystet, 
Saa  smilende  rød , 
Er  faldet  i   Slummer 
Paa  Moderens   Skjød. 


I  Luften   sig  svinge 
Og  stige  og  dale 
Og   qviddrende   krydse 
Sig  Svale  ved   Svale. 
Vandmyggene  sværme 
Omkring  dem,   og  flye, 
Og  tabe  sig  fjernt  i 
En   summende  Sky. 


Det  aftnes,  det  mørknes. 

Paa  Taget  jeg  skuer 

Med   Hovdet  i  Vingen 

De  sovende  Duer. 

Jeg  selv  kun   —    hvi   er  jeg 

Ei   rolig  og  glad, 

Som   en   Orm   i   sin   Nød,   som 

En   Myg  paa  sit  Blad? 


Emil  Aarestrup. 

Ewalds  ttra?« 

Hvor  ofte  er  jeg  vandret  til   din   Grav 
I  Krogen, hist  bag  Kirken,  flad  og  lav! 
Dybt  var   Du   sjunken  alt  i  Jordens  Favn ; 
End  ruged   dog  en  Steen,  paa  den  die  Navn 
Johannes   Ewald   der  paa  Stenen  stod, 
Halv  vasket   ud  af  Regnens   Vinterflod. 

Hvor  tidt  gik  jeg  den  stille  Grav  forbi 
Igjennem  Kirkegaardens  trange  Sti, 
Og  titted   gjennem   Sprinkelværket  ind! 
Da  randt  en  hellig  Taare  paa  min  Kind; 
Thi  fra  jeg  kunde  løfte  Bog  i  Haand, 
Var  jeg  fortrolig  med  din  Digteraaud. 

»Ak!«    tænkte  jeg,  halvvoxen  som  jeg  stod 
Ved  Gittret,   Stenen  lige  for  min  Fod, 
»Hvi  har  de  lagt  ham  her  i  denne  Krog? 
Han  skrev  jo  dog  saamangen  herlig  Bog! 
Hvi  hviler  ei  derinde  Skjaldens   Been 
For  Altret  bag  en   sneehvid   Marmorsteen?« 

Hvert  Aar,  som   Gud  mit  Liv  veldædig  gav, 
Jeg  vandred  fromt  og  ene  til  din  Grav, 
Helst  dog,  naar  ned  af  Kirkens  Linderad 
Høstvinden  blæste  kold   det  gule  Blad: 
Naar   Solen  skjulte  sig  bag  Skyens   Slør, 
Da  tyktes  mig:    »Nu  er  det,  som  det  bør.« 

Og  da  jeg  ældre  blev,  da  syntes  mig, 
At  sindrigt  her  man  hårde  jordet  Dig: 
Ved  Issen   —   Kirken  rolig  i  sin   Sky, 
Ved  Foden   —   Usselhed   i  snevre  By; 
Her  hellig  Kraft  og  Trøst,  hist  Mangel,  Ned. 
Du  stodst  i  Liret,  som  Du  laae  i  Døet 

Ja,  Linden  selv  her  med  sin  sorte  Hud 
Seer  ved  din   Grav  fuld  af  Betydning  od; 
Thi  Du  var  og  et  Træ  af  stærk  Natur, 
Men  lænket,  haget  ved   den  skumle  Muur, 
Omklædt  af  Bræder,  at  ei  Stammens  Gang 
Kjæk  skulde  gjøre  Mængden  Gaden  trang. 

O  Kirke!  skjerm  ham  med  din  høie  Muur, 
Td  gyldne  Blade,  høstlige  Natur! 
Bred  ud  din  Røst,  o  Orgel!  som  et  Hav, 
Og  lad  den  tone  over  Ewalds  Gray. 
Kald  med  din  Straale  frem,  o  stærke  Sol! 
Ved  Issen  mangen  lille  Martsviol. 

Mod   Himlen  stegst  Du,  fromme  Cedertræ! 
Sødt  slumre  Du  da  nu  i  Kirkens  Læ. 
Lad  Stenen  synke  meer  alt  Aar  for  Aar, 
Dit  Navn  dog  blomstrer  i  en  evig  Vaar. 
Længst  foer  det  fra  sin  sørgelige  Vraa, 
Og  funkler  nu  —  en  Stjerne  fra  det  Blaa. 

Oehlenichlager. 

Farre!. 

larvel,  min  velsignede  Fødeby! 
Min  Moders   Gryde  ryger  i   Sky, 
Min  Faders  Qvie  gumler  i   Stald, 
Min  Søsters  Hane  sover  paa  Hald. 
Jeg  vil  løbe  min   Vei.    . 

Farvel,  Du  min  Farfaders  gamle  Huus! 
Hav  Tak  for  01  af  vort  Gildekruus, 
For  Dørtræet,  hvor  jeg  med  Kanglen  sad, 
For  Moders   Mælk  og  for  Tyggemad 
Og  Springom  i  vor  Lo. 

Leerstampede  Gulv,  hvor  med  Skjorte  paa 

Jeg  lærte  krybe,  jeg  lærte  gaae! 

Nu  kjedes  jeg  plat  ved  saa  stakket  Gang , 

Og  Stuen  bliver  mig  alt  for  trang. 

Jeg  maa  løbe  min  Vei. 

Lad  Oxen  bindes  ved  Huusmands  Plov, 
Jeg  priser  den  vildene   Hjort  i  Skov. 
Naar  Anden  rokker  i  Rendesteen , 
Er  den  sneehvide  Maage  dog  vel  saa  reen 
Mellem  Himmel  og  Hav. 

Jeg  vandrer  og  seiler  foruden  Ro, 

Jeg  slider  vel  hundrede   Saaler  af  Skoe; 

Al  Verdens  Kringel  og  snurrige  Bold, 

Baade  hvor  den  er  varm,  og  hvor  den  er  kold , 

V&  Jeg  rigtig  besee: 

Appelsiner  og  Druer  og  Granens  Tap, 
Frøkener,  Fruer  og  Ridder  og  Knap! 
Jeg  vil  glide  paa  Ski  ved  Nørrepol 
Og  gaae  nøgen  for  Otaheitis  Sol 
Med  en  Krands  af  Koral. 

Sin  Skjæbne  frister  den  friske  Mand. 
Kanskee  jeg  som  Ridder  fra  fremmed  Land 
Med  sneehvide  Heste  for  .Gyldenkarm 
Kommer  hjem  med  en  Kongemø  i  min   Arm 
Til   min  Moder  igjen. 

For  det  Første  den  rygende  Grød  jeg  flyer, 
Og  synger  op  udi  vildene  Skyer: 
Hurra,  blaatrøiede  danske  Knøs! 
Heis  Pjalten  i  Veiret,  og  Skuden  øs! 
Snart  vi  flyver  afsted. 

Pool  M.  Meller. 


Podreisen. 


Man   maa  reise  tilfods    for   at  sprænge  med  Hast 
Alle  Lænker,  der  binde  til  Hjemmet  os  fast; 
Man  som  Fuglen  i  Luften  maa  tumle  sig  fri 
For  at  glemme  det  daglige  Livs   Vrøvleri. 
For  at  blive  C ul turen  og  Moderne  qvit, 
Og  de  huuslige  Glæder  og  Venners  Visit, 
For  at  løse  sin  Aand 
Fra  de  strammende   Baand 
Ta'er  man  Randsien  paa  Nakken  og  Staven  i  Baand. 


93 


Mao  maa  reise  tilfods  for  at  døic  lidt  Ondt, 

For  at  leve  et  Liv  i  det  korte  Sekund, 

For  fra  Morgen  til  Aften  at  trave  sig  træt, 

For  at  sulte  og  tørste  og  spise  sig  mæt, 

For  at  sige  det  Skjønne  Goddag  og  Farvel, 

Og  bestandig  med   Haabet  slaae   Mindet  ihjel, 

For  at  røre  sin   Aand 

Uden  hæmmende  Baand 

Ta'er  man  Randsien  paa  Nakken  og  Staven  i  Haand. 

Thi  den  evige  Higen,   som  aldrig  faaer  Fred, 
Det  er  Fodreisens  dybeste   Hemmelighed. 
Ikkun  fremad  og  fremad   og  aldrig  forknyt! 
Har  til  Maalet  man  naaet,  sætter  strax  man  et  nyt. 
Om  da  ogsaa  man  fængsles  et  enkelt  Minut, 
Om  man  bli'er  underveis  i  en  Deilighed   skudt, 
Mao  maa  rive   sin  Aand 
Fra  de  standsende  Baand 

Og  ta'e  Randsien  paa  Nakken  og  Staven   i  Haand. 

C.  Hostrup. 


fortrøstning. 

Jeg  sad  og  saae 
Mod  Skyen  graa, 
Og  veed  Du,  hvad  jeg  tænkte  paa? 

Jeg  tænkte,  Ven! 
Engang  som  den 
Vil  Livets  Kummer  svinde  hen. 

Vi  skue  til 

Ved  Skyens  Spil, 

Og  finde  hver,  hvad  selv  vi  vil. 

Ja,  hver  vil  see 

Kun  sin   Idee,  — 

Man  græde  maa  derved  og  lee. 

Hvor  jeg  saa  grandt 

Kun  Myggen  fandt, 

Min  Nabo  saae  en  Elefant. 

Men  Skyen  gaaer, 

Og  Sol  opstaaer 

I  Østen  som  for  tusind  Aar. 

Saa  gaaer  dernæst 

Den  ned  i  Vest 

Hver  Aftenstund,  trods  Regn  og  Blæst. 

Dog  fra  dens  Vei 

En  Tomme  ei 

Du  rokker  den,  saalidt  som  jeg. 

Og  derfor  fro 

Jeg  gaaer  til  Ro, 

Og  holder  paa  min  simple  Tro: 

At  Skyen  gaaer, 

Men  Sol  opstaaer 

I  Østen  som  for  tusind  Aar. 

H.  V.  Kaalund. 


J 

Fredensborg 


(Jmtaage  SaDdserne  Forstanden , 

Vil  Bægret  skumme  over  Randen   — 

Drag,  Fredensborg!  mig  til  dit  Bryst, 

Og  lad   det  sværmeriske  Stille 

I  dine   Skove  sødt  formilde 

Det  Vilde  i  min  Ungdomslyst. 

Og  nager  Kummer  paa  mit  Hjerte, 
Er  stum  og  dødelig  min   Smerte, 
Da  flyer  jeg  atter  til  dit  Hegn, 
Gaaer  atter  i  de  grønne  Sale, 
Indtil  at  dine  Nattergale 
Har   smeltet  Skyerne  til  Regn. 

Ja,   Du  skal  leve  i  min  Tanke, 
Til   Hjertet  hører  op  at  banke 
For  jordisk  Fryd  og  jordisk  Sorg; 
Til  Fuglen  tier  hist  paa  Qviste, 
Og  Træet  bliver  til  en  Kiste, 
Og  Grayen  selv  til  Fredensborg. 

Ludvig  Bødtcher. 

Freidigt  Li?. 


Min  Fader  mig  tog  fra  min  Moders  Kind, 

Han  vel  i  sin  Trøie  mig  svøbte, 

En  Psalme  blev  suset  af  Nordenvind, 

Den  salte   Bølge  mig  døbte; 

Min  Vugge  var  det  atlantiske  Hav, 

Min  Vugge  den  blev  til  min  Faders   Grav. 

Af  Kloden  jeg  er  et  reisende  Lem, 
Jeg  gjæster  de  grønneste  Lunde, 
Men  intetsteds  et  blivende  Hjem 
I  Verden  fængsle  mig  kunde; 
Hvor   Blyet  synker  halvtredie  Favn, 
Der  finder  jeg  mig  i  min  Fødestavn. 

Min  Broder  jeg  fandt  bag  den   Greves  Plov, 

Han  drev  tre  svedige  Stude; 

Med   en  høirød  Hue  han  gik   og  sov, 

Og  tungt  hans  Hoved  mon  lude; 

Som  Fluen  skrider  paa  tjæret  Dæk, 

Hans  Træskoe  gik  i  det  sorte  Dræk. 

Blot  fire  Heste  jeg  har  paa  Stald, 

Men  aldrig  i  Verden  de  trættes , 

Og  aldrig  jeg  bruger  et  Pidskeknald, 

Skjøndt  blot  af  Luften  de  mættes; 

Foruden  Vinger  og  uden   Been 

De  løbe  omkaps  med  den   vilde   Reen. 

Saa  tog  jeg  min  Broder  ved  hans  Arm, 

Og  bad,   han  vilde  mig  gjæste; 

Der  snøftede  for  min  gyngende  Karm 

Den  væligste  af  mine  Heste; 

Den  væligste  kalde  vi  Nordenvind, 

Den  lyder  alene  sit  eget  Sind. 

Pool  M.  Køller. 


Freud! 

fremad,  frem  til   dristig  Færd! 
Livet  raaber:  Tag  dit  Sværd! 
Skjult  i  Fremtidsglandsen , 
Vinker  hist  Dig  Krandsen; 
Ingen  Fred  og  ingen  Hvile 
For  din  Sjæl  — 
Ak!  Idyllens   Alfer  smile: 
Nu,  Farvel! 

Fremad,  frem  paa  Ungdoms  Flod! 

Styr  dit  Skib  med  Kraft  og  Mod ! 

Midt  i   Stormens  Brusen , 

Midt  i   Havets   Susen, 

Under  Kamp  med   vrede   Bølge 

Vær  en  Mand ! 

Alle  gode  Genier  følge 

Dig  i  Land. 

Dansk  Lyrik.  5 

Frem  til  Kjærlighedens   Havn! 
Det  er  Maalét  for  mit  Savn; 
Mens  jeg  rastles  higer, 
Længslen  ikke  viger, 
Jubler  saa  tilsidt  i  Dødens 
Svanesang , 

Mildt  omsuust  af  Morgensrødens 
Harpeklang. 

H.  H.  Nyegaard. 


friskt  Veir. 


Det  dufter  til  Regn 

Fra  rødmende  Skovrosers  Hegn. 

Blandt  Moser  og  Dale  og  Bakker 

Eensorat  jeg  flakker 

Saa  fri  og  saa  frank  og  saa  fro; 

Til  Hinden  ved  Gjærdet 

Jeg  raaber:   Hallo! 

Hallo!   og  den  flygter  forfærdet. 

Hvor  Huulveien   brat 

Danner  Grændsen  for  Skovdybets  Nat, 

Jeg  milevidt  skuer  den   brede 

Slette  dernede. 

Ed  Vogn,  hvis  Hjul  ei  er  smurt, 

Jeg  hører  nu  knirke; 

Her  nikker  en  Urt, 

Og  hist  staaer  en  Gruppe  af  Birke. 

Hvor  herlig  og  vild, 

Med  en   eensomt  svaiende  Piil , 

Er  den   bakkede  Egn!    Ved  Mosen 

Bøier  sig  Rosen; 

Der  hænger  en  blomstrende  Tjørn 

Over  Gravhøiens  Stene; 

En  speidende  Ørn 

Flyver  oppe  i  Skyverdnen  ene. 

Nu  hæver  sig  stor 

En  truende  Regnsky  fra  Nord; 

Dybere  Mørket  sig  sænker, 

Vinddraaben  stænker; 

Jeg  stiller  mig  under  et  Træ, 

For  Regnens   Strømme 

Det  yder  mig  Læ, 

Mens  Himmelen  Sluserne  tømme. 

Dog  stiger  paany 

Den  straalende  Sol  af  sin  Sky; 

Taager  som  gyldene  Fjelde 

Over  den  hælde; 

Med  Farvernes  funklende  Spil 

Regndraaberne  hænge 

I  Solens  Ud, 

Og  glimre  paa  Marker  og  Enge. 

Henover  jeg  maa 

Den  regnopsvulmede  Aa; 

Mens  Frøen  bag  Vandaxet  dukker, 

Liljen  jeg  plukker; 

Der  Trimler  af  Urter  og  Straae , 

Som  ikke  jeg  kjender, 

Mens  Biller  smaa 

T  hvirvlende  Cirkler  sig  vender. 

• 

O  herlige  Stund! 

Jeg  er  ung,  jeg  er  glad,  jeg  er  sund; 

Sværmerens  sygnende  Fagter 

Dybt  jeg  foragter; 

Ikke,   med  Verden  i   Strid, 

Feig  for  min   Broder 

Flygter  jeg  hid ; 

Jeg  kun  seger  Naturen ,   min  Moder. 

Bruser  hun  vild, 

Eller  smiler  hun   blomstrende  mild, 

Mig  hun  paa  Eng  og  paa  Hede 

Volder  kun  Glæde, 

Aabner  for  Storhed   mit   Bryst, 

At  jeg  maa  smile 

Ad   Livets   Dyst 

Og  længes  i   Striden  at  ile. 

H.  V.  Kaalund. 

Guderne. 


JNaar  engang  min  Time  slaaer, 

Naar  det  brustne   Blik  ei   Vennen  kjender, 

Naar  ved  Leiet  Englen   staaer, 

Og  til  Jorden  ned  sin  Fakkel  vender, 

Da  skal  jo  mit  Støv  afmægtigt  segne 

Mod  det  Støv,  hvoraf  det  reiste  sig, 

Og,  min  Aand!    Du  vandre  til  de  Egne, 

Ingen  Haand  har  skildret  Dig. 

Ak!  mon  der,  hvor  Du  gaaer  hen, 
Lunde  grønnes,   Blomsterenge  dufte? 
Mon  Du  føler  der  igjen 
Aftenvind   om  klare  Kilder  lufte? 
Lyde  Chore  der  af  Nattergale? 
Hilser  Lærken  Morgenrødens  Bud? 
Spredes  over  Bølger,   Skove,  Dale 
Der  og  Maanens  Sølvglands  ud? 

Sender  aldrig,  Slag  i  Slag, 
Lynildrige  Sky  den   hule  Torden? 
Skrækker  ei   Vulcaners  Brag? 
Styrter  ingen  Iling  over  Jorden? 
Buldrer  ingen   Vinter,  og  forhøier 
Vaarens  Gjenkomst,  Vaarens  fage  Tid? 
Raser  ingen   Storm  og  Træet  bøier, 
At  det  rettes  kan  af  Flid? 

Hvor  er  Stedet,  Du  skal  boe? 

Er  det  hist  en  klar,  en  venlig  Stjerne? 

Skimtes  det  i  Nattens  Ro? 

Er  det  skjult  i  det  usete  Fjerne? 

Vorder  Stedet  Dig  et  evigt  Fængsel? 

Naaer  Du  strax  dit  fordum  kjære  Hjem? 

Mon   Du  martres  meer  af  hellig  Længsel? 

Mon  Du  stunder  længer  frem? 

Lukket  er  det  tætte  Slør, 

Ingen  løser  mig  de  mørke  Gaader. 

Dog  med   roligt  Haab  jeg  døer; 

Fader  er  den  Gud,  som  ene  raader. 

Han,  min  Fader,  hvor  han  vil,  mig  kalde! 

Det  min  faste  Tro,  min  Tryghed  er: 

Hist  jeg  savner  Ingen  af  dem   Alle , 

Som   han   saae  mig  elske  her. 

Fr.  Høegh-Guldberg. 


ttetsenaie. 


forskrækkes  Du  af  Livets  Storme, 

Der  ryste  dit  Forhaabnings-Træ , 

Ja  gnave  Tvivls  og  Frygtens  Orme 

Dit  Hjertes  Ro,  da  fly  til  Læ 

Hen  i  din  Have:  mod  de  Skyer, 

Som  true  med  veemodig  Høst, 

Beskjermer  han,  som  mild  fornyer 

Hver  Vaar  Naturen  til  sin  Skabnings  Trøst. 

Fred  aander  Blomsten  i  sin  Duften; 
Trøst  synger  Dig  den  glade  Fugl; 
Haab  svæver  hen  til  Dig  fra  Luften, 
Der  snoer  sig  om  Løvhyttens  Skjul. 
Der  Modets   Aand  ned  til  Dig  stiger 
Tro ,  yndig  som  en  elsket  Brud , 
Og  til  dit  bange  Hjerte  siger: 
Den  ei  fortabes  kan,  som  troer  paa  Gud. 

I  Salems  Have  stred  med  Døden 

Din  Frelsermand,  som  for  Dig  leed, 

Da  smerteligt  og  tungt  i  Nøden 

Faldt  som  Blodsdraaber  ned  hans  Sved. 

Frimodig  gik  han  Alt  imøde, 

Blev  styrket  af  sin  Faders  Aand; 

Af  Kjærlighed  til  Dig  han  døde, 

For  Dig  da  sønderbrød  han  Dødens   Baand. 

Men   vil  som  han  Du  modig  lide, 

Da  tro,  hans  Fader  og  er  din; 

Behold  som  han  i  Livets   Qvide 

Et  trofast  og  et  kjærligt  Sind; 

Da   skal  Du  i  din  Have  finde 

I   Smerten  et  Getsemane, 

Hvorfra,  mens  bittre  Taarer  rinde, 

Du   freidig  kan  din  Himmel  aabnet  see. 

J.  H.  Smidth. 

#  

Hvor  bier  den  Blomst,  som  fyldte 
Din   Sands  med  liflig  Duft? 
Hvor  Straalen,  som  forgyldte 
Den  sommervarme  Luft? 
Hvor  blev  de  grønne  Kroner, 
Der  ud  i  Vaaren  sprang 
Ved  foraarsfriske  Toner 
Af  Fuglechorets   Sang? 

Og  Dyrets  Liv,  der  dækkes 
Som  af  en  dunkel  Sky, 
Skal  ei  det  gjenopvækkes , 
Naar  Livets  Taager  flye? 
Den  Hund,   som  trofast  døde 
Af  Sorg  paa  Herrens   Grav, 
Skal  aldrig  ham  den  møde, 
Til  hvem   den  hen  sig  gav? 

O  kast  dit  Blik  tilbage, 
Og  see,  hvad  selv  Du  var: 
Hvor  er  de  svundne  Dage 
Med  hver  en  Frugt,  de  bar? 
Hvor  er  vel  Haabets  Kjerte 
Og  Ej  ærligheden  s  Krands? 
Hvor  er  dit  unge  Hjerte 
Og  hvor  dit  Øies  Glands? 

Eengang  raaa  Alt  erfares 
Og  leves   om  igjen ; 
Etsteds  maa  dog  bevares , 
Hvad  Tiden  tæred  hen: 
Ei   blot  hvert  Glimt,  vi  skue 
Af  Aandens  indre  Lyn, 
Men  hver  en  jordisk  Lue 
Og  hvert  et  jordisk  Syn. 

Der  skal  til  Eet  vi  samle, 
Hvad  stykkeviis  gik  tabt; 
Der  vaagner  alt  det  Gamle, 
Og  staaer  forynget  skabt: 
Den  Sjæl,  som  her  Du  kaared, 
Det  Maal,  Du  stræbte  til, 
Den  Drøm,  som  her  Dig  daared, 
Dig  hisset  vinke  vil. 

Den  Trøst  er  dog  den  sidste, 

Den  Tro  bestaaer  tilsidst: 

Hvad  her  vi  maatte  miste, 

Vi  faae  tilbage  hist. 

Til  Undergang  ei  skabtes 

Endog  det  mindste  Frø: 

Det  var  kun  Skal,  hvad  tabtes; 

Livskjærnen  kan  ei  døe. 

Fr.  Paludan-Maller. 

(Udnat. 

Mens  Lampen  spreder  sit  hvide   Skin , 

Og  Alt  i  Huset  er  roligt, 

Jeg  sidder  og  skriver  med  tænksomt  Sind,  — 

Du  kommer,  og  lægger  din   Kind  til  min, 

Og  hvisker  Godnat  fortroligt. 

Godnat,  min  søde,  min  elskede  Viv, 
Min  favre,  duftende  Rose! 
Og  Du,  min  Pusling,  mit  Alt,  mit  Liv, 
Min   Øiesteen  og  mit  Tidsfordriv  — 
Sov  sødt,  Du  Knop  paa  min  Rose! 

Jeg  kysser  hans  Kinder,  hans  Bryst  og  Arm, 
Hans  buttede ,  smaabitte  Hænder ; 
Jeg  jubler  af  Glæde,  mens  sødt  ved  din  Barm 
Han  smiler  og  slumrer.      »Saa  gjør  dog  ei  Larm!« 
Du  hvisker,  og  smilende  s kj ænder. 

Du  lægger  ham  varsomt  paa  Puden  blød, 
Og  vugger  med  yndige  Lader 
Den  blomstrende  Dreng  i  en   Søvn  saa  sød, 
Og  nynner  —  hvi  bli'er  jeg  med  eet  saa  blød?  — - 
Og  nynner  en  Sang  af  hans  Fader. 

Da  svulmer  mit  Hjerte,  da  blusser  min  Kind, 

Begeistring  fylder  min  Tanke, 

Og  mangt  et  drømmende  Hjernespind , 

Der  gjøgled  for  Barnets  fyrige  Sind , 

Jeg  føler  i  Hjertet  banke. 

Barnagtig  jeg  drømmer  mit  Navn  berømt, 
I  Tankerne  seer  jeg  det  føiet 
Til  deres,  som  Muserne  elskede  ømt  — 
O  Gud!  da  føler  jeg  først,  jeg  har  drømt, 
Og  Taarerne  staae  mig  i  Øiet. 

Dog  bort  med  sygeligt  Sværmeri, 
Med  Mismod   og  Qvindetaarer ! 
End  hæver  min  Aand  sig  dristig,  fri, 
Og  Guddomsgnisten  boer  end   deri, 
Skjøndt'  tidt  mig  en  Lygtemand  daarer. 

Nu  vel!  jeg  stævner  i  Kampen  paany, 
Mit  Sværd,  min  Lyra  at  prøve  — 
Og  hænger  end   Krandsen  i  høien  Sky, 
Jeg  fik  dog  ei  Vinger  for  feigt  at  flye, 
Men  for  deres  Kræfter  at  øve. 

Og  var  jeg  vel  værd,  at  Du  havde  mig  kjær, 
Fortjente  jeg  nogensinde 

Dit  Haandtryk   og  Smiil,  hvis  ei  med  Enhver 
Jeg  voved  en  Kamp  om   Seirens  Trophæer, 
Begeistret  af  Dig,   Veninde! 

Jeg  vaager  for  Dig  —  sov  sødt,  min   Viv, 

Min  favre,  duftende  Rose! 

Og  Du,  min  Pusling,  mit  Alt,  mit  Liv, 

Min  Øiesteen  og  mit  Tidsfordriv  — 

Sov  sødt,  Du  Knop  paa  min  Rose! 

H.  P.  Holst. 


4** 

Grav lægning. 


Her  i   Gravens  Hule, 
Dybt  i  Jordens  Bryst, 
Vi  med   Taarer  skjule 
Alle  Hjerters   Lyst. 

Rene ,    stærke  Villie  , 
Fromme,  milde  Hu, 
Fine,   hvide  Lilie, 
Knækket  ligger   Du! 

Intet  Blik   os  qvæger 
Nu  i  Smertens   Stund; 
Ingen   Røst  bevæger 
Meer  din   blege   Mund. 

Paa  de  hvide  Kinder 
Haabets  Rose  doer. 
Haaret  mørkt  sig  vinder, 
Liig  et  Sørgeslør. 

Hænderne  sig  folde 
Paa  den   unge  Barm ; 
Barmen,  ak,  den  kolde, 
Svulmer  aldrig  varm. 

Glemt  er  i  din   Hvile 
Glædens   Melodie; 
Sorgens   Suk  og  Pile 
Flyve  Dig  forbi. 


109 

Sov  da  sødt  i  Haven, 
Dødens  Timer  tæl , 
Stig  saa  let  af  Graven  — 
Elskede,  Farvel! 

Fr.  Paludan-Mfiller. 


€r»? sang. 


btirrer  ei  i  Graven  ned 
Med   de  taarefyldte  Blikke! 
Thi  i  Graven  er  han  ikke, 
Han  er  hist  i   £  vighed. 

Hisset  har  en  kjærlig  Fader 
Mangen  Bolig  fjern  og  nær, 
Venlig  staaer  hans   Stjernehær, 
Sine   Børn  han  ei  forlader. 

Vugger  han   Dig  blid  i  Arni, 
Læg  Dig  rolig  da  til  Hvile; 
Dobbelt  venlig  vil   Du  smile, 
Naar  Du  vaagner  ved  hans  Barm. 

Giv  ham  da  din  gamle  Dragt! 
Mens  Du  slumrer  under  Løve^ 
Mens  vi  stirre  ned  paa  Støvet, 
Virker  han  en  ny  med  Pragt. 

Taage  over  Graven  gaaer, 

Vi  bevare  dunkle  Minder, 

Men  vi  see  kun,  hvad  der  svinder, 

Ikke  hvad  der  forestaaer. 

Ei  ved  Døden  at  betragte 
Kan  vi  granske  Livet  ud. 
Men  hvo  slaaer  sin  Lid  til  Gud, 
Han  kan  Døden  vel  foragte. 

C.  Hauch. 


Clubben  og  Ynglingen. 


Misund  mig  ei  mit  hvide  Haar 
Og  min   Erfarings  Skat! 
Naar  Sneen  høit  paa  Marken   staaer, 
Den   skjuler  en   begravet  Vaar. 
Hvad  gavner  mig  en  Høst  af  Aar, 
Naar  Haand  og  Fod  er  mat? 

Misund  mig  ei,  at  dette  Bryst 
For  Lidenskab  er  frit, 
Saa  blot  og  bart  for  Livets  Lyst, 
Saa  tdmt  og  sløvt  for  Glædens  Røst 
Misund  mig  ei!    O  var  mit  Bryst 
Saa  brændende  som  dit! 

O  var  mit  Øie,  Dreng,  som  dit 
Af  Viin  og  Veemod  tungt! 
Var  Pigebarnet  hist,  der  blidt 
Og  kjærligt  smiler  til  Dig,  mit! 
O  Dreng,  var  dette  Haar  ei  hvidt 
Og  Hjertet  atter  ungt! 

Tag  ned   den  rige  Vedbend-Krands , 
Der  snoer  sig  om  dit  Haar, 
Og  sæt  den  paa  den  gamle  Mands 
Sneehvide  Tinding  —  syng  og  dands! 
Jeg  vil  forfriskes  i  den  Glands, 
Der  straaler  om  din  Vaar. 

Gjør  Plads  for  Gubben!  Plads,  min  Ven! 
Og  deel  med  mig  din  Viin! 

0  kunde  jeg,  som  Du,  af  den 
Inddrikke  Drømmens  Lyst  igjen 
Og  sværme  Lir  og  Lykke  hen 

1  denne  gyldne  Viin! 

Rom  med  dit  Bæger,  kom,  tag  fat, 
Og  sæt  det  til  min  Mund ! 
Min  Arm  er  gammel,  Haanden  mat, 
Den  ryster,  som  Du  seer  —  tag  fat! 
Jeg  hæver  Bægrets  gyldne  Skat, 
Der  flyder  paa  dets  Bund. 

O  Liv  og  Lyst!  O  Strøm  af  Ild! 

O  minderige  Viin! 

Som  Gubbens  Ungdom  stærk  og  vild, 

Og  øm  som  den  og  from   og  mild , 
Saa  kjærlig  og  saa  fuld  af  Ild , 
Saa  heftig  og  saa  fim! 

Skjænk  atter  i,  og  syng  en  Sang, 
Syng  med  din  kjælne  Glut! 
Som  Du,  som  Du  jeg  fløi  engang 
Til  Dands  ved  Tam  bo  urin  en  s  Klang, 
Som  Du  jeg  lagde  ned  i  Sang 
For  Skj enhed  min  Tribut. 

O  Billeder  paa  gylden  Grund! 

Forsvundne  Dages  Glarids! 

Hvad  gav,  hvad  gav  jeg  for  et  Blund 

Ved  Pigens  Side ,  Mund  ved  Mund , 

For  en  i  Letsind  levet  Stund, 

Og  for  min  Ungdoms  Dands! 

Forbi!   —   Min  sidste  glade  Dag 
Jeg  her  med  Dig  har  holdt. 
Forbi  er  dette  Livs  Bedrag, 
Min   Ungdom   flygtet,  Gubben  svag, 
Og  mat  er  dette  Hjertes  Slag, 
Og  dette  Bryst  er  koldt. 

Henrik  Hertz. 

Haabet.     . 

JNaar  —   naar  vil  Du,  Fredens  Engel!   svinge 

Smilende  din  Fakkel  over  mig? 

Naar  skal  jeg  paa  Lysets  Æthervinge 

Hæve  mig  og  blive  lykkelig? 

Naar  skal  dette  kummerfulde  Hjerte 

Læges  for  sin   Uro  og  sin   Smerte? 

Naar  skal  jeg  fuldendes,  naar  skal  Sæden 

Modnes  i   Udødeligheds  Land? 

Eller  skabtes  jeg  at  kjende  Glæden 

For  at  see,  jeg  den  ei  nyde  kan? 

Hvi  da  drog  Du  mig  af  Intets  Mørke, 

Livets  Ophav ,   Væsen ,  som  vi  dyrke  ? 

Dog  vær  fro,  min   Aand!   og  priis  den  Hoie, 

Evig  er  Du  og  udødelig. 

Om  ei  Natten   mørknede  vort  Øie, 

Glædtes  vi  da  saa,  o  Sol!  ved  Dig? 

Denne  stolte  Higen   efter  Mere 

Er  vort  Væsens   Adel  og  vor  Ære. 

Han,  som  skjænker  Malurt  i  vort  Bæger, 
Er  uendelig  og  viis  og  stor. 
Hvilen  helst  den  trætte  Vandrer  qvæger,  . 
Liljen  jo  blandt  Dalens   Sumpe  groer. 
Spreder  ei,  Jehovah!   selv   din  Torden 
Frugtbarhed  og  Fylde  over  Jorden? 

Lær  mig  da ,  o  Evige !  at  lide , 
Lær  mig  haabe  Evighedens  Fred , 
Og  oaar  matte  Taarer  tause  glide, 
Lær  mig  kjende,  jeg  omsonst  ei  leed. 
Denne  Taare,  som  mit  Øie  væder, 
Lønnes  hist   blandt  Evighedens   Glæder. 

H.  W.  Lundbye. 


Harpepigens  Klage. 


faderløs  og  moderløs,  af  Brødrene  forladt  — 
Alle  Smaasøstre  i  Graven  nedsat  — 
Alle  tilsammen  i  H ungers q val  død  : 
Tungere  Taare  paa  Jorden  ei  flød. 

• 

Frændeløs    og  venneløs    i  Verden  om  at  gaae  — 
Sjunge,  mens  Taarer  i  Øinene  staae  — 
Smile  med  Kummer,  og  sjunge  for  Brød: 
Tungere  Taare  paa  Jorden  ei  flød. 

Harpeklang  og  Glædessang    ved  fremmed  Dør  og 

Bord    — 
Ingen,  som  bører  de  bævende  Ord   — 
Ingen,  som  veed,  hvorfor  Kinden  er  rød: 
Tungere  Taare  paa  Jorden  ei  flød. 

Spøgende  og  smilende  med  stille  krænket  Sind 
Klappes  af  fremmede  Herre  paa  Kind   — 
Betle  om   Livet,  og  ønske  sig  død: 
Tungere  Taare  paa  Jorden  ei  flød. 

B.  8.  Ingemann. 


Herregaarde  ■. 


Imod  Sydvest  paa  Sjællands  friske  Strande 
Der  staaer  fra  Riddertid  en  Herregaard 
Med   Udsigt  over  Beltets  mørke  Vande  — 
Kom,  følg  mig,  seer  du  ikke,  det  er  Vaar? 
Et  Liv  er  spredt  nu,  som  du  aned  neppe, 
Rundt  om  i  Hauge,  Skov  og  Fiskepark; 
Ret  som  et  blødt,  et  blommet  tyrkisk  Teppe 
Udstrækker  spraglet  sig  biin  Kløvermark : 
Viid,  Flora  kommen  er  nu  op  til  Norden, 
Den  fine  Fod  ei  stødes  maa  paa  Jorden. 

Kom  med !  hver  Aarstid  har  jeg  seet  paa  Stedet, 4 
Hvert   Danmarks   Veirlig  har  jeg  prøvet  der, 
Hver  Danmarks   Sangfugl   har  mit  Øre  glædet, 
Jeg   har  seet  Reden  i  de  grønne  Træer. 
Natur!  en  yenlig  Barndom  saae  jeg  ikke, 
Men  Ynglingslykken,  den  har  jeg  dog  havt, 
Og  her  randt  hine  skjønne  Øieblikke, 
Da  mine  Tanker  steg  i  modnest  Kraft, 
Og  da  begeistret  over  Jordens  Dale 
Min  Aand  sig  hæved  til  det  Ideale. 

Du  stille  Levning  fra  et  fjernt  Aarbundred, 
Du  peger  paa  en  uddød  Kraftens  Tid, 
En  Tid,  af  os  snart  haanet,  snart  beundret, 
Men  knap  forstaaet  trods  de  Lærdes  Flid ! 
Vor  Old  er  kun  en  Klogskabsperiode, 
Hvor  Kraften  ei  i  Længden  kan   bestaae, 
Hvor  Jernet,  som  vi  ufortærligt  troede, 
Paa  Klipper  ruster  hen  i  Stykker  smaa  — 
Ney  og  Murat  for  Kugler  maatte  segne, 
Kun  gamle  Talleyrand  kan  ikke  blegne, 

Kom  med!  her  har  jeg  over  Skovens  Kroner 

Seet  Lysets  Herlighed  i  Tordnen  s   Sky. 

Kom  med!   hør  Himlen  fyrer  med   Kanoner, 

I  Bugten   søger  lidet  Fartøi  Ly. 

Nu  vel,  Fred  findes  ikke  her  paa  Jorden, 

Maaskee  der  ogsaa  oppe  fares   Krig: 

Slaaer  Jupiter  Giganterne  med  Torden, 

Fordi  de  røre  Kongekåabens  tflig? 

O  nei,  kom  med,  og  see  Du  her  fra  Høien : 

Fra  Himlen  ei,  fra  Skyen  kommer  Støien. 

Fra  Himlen  ei,  fra  Skyen  Lyden  kommer, 
Thi  Himlen  blaaner  i  et  Fredens   Skjær: 
Den  store   Sal  de  tolv  Apostle  rummer, 
Saa  skjønne  som  de  Thorvaldsenske  her;    _ 
Og  han,  hvem  Pen  og  Pensel  ei  kan  male, 
Han   sidder  ved  sin   Faders  høire  Haand; 
Hver  elsket  Afdød,  vakt  af  Dødens  Dvale, 
—  Fortælles   —   vandrer  der,  en  renset  Aand. 

Alt  findes   hist,   hvad  savnes  maa  licrneden, 
Derfor  jeg  troer:  did  flygted   ogsaa  Freden. 

Kom   med,  o  følg  mig  blot  ud  i  Naturen, 

Det  er  jo  Foraar  alt,  læg  Bogen  bort. 

Naturen   digter  nu,  og  see!   Censuren 

Kan   ei   ved   Huller  gjøre  Digtet   kort; 

Frit   synger  Lærken  over  Hvedemarken. 

Behøver  ei  at  veie  hvert  et  Ord 

Og  frygte  for,  at  Ørnen,  Luftmona rchen, 

I  Trillen  en   Satire  finde  troer. 

Kom   med!  i  Kjæret  Frøen   slaaer  paa  Trommen, 

For  lang  Tid  siden   er  alt  Flora  kommen. 

Kom   med !  imellem   disse  Buske  ligger 
En   gammel  Liigsteen   slængt  uændset  hen; 
Indskriften  længst  forvittret  er  til  Prikker, 
Men   Sagn  i  Folkemunde  gjemte  den: 
En  Præstemand   staaer  huggen   ud   paa  Stenen, 
Sex  Koner  hugne  staae  ved   Siden   af; 
Saa  mange  Gange  brød  han  Myrtegrenen, 
Og  hvergang  blev  den  henlagt  paa  en  Grav: 
Med   Rette  blev  ham  intet  Varigt  givet, 
Thi  man  kun  een  gang  elske  kan  i   Livet, 

Kun  eengang  slynges   Elskovs  Blomst  og  Ranker 

Om   det  ungdommelige  Hoveds   Lok, 

Kun  eengang  fødes  disse  lyse  Tanker, 

Kun  eengang  Nornen  staaer  ved  Freias  Rok. 

For  travlt  har  Amor,  har  for  mange  Pligter, 

I  Øst  og  Vest  han   løbe  maa  med  Iil; 

Kun  eengang  paa  hver  enkelt  Barm  han  sigter, 
Paa  Hver  han  skyder  kun  en. enkelt  Piil, 
Han  har  ei  Raad  til  at  bortødsle  Mere: 
Thi  hvad  bli'er  Verden,  naar  han  ei  har  flere? 

0  hør  den  mørke  Solsorts  Fløitetoner! 

Den  mærked  os,  den  flygter  bort  med   Skrig. 

0  tøv!  jeg  vil  ei   for  Dig  sætte  Doner, 
Jeg  fører  ei  med  Fugleverdnen  Krig. 

Jeg  selv  en  Sangfugl  er,  og  elsker  Sangen, 
Jeg  elsker  Eder,  mine  Brødre  smaa! 
Jeg  vil  som   Criticus  ei  dømme  Klangen, 
Ei  sige,  hvo  i  Rækken  først  skal  staae    — 
Den  troer  mig  ei,  see !   bange  bort  den  flygter; 
Maaskee  den  om  mig  hørt  har  onde  Rygter. 

Kom,  sæt  Dig  ned,  jeg  vil  betroe  Dig  Noget: 

1  dette  Lysthuus  sad  i  Maaneskin 

Med  Haanden  under  Kind,  med  Ryggen  kroget 
Jeg  tidt  og  lyttede  til  Aftnens   Vind, 
Og  for  mit  Øie,  med  bedrøvet  Mine, 
Bag  Granerne,  med  Sceptret  sønderbrudt, 
Et  luftigt  Omrids  stod    —   det  var  Christine; 
Da  kom  i  det  begejstrede  Minut 
Heel  mangen  Tanke  dybt  fra  Sjælen  inde, 
Og  jeg  besang  den  svenske  Herskerinde. 

Og  jeg  besang  den  svenske  Herskerinde, 

Men,  ak!  da  Tanken  paa  Papiret  stod, 

Med  Smerte  tidt  mit  Øie  maatte  finde, 

Mit  Blæk  var  koldt  og  sort,  skjøndt  varmt  mit  Blod. 

—  Bliv  siddende,  jeg  vil   Dig  Mere   sige: 
Var  ikke  jeg  som  Digter  lykkelig, 

Som  Yngling  var  jeg  det:  en  elsket  Pige 
Er  roere  værd,  end  jeg  kan  tolke  Dig. 

—  Op,  seer  Du  Storken?  skynd  Dig,  aabne  Laagen, 
See,  hvor  om  Næbet  bidsk  sig  slynger  Snogen. 

Nu  koger  det  derinde  dybt  i  Jorden, 
Og  Varmen  ud  i  Overfladen  gaaer; 
Nu  er  der  Forsk  jel  ei  paa  Syd   og  Norden, 
Italien  blomstrer,  Danmark  har  sin   Vaar. 
Nu  trække   Fuglene:    paa  Pyramiden 
Hist  i  Ægypten  staaer  ei  Storken  meer; 
Instinctet  h  vi  sked,    det  var  Reisetiden, 
Nu  er  den  her,  og  efter  Hjulet  seer. 
Nu  vandre  Fiskene,  de  kolde,  stumme, 
Liimfjordens  Bølger  store  Stimer  rumme. 

Du  hellige,  Du  lyse  Vaargudinde, 
Berør  Du  .ogsaa  mig  med  venlig  Haand; 
Lad  og  for  mig  en  nyfødt  Sol  oprinde, 
Giv  smukke  Tanker  mig,  foryng  min  Aand ! 
I  høie  Trætop  Egernet  sig  lister, 
Hver  Busk  har  Knop,  Violen  staaer  i  Flor; 
En  lysgrøn  Farve  ud  af  Barken  brister, 
Naturens  Værksted  flyttet  er  til  Nord  — 
Kast  Blomster  i  mit  Hjerte,  Vaargudinde, 
Lad   ogsaa  der  din  varme  Maisol  skinne! 

Carl  Bagger. 

Himlens  Gaver. 


Lin  Hest  at  trække  Ploven 
Kan  Du  paa  Marken  iaae; 
Men  Nattergal  til  Skoven 
Kom  flyvende  fra  oven, 
Som  Himmelbud  at  slaae. 

Af  Folianter  tvinger 
Ved   Flid  Du  Kundskab  frem; 
Men   Tanke,  som  har  Vinger, 
Ei  ud   af  Bogen   springer. 
Men  kun  fra  Lysets   Etøem. 

Paa  Jorden  Vælde  brammer, 
Og  rig  saa  Mangen  blev; 
Men   Guld  i  Hjertekammer 
Ei  Dødelig  annammer 
Ved  jordisk  Gavebrev. 

En  Kone,  til  at  lave 
Lidt  Mad,  er  nem  at  faae; 
Men  ei  i  Kjøkkenhave 
Staaer  Himlens  Blomstergave 
Med  Purpurkronen  paa. 

Du  grubler,  og  Du  søger 
Om   Held  paa  Livets  Vei; 
Du  græder,  og  Du  spøger, 
Du  grandsker  dybt  i  Bøger, 
Men  Lykken  er  der  ei. 

Din  Sjæl  om  Efteraaret 
Laae  koldt  i  Taagers  Nat; 
Et  Glimt  —  da  er  Du  kaaret, 
Da  har  en  Engel  baaret 
Til  Dig  sin  bedste  Skat. 

Nys  var  Dig  Verden  øde, 
Og  Tvivlen  var  saa  stærk; 
Da  smiler  Dig  i  ni  øde 
Den  Elskede,  den   Søde,   — 
Det  er  ei  Jordens  Værk. 


Hvad  Jordens  er,  af  Jorden 
Fremspirer  rigt  til  Gavn, 
I   Syden,  som  i  Norden, 
Og  det  i  stadig  Orden, 
At  lindre  Støvets  Savn. 

Den  giver  Træ  til  Ploven 
Og  Hest  at  trække  den; 
Men  Fuglen  kom  fraoven, 
At  synge  Dig  i  Skoven 
En  Sang  om  Himmelen. 

Hvad  Himlens  er,  sig  svinger 
Uventet  til  Dig  ned, 
Ei  Fliden  det  fremtvinger, 
En  Engel  Dig  det  bringer, 
Naar  selv  Du  mindst  det  veed. 

Dansk  Lyrik. 

Hvad  Jordens  er,  kan  ene 
Fremstaae  af  Jordens  Skjød; 
Som  Frugt  af  Træets  Grene, 
Som  Mos  paa  haarde  Stene 
Er  Jordens  Gave  fød. 

Men  Gaven  fra  det  Høie, 
Som  Fugl  til  Skov,  sig  svang, 
Som  Smiil  fra  Pigens  Øie, 
Som  Tanker,  der  sig  føie 
I  Skjaldebryst  til   Sang. 

Dit  Held,  din  Glæde  tager 
Du  rundt  paa  Jordens  Kreds, 
Et  Neg  som  Løn  fra  Ager, 
Til  Huusraad  imod   Klager, 
Og  er  ret  vel  tilfreds. 

Men  Himmelgaven  svinger 
Som  Lyn  fra  Sky  sig  ned: 
En  Herrens  Engel  bringer 
Din  Tanke  lette  Vinger, 
Dit  Hjerte  Kjærlighed. 

Christian  Wiigter. 

I  i  s  s  e  t. 

Hvad  er  Livet? 

Hvad   blev  her  os  givet, 

Som  kan  fylde  Længslen  i  vort  Bryst? 

Hvor  er  Grændsen? 

Hvortil  al  vor  Ændsen? 

Hvad  formaaer  at  fylde  os  med  Lyst? 

Fryd   og  Smerte 

Blandes  i  vort  Hjerte, 

Indtil  Graven  aabner  os   sin   Bo; 

Hist  ved  Himlen 

Over  Stjernevrimlen 

Dvæler  Tanken  dog  saa  gjerne  fro. 

Der  er  Freden, 

Blomstrer  vores  Eden, 

Under  Ly  af  evig  Kjærlighed. 

Os   blev  givet 

Kraft  at  modstaae  Livet, 

Al  dets   Sorger,  al  dets   Bitterhed. 

Held  de  Trygge, 

Som  paa  Herren  bygge, 

I  hans  Navn  gaae  Livets  Bane  frem! 

Held   de  Skabte, 

Som,  hvad  her  de  tabte, 

Søge  hisset  i  et  bedre  Hjem  ! 

Mørkt  er  Livet; 

Hvad  os   her  blev  givet, 

Kan  ei  fylde  Længslen  i  vort  Bryst. 

Hist  er  Grændsen, 

Dertil  al  vor  Ændsen, 

Thi  der  vinker  os  en  evig  Lyst. 

0.  8ieibye. 


H  •  r  ■  e  t. 


Dæmpet  og  harmonisk 
Toner  Hornets   Klang 
Hid  fra"  Skovens  Kroner 
Over  grønne  Vang; 
Vækker  Savn  og  Længsel 
I  det  fulde  Bryst, 
Smelter  salig  Hjertet 
Hen   i   Veemods  Lyst. 

Ak,  jeg  mindes  Timen, 
Da  jeg  henrykt  saae, 
Medens  Hornet  toned, 
Hende  for  mig  staae ; 
Nu  er  som  en  Taage 
Drømmen  flygtet  brat, 
Hjertet  er  saa  øde, 
Slaaer  kun  svagt  og  mat. 

Meget  har  forandret 
Sig  omkring  mig  nu, 
Mod  det  Fjerne  seer  jeg 
Med  sørgmodig  Hu ; 
Drømme,  Flammeønsker, 
Jordens   bedste  Fryd, 
Livet  selv  forsvinder 
Brat  som  Hornets  Lyd. 

Svage  Dødelige!- 
Ak,  hvad  er  vi  vel? 
Hvad  er  al  vor  Stræben? 
Hvad  er  Støvets  Held? 
Med  vort  Haab,  vor  Higen 
Dog  kun  ere  vi 
Svage  Toner  i  den 
Store  Harmonie. 

Kunde  hver  en  Mislyd 
Paa  vor  Jordegang 
Løses  op  og  smelte 
I  harmonisk  Klang! 
Dog  i  Sjælens  Harpe 
Griber  Skjæbnen  vildt, 
Og  i  Stormen  er  vor 
Bange  Klage  spildt. 

Naar  engang  mit  Hjerte 
Slaaer  i  Døden  mat, 
Naar  de  spændte  Strænge 
Sønderrives  brat, 

Maatte  jeg  da  lukke 
Øiet  sidste  Gang 
Og  mit  Liv  udaande 
Under  Hornets  Klang! 


Fr.  8needorff-Birch. 


Hvad  jeg  holder  af. 


Jeg  er  et  fredsommeligt,  roligt  Skind, 

Jeg  holder  af  Solskin,  og  hader  Vind, 

Og-  Hovmods  rygende   Blæst, 

Jeg  holder  af  Bøge  og  Lærkesang, 

Jeg  holder  af  det,  jeg  har  elsket  engang, 

Og  det,   som  jeg  kjender  bedst. 

Jeg  holder  af  Havet,  det  dybe  Blaae, 
Hvorpaa  fra  min  Moders  Arme  jeg  saae, 
Mens  svagt  jeg  stammed   dets  Navn, 
Jeg  holder  af  Alt,  hvad  min  Moder  har  sagt, 
Af  Graven,  hvori  mine  Fædre  blev  lagt, 
Og  Skibets  gyngende  Stavn. 

Jeg  holder  af  Figens  det  milde  Blik, 

Jeg  holder  af  Venner,  af  Sang  og  af  Drik 

Og  Blomsternes  mylrende  Hær, 

Jeg  holder  af  Alt,  hvad  i  Danmark  er  født, 

Selv  Tornen,  hvorpaa  mine  Hænder  har  blødt, 

Jeg  elsker  for  Rosen,  den   bær. 

Jeg  holder  især  af  mit  Fødelands  Sprog 
Og  alle  dets  Sange  paa  Mund  og  i  Bog, 
I  Skov,  i  Mark  og  i  Eng, 
Jeg  holder  af  Kornet  paa  Markerne  hist, 
Jeg  holder  af  Græsset,  som  dækker  tilsidst 
Min  sidste,  min  rolige  Seng. 

H.  B. 


I  det  frie. 


Ejt  mit  Hjerte  frisk  og  glad, 
Ændser  jeg  knap  Rosens  Blad, 
Næppe  Fuglens   Sang  i  Skoven ; 
I  det  indre  Jubelchor 
Svinder  Himmel,  Hav  og  Jord, 
Og  min  Tanke  er  forvoven. 

Men  naar  heelt  min  Sjæl  er  Nat, 
Miskjendt,  haanet  og  forladt, 
Jeg  kun  hører  Smertens   Stemme: 
Flygter  fra  sit  Fangebuur 
Tanken  til  din  Favn,  Natur! 
For  at  døves  der  og  glemme. 

Christian  Winther. 

I  I  ø  s  t  e  ■• 

Vinden  hvirvler  Lundens  faldne  Blade, 
Hvinende,  hen  over  Markens  Straae, 
Fuglen  gjæster  Fyldens  aabne  Lade, 
Og  en  Halvnat  dølger  Himlens.  Blaae; 
O  Natur!  din  fulde  Frugt  Du  gav, 
Og  nu  ringe  Storme  Dig  til  Grav. 

Saa  forgaaer,  hvad  Alles  Hjerte  priser, 
Saa  staaer  Savnet  bag  hver  Fryd  igjen, 
Ak!  selv  Phantasiens  Paradiser, 
Aandens  indre  Eie  viftes  hen: 
Mindets  Halvglands,  denne  Høstdag  liig, 
Mat  om  Livets  Vesten  samler  sig. 

Hør  mig,  Skjæbne  !    lad  mit  Tab  ei  være 
Lidet,  naar  og  jeg  engang  forgaaer, 
Lad  mig  Løv  paa  tusind  Grene  nære 
Og  afkaste  en  beundret  Vaar; 
Ved  min  Fod  da  Vandrer' n   skue  skal 
Sorrigfuld  mit  rige  Forlivs  Fald. 

Schack-Staffeldt. 


J  a  o  r  d  e  t. 


Hvo  kjender  ei  Vaarens  de  yndige  Dage, 
Naar  Jorden  sig  bader  i  Solen  med  Lyst, 
Naar  Sangfuglen  vender  i  Skoven  tilbage, 
Naar  Haabet  sig  bølgende  hæver  i  Bryst, 

Udskyder  i  Havet  den  dristige  Snekke, 
Uddriver  paa  Marken  den  furende  Plov, 
Opblomstrer  i  Enge,  benrisler  i  Bække, 
Udspringer  som  Mai  i  den  tonende  Skov? 
Hvo  kjender  ei  Maien,  som  yenlig  forbinder 
Vort  smilende  Haab  med  livsalige  Minder? 

Hvo  kjender  den  ikke?  —  og  dog  maa  vi  sige: 
Den  kjendes  kun  halv  og  i  Skygge  af  hver, 
Som  kjender  ei  Vaaren  i  Kj ærligheds  Rige, 
De  himmelske  Kræfter,  som  røre  sig  der, 
Den  Snekke,  som  der  breder  bølgende  Vinger, 
Den  Fugl,  som  i  Barmen  sig  rører  med  Sang, 
Det  Træ,  som  i  Hjertet  saa  løvfuldt  udspringer, 
Den   Bæk,  som  henrisler  med  Strengeleegs  Klang. 
Kun  hvo    som  har  drukket  af  Kjærligheds   Kilde, 
Kan  føle,  hvad  Vaarsolens  Værker  afbilde. 

Vi  vide  det  Alle,  som  Kjærlighed  kjende, 
Som  føle  dens  Kræfter  i  svulmende  Barm. 
I  føle  det  varmest,  I  Piger  og  Svende! 
Som  nys  finge  Sæde  i  vingede  Karm ; 
Thi  hvad  hos  de  Gamle  kun  lever  i  Minde, 
Det  gløder  hos  Eder  i  Fylde  og  Haab: 
Vi  sjungende  flyve  mod   Saligheds  Tinde, 
Naar  Hjerterne  smelte  i  Kjærligheds  Daab. 
Hil  Eder,  I  Unge!  med  Fuglen  i  Barmen! 
Hil  Eder,  som  flyve  i  Kjærligheds-Karmen! 

Men  hører  mig,  Venner!  og  lytter,  Veninder! 
Ja,  lytter  med   Skjalden   til  Fortidens  Røst: 

6* 


130 


Skal  Roserne  gjemroes  i  Skjed  af  Kjærminder, 
Skal  Sommeren  avle  en  frydefuld  Høst, 
Da  glemmer  ei  Høsten  i  Vaar  og  i  Sommer, 
Ja  glemmer,  for  Sangen,  ei  Alvor  og  Daad! 
Thi  haard  er  den  Vinter,  som  uventet  kommer, 
Og  dyrekjøbt  Sangen,  som  endes  med  Graad. 
O  synger  i  Vaar,  saa  I  venlig  kan  tale 
Om   Sangen  i  Høst,  naar  sig  Dalene  svale! 

Da  skal  i  Eder,  mens  Dagene  rinde, 
Fædre  og  Mødre  med  Gammen  opstaae, 
Skue  den  Vaar,  som  gik  aldrig  af  Minde, 
Klar  over  Sønner  og  Døttre  opgaae; 
Da,   som  Forældre,  med  Hjertet  tilstede 
Være  I  kan  i  de  kommende  Aar, 
Naar  I  see  Børnene  lytte  med  Glæde 
Der,  hvor  det  toner  om  Kjærligheds  Vaar. 
Kunde  min  Haand  da  end   Strængene  røre, 
Da  skulde  jublende  Toner  I  høre. 

Fædre  og  Mødre,  som  skue  herinde 
Klar  over  Børnene  Vaaren  opgaae! 
Haabe  vi  vil,   at  en  venlig  Kjærminde 
Sander  engang,  hvad  nu  Roserne  spaae: 
Han,  som  har  ene  al  Kjærligheds  Fylde, 
Derfor  al  Viisdom,  og  derfor  al  Magt, 
Han  deres  graanende  Lokker  forgylde, 
Som  slutte  blomstrende  Kjærligheds  Pagt! 
Fromme  de  hige  mod  ham  i  det  Høie, 
Indtil  de  see  ham  med  Kjærligheds  Øie! 

N.  F.  S.  Grundtvig. 

Jesu  Lære. 


Den  gamle  Skor  taler  gjennem  Hornet. 


Lad  mine  dunkle,  bølgende,  grønne  Kroner 

Vinke  Dig  bort  fra  Larm  og  bedøvende  Toner! 

Toner  ene  fra  Fuglens  uskyldige  Strube 

Trylle  Dig  i  min  alvorlige,  hvælvede  Grube! 

Hvislende'  Hæk, 

Kjøligt  henrislende  Bæk 

Surre,  som  fromme  Bi  fra  den  eensomme  Kube ! 

Siger  den  Gysen,  som  ryster  de  inderste  Grene, 

Medens  Du  vanker  her  stiMe,  modløs,  ene, 

Siger  den  ei  Dig,  at  Livet  er  meer  end  en  Skygge? 

Lærer  Du  Tryghed  ei  af  de  Stammer  saa  trygge? 

Saa,  som  de  staaer, 

Stode  de  hundrede  Aar, 

Vent«  nu  roligt  paa  Døden    i  dæmrende  Skygge. 

Glem  da  nu  her  for  din  Nødtørft  et  Øieblik  Sorgen, 
Tænk    ei    med  Ængsten    i    Dag    paa   den  Dag  i 

Morgen ! 
Denne  Hvælving,  mod  Himlens  kun  trang  og  liden, 
Fjerner  Dig  dog  med  sit  Løv  fra  Rummet  og  Tiden. 
Sæt  Dig  i  Læ 
Under  mit  venlige  Træ! 
Sæt  Dig!    Du  har  jo  Violer  og  Roser  ved  Siden. 

Seer  Du  ei  Spurven  bisset  saa  muntert  at  hoppe, 

Qviddrende  høit,  i  de  øverste,  farligste  Toppe? 

Den  er  rolig,  dens  Bryst  ingen  Sorger  beklemme ; 

Frygter  ei  for  at  falde,   Gud  kan  den  ei  glemme. 

Det  er  dens  Trøst,  * 

Det  gyder  Ro  i  dens   Bryst, 

Fattige  Fugl,  som  den  er,  uden  Skjønhed  og  Stemme. 

Den  er  rolig,  og  Du?  Du  er  angest  og  bange? 

Frels  Dig,  frimodige  Sjæl !  vær  ei  Kummerens  Fange. 

Seer  Du  den  Dal,   som  hist  gjennem  Træerne  bryder? 

Seer  Du,  hvor  Liljer  og  Græs  og  Violer  den  pryder? 

Ikke  de  saae, 

Ikke  til  Høsten  de  gaae, 

Dog  deres  himmelske  Fader  dem  klæder  og  fryder. 

Skulde  han  Dig  da,  sil  Billed,  ei  fryde  og  klæde? 
Skam  Dig,  visk  Taaren  af  Øiet,  byt  Kummer  med 

Glæde ! 
Hør  paa  den  rislende  Bæk,  hvor  melodisk  den  falder, 
Hør  paa  de  Smaafugles  Sang  i  den  kjærlige  Alder, 
Æt  herens  Blink, 
Blomsternes  barnlige  Vink, 

Hør    det    og    see !    Det   er  Gud ,    det    er   Herren, 

som  kalder. 

Lad  ei  den  modløse  Sløvhed  din  Styrke  forhaane! 
See  mine  Træer,  som  høit  over  Bjergene  skraane: 
Flittige  Bjergmænd  der  Saltet  af  Gruberne  bryde, 
At  med  sin  Smag  og  sin  Kraft  det  kan  Menne- 
sket fryde. 

Hvad  er  det  Alt, 

Sjæl!  mod  dit  herligste  Salt? 

Taber  det  Kraften,  ak!  hvad  er  da  lifligt  at  nyde? 

Lad  ei  dit  indre  Lys  af  Taager  indhylles; 
Natten  kun  sortner,  at  Stjernen  kan  mere  forgyldes. 
Seer  Du  det  mørkt  omkring  Dig,   velan !   ei  Du  gyse, 
Hæv    da    din    Aand ,    lad    som  Solen    paa  Himlen 

den  lyse. 
Høit  paa  det  Blaae 
Kjæk  lad  den  varmende  staae, 
At  ei  i  dæmrende  Nat  dine   Brødre  skal  fryse. 

Aldrig  de  smaalige  Sysler  mod  Jorden   Dig  bøie, 

Vend  til  de  store   Bedrifter  dit  undrende  Øie! 

Rumroer  og  Armod  og  Qval  ei  din  Taare  kun  vinde, 

Ogsaa  ved  Livets   uskyldige  Leeg  bør  den    rinde, 

Vindenes  Suk, 

Blomsternes  vinkende  Buk, 

Pigernes  salige  Smiil,  og  ved  Tidernes   Minde. 

Ringe  Dyders  Fortræflighed  op   Du   ei  læse, 
Ei  for  hver  given   Skjærv  i   Basuner  Du  blæse! 
Mærker    Du  Regnen,    hvor    kjøligt    og    sødt    den 

nedfalder? 
Venlig  til  Live  dens  Perle  Smaablomsterne  kalder, 
Taler  dog  ei, 
Tier,  og  drager  sin  Vei. 
Raab  over  Sligt    er    Beviis    kun    paa   dybtsjunkne 

Alder. 

Vil  med   din  Gud  Du  Dig  inderligt,  trofast  forene, 
Sælg  da  dit  Huus,  thi  med  ham  kan  Du  Mammon 

ei  tjene. 
Seer  Du  Oldingen  hist,  hvor  hans  Fødder  sig  flytte 
Langsomt  og  fromt?    Hans  Hænder  til  Staven  sig 

støtte. 
Ryggesløs  Larm, 
Frækhed  har  saaret  hans   Barm, 
Gammel  og  graa  har  han  bygt  sig  i  Skoyen  en  Hytte. 

Du,  som  er  ung,  som  er  kjæk,  som  er  freidig  tilmode, 
Flygt  ei  til  Skoven ,  drag  Sværdet,  og  kæmp  for 

det  Gode! 
Tilgiv  din  Næste,  naar  D  u  kun  fornærmet  er  vorden ; 
Men    vær   det  Nedriges  Rædsel ,     en    Hevner    paa 

Jorden  ! 
Luften  er  qvalm, 
Bortsvier  Blomsten  til  Halm ; 
Da  kommer  luttrende,  rensende,  Lynild  og  Torden. 

Kjærlige  Sjæl!  ak,  lad  min  Natur  Dig  henrive. 
Luk  dine  Øine  for  Tant,  og  lad  lukte  dem  blive; 
Men    lad    med    Andagt,    med    brændende    Andagt 

dem  skue 
Dybt  i   Alkjærligheds  evige,  straalende  Lue! 
Da  skal  din   Aand 
Bryde  sit  jordiske  Baand, 
Svinge  sig  høit  imod   Himlenes   hvælvede  Bue. 

Elskte  !   den  Løn,   som  Dig  venter,  den  salige  Glæde 
Kan  ingen  Tunge,   kan  ikke  Naturen   udqvæde. 

Bølgernes  dæmpede  Rislen  og  Fuglenes  Tone, 
Hyrdernes  Viser  og  Vinden  i   Bladenes  Krone, 
Alt  er  kun  Klang, 
Enkelte  Lyd  af  den  Sang, 

Som  af  Cheruberne  synges  om  Skaberens  Throne. 

Oehlenfchlåger. 


Kjærligheds  Traig. 


Dig,  Kjærligheds  veeinodsfulde, 
Hellige  Trang! 
Dig  vier  i  Verdens  Kulde 
Jeg  denne  Sang. 

O  elsk  mig !  leer  i  sin   Vugge 
Det  lille  Noer; 
Ved  Graven  høre  vi  sukke 
De  samme  Ord. 

O  elsk  mig!  trygler  hver  Alder 
Paa  Støvets  Vei; 
Det  jamrer  i  Livets  Haller: 
Forstød  mig  ei! 

Og  Qvindens  svulmende  Hjerte, 
Og  Mandens  Bryst, 
Og  Veemod,  Glæde  og  Smerte 
Har  samme  Røst. 

Saa  klager,  sukker  og  vaander 
Det  dybe  Savn, 

Og  A ander  knuge  med   Aander 
Sig  tæt  i  Favn. 

Ja,   Kjærligheds  hellige   Vælde! 
I  Verden  vild 

Du  Puden  er,  jeg  vil   hælde 
Mit  Hoved   til. 

i 

O   bær  mig  paa  bløde  Arme 
Over  Tidens   Strøm, 
Mig,  og  min  brændende  varme 
Begeistrings   Drøm ! 

Ja,  hæv  mig  mod   Lysets  Porte 
Med   Guddomskraft, 
Skal  ei  i   Natten,   den   sorte, 
Min  Sjæl  gaae  tabt. 

H.  V.  Kaalund. 


Kjærmind  er 

til  min  henfarne  Ven  Hans  Grimers  Grav, 


beer  hist  I  Gittret,  Kjærminder  smaa? 
Bag  det  jeg  bringer  Jer  hen; 
Der  skal  I  ved   Sovekammeret  staae, 
Som   skjuler  min    Barndomsven. 

Der  skal  I  smile  saa  blidelig 

Uøit  op  til  Guds   Stjerner  smaa, 

Og  hviske  til  dem,  hvad  han  var  for  mig   — 

Hør  efter,  Kjærminder  blaae! 

De   Skolebørn  ginge  ud  og  ind, 
Paa  Bænken   sad  jeg  saa  glad : 
En   Legebroder  med  muntert  Sind 
Mig  stedse  ved   Siden  sad. 

Tilsammen  vi  læste  hver  Dag  i   Bog, 
Tilsammen  vi  leged   saa  fro, 
Vi   Bolden  mod  Kirkemuren  slog, 
Vi   dandsed   blandt  Grave  og  loe. 

—   Nu  dandser  jeg  aldrig  paa  Grave  meer: 
Saa  tidt  jeg  dem  aabne  saae. 
Hiin  Legebroder  ei  meer  jeg  seer  — 
Hvor  er  han,  Kjærminder  smaa? 

Som   Børn  engang  paa  en  Høi  vi  sad, 
Og  skued  i   Verden  ud, 

Og  taug,  og  føled   —  jeg  veed  ei  hvad   — 
Jeg  troer,  vi  tænkte  paa  Gud. 

Og  fra  den  selsomme  tause  Stund 
Hinanden  vi  grant  forstod ; 
Tilsammen  vi  syntes  at  spøge  kun, 
Men   sjeldcn  hinanden  forlod. 

Paa  Kirkegulvet  vi  sammen  stod, 
Og  svor  at  vandre  for  Gud; 
En   større  Verden  sig  vidt  oplod    — 
Vi  tumled  i  Vrimlen  ud. 

Men  tidt  vi  mødtes  paa  adskilt  Sti, 
Og  loe  over  mangen  Tant, 
Som  foer  os  med  vigtig  Pomp  forbi, 
Og  brat  i   sit  Intet  forsvandt. 

Dog  Dig,  o  Ven!  var  det  givet  meer, 
At  skue  med  muntert  Blik, 
Hvad  omvendt  Øiet  i  Speilet  seer, 
Hvor  Synet  fraoven  udgik. 

Men  blidt  godmodigt  dog  Smilet  var, 
Dig  indre   Alvor  aftvang; 
Du   Kjærlighedslyren  i  Hjertet  bar, 
Og  trindt  den  i   Verden  gjenklang. 

Den   Gjenlyd  fandt  i  Naturens   Hal, 
I   Stjernen   paa  Himlens   Blaae, 
Og  meer  Du  skued,  end  mangen   Skjald, 
Skjøndt  ei  Du  sang,   hvad  Du  saae. 

Din  Elskov  saae  jeg,   og  fryded  mig: 
Faa  elsked   paa  Jorden  som   Du 
Nu  sidder  din  Efskte  saa  sørgelig, 
Og  kommer  sin   Ven  ihu. 

Saa  sidder  den  eensomme  Fugl  paa  Qvist, 
Og  klager,  og  savner  sin  Ven, 
Og  hæver  Vingen  mod  fjerne  Hist: 
»Hvi  kan  jeg  ei  flagre  didhen?« 

»Ti  stille,  Elskte!  din  Ven  er  nær, 
Snart  evig  Du  hos  ham  boer.« 
Saa  hvisker  Aanden  i  Stjerneskjær, 
Og  Hjertet  tier  —  og  troer. 

Ja  visselig,   Ven!  Du  hende  er  nær. 
Som  heelt  dit  Væsen  forstod; 
Til  hende  Du  smiler  i   Stjerneskjær: 
Hun  her  Dig  Himlen  oplod. 

Hun  Flammen  næred,  som  dybt  din  Sjæl 
Bevared  for  Gud  og  for  Christ; 
Hun  øste  med  Dig  af  Livets   Væld; 
Hun  favne  Dig  evig  hist! 

Saa  hviil  da  her  de  mødige  Been! 
Selv  Aasyn  mod  Aasyn  Du  seer: 
Opløftet  er  Gravens  den  store  Steen; 
Men  Vennen  seer  Dig  ei  meer. 

Jeg  hører  ei  meer  din  venlige  Røst; 
Jeg  skuer  ei  meer  dit  Blik, 
Som  sjælfuldt  smiled  mod  Livets  Kyst, 
Men  s  Taagen  forbi  det  gik. 

Den  har  adspredt  sig.      Hvor  nu  Du  staaer, 

Og  Lysets  Herlighed  seer, 

Ei  Legebroderens  Suk  Dig  naaer; 

Du  mindes  ham  vel  ei  meer? 

-Dog  jo,  som  Legen  jeg  mindes  kan 
Fra  Barndomstiden,  der  svandt, 
Du  mindes  vist  og,  hvad  i  dunkle  Land 
Fra  Livets  Kilder  udrandt. 

Far  hen,  far  hen  da,  salige  Ven! 
Til  Lyset  Du  forudgaaer  — 
Tilbage  stander  din  Følgesvend ; 
Men  vist  han  engang  Dig  naaer. 

Da  skal  vi  mindes  den  store  Leeg 
Og  Drømmen  paa  taagede  Strand 
Og  smile  til  Graven,  hvorfra  vi  opsteg 
Til  Frihedens  evige  Land. 

B.  S.  Ingemann. 


Korsets  Vel. 


£it  Kors  det  var  det  haarde,  trange  Leie, 
Som  Jordens  Børn  gav  Frelseren  i  Eie; 
Kun  Had  til  Bolster  og  kun  Haan  til  Hynde 
Fik  han,  der  ikke  kjendte  til  at  synde. 

Nu  vaier  Korset  høit  i  Folkets  Banner, 
Og  By  ved  By  en  Korsets  Kirke  stander; 
Mod  gyldne  Kors  sig  Aftensolen  bryder, 
Og  Korsets  Ord  fra  tusind  Tunger  lyder. 

I  Kirkens  Korsgang  for  det  høie  Alter 

Der  medes  Ung  og  Gammel,  Fløil  og  Pjalter; 

I  Kirkens  Korsgang  under  ranke  Søiler 

Gaaer  Klang  af  Daabens  Vand  og  Grayens  Nøgler. 

Ja  Korset  kneiser  over  Land  og  Bølge, 
Og  hvo  vil  ikke  Jesu  Indtog  følge? 
Og  Alle  komme  de  med  Palmegrene, 
Men  hvo  vil  være  Simon  af  Cyrene? 

Det  er  saa  let  at  lægge  Kors  paa  Andre, 
Det  er  saa  tungt  med  Korset  selv  at  vandre; 
Men  vil  Du  favne  ham  i  Aftenfreden, 
Saa  maa  Du  følge  ham  i  Middagsheden. 

Vel  Dig,  som  gik  med  ham  i  Livets  Trængsler, 
For  Dig  gaaer  Dødens  Port    paa   lette  Hængsler. 
Vel  mig,  om  Stav  jeg  kan  af  Korset  skjære, 
Da  gaaer  jeg  let,  hvor  Veiene  er  svære. 

Christian  Richardt. 

Laidsby-MirkegaardeM. 


Høit  lyder  Bedeklokkens.  Slag 

I  Aftenskumringen, 

Og  Bonden  fra  en  møisom  Dag 

Til  Hvile  vanker  hen. 

Den  muntre  Fugl  har  Øiet  lukt, 

Hver  Skabning  tier  nu; 

Kun   Aftenbakkens  lette  Flugt 

Omcirkler  mig  endnu. 

Til  Tanker  Du  indbyder  mig, 

Du  stille  Sovested  I 

Her,  hvor  den  trætte  Landmand   sig 

Til  Hvile  lægger  ned. 

Her  Dagens  Værk  han  fuldendt  seer, 

Og  ham   er  Søvnen   sød; 

Ei  vaagner  han  til  Klage  meer 

Og  ei  til  Jordens   Nød. 

Ei  kunstigt  Marmorbilled  her 
Begræder  end  hans  Savn ; 
Det  sorte  Kistetræ  kun   bær 
Hans  uberømte  Navn. 
Vantrevne  Hyld  sig  bøier  ned 
Om  skumle  Kirkegaard, 
Og  blomstrende  kun  Tidslen  ved 
De  sjunkne  Grave  staaer. 

Dog  hviler  her  vel  mangen  Mand, 

Som  mere  ædel  var, 

Meer  streng  i  Dyd  og  Pligt,  end  han, 

Der  Ordensbaandet  bar; 

Maaskee  en  bedre  Taare  ned 

Paa  simple  Grave  flød, 

End  i  sit  Marmor-Leiested 

Den  Mægtige  man  bød. 

Og  mangen   Mø  henslumrer  her, 

Som  Egnens  Smykke  var; 

Som  ei  af  Guld  og  Prydelser 

Sin  Ynde  betlet  har ; 

Hvis   Smiil  forkyndte   Himlens  Fred 

Og  blid,  uhyklet  Dyd; 

End  græder  hendes  Brudgom  ved 

Den  Grav,  der  tog  hans  Fryd. 

O  naar  og  mine  Been  engang 

Nedsænkes  her  i  Muld, 

Og  naar  ved  Sang  og  Klokkeklang 

Man   øser  Graven  fuld ; 

Da  græder  og  en  kjærlig  Ven 

Her  ved  mit  Hvilested, 

Og  ofte  mindes  mig  igjen 

Med  stum  Veemodighed. 

Og  ofte  Landsby-Pigerne 
Ved  Aftenrøden  her 
Skal  glade  samles,  snakkende 
Om  gamle  Hændelser; 

Da  tale  de  om   Kjærlighed, 
Dens  bittre,   søde  Fryd, 
Og  hver  fortæller,  hvad  hun  veed 
Om  el  sk  te   Brudgoms   Dyd. 

Da  sige  de:   O  nær  herved 

En  Digter  jordet  blev, 

Som  gjorde  ingen  Mand  Fortræd, 

Og  mange  Viser  skrev. 

Da  hædre  de  endnu  min  Grav 

Med   skyldfri  Glædes  Klang, 

Og  Egnen  giver  Gjenlyd  af 

Min   Ungdoms   bedste   Sang. 

Naar  Maanen  da  gaaer  rødmende 

Bag  Kirketaarnet  frem, 

Og  naar  de  muntre,  syngende 

Fra  Graven  vandre  hjem, 

Da  sige  de:   Gud  glæde  Dig 

I  høie  Himmelbo! 

Sov,  gode  Digter,   sødelig 

Til  Dommedag  i  Ro! 

C.  A.  Lund. 

Lideiskab. 


biig,  kjender  Du  det  syge  Barn,  der  vil,  det  veed 

ei  hvad, 
Der  brister  pludselig  i  Graad,  og  atter  smiler  glad, 
Der  griber  graadig  efter  Alt,  og  kaster,  hvad  det  faaer, 
Der  søger  bort  fra  Arm  til  Arm,  og  ingen  Hvile  naaer? 

Siig,  kjender  Du  det  vilde  Dyr,  der  raser  i  sit  Buur, 
Og  selv  sin  Pande  slaaer  tilblods  imod  den  haarde 

Muur, 
Der  bider  i  det  seige  Jern  med  Fraade  om  sin  Mund, 
Men  for  et  Blik  sig  lægger  ned,  saa  lydigt  som  en 

Hund? 

Siig,    kjender  Du  den  Tankegang,    der  dreier  sig 

omkring 
Den  samme  Gjenstand  Dag  og  Nat  i  stedse  mindre 

Ring, 
Der   surrer   som    en   dristig  Myg   om   Lyset,   der 

blev  tændt, 
Og  styrter  endelig  til  Jord  beskjæmmet  og  forbrændt? 

Siig,  kjender  Du  det  Hjerteslag,  saa  stormende  og 

kjækt , 
Der  skyller  hver  en  Skranke  bort,  og  løfter  hver 

en  Vægt, 
Der  stiger  som  et  oprørt  Hav,  og  skjuler  Himlens  Lys, 
Og  glattes  som  en  frossen  Flod  i  Dødens  Kuldegys  ? 

Dan»k  Lyrik.  7 

'  Nei,  Gud  skee  Lov !  din  unge  Sjæl  har  ikke  maalt  endnu 
Den  Dybde,  Lidenskaben  har  af  Salighed  og  Gru. 
Du  drømmer  som  en  Blomsterknop  i  Morgenrødens 

Skin ; 
Jeg  kæmper   som   et   tumlet  Skib  med  Stormen  i 

mit  Sind. 

C.  Ploug. 


Li«i. 

JNu  har  jeg  lagt  Dig  ned  i  Jord, 

Min  allerbedste  Ven! 

Du  har  det  vel  saa  godt,  jeg  troer, 

Som  jeg,  der  blev  igjen. 

Tidt  seiler  Den.  til  fremmed  Land , 

Der  nødig  vil  afsted, 

En  Anden  staaer  igjen  paa  Strand, 

Og  ønsker,  han  var  med. 

Der  er  ei  Mange,  det  jeg  veed, 

Som,  hvor  jeg  vandred  frem, 

Har  seet  paa  mig  med  Kjærlighed, 

Men  Du  var  lEn  af  dem. 

Og  derfor  vil  jeg,  før  i  Qveld 

Vi  skilles  sidste  Gang, 

Af  Hjertet  sige  Dig  Farvel 

Qg  synge  Dig  en  Sang. 

Lad  hvem  der  yil  med  Smiil  og  Spot 

Sig  undre  ved  min  Færd; 

Jeg  mener,  det  er  altid  godt 

At  have  Nogen  kjær. 

Jeg  tænker,  at  en  trofast  Sjæl 

Foruden  Svig  og  Had, 

Hvor  man  saa  finder  den,  har  vel 

Fortjent  et  Afskedsqvad. 

Og  trofast  var  Du  mig,  min  Hund! 

Hvordan  saa  Skjæbnen  kom, 

Du  hængte  ved  mig,  skjøndt  din  Mund 

Ei  talede  derom. 

Gik  Lykken  opad  eller  ned, 

Du  var  min  Følgesvend, 

Og  jeg  vil  ikke  blues  ved 

At  kalde  Dig  min  Ven. 

Vel  mægted  ei  din  Tunge,  glat 

At  spinde  Talens  Traad, 

Du  hørte  til  et  Folk,  forladt 

Af  Ord  og  Smiil  og  Graad. 

Men  gjennem  Blikkets  tause  Røst 

Din  Tanke  jeg  forstod, 

Jeg  saae,  at  ærligt  var  dit  Bryst, 

Og  at  Du  var  mig  god. 

Naar  jeg  var  glad,  og  muntert  sang, 
Du  kjendte  strax  mit  Sind , 
Foran  mig  over  Marken  sprang 
Du  lystig  som  en  Vind. 

Var  jeg  bedrøvet,  kom  Du  hen, 
Saae  paa  mig  kjærlig,  klog, 
Som  om  Du  vilde  sige:  Ven! 
Hvad  fattes  der  Dig  dog? 

Da  var  det  ret,  som  om  dit  Blik 

Fik  Sjæl  udaf  min  Sjæl; 

Da  følte  jeg ,  som  Dig  det  gik , 

Saa  gaaer  det  tidt  mig  selv: 

Hvad  dybest  i  mit  Hjerte  boer 

Af  Sorrig  eller  Fryd, 

For  det  har  Læben  intet  Ord, 

Men  ikkun  Sukkets  Lyd. 

Vel  var  Du  kun  en  stakkels  Hund, 

Man  siger,  uden  Sjæl; 

Dog ,  vækkes  Du  ei  op  af  Blund , 

Saa  vaagner  knap  jeg  selv. 

Men  er  det  sandt,  man  gjenseer  hist, 

Alt,  hvad  man  elsked  her, 

Saa  møder  Du,  det  veed  jeg  vist, 

Mig  først  i  Morgenskjær. 

Chr.  K.  F.  Molbech. 

■ellem  firårene. 


Jlist  sig  Marmorhøie  brede, 

Her  er  kun  en  Tue  for  et  Tab ; 

Men  dernede,  ja  dernede, 

Der  er  Liighed,  der  er  Broderskab. 

Under  hviden  Marmorbue 

Er  ei  bedre  Søvn  end  under  Græs, 

Over  Gravens  lille  Tue 

Vælter  Jordelivets  høie  Læs. 

Hertil  kun  og  ikke  længer 
Gj ælder  Kindens  Rødme,  Guldets  Glands, 
Og  et  Pust  fra  Graven  sprænger 
Jordisk  Æres  tornefulde  Krands. 

Tause  Grave!  høit  I  spotte 
Verdens  Roes  og  Verdens  Smigerord; 
Sporet,  som  en  Stormand  traadte, 
Kan  I  jævne  med  en  Spade  Jord. 

Her  vi  mødes,  mødes  Alle 

I  en  Port,  som  ei  af  Trængsel  veed, 

Dog  dens  Fløie  er  for  smalle 

For  et  Gran  af  jordisk  Herlighed. 

Ja  i  Dødens  dunkle  Sale 
Prentes  Livets  rette  Lærebog, 
Graven  selv  forstaaer  at  tale 
Meer  end  alle  Gravens  Tankesprog. 

Christian  Richardt 

■in  Grav. 

Oomren  i  den  skjønne 
Grønne,  nysudsprungne  Pragt, 
Naar  den  har  sit  søde 
Røde  smukt  paa  Rosen  lagt 
Og  i  Lundens  Gange 
Mange  Fuglechore  vakt, 
Ønsker  jeg  til  Gravhøi. 

Alle  mine  Kjære 

Være  glade  ret  som  før. 

Ingensinde  græde, 

Træde  mod  min  lukte  Dør, 

Tause  gaae  tilbage, 

Tage  huld  Erindrings  Slør, 

Favnes,  og  da  —  skilles. 

Som  de  første  Svaler 
Daler  ved  det  stille  Tag, 
Jeg  ved  deres  Rude 
Ude  med  mit  Vingeslag 
Minde  dem,  at  Vaaren 
Baaren  har  et  Skjær  idag, 
Som  paa  Gjensynsmorgen ! 

Nikoky  Krossing. 

■it  laab,  min  Trøst. 


Jeg  gaaer  saa  tryg  og  rolig 
Igjennem  Livets  Dal ; 
Thi  fra  min  snevre  Bolig 
Jeg  seer  en  bedre  Sal. 
De  klare  Stjerner  tindre 
Saa  mildt  paa  Himlens  Blaae, 
De  efter  Livets  Vintre 
Et  evigt  Foraar  spaae. 

Paa  deres  blanke  Side 
Har  Tiden  Rust  ei  sat; 
Med  herlig  Glands  de  glide 
Paa  Hvælvingen  hver  Nat. 
For  Solens  Ild  de  vige 
Med  taus  Beskedenhed; 
Men  smilende  de  stige, 
Naar  Solen  daler  ned. 

O  store,  lyse  Billed 
Paa  Haabet  i  mit  Bryst! 
Du  tidt  min  Kummer  stilled, 
Gav  tidt  mig  salig  Trøst. 
Naar  Livets  Sol  maa  dale 
®S  ieS  *  Graven  gaae, 
Skal  hine  lyse  Sale 
For  Sjælen  aabne  staae. 

O  ja!  der  er  en  Stjerne, 
Som  yil  modtage  mig. 
O  Jord!  jeg  gaaer  da  gjerne, 
Naar  Du  forskyder  mig. 
Med  Himmelen  fortrolig, 
Jeg  gaaer  i  Jordens  Dal; 
Jeg  veed,  en  bedre  Bolig 

Min  Aand  modtage  skal. 

Sophus  Zahle. 


Modersari 


Der  er  en  Larm,  der  er  en  Støi, 
Fuglen  ud  af  Buret  fløi; 
Den  havde  ei  Æde,  den  manglede  Vand.  - 
Faderen  er  en  bekymret  Mand: 

Moderen  ligger  i  sorten  Jord, 
Tom  er  den  kjære  Plads  ved  Bord; 
Rosen  i  Vinduet  visner  hen, 
Moderen  vander  ei  mere  den. 

Rokken  støvet  i  Erogen  staaer. 
Med  Huller  paa  Strømpen  Drengen  gaaer, 
Ædderkop  spinder  nu  lystig  sit  Net, 
Ingen  hindrer  den  mere  i  det. 

Der  er  en  Larm,  der  er  en  Støi, 
De  Store  gaae  med  de  Mindres  Tøi; 
Moderen  synger  ei  for  de  Smaa, 
De  selv  nu  i  Søvn  sig  skrige  maae. 

Moderønihed  blev  aldrig  træt, 
Huset  holdt  hun  saa  reent  og  net; 
Faderen  ofte  var  vred  og  tvær, 
Nu  han  mangler  dog  hende  her. 

Leiede  Folk  han  om  sig  har; 
Penge  gj ør  ikke  Sagen  klar: 
Meget  man  kjøbe  kan  for  Guld, 
Moderen  ei  fra  det  sorte  Muld. 

Den  pleiende,  ordnende,  signende  Haand, 
Den  venlige,  blide,  sagtmodige  Aand 
Skattes  først  ret,  naar  det  dybe  Savn 
Sig  smertelig  knytter  til  Moderens  Navn. 

Cl.  Rosenhoff. 


Munke  ug   Sang 

(Af  den  polske  Familie.) 


Jeg  eied  Intet  meer  paa  Jorden, 
Thi  ranet  var  min  bedste  Skat, 
Og  hvor  jeg  gik  fra  Syd  til  Norden, 
Jeg  stod  kun  i  en  bælmørk  Nat. 

Jeg  lytted  til  den  gamle  Klage, 
Der  klang  i  Skoven  Aar  for  Aar, 
Mens  Høst  og  Vinter  tog  tilbage 
Hver  Blomst,  der  spired  frem  i  Vaar. 

Jeg  skued  Sorg  paa  alle  Veie, 
Den  stod  i  Mandens  Alvors  blik, 
Og  ved  den  unge  Piges  Leie, 
Og  der,  hvor  Barnets  Vugge  gik. 

Paa  Maanens  Kind  jeg  saae  den  hænge, 
Den  sukked  gjennem  Vindens  Røst, 
Og  dirred  gjennem  Harpens  Strænge 
Og  gjennem   Nattergalens  Bryst. 

»Ak,«   tænkte  jeg,    »er  jeg  forkastet? 
Har  Naadens  Port  sig  atter  lukt? 
Har  atter  Eva  sig  formastet 
At  gribe  den  forbudne  Frugt  ?a 

Og  som  jeg  disse  Tanker  tænkte, 
Opdaged  jeg  en  gammel  Bog, 
Og  hvad  det  friske  Lir  ei  skjænkte, 
Det  fandt  jeg  i  en  støvet  Krog. 

Og  jeg  saae  Lys  i  Gravens  Rifter 
Og  Haabets  Lynglimt  i  det  Blaae, 
Og  Livets  mægtigste  Bedrifter 
At  fødes  i  en  dunkel  Vraa. 

Og  jeg  fornam  det  Ord,  som  trøster, 
Naar  Støvet  tynger  paa  vor  Aand, 
Og  hørte  Lyd  af  gamle  Røster, 
Der  ligned  Sværd  i  Kæmpehaand. 

Og  skjøndt  som  Død  og  Dom  de  klinger, 
Og  skjøndt  vor  Svaghed  frygter  dem, 
Saa  er  det  dog  paa  deres  Vinger, 
At  Sjælen  naaer  sit  sande  Hjem. 

C.  Hauch. 


Naar  mit  tie  er  lukt. 


JNaar  mit  Øie  er  lukt, 

Og  naar  Grønsværet  smukt 

Dækker  Høien,  hvorunder  jeg  sover, 

Naar  i  Linden  en  Fugl 

Fra  sit  bladrige  Skjul 

Synger  eensomt  sin  Gravsang  derover; 

Skal  jeg  slumre  da  trygt? 

Vil  ei  Længsel  og  Frygt 

Banke  tidt  paa  min  smuldnede  Kiste? 

Vil  min  Sjæl  paa  sin  Flugt, 

Naar  mit  Øie  er  lukt, 

Ikke  dvæle  ved  hvad  den  forliste? 

Jo  tilvisse!  Jeg  troer, 

Der  er  Noget  paa  Jord, 

Der  vil  drage  den  ned  fra  sin  Himmel, 

Der  vil  mane  den  ned 

Fra  sin  Hvile ,  sin  Fred , 

Ned  til  al  den  forvirrede  Vrimmel. 


7»¥ 

Er  det,  Rose,  din  Pragt? 

Er  det,  Bølge,  din  Dragt? 

Er  det  Fjeldenes  skykronte  Toppe? 

Er  det,  Zephyr,  din  Dands? 

Er  det,  Stjerne,  din  Glands? 

Alt  det  seer  jeg  vel  bedre  histoppe. 

Eller  Du,  ved  hvis  Bryst 

Jeg  i  Sorg  og  i  Lyst 

Fandt  den  Styrke,  der  sømmer  sig  Manden? 

Nei!  din  Vaar  blev  jo  min, 

Vel  min  Bane  bli'er  din, 

Vi  vil  vandre  den  tro  med  hinanden. 

Og  dog  Noget  jeg  fik  — 

Hvi  bedugges  mit  Blik, 

Mens  ved  Hjemmet  med  Ømhed  det  dvæler? 

0  min  elskede  Søn! 
Tidt  for  din  Skyld  i  Løn 
Ned  ad  Kinden  en  Taare  sig  stjæler. 

1  dit  barnlige  Sind, 
Paa  din  blomstrende  Kind 
Har  Uskyldighed  præget  sit  Stempel; 
Ingen  lokkende  Drift, 
Ingen  snigende  Gift 
Har  besmittet,  o  Uskyld!  dit  Tempel.  ' 

End  Du  aner  det  ei, 
At  den  smilende  Vei, 
Der  nu  aabner  sig  for  dine  Blikke, 

Er  liig  Skummet  paa  Hav  — 
For  din  Uskyld  en  Grav  — . 

0  mit  Barn,  nei  det  aner  Du  ikke! 

Ei  Du  kjender  den  Magt, 

Der  i  fristende  Dragt 

Vil  berede  Dig  Anger  og  Smerte; 

Den  vil  trænge  sig  ind 

1  din  Sjæl,  i  dit  Sind,   — 

Den  vil  klamre  sig  fast  til  dit  Hjerte. 

Den  vil  bøie  dit  Mod, 

Den  vil  drikke  dit  Blod, 

Og  maaskee  ...  nei,  jeg  bæver  ved  Tanken  I 

Og  din  Fader  skal  ei 

Kunne  lede  din  Vei 

Og  i  Skibbruddet  række  Dig  Planken! 

Som  den  vildsomme  Fugl 

Uden   Rede  og  Skjul 

Skal  Du  flagre  for  Vind  og  for  Vove  — 

Hvem  skal  styre  din  Flugt, 

Naar  mit  Øie  er  lukt, 

Og  hvordan  skal  jeg  trygt  kunne  sove? 

Hvem  skal  styre  din  Flugt, 

Naar  mit  Øie  er  lukt  — 

O  jeg  Daare,  der  øiner  ei  Havnen! 

Der  er  En  over  Sky  —  ' 

Hen  til  ham  vil  Du  flye, 

Han  vil  kjærligt  Dig  tage  i  Favnen. 

H.  F.  Holft. 

Natr  Solen  skinner. 


btæren  sad  paa  Qviste; 
Bladene  gav  Ly; 
Alle  Fugle  vidste 
Den  Nyhed  i  vor  By, 
At  Gjøgen  havde  kukket 
Paa  Skovens  grønne  Tag, 
At  Bølgen  havde  vugget 
Den  unge  Sommerdag. 

Rosenknoppen  vilde 
Gjennem  Duggen  see 
Morgensolen  spille 
Paa  alle  Blomsterne; 
Ja,  Vaarens  friske  Sange 
Blev  til  en  Harmonie, 
Og  Blomstret  vilde  fange 
Den  fulde  Melodie. 

Vinterens  Lagen  brister, 
Sommersolens  Skin 
Bævende  sig  lister 
I  Sjæl  og  Hjerte  ind. 
Vil  Haabet  trofast  vente 
En  Vinter  barsk  og  lang, 
Skal  Solen  engang  hente 
Det  frem  til  Lys  og  Sang. 

U.  P.  Overby. 

Nattevagt. 

Naar  Alting  gaaer  til  Hvile, 
Hvad  Dagen  kaldte  frem, 
Naar  alle  Taager  ile 
Til  deres  dunkle  Hjem, 
Naar  Solens  Glimt  sig  fjerne, 
Mens  af  hver  Sky  forladt 
Den  evig  faste  Stjerne 
Staaer  paa  den  stille  Nat: 

Da  synker  hen  i  Dvale 
Hver  Drøm,  vi  stige  saae ; 
Den  store  Sandheds  Tale 
Vi  kan  igjen  forstaae; 
Vi  kan  igjen  fornemme 
Den  Kraft,  vi  bæres  af, 
Den  skjulte  Aandestemme, 
Hvis  Røst  os  Tanker  gav. 

Og  dybt  i  Sjælens  Indre 
Sig  aabner  da  et  Blik, 
Hvis  Flugt  ei  Skranker  hindre, 
Hvis  Syn  ei  Grændser  fik; 
Med  det  vort  Hjem*  vi  skue , 
Et  større  Fædreland 
End  denne  lille  Tue, 
Som  ei  os  holde  kan. 

Det  Sørgeligste  klinger 
Harmonisk  da  og  smukt, 
Det  Tungeste  faaer  Vinger 
Til  mægtig  Himmelflugt, 
Det  Ringeste  forsvarer 
Sin  Plads  i  Livets  Krands, 
Det  Mørkeste  sig  klarer 
I  disse  Straalers  Glands. 

Og  i  vor  Aand  sig  sænker 
Den  store  Fader* Aand, 
Som  løser  alle  Lænker, 
Og  bryder  alle  Baand; 
Og  naar  de  sidste  falde, 
Da  føle  vi  med  eet: 
At  Gud  er  Alt  i  Alle, 
Og  Alle  kun  er  Eet. 

Fr.  Paludan-lf&ller. 


Naturens  Uforanderlighed. 


1  Verden  op  og  ned  det  gaaer; 
Naturen  leer  derad. 
Blaaøiet,  som  for  tusind  Aar, 
Den  smiler  endnu  glad. 

I  Haven  bagved  Bondens  Skuur, 
I  den  bag  et  Palads 
Er,  evigtvirkende  Natur! 
Dig  lige  godt  tilpas. 


1 

Du  smiler  til  ror  Kjærlighed, 
Du  smiler  til  vort  Had ; 
Ved  Brudehuus  og  Rettersted 
Groer  lige  grønt  dit  Blad. 

End  kommer  Svalen  søndenfra 
Med  samme  Iil  og  Hast, 
Som  dengang,  da  paa  Golgatha 
Vor  Frelsers  Øie  brast. 

End  ruller  stolt  sig  Euphrats  Flod 
I  Østens  Paradis, 
Som  da  den  badede  din  Fod 
Engang,  Semiramis! 

End  nynner  Verdenshavet  paa 
Sin  gamle,  dybe  Sang; 
Den  samme  Stjernehyælying  saae 
Chaldæerne  engang. 

Som  fordum  smiler  Jorden  grøn 
Og  Himlen  lyseblaa  — 
Men  jeg,   som  Tidens  lette  Søn, 
Veemodigt  seer  derpaa. 

Blandt  sjunkne  Grave  Livet  leer 
Med  tusind  Øine  fro: 
Just  derfor  fylder  Veemod  her 
Med  Taarer  mine  to. 

Og  derfor  knuger  jeg  mig  varm 
Op  til  Naturens  Bryst, 
Og  trygler:   Slip  ei  af  din   Arm 
Mig  og  min  rige  Lyst! 

Et  Barn  i  Vuggen  var  jeg  nys, 
Snart  slaaer  min  Afskedsstund , 
Just  derfor  trykker  jeg  et  Kys , 
Saa  varmt,  paa  Livets  Mund. 

H.  V.  Kaalund. 


Natviolen. 


JNaar  Dagens  Konge  har  sin  Throne 
Paa  Vestens  Himmelborg  forladt, 
Og  med   sin  stjernerige  Krone 
Hun  træder  frem,  den  tause  Nat: 
Da  sover  Blomsten  sødt  i  Dalen, 
Tæt  sluttet  til  sin  Moders  Bryst; 
Fra  Busken  synger  Nattergalen 
En  Vuggesang  med  dæmpet  Røst. 

Een  Blomst  vil  ei  sit  Hoved  bøie, 
Mod   Stjernen  vender  den  sit  Blik. 
Om  Dagen  taaler  ei  dens  Øie 
De  hede  Straalers  Luedrik; 

Men  under  Himlens  dunkle  Bue, 
I  Vaarens  milde  Aftenluft, 
Den  offrer  Stjernens  blege  Lue 
Med  ydmyg  Tak  sin  søde  Duft. 

Saa  bly  den  staaer  blandt  Blomstervrimlen; 
Den  praler  ei  med  Skj enheds  Pragt 
I  Glædens  Blomsterkrands ;  thi  Himlen 
Har  klædt  dens  Blad  i  Sorgens  Dragt. 
Liig  Philomeles  er  dens  Farve; 
Liig  hendes  Sang  dens  Duft  er  sød. 
Skjøn  er  ei  altid  Skj  on  hed  s  Larve; 
Thi  Psychens  Liv  er  Larvens  Død. 

Med  Taarer  i  de  mørke  Blikke 
Den  føler  Støvets  faste  Baand. 
O  hvilket  Billed  er  den  ikke 
Af  Sværmerens,  af  Skjaldens  Aand, 
Hiint  Nattens  Barn,  der  evig  drømmer 
Om  Stjernelys  og  Alfedands; 
Der  Phantasiens  Bæger  tømmer, 
Og  eensom  staaer  i  Solens  Glands! 

Som  Duggens  Draaber  Blomsten  væde, 
Der  frygter  Straalens  gyldne  Piil, 
Seer  Sorgens  Sanger  Livets  Glæde 
Med  Taarer  og  med  Veemodssmiil. 
Hans  Aand  har  prøvet  sine  Vinger, 
Men  kan  med  dem  ei  Himlen  naae, 
Sin  Offerduft,  sin  Sang,  den  bringer 
Kun  Stjernen  i  det  dunkle  Blaae. 

Pauline  Worm. 

fordens  trinde. 


Mulmet  sank,  det  svale, 
Over  Dagens  Lyst, 
Milde  Længsler  tale 
Til  det  unge  Bryst; 
Hun,  som  dybest  inde 
Vækker  Sjælens  Trang, 
Nordens  hulde  Qvinde 
Vies  nu  vor  Sang. 

Tidt  yort  Hjerte,  smeltet 
Af  den  Fagres  Blik, 
Under  Bøgeteltet 
Luft  i  Toner  fik. 
Her,  hvor  Granens  Stamme 
Staaer  paa  Fjeldet  Vagt, 
Griber  os  de  samme 
Klare  Øines  Magt. 

Tre  er  Nordens  Lande, 
Nordens  Mø  kun  een, 
Reen  som  Kildens  Vande, 
Tro  som  Klippens  Steen, 
Øm   som  Fuglens  Trille 
I  det  friske  Krat, 
Yndig  som  vor  milde, 
Lyse  Sommernat. 

Stjerne,  som  os  tryller! 
Rose,  fim  og  smuk! 
Dig  Tort  Hjerte  hylder 
Til  sit  sidste  Suk. 
Dronning  i  den  Unges 
Rige  Drømmeland! 
Sødt  din  Lov  skal  sjunges 
Over  Nordens  Strand. 


C.  Hostrup. 


Paa  fjeldet. 


Jeg  tænkte  at  drage  paa  vinget  Fod 
Langt  bort  fra  de  hjemlige  Skove; 
Jeg  tænkte,  Erindringen  stille  stod, 
Ei  fulgte  med  Skib  over  Vove. 

Men,  ak,  jeg  drog  over  vilden  Sø 
Og  steg  paa  de  høieste  Bjerge  — 
Mindet  i  Brystet  vil  aldrig  døe, 
Ei  Rustning  dets  Saar  kan  afværge. 

Det  Skjold  man  finder  i  Verden  ei , 
Som  Mindernes  Hug  kan  afbøde;  — 
Slagen  jeg  ligger  paa  Fjeldets  Vei, 
Ustandseligt  Vunderne  bløde. 

Holger  Drachmann. 

Rastløs   Higen 


Ved  hvert  Maal,  hvortil  jeg  higer 
Længselsfuld  paa  Livets  Vei, 
Ved  hvert  Trin,  hvortil  jeg  stiger, 
Finder  jeg  dog  Hvile  ei. 
Neppe  har  jeg  Glæden  favnet, 
Før  den  svinder  falmet  hen  — 
Savnet,  Savnet, 
Ene  Savnet  bli'er  igjen. 

Ingen  Hvile  i  min  Viden, 
I  min  Tanke,  i  min  Dont! 
Under  mine  Fødder  Tiden 
Dreier  rastløs  Hjulet  rundt. 
Neppe  kan  jeg  Foden  fæste, 
Før  den  atter  løftes  roaa 
Til  det  næste 
Skridt,  og  altid,  evigt  saa! 

Haabets  Fugl,  som  kjækt  jeg  jager, 
Aldrig  under  den  mig  Frist; 
Stedse  mig  dens  Sang  bedrager  — 
Altid  nær,  dog  evig  hist! 
O,  hvor  ofte ,  træt  til  Døden , 
Synker  jeg  i  Slummer  hen   — 
Morgenrøden 
Vækker  mig  til  Strid  igjen! 

H.  V.  Kaalund. 

Reisesang. 

• 

Da  Vaartoner  løde 
Fra  Lærkernes  Bryst, 
Og  vakte  det  Døde 
Til  Liv  og  til  Lyst, 
Da  sad  som  i  Fængsel 
Vort  higende  Mod, 
Da  svulmed  af  Længsel 
Vort  Vikingeblod. 

Ei  Kakkelovnskrogen 
Os  hued  som  før, 
Da  lukked  vi  Bogen, 
Den  blev  os  for  tør; 
Da  Seilet  vi  heiste 
I  knagende  Raa, 
Og  lystig  vi  reiste 
Ad  Bølgerne  blaae. 

Og  nu  vil  vi  haste 
Med  Haabet  ved  Ror, 
Og  nu  vil  vi  kaste 
Hver  Sorg  overbord , 
Og  nu  vil  vi  pile 
Mod  vinkende  Kyst, 
Og  saa  vil  vi  hvile 
Ved  Blomsternes  Bryst. 

Og  Sangen  skal  bruse 
I  Skovenes  Fred , 
Saa  Bøgene  suse 
Forundret  derved; 
Og  Bonden  den  skræmme 
Skal  op  af  hans  Ro, 
Og  Pigen  skal  glemme 
At  malke  sin  Ko. 

Som  Trækfugle  flagre 
Vi  vidt  over  Strand, 
Fra  Hjemmet,  det  magre, 
Til  Glædernes  Land. 
Vær  freidig,  vor  Haaben! 
Hvad  frygte  vi  for? 
See,  Veien  er  aaben, 
Og  Verden  er  vor. 


C.  Hostrup. 


Rimance. 


faa  min  Vandrings  Gang 
Kom  jeg  snart  til  Sorgens   Bolig; 
Den  er  lav,  og  den  er  trang, 
Men  den  er  saa  luun  og  rolig. 
Fuglen  qviddrer  først  paa  Dag 
Sagte  om  det  lave  Tag. 

"Der  er  Ly  og  Læ; 
Venskabs  Roser  røde, 
Kjærlighedens  Myrtetræ, 
Smaa  Violer,  blaae  og  bløde, 
Rundt  omkring  Huusdøren  groe, 
Hvor  der  staaer  en  Bænk  til  To. 

Blidt  den  gamle  Ven 

Til  mit  Hjerte  tæt  sig  lagde, 

Og  fortrolig  han  mig  hen 

Til  sin  Viv,  til  Haabet  bragte; 

Hun  en  Datter  bar  i  Favn: 

Taalmod  er  den  Lilles  Navn. 

Ofte  mig  min   Vei 
Hen  til  Sorgens  Bolig  fører; 
Men  saa  tidt  til  Haabet  ei 
Jeg  det  Mindste  seer  og  hører. 
Stjernen  tindrer  bleg  og  blid, 
Naar  jeg  vandrer  hid  og  did. 

Sidst  min  gamle  Ven 

Til  mit  Bryst  sig  venlig  lagde, 

Førte  mig  i  Haven  hen, 

Og  fortrolig  til  mig  sagde: 

See,  Cypressen  spreder  sig, 

Jeg  har  plantet  den  for  Dig! 

J.  H.  Smidth. 


Dansk  Lyrik.  8 

Selskabssalg. 


Ve  Mennesker  vide  saa  lidt,  hvad  de  vil, 
Den  blinde  Gudinde  den  beile  de  til, 
Een  ønsker  sig  rig,  og  en  Anden  sig  stor; 
Mon  Rigdom  og  Høihed  har  saadant  et  Bord? 

Den  Rige  forskriver  sig  dyrere  Viin, 
Men  drikker  den  aldrig  saa  glad,  som  jeg  min; 
Paa  Bordet  hans  Kok  Snese  Retter  har  slæbt, 
Men  hos  staaer  hans  Doctor,   og  skriver  Recept. 

De  Hyklere  mylre  som  Myrer  om  ham, 

Og  mangen  en  Naade,  saa  stolt  og  saa  stram; 

De  søge  om  Glæde,  men  finde  den  ei, 

Thi  Kjedsomhed  staaer  bag  hver  Stol,  som  Lakei. 

Til  blinde  Gudinder  lad  beile ,  hvo  vil ! 
Den  jeg  skal  tilbede,  maa  see,  og  see  mild. 
Min  Viin  er  min  Rigdom,  vort  Venskab  min  Rang, 
Mit  Maaltid  maa  krydres  med  Spøg  og  med  Sang. 

Til  Glæde,  til  Glæde!  er  Løsenet  her, 
Den  Gladeste  altid  den  Viseste  er. 
Saa  fylder  da  Glasset  til  skummende  Maal; 
Vi  Glade,  vi  Vise,  vi  Venner,  vor  Skaal! 

K.  I.  Rahbek. 

Selskabnang. 


1  Ungdoms  Yaar 

Groe  Roser  allevegne; 

Snart  den  forgaaer, 

Og  disse  hastig  blegne. 

Lad  os  da  nyde  Vaarens  Lyst, 

Førend   dens  Dage  forsvinde, 

Pryde  med  Roserne  vort  Bryst, 

Før  vi  dem  falmede  finde. 

Een  er  der  kun, 

Som  visner  ingensinde; 

Til  sidste  Stund 

Vi  lige  skjøn  den  finde. 

Villigst  den  groer  i  Ungdoms  Vaar, 

Hvo  da  forstaaer  den  at  dyrke, 

Den  ham  i  alle  Livets  Kaar 

Herlig  vil   qvæge  og  styrke. 

Hver  trofast  Ven 

Maa  denne  Rose  hylde, 

O  det  er  den, 

Vi  vore  Glæder  skylde! 

Venskab  den  skjønne  Rose  er, 

Den  er  vor  Fryd  og  vor  Lykke; 

Evig  den  blomstre  blandt  os  her, 

Eengang  vor  Gravhøi  den  smykke! 

K.  L.  Rahbek. 

Sjælen. 

Kraft,  som  i  vort  Indre  lever, 
Men  ei  tolkes  kan  med  Ord  , 
Du,  som  os  til  Himlen  hæver, 
Adler  Støvet  her  paa  Jord, 
Er  Du  vel  en  Guddoms-Aand , 
Som  forvildet  sank  fra  Himlen, 
Og  nu  under  Støvets  Baand 
I  en  mægtig  Kamp  og  Svimlen 
Venter  paa  den  nye  Vinge, 
Der  skal  Dig  til  Hjemmet  bringe? 

Ingen  fatter  Dig,  Du  Høie! 
Du  jo  selv  Dig  ei  forstaaer. 
Drømme  svæve  for  dit  Øie, 
Og  en  Evighed  Dig  spaaer. 
Naar  den  sidste  Time  slaaer, 
Naar  den  tunge  Jorddragt  falder, 
Hvorhen  mon  vel  Veien  gaaer? 
Hvor  mon  Herren  Dig  da  kalder? 
Straaler  da  for  Dig  i  Døden 
Evig  Dag  bag  Aftenrøden? 

Skal  Du  her  paa  Jorden  leve, 
Skjøndt  dit  Støv  er  bragt  til  Ro? 
Skal  usynlig  Du  omsvæve 
Og  hos  dine  Eg  ære  boe? 

Skal  Du  see  det  Frø  sig  bæve, 
Som  din  Haand  har  her  nedlagt? 
Skal  Du  fra  dets  Krone  svæve 
I  en  større  Himmelpragt? 
Skal  Du  end  herneden  skue 
Større  Glimt  af  Almagts  Lue? 


Skal  Du  kunne  høit  udtale 
Hver  en  Tanke  i  dit  Bryst, 
Svinge  Dig  fra  Jordens  Dale 
Til  den  høie  Himmelkyst? 
Vil  da  lyst  for  Blikket  staae, 
Hvad  ei  Støvet  kunde  fatte? 
Skal  som  Tanken  Du  udgaae, 
Skue  alle  Jordens  Skatte 
Og  i  Aandevrimlens  Klynge 
Ære,  Priis  Alherren  synge? 


Eller  skal  Du  dristigt  svinge 
Dig  i  det  umaalte  Blaae , 
Høre  Sphærerne  at  klinge, 
Og  den  dybe  Sang  forstaae? 
Eller  er  det  i  det  Fjerne, 
Høit,  hist  under  Nattens  Blaae, 
At  Du  paa  en  venlig  Stjerne 
Først  fra  Støvet  luttres  maa, 
Før  Du  med  de  Engle  glade 
Kan  Dig  i  Guds  Straaler  bade? 


174 

Eller  —  nei!  ha  fæle  Tanke!  — 
Aand !  forgik  Du  ved  vor  Død? 
Skal  saa  kort  mit  Hjerte  banke 
Og  forgaae  i  Intets  Skjød? 
O  hvi  maatte  Du  da  brænde 
Efter  Himlens  høie  Fred? 
Hvorfor  mon  da  Herren  tænde 
Anelse  om   Evighed? 
»Lev  og  nyd,«   blev  da,  o  Gud! 
Livets  store,  sande  Bud. 

Nei,  o  Aand!  Du  lever,  lever! 
Ellers  var  jo  Gu4  ei  Gud; 
Til  en  Salighed  Du  svæver, 
Som  kun  Engle  stamme  ud. 
Som  paa  Tankens  stærke  Vinge 
Du  kan  her  hver  Gjenstand  naae, 
Skal  som  Aand  Du  fri  Dig  svinge, 
Skue  Alt  og  Alt  forstaae#, 
Fortid,  Nutid,  Fremtid  skue 
Hist,  hvor  ingen  Storme  true. 

H.  C.  Anderien. 

Sommeren. 

JNu  er  der  grønt  og  smukt  paa  Landet, 

Nu  kjøre  Bønderne  med  Hø; 

Og  Storken  staaer  i  Mosevandet   — 

Den  hvide  Fisker  fik  en  Frø. 

Paa  klare  Himmel  seiler  Skyen  — 

Du  lette  Baad!  tag  mine  Tanker  med, 

Meus  jeg  maa  sidde  her  i  Byen, 

Og  kommer  aldrig  nok  afsted. 

Og  Moskovitten  næsviist  synger, 
Paa  Engen  hoppe  brune  Føl; 
Paa  Marken  vandre  Bondeklynger, 
De  svede  stærkt,  og  drikke  01. 
Og  Piger  gaae  med  Baand  og  Rive, 
Med  Ærmet  korfr  og  Skjørtet  kort  — 
Men  jeg  kan  kun  paa  Gaden  drive, 
Og  kan  slet  ikke  komme  bort. 

Nu  blomstrer  frodigt  Keiserkronen, 
Og  Gyldenlakken  glimrer  rød ; 
Nu  gnaver  Rotten  i  Melonen, 
Nu  tænkes  ei  paa  Vildtets  Død. 
Forvaltren  prygler  paa  de  hovne, 
Krakilske  Bønder  med  sin  Stok  — 
Men  jeg  maa  sidde  her  og  dovne 
Og  stirre  paa  min  Piges  Lok. 

Hvorledes  blomstrer  vel  i  Sommer 
Min  røde  Pelargoniuro  ? 
Er  paa  det  store  Træ,  af  Blommer, 
Ret  som  ifjor,  vel  Grenen  krum? 
Og  hvordan  lever  Hønsehunden? 
Den  løber  vel  i  Skov  grassat, 
Imedens  jeg  maa  sidde  bunden, 
Til  Gorrecturerne  parat. 

Nu  spiser  Tykmælk  man  af  Bøtter; 
Om  Aftnen  gaaer  man  ud  og  seer, 
Om  Ole  Røgter  Qvæget  flytter, 
Om  Engen  ryger  stærkt,  med  meer. 
Derpaa  man  si'er  god  Nat  til  Fruen, 
Gaaer  saa  i  Bad  i  kjøle  Strand  — 
Men  jeg  har  ikke  her  i  Stuen 
Et  Hav,  nei,  knap  en  Flaske  Vand. 

Nu  dreier  sig  den  hele  Kugle, 
Den  hele  Jord  om  Axen  om, 
Og  flyver  mellem  Verdens  Fugle, 
En  Pusling  i  det  store  Rum. 
Frisk  risler  rundtom  Livets  Kilde, 
Og  sprudler  i  en  ung  Natur, 
Kun  her  i  Kjøbenhavn  maa  stille 
Jeg  sidde  fængslet  i  mit  Buur. 

Den  Sommerfugl,  der  hist  ved  Hækken 
Omflagre  kan  min  Elsktes  Bryn, 
Den  gad  jeg  kaste  dybt  i  Bækken 
Og  selv  mig  glæde  ved  dens  Syn. 

Jeg  selv  gad  kysse  hendes  Kinder, 
Jeg  selv  gad  elske,   varm  og  -nær ; 
Men ,  ak !   kun  mellem  Fortids   Minder 
Jeg  smægte  maa  i  Kamret  her. 

Nu  svinger  Karse- Sommerfuglen 
Sig  freidigt  ud   af  Puppens   Gjern; 
Dens  Hylster  raadner  dybt  i   Hulen, 
Selv  flyver  den  blandt  Blomster  frem: 
Saa  skal   og  Du   Dig  freidigt  svinge, 
Min  stille  Aand!   af  Fængslet  ud 
Og  Somren   mine  Kjærtegn  bringe 
Og  hilse  paa  min  fjerne  Brud. 

Carl  Bagger. 


Sommerfuglen. 


Jeg  ligger  i   Gadens  Feieskarn, 

Og  brudt  er  min  gode  Vinge. 

Jeg  kan  ikke  meer  som  et  lystigt  Barn 

I  glade  Dandse  mig  svinge. 

Min  Vugge  stod   ved   den  klare  Aa  — 
Idyllisk  var  rundtom   Scenen. 
Jeg  drømte  ei  om ,  at  jeg  skulde  forgaae 
I  Dyndet  ved  Rendestenen. 

8* 

Afstreifet  er  det  Blomsterstev , 

Min  lette  Vinge  bar  baaret. 

Jeg  henslængt  er,  som  et  vissent  Løv 

Af  Blæsten  om  Efteraaret.    - 

Du  duftende  vilde  Rosenbusk, 
Hvorpaa  jeg  saa  tidt  har  mig  vugget  — 
Mellem  taarnhøie  Mure,  i  Regn  og  Rusk 
Jeg  sender  Dig  Afsked ssukket. 

Jeg  forvilded  mig  ind  i  den   store  By 
Med  alle  de  stolte  Paladser. 
Der  er  ikke  Redning,  der  er  ikke  Ly 
Mellem   de  steenhaarde  Masser. 

O  Kløvermark,  o  Duft  af  Hø, 

0  Lærkesang  over  Kornet, 
Solstraale-Dands  paa  den  stille  Sø, 
Og  Skoven  og  Jægerhornet! 

Saa  skal  jeg  ikke  udaande  min  Sjæl 

Mellem  de  grønne  Tuer. 

Træd  mig  ihjel  med  Eders  Hæl , 

1  fine  Herrer  og  Fruer ! 

Træd  mig  ihjel,  gjør  Pinen  kort, 
Jeg  bar  længe  nok  ligget  og  hivet. 
Vingestøvet  er  veiret  bort«, 
Og  Døden  bedre  end  Livet. 

K.  Arøntien. 

Stemninger. 


1. 

Midtveis   paa  Livets   lange   Bane  staaer 
Id  ag  jeg  jo;  de  femogtredive   Aar 
Tilbagelagt  —  hvor  kan  det  muligt  være? 
Dog  har  jeg  vandret  langt  med  Sorrig  stor 
Den  tomme  Vei  hen  over  kolde  Jord , 
Der  luktes  over  dem,  som  var  mig  kjære. 

Vel  var  de  Tre,      For  Een  jeg  sørged  kun; 
Kun  eengang    brød   den  frem  fra  Hjertets  Grund, 
Den  dybe  Sorg,  opdæmmet  der  saa  længe. 
Den  meste  svundne  Tid  den  skylled  bort, 
Og  derfor  har  jeg  levet  nu  saa  kort, 
Thi  nyt  sig  maatte  Alt  igjen  fremtrænge. 

Og  jeg  er  glad  idag;  jeg  frygter  ei 

Meer  for  at  gaae  min  underlige  Vei; 

Jeg  troer,  jeg  tør  vel  være,  som  jeg  skabtes. 

Kjærligheds  Rigdom  blev  nu  ei  min  Deel, 

Men  kan  jeg,  fattig,  kun  mig  samle  heel, 

Saa  vandt  jeg  dog,  hvor  Meget  end  der  tabtes. 


8' 


»* 

2. 

Min  Fryd  den  er  saa  lille,  min  Sorg  den  er  saa  stor ; 
Mit  Hjerte  er  som  tynget  af  tre  Skuffer  Jord. 
Mit  Hjerte  saa  betynget  dog  finder  ingen  Ro, 
Thi  Graven  er  ei  gravet  end,  hvor  det  saa  trygt 

skal  boe. 

Hvor  er  den  Glædens  lyse,  den  underfulde  Tid, 
Da  Livets   Sol   sig  hæver  saa    straalende  og  blid, 
Da  første  Nyheds  Morgen dugg  i  Glands  indhyller  Alt, 
Og  Livet  er  et  .Eventyr,  nu  første  Gang  fortalt? 

Hvor  er,  o  svale  Dæmring,  din  Aftens  sidste  Stund, 
Da  Døden  selv  saa  stille  mig  dysse  skal  i  Blund 
Og  lægge  mig  i  Fredens  Arm  og  ved  dens  hulde  Bryst, 
Mens  Haabet  hvisker  sagtelig  om  Salighedens  Lyst? 

Nu  staaer  jeg  midt  imellem,  og  er  saa  mat  og  svag; 
Dog  veed  jeg,  den  vil  ende,  den  lummerhede  Dag. 
Og  naar  jeg  tjener  trofast  kun,  hvor  eensom  jeg 

er  sat, 
Saa  venter  mig  en  Hvile  sød  i  Gravens  dybe  Nat. 

Saa  venter  mig  den   bedste,  den  evige  Trøst, 
Naar. jeg  engang  skal  høre  min  Herres  milde  Røst: 
»Du  stakkels  syndige  Skabning,  kom,  thi  dog  Du 

var  mig  kjær; 
Blev  Du  paa  Jord  en  Fremmed  kun,  saa  vær  da 

hjemme  her ! « 

8. 

I  ndige  Land , 

Hvor  i  min   Ungdom  jeg  boede  og  bygged , 

Bølgebeskyllet  af  kjølige  Strand 

Og  af  løvkronede  Træer  overskygget! 

Kan  jeg  ei  komme  derhen? 

Kan  jeg  dog  aldrig,  dog  aldrig  did  komme  igjen? 

Skygge  der  var, 

Skraanende  Dale,  omhvælvet  af  høieste  Himmel. 

Aftnen  var  liflig,  og  Natten  saa  klar; 

Stille  ned  blinkede  Stjernernes   Vrimmel. 

Enkelt  et  Stjerneskud  gik 

Lovende  hen  for  det  ønskende,  drømmende  Blik. 

Kommer  jeg  did, 

Naar  min  benvaklende  Vandring  i  Livet  er  omme? 

Naar  jeg  har  levet  den  tilmaalte  Tid, 

Naar    jeg    gjør    Opbrud    ved    Dødens    velsignede 

Komme? 
Fører  vel   den  mig  derhen? 
Finder  jeg  der,  hvad  jeg  drømmende  eied,  igjen? 

Ilia  Fibiger. 

Studentersang. 


Hvad  er  imod   Studentens  Kaar 

St.   Peders  Hat? 

Om   Verden  falder  eller  staaer, 

Han  mellem  Oldtids  Vise  gaaer, 

Han  rolig  tæller  Bjerges  Aar 

Ved  Dag  og  Nat. 

Mens  ufrie  Slægter  slaaes  for  Muld, 

Er  klare  Tanker  alt  hans   Guld 

Og  Skat. 

Han  freidig  løfter  Avindskjold 

Mod  Falsk  og  Løgn; 

Thi  Løgnen  som  en  evig  Trold 

Gaaer  af  sin  Grav  i  god   Behold 

Med  Legioner  i  sin  Sold 

Det  næste  Døgn. 

Et  Brodercorps  paa  hver  en  Tid 

Sig  ruster  til  den  raske  Strid 

Mod  Løgn. 

Ja,  ved  en  Klang  af  Sandheds  Luur 

Faldt  Klostret  om, 

Og  Munken  daaned  i  sit  Skuur, 

Og  Nonnen  flyede  fra  sit  Buur ; 

Ud   i  vor  Herres  frie  Natur 

Hun  atter  kom. 

Da  Munken  med  sin  Pengesæk 
Sig  listed  over  Elben  væk 
Til  Rom. 

Den  lærde  Svend   bar  aldrig  Sky 

For  Krigens  Ravn. 

Hans  Glavind  fik  et  evigt  Ry, 

Da  svenske  Carl  fra  Fredrik  s  By 

I  Dødningskjorten  maatte  flye 

For  Krigens  Ravn. 

Da  skrev  han  ei  Latin  med   Blæk; 

Paa  Dansk  han  skrev  med  røde  Træk 

Sit  Navn. 

Hvor  Mænd  i  Atlashoser  gaae, 

Er  ei  vor  Plads. 

Med  Bogen  i  en  rolig  Vraa, 

Med  Pigen  under  Himlens  Blaae, 

I  Brødres  Lag,  hvor  Flasker  staae, 

Der  er  vor  Plads. 

Her  synge  vi,  saa  høit  vi  vil, 

Her  tømme  vi,  saa  tidt  vi  vil, 

Vort  Glas. 

Poul  M.  Møller. 

S*adagii«rgei. 


Klokken  ringer  til  Kirke,  og  Gjøgen  ringer  tilskovs, 
Her  som  hist  er  livsaligt  at  være; 
Skoven  og  Kirken  har  Svalhed  begge  to, 
Og  hvælve  sig  begge  til  Guds  Ære. 

Svalen  bygger  Rede  mod  Kirkens  stille  Tag, 
Men  qviddrer  over  Marker  og  Enge; 
Som  den  vil  jeg  hælde  mit  Hoved  til  Guds  Hiius, 
Men  derude  vil  jeg  slaae  mine  Strænge. 

Christian  Richardt. 


Taarei 


Otor  er  Venskabets  Magt, 

Skjøn  er  Kjærligheds  Pagt, 

De  kan  fryde  vort  Hjerte  saa  saare; 

Men  ei  velvilligt  Nik, 

Ei  det  kjærlige  Blik, 

Men  Hengivenheds  Pant  er  en  Taare. 

Tro  ei  Hyklerens   Smiil, 

Som  med  paatagen  *  lil 

Vil  med  Sledskhed  og  Løfter  Dig  daare; 

Men  det  Øie  Du  troe, 

Hvori  Sjælen  saa  fro 

Sig  udmaler  med  glindsende  Taare. 

Tappre  Kriger  i  Kamp 

Trodser  ildrøde  Damp, 

Han  sig  Æren  til  Skytsgud  mon   kaare; 

Den,  som  .sank  for  hans   Sværd, 

£r  i  Freden  ham  kjær, 

Og  han  bader  hans   Saar  med  en  Taare. 

Gaaer  af  Kampen  han  ud , 

Og   han  gjenseer  sin   Brud , 

Da  han  kaster  de  Spyd,  som  kun  saare; 

Og  han  glemmer  hvert  Savn, 

Naar  i  Kjærligheds  Favn 

Han  bortkysser  den  zittrende  Taare. 

Snekkens  Søn,  som  er  nær 

De  dødtruende  Skjær, 

Spænder  kjæk  hver  en  Muskel,  hver  Aare; 

Naar  atlantiske  Hav 

Spaaer  ham  sikkert  en  Grav, 

Da  han  mindes  sit  Hjem  med  en  Taare. 

Naar  mit  Øie  er  lukt, 

Og  min  Sjæl  paa  sin  Flugt; 

Naar  mit  Legem  henbæres  paa  Baare; 

Naar  I  skue  den  Grav, 

Man  til  Hvile  mig  gav , 

O  da  væder  mit  Støv  med  en  Taare! 

—  F.  — 

Til  de  Døde. 


bover  sødfc  i  hellig  Fred! 
Blomsten  sig  om  Graven  slynger, 
Liden  Fugl  i  Linden  synger, 
Maanen  seer  saa  venlig  ned. 

Sover  sødt  i  hellig  Fred! 
Blomsten  visner,  Løvet  falder, 
Høstens  Storm  Naturen  kalder 
Til  den  dybe  Hvile  ned. 

Sover  sødt  i  hellig  Fred! 
Alt,  hvad  over  Eder  bølger, 
Tidlig  eller  sildig  følger 
Til  den  dybe  Hvile  ned. 

Sover  sødt  i  hellig  Fred! 

Schack  Staffeldt. 


Til   Maanen. 

(Ossiansk  Elegie.) 


Hil  Dig  atter. 

Himlens  faure  Datter! 

Yndigt  er  dit  milde  Purpurskjær. 

Nattens  Stjerner 

Følge  blye  som  Terner, 

Tør  ej  komme  deres  Dronning  nær. 

See,  de  vige, 

Alt  som  Du  mon  stige; 

Blænded'  af  din  Glands  de  skjule  sig. 

Skyen  glider 

Dig  forbi;  dens  Sider 

Lysne  i  din  Straale^  lystelig. 

Hvor  heniler 

Du,  naar  Mørke  hviler 

Over  Dig?  hvor  ganger  Du  til  Ro? 

Gaaer,  som  Skjalden, 

Du  til  Fædrehallen, 

For  i  Sorgens  tause  Mulm  at  boe? 

Ere  dine 

Venner  og,  som  mine, 

Dig  udi  din  Ungdom  faldne  fra? 

Ingen  Søster 

Mere  Dig  forlyster  — 

Og  derfor  Du  eenlig  sørger  da. 

Dog  omsider 

Du  ei  heller  glider 

Længer  ad  din  vante  Æthervei. 

Selv  Du  falder, 

Naar  din  Stund  Dig  kalder; 

Nattens  Vandrer  da  Dig  finder  ei. 

Da  oplues 

Stjernerne,  som  blues 

For  dit  Aasyn  nu,  med  større  Glands. 

Disse  mindre 

Lamper  ville  tindre 

Klarere  i  natlig  Himmeldands. 

Men  Du  straaler 

Freidigt  end,  og  taaler 

Ingen  Lige  paa  din   blanke  Sti.    — 

Sky,  som  truer 

Hendes  milde  Luer, 

Løft  din  mørke  Flig,  og  iil  forbi! 

Gak  tilside, 

At  de  Straaler  blide 

Kan  belyse  Bjergets  Toppe  graae, 

Og  at  Elven 

Kan  i  frydfuld   Skjælven 

Trille  klare  sine  Bølger  smaa! 

St.  St.  Blicher. 


Til   nin   BUder 

(Med  „Kvædlinger"  18*5.) 


Moder!  til  din  Fødselsdag 
Sendes  Dig  en   Sønnegave, 
Det  er  Blomster  smaa  i  Cag 
Fra  min  lille  Urtehave. 
Der  er  ikke  mange  Slags, 
Thi  i  Kunst,  som  og  i  Kaar, 
Haven  min  er  gammeldags 
Som  en  sjællandsk  Abildgaard. 

Aldrig  bli'er  jeg  blomsterklog  , 

Dertil  let  jeg  kan  mig  stave, 

Thi  min  lille  Urtebog 

Det  er  Faders  gamle  Have. 

Kun   hvad  der  jeg  havde  kjær, 

Trives  i  mit  Urtebed  , 

Og  paa  Modens   Blomsterbær 

Neppe  Navnet  nieer  jeg  veed. 

Kun  Violer  og  Kjærminder, 
Paaske-Guult  og  Pintse-Hvidt, 
Rosen  med   de  røde  Kinder, 
Kirs'bærtræet  som  et  Kridt, 
Ambrastilk  og  Valnødblad, 
Krusemynt  og  Tusindfryd 
Kjender  jeg  igjen  saa  glad , 
Priser  jeg  som  Have  pryd. 

Men ,  o  Moder !  dog  jeg  veed , 
Du  tiltakke  og  vil  tage, 
Dine  Aar  i  Flok  henskred, 
Du  er  fra  de  gamle  Dage. 
Gjerne  hører  Du  din  Søn 
Love  dem   med  Jubellyd, 
Ingen  Blomst  er  Dig  saa  skjøn, 
Som   den*  gamle  Hjertensfryd. 

Til  et  Baand  om  Blomster  smaa 
Disse  Stave  nu  jeg  binder, 
Skriver  rørt  der  udenpaa: 
»Præ8tegaardens  smaa  Kjærminder 

Komme  her  fra  Kjøbenhavn 
Ud  til  Moders  Enkesæde, 
Ønske  fromt  i  Jesu  Navn 
Herrens  Fred  og  salig  Glæde, 

Give  Gud ,  din  Hjertensfryd 
Voxe  maa ,  alt  som  din  Alder , 
Til  den  store  Klokkelyd 
Dig  til  Brudesalen  kalder! 
Gid  med  Venner  der  engang 
Vi  forsamles  maae  i  Fred, 
Love  Gud  med  Englesang 
Evig  for  hans  Miskundhed!« 

N.  F.  8.  Grundtvig. 


Til  nii  lUder. 


Du  sagde  nylig  i  Hu  saa  mod: 

Ak,  nu  er  jeg  blind  og  gammel! 

Hør,  nu  vil  jeg  sætte  mig  der  ved  din  Fod 

Som  lille  Dreng  paa  en  Skammel, 

Og  naar  vi  Munden  paa  Gang  har  faa't 

Om  Ting  fra  de  gamle  Tider, 

Saa  skal  Du  nok  see,  hvor.  hurtigt  og  godt 

Den  Aftenstund  for  os  lider. 

Vi  yii  da  tale  om  Hjemmets  Bo, 

Som  kjærlige  Alfer  hygged, 

Hvor  de  velsignede  gamle  To 

Saa  glade  tilsammen  bygged, 

Hvor  Hver,  som  eengang  var  kommen  ind, 

Vel  lysted  en  Stund  at  dvæle, 

Thi  der  var  muntre  og  frie  Sind, 

Og  der  var  kjærlige  Sjæle. 

Du  husker  jo  nok,  naar  om  Aftnen  vi  gik 
I  Haven  rundt  med  hinanden, 
Og  knap  Du  Tid  til  at  tale  fik 
For  lutter  Lugen  og  Vanden; 
Men  husker  Du,  da  Gorpulancen  alt 
Genered  Dig,  naar  Du  Dig  bukked? 
Og  dengang  Du  om  i  Plainen  faldt, 
Og  Fader  loe,  saa  det  klukked? 

Og  Vinteraftnens  gemytlige  Stund, 

Naar  Fader  i  Sofahjørnet 

Blæste  saa  vældige  Skyer  af  sin  Mund, 

At  Katten  hosted  fortørnet, 

Mens  Du  mig  hørte  i  Arithmetik , 

Og  stræbte  at  løfte  mig  Modet, 

Og  meente,  den  Ram  se   Bogstaver  fik 

Jeg  dog  vel  engang  i  Ho'det. 

Og  siden,  da  jeg  kom   bort  fra  mit   Hjem, 
Den  Vandring  paa  tvende  Mile 
Hveranden  Søndag  mig  tidt  faldt  slem, 
Og  Benene  længtes  til  Hvile; 

Men  naaede  jeg  Byen,  i  flyvende  Fart 
Ad  Gaden  til  Huset  jeg  piilte. 
Fra  Ruden  dit  Ansigt  saa  mildt  og  rart 
Velkommen  i  mede  mig  smulte. 

Men  saa  skal  Du  til  at  fortælle,  hvad  nu 

Jeg  ikke  meer  kan  erindre. 

Dit  Smiil  mig  viser,  at  alt  i  din  Hu 

De  gamle  Erindringer  tindre. 

Saa  kom  da  frem  med  den  kjære  Skat! 

Jeg  synes,  at  Minder  skjønne 

Fast  bryde  de  blinde  Øines  Nat, 

Og  gjør  dem  saa  klare  og  kjønne. 

S.  Schandorph. 


Til  lUrdeis  ftfiide. 

Vi  har  sagt  det  saa  tidt,  og  Du  veed  det  saa  godt, 
Du  er  mægtig,   Du  Q vinde  i  Nord! 
Du  kan  fængsle  vort  Sind,  Du  kan  trylle  os  blot 
Med   et  Blik,  med  et  eneste  Ord. 

Du    har  Alt,    hvad    der   drager   os  efter  Dig  hen 
—  Det  er  næsten  for  ofte  Dig  sagt; 
Maa  jeg  sige  Dig,  hvad  Du  skal  give  igjen, 
Og  hvortil  Du  skal  bruge  din  Magt? 

Du  skal  give  din  Broder,  din  Beiler,  din  Ven, 
Du  skal  give  din  Brudgom,  din  Mand, 
Du  skal  give  det  Bedste,  det  Kjæreste  hen 
For  at  frelse  dit  Fædreneland. 

Du  skal  opfostre  Drenge  med  Sener  i  Ann, 
Der  for  Danmark  vil  kjæmpe  og  døe; 
Du  skal  lægge  den  Sæd  i  Smaapigemes  Barm, 
Der  skal  bære  det  ædleste  Frø. 

Du  skal  værne  om  Sproget  i  Børnenes  Mund, 
Det  er  Moderens  Maal,  det  er  Dit; 
Som  Guldharpernes  Klang,  som  de  Fugle  i  Lund 
Skal  det  svinge  sig  mægtigt  og  frit. 

Du  skal  vogte  fte  Sagn  og  den  deilige  Sang, 
Vi  i  Arv  efter  Fædrene  fik; 
Du  skal  lukke  dit  Hjerte  for  Trældom  og  Tvang 
Og  din  Dør  for  de  Fremmedes  Skik. 

Ja  —  jeg  seer  paa  dit  Blik,  hvad  saa  ofte  jeg  saae, 
Hvad  din  Gjerning  forlængst  mig  har  sagt: 
Du  vil  styrke  vor  Aand  og  vor  Haand,  naar  vi  staae 
For  vort  Land  og  vor  Fane  paa  Vagt. 

Mads  Hansen. 


Dansk  Lyrik.  9 

Til  Sk#?ei! 


Dengang  da  Natten  lang 

Over  den  øde  Vang 

Strøede  de  Riimblomster  hvide , 

Vi  ved  den  stille  Bog 

Sad  i  vor  Celles  Krog, 

Tidt  vel  med  Sorg  ved  vor  Side. 

Dengang  da  Stormen  jog 

Bølgernes  mørke  Tog 

Op  mod  de  knusende  Klinter, 

Tidt  vel  gik  Haab  og  Drøm 

Under  i  Livets  Strøm, 

Og  i  vor  Hu  blev  det  Vinter. 

Dengang  den  tunge  Sky 
Hyllede  Land  og  By 
Ind  i  sin  regnklamme  Kappe, 
Tidt  vel  vort  Hjerte  frøs, 
Tvivlende  Aanden  gjøs, 
Tankernes  Vinger  hang  slappe.  - 

Nu  er  den  milde  Luft 
Krydret  af  Blomsterduft, 
Gjenfødt  og  frisk  er  Naturen; 
Nu  er  det  ikke  Tid 
Længer  til  muggent  Slid, 
Nu  er  det  qvalmt  ibag  Muren. 

Bølgen,  som  Speilet  klar, 
Himlen  i  Favnen  ta'er, 
Sjæler  med  Sol  og  med  Stjerne; 
Skibet  har  Vinger  paa; 
0  hvem  der  kunde  saa 
Gynge  sig  bort  i  det  Fjerne! 

Marken  broderet  staaer, 
Skoven  har  krøllet  Haar, 
Droslerne  slaae  i  dens  Kroner; 
Og  i  vort  tause  Bryst 
Gjærer  der  Liv  og  Lyst, 
Som  vil  fortolkes  i  Toner. 

Hjertet  som  Sommerfugl 

Flagrer  og  leger  Skjul 

Rundt  mellem   Blade  og  Grene; 

Smaapiger  paa  vor  Vei 

Fang  det  —  men  piin  det  ei!  — 

Nødig  det  flagrer  alene. 

Kom  og  gaa  med,  hver  Een, 
Kast  Naal  og  Sax  og  Preen, 
Frygt  ikke  os  Jer  at  nærme! 
Følg  os  til  Skoven  ud, 
Saa  skal  I  see,  ved  Gud, 
Hvor  vi  Studenter  kan  sværme! 

Men  hvis  I  dog  ei  vil, 
Saa  maae  vi  beile  til 
Lundens  beskedne  Dryade; 

Saa  maa  vort  Ungdomsmod, 
Varmet  af  Drueblod . 
Kryste  den  vilde  Mænade. 

—  Kom  saa,  tag  Fod  i  Haand, 
Broder!  og  slaa  din  Aand 
Løs  fra  de  skimlede   Bøger: 
Skoven  er  lysegrøn , 
Verden  er  ung  og  skjøn. 
Livet  er  evige  Løier. 


C.  Ploug. 


Til   Strgen. 


Du,  som  taus  med  sænket  Hoved  staaer, 
Liig  en  Lilie  knækket  paa  sin  Stængel, 
Tornekrandsen  om  det  sorte  Haar,   — 
Glædens  stille  blege  Søsterengel! 

Kommer  ogsaa  Du  fra  Himlen  ud? 
Kommer  Du  som  Regn  og  Storm  og  Torden? 
Kommer  ogsaa  Du  fra  Glædens  Gud, 
Som  en  Sky  for  Solen,  over  Jorden? 

Har  Du  i  din  Smerte  ingen  Trøst? 
Har  Du  ingen  Lindring  i  din  Taare? 
Vækker  Du  kun  Sukke  i  mit  Bryst? 
Rører  Du  kun  Hjertet  for  at  saare? 

Jo,  Du  styrker,  skjøndt  Du  bøier  mig; 
Ei  forgjæves  skal  min  Taare  rinde. 
Jo,  jeg  elsker,  skjøndt  jeg  frygter  Dig, 
Du  min  Sjæls  tungsindige  Veninde! 

Jo,  jeg  elsker  Dig,  min  blege  Brud! 
Elsker  Dig  som  Nattens  Skygger  dunkle; 
Af  din  Sky  gaae  Glædens  Straaler  ud , 
Haabets  Stjerner  i  din  Skygge  funkle. 

Kom  da,  Himlens  Datter,  naar  Du  vil! 
Ei  skal  Hjertet  briste,  skjøndt  det  bæver. 
Mod  det  Lys,  min  Længsel  stunder  til, 
Du  mit  Øie  fra  dit  Mørke  hæver. 


St.  St.  Blicher. 


Trøst  i  HUdgang 


Vender  sig  Lykken  fra  Dig, 
Bli'er  Du  i  Støvet  traadt, 
Og  bli'er  Du  af  Fjender  spottet, 
Af  Venner  selv  forraadt, 

Du  skal  det  lidet  agte, 
Naar  Du  Dig  selv  ei  sveg; 
Vi  sendtes  hid  til  Arbeid, 
Og  ei  til  Lyst  og  Leg. 

Men  hist,  hvor  Aander  svømme, 
Paa  Mæikeveiens  Hav, 
Hvor  Livets  hvide  Svaner 
Opstaae  af  Tid  og  Grav, 

Der  skal  det  aabenbares, 
Hvad  Du  har  tænkt  saa  tidt, 
At  den  skal  høiest  glædes, 
Som  allermeest  har  liidt. 

Thi  Smerten  er  kun  Vrangen 
Af  Salighedens  Dragt, 
I  Dybets  dunkle  Kilder 
Speiler  sig  Lysets  Pragt. 


C.  Hauch. 


Udstyret. 


Hil  sidde  I  Kræmmere,  store  og  smaa! 
Hil  sidde  l  Kjøbmænd   bolde! 
Vil  Gud,  da  sætter  jeg  snarlig  Bo, 
Og  agter  mit  Bryllup  at  holde. 

Saa  kjøbe  vi  ind  for  Huus  og  Gaard, 
Hvad  Himlen  vil  os  beskjere. 
Thi  er  jeg  kommen  til  Eders  Boder 
Alt  med  min  Hjertenskjære. 

Saa  have  vi  sørget  for  Fadebuur, 
For  Kjøkken  og  Kjelder  behænde. 
Nu  skuMe  vi  tænke  paa  Høienlofbssal , 
Hvis  Gud  det  saa  vilde  vende. 

Saa  have  vi  kjøbt  os  Dug  og  Disk 
Og  Maal  i  Tønder  og  Skjæpper  — 
Hr.  Høier!  I  er  en  veltænkende  Mand, 
I  vise  mig  vævede  Tepper. 

I  vise  mig  Tepper  af  liflig  Lød, 
At  bredes  paa  Høien lofts  Tillie. 
De  være  virked'  med  Rosenblad, 
Med  Tymian  og  med  Lilie. 

Fremmest  i  Flok  gaaer  adelig  Mand, 
Og  strunk  han  sidder  paa  Tofte. 
Sidst  man  tænker  paa  nedrige  Stand, 
Der  skjules  af  ydmyg  Kofte. 

Jeg  kjøbte  mig  Silke,  jeg  kjøbte  mig  Fløil, 
Og  Hermelin  til   Belægning. 
Nu  skulde  vi  tænke  paa  nedrige  Stand, 
Paa  Lemmernes   Underbedækning. 

Den  Sommerdag  blid  man  klæder  sig  let, 
Men  varmt  under  Frosten  klare. 
Hr.  Feyerskou  sidder  bag  bonede  Disk, 
I  vise  mig  uldne  Vare. 

I  vise  mig  strikkede  Trøier  af  Uld 
Og  retskafne  jydske  Sokker. 
I  vise  mig  Strømper  for  Jomfru -Fod 
Og  Svanebaier  til  Klokker. 

Saa  have  vi  kjøbt  for  Huus  og  Gaard, 
Hvad  Menneskets  Hjerte  forlanger. 
Min  elskede  Brud!  gak  ind  med  mig, 
Jeg  flyer  Eder  gyldne  Spanger. 

Om  Halsen  jeg  lægger  en  Perlerad 
Og  om  Eders  Arm  B raceletter. 
Og  i  Eders  Haar,  mit  blomstrende  Liv! 
Jeg  kunstige  Roser  fletter. 

—  Dagen  helder,  og  Sol  gaaer  ned, 
Og  Kræmmeren  Boden  lukker. 

Træd  ind,  min  Elskede!  nær  herved, 
At  see  paa  de  flettede  Vugger. 

Allerkjæreste  min,  og  rødm  kun  ei, 
Og  skot  kun  ikke  tilside! 
Haabet  beskjæmmer  aldrig  en  Mand; 
Han  tænker  paa  Alt  itide. 

—  Dagen  helder,  og  Sol  gaaer  ned, 
Og  Skyggerne  vorde  saa  lange. 

Nu  mærker  man  ei  til  Menneskets  Dont 
Og  ei  til  Fuglenes  Sange. 

Aftenen  glider  saa  sagte  ned, 

Nu  nærmes  Natten  den  blide. 

Min  Hjertenskjære !  saa  trøst  jeg  gaaer 

Til  Hjemmet  ved  Eders  Side. 

Henrik  Herti. 


Vaarsaig 


Hvor  deilig  er  den  unge  Vaar! 

I  Brudeklæder  Høien  staaer, 

Og  Markerne  sig  pryde. 

Hvor  er  Guds  Jord  dog  lys  og  smuk! 

Jeg  treen  herud  med  Sorg  og  Suk, 

Og  dog  jeg  maa  mig  fryde. 

Den  Blomsterhær  (hvo  tæller  dem?) 
Som  Herrens  Vidne  træder  frem; 
O  hvis  den  kunde  tale, 
Da  brød  den  ud  i  Lov  og  Priis 
Om  ham,  der  lod  paa  tusind   Viis 
De  mange  Blade  male! 

Den  bær  jo  dog,  skjøndt  lav  og  stum, 

Guds  Naades  Evangelium, 

Naar  Du  beseer  den  nøie. 

Hvor  fromt,  naar  Dagen  rinder  ud, 

Den  stirrer  morgenfro  mod  Gud 

Med  Duggen  i  sit  Øie! 

Hvor  pynteligt  det  stolte  Træ 

Sin  Foraarsklædning  lader  see! 

O  hvis  det  kunde  sjunge, 

Hvert  Løv,  der  groer  i  Lund  og  Skov, 

Istemte  lydt  sin  Skabers  Lov 

Med  liflig  Psalmetunge ! 

Mod  Himlen  hæver  det  sin  Top; 

Til  ham  det  løfter  Kronen  op, 

Som  gav  det  den  at  bære: 

Med  stumme  Qvist,  Du   seer  det  nok, 

Det  vinker  hid  en  Fugleflok, 

At  qviddre  ham   til  Ære. 

Med  Psalmechor  af  Trilleslag, 
Med   Støtter  og  med  hvælvet  Tag 
Staaer  Skoven   som  en   Kirke; 
O   Skaber!   i  dens   Helligdom 
Hver  brusten  Knop  fortæller  om, 
Hvad  Du  formaaer  at  virke. 

Fra  Green  til  Green  gaaer  Vaarens  Vind, 

Og  svaler  mildt  min  hede  Kind 

Med  Haabets  Englevinger! 

Jeg  vil  ei  græde  ved  mit  Savn, 

Mens  al  Naturen  Herrens  Navn 

Sin  Priis  med  Jubel  bringer. 

Vel  manget  Haab,  som  Verden  gav, 
Blandt  Verdens  Sorger  fandt  sin  Grav, 
Lod  mig  beholde  Taaren; 


208 

Men  trøstigt  vil  jeg  lide  paa: 
Min  døde  Glæde  kan  opstaae, 
Som  Lundens  Blomst  i  Vaaron. 

Og  dvæler  den  fra  Stund  til  Stund,  — 

Hvor  længe  stod  ei  nøgne  Lund 

Foruden  Løv  og  Tone! 

Paa  Gud  jeg  bie  vil,  som  den ; 

Min  Lykke  grønnes   vel  igjen, 

Og  skyder  atter  Krone. 

Han  dækker  Bord,  og  reder  Seng 
For  mindste  Kryb  i  Skov  og  Eng» 
Endskjøndt  de  ikke  bede. 
Mit  Hjertesuk  har  Røst  og  Ord ; 
Hvad  godt  mig  er  paa  denne  Jord, 
Han  vil  mig  vel  tilstede. 

C.  J.  Boye. 


Vahl. 

Dækker  Graven,  grønne  Urter  smaa! 
Eders  Ven,  som  elskte  Jer  saa  saare, 
Han  er  død.      O  ryst  fra  Himlens  Blaae, 
Høie  Gran!  din  tunge  Veemodstaare. 
Hvide  Rose  med  det  blege  Smiil, 
Sødt  indslyng  Dig  med  den  friske  røde; 
Vinder  Eders  Krands  omkring  den  Døde! 
Duk   dit  Hoved  dybt,  og  græd,  o  Piil ! 

9** 

Smaa  Violer,  hulde  Børn,  som  sødt, 
Medens  Foraarshimlen  venlig  lufter, 
Under  Græsset,  svalt  og  luunt  og  blødt, 
Staaer,  og  see  saa  fromt  til  Gud,  og  dufter! 
Samler  Eder  ved  hans  Hovedsteen, 
Lampen  Hig,  som  under  Gravens  Bue 
Brænder  for  den  Dødes  trætte  Been 
I  en  dødligblaa,  men  hellig  Lue. 

Eders  Elsker  havde  intet  Guld, 

Uden  Pryd  var  Kistens  sorte  Tillie. 

Gyldne  Gyldenlak!  vær  Du  da  Guld; 

Vær  Du   Sølv,  Du  solverhvide  Lilie! 

Slyng  hans  Navn,  han  var  en  Blomst  som  Du, 

Reen,  uskyldig,  elskovsfuld  og  stille; 

Kraftig  var  hans  Aand,  og  blid  hans  Hu. 

Hvide  Lilie!  lad  din  Taare  trille. 

Flora!  Du,  som  hist  i  Østens  Hjem 
Har  din  rigelige  Blomsterbolig! 
Drag  fra  Østen,  gak  for  Graven  frem , 
Hvor  din  Ven  i  Norden  slumrer  rolig; 
I  dit  Fyldehorn  tag  Urter  med 
Rundt  fra  alle  Jordens  grønne  Skove, 
Strø  dem  yppigt  paa  hans  Hvilested, 
Smiil,  og  græd,  og  ønsk  ham  sødt  at  sove. 

Hædre  saa  din  Offerpræst!  Hans  Villie 
Ene  var,  at  blive  Flora  kjær. 
Gud,  som  klæder  Markens  sorgfrie  Lilie, 
Klædte  ham,  imens  han  vandred  her. 

Stille  var  hans  Liv,  kun  Faa  ham  kjendte, 
Skjøndt  Europa  lydt  gjentog  hans  Navn. 
Trofast  dog  han  sin  Gudinde  tjente. 
Flora!  tryk  din  Elsker  i  din  Favn. 

Ei  til  Mennesket,  men  kun  til  Eder, 
Spæde  Blomster!   Skjalden  sig  har  vendt, 
At  hvert  Foraar  fromt  I  tilbereder 
Eders  Ven  et  herligt  Monument. 
Eviggrønt,  o  Vahl!   og  Granbar  vinde 
Hver  en  Vinter  om   din  Urne  sig; 
Men  med   Vaaren,  Jordens  Elskerinde, 
Hundred  tusind  Blomster  favne  Dig! 

Oehlenschlåger. 


Vahls  Død. 


bover  trygt,  I  spæde  Blomsterspirer. 
Under  hvide  Sneeliin   sover  kun! 
Vaarens  livudaandende  Zephirer 
Séent  bortvifte   Eders  Engleblund! 
Thi  naar  I  de  grønne  Stilke  skyde, 
Eders  Børneøine  blidt  opslaae, 
Liig  Nyfødte,   skal  I  Graad   udgyde, 
Faderløse  liig,  ved  Graven  staae. 

Amaranthen  da  mod  Jorden  hælder, 

* 

Liljens  Taare  synker  i  dens  Smiil, 
Rosens  Purpurkilde  brat  bortvælder, 
Gjerne  Hyacinthen  døer  med  Iil. 
Urter,  Blomster,  Buske,  Træer  spørge: 
»Fader  Sol!  hvor  er  vor  ømme  Ven?« 
Urter,  Blomster,  Buske,  Træer  sørge, 
Alle  mod  hans  Grav  sig  hælde  hen. 

Skjulte  Blomst,  du  Mø,  som  uopdaget 
Ørknen  krydrer  med  dit  A andedrag, 
Og  i  Navnløshedens  Skjød  opdraget, 
Rødmer  for  en  afrikanisk  Dag: 
Vend  din  Top  mod  Underverdnens  Rige, 
Ingen  speider  nu  din  Farveglands, 
Vend  mod  ham  din  Top,  o  Elskelige! 
Og  nedsynk  fra  Jorden  i  hans  Krands. 

Men  I  hundrede,  hans  Elskerøine 
Først  i  Sydens  Straaletempler  saae, 
I,  som  jer  om   Atlas'  Tinding  bøie, 
Eller  af  Carthagos  Gruus  udslaae: 
Iler  hid  fra  Dal  og  Klippetinde, 
Fælder  Duggens  Taarer  paa  hans  Grav, 
Staaer  uvisnelige  ham  til  Minde! 
Eder  han  jo  Navn  og  Billed  gav. 

Og  Du  Englepar  i  Blomsters  Rige, 
O  Kjærminde!  stille  Natvioi! 
Af  hans  brustne  Hjerte  frem  I  stige, 
Billeder  paa  Kjærlighed  og  Taal! 

Ømhed  aanded  sagte  af  hans  Indre, 
Markens  Urter  vare  kun  hans  Skat, 
Derfor  ved  hans  Hvilested  I  tindre, 
Skiftes  til  at  vaage  Dag  og  Nat! 

Schack  Staffeldt 


Ved  den  Ulraarige  Christians  Liig. 

(Ombord  i  Java  Paket.) 


Den  muntre  Dreng,  bleg  ligger  han  og  stiv, 
Hans  Øie  brustent,  uden  Glimt  af  Liv. 
Godt,  Moder!  at  Du  ei  din  Christian  seer, 
Han  var  din  Fryd,  dit  Haab,   —   han  er  ei  meer. 

Tør  kun  dit  Øie,  gamle  Baadsmand  Bjørn! 
Du  leed  den  Gut,  thi  selv  Du  haver  Børn; 
Du  lærte  ham  at  ride  kjæk  paa  Raa, 
Skibmande,  klattre  med  de  Næver  smaa. 

Suk,  Kammerater!  ved  det  kolde  Leer, 
Den  raske  Søgut,  han  er  ikke  meer. 
Et  modigt  Bryst  høit  svulmed  i  den  Knøs; 
Han  sang  til  Stormens  Brag,  naar  Havet  fnøs. 

Svøb  Dig  i  Flor,  Du  stakkels   Violin! 
Ei  Christian  aabner  meer  dit  trange  Skriin. 
Hvor  var  det  smukt:  en  lystig  Menuet 
I  Søndagsqveld ,  naar  Veiret  tillod  det! 

Høit  paa  Kabyssen  stod  vor  Musikant; 
Du,  gamle  Knud!  trak  Trøien  af,  for  sandt, 
Og  svang  paa  Dæk  den  yngre  Kammerat, 
Mens  Skuden  fløi  for  lysteligst  Passat. 

Det  er  forbi.     Syng  høit  mod  Himlens  Blaae, 
Og  bed,  at  han  blandt  Engle  dandse  roaa. 
Seilmager!   svøb  i   hvide  Liin  ham  ind, 
Paa  Planken  saa,  Du  Tømmermand!  ham  bind. 

Sænk  ham  forsigtig,  Kammerater!  ned; 
Det  tunge  Bly  ved  Foden  gfer  ham  Fred, 
Han  synker  strax  i  Havets  dybe  Skjød, 
Hvor  Bølgen  slumrer,  aldrig  Stormen  lød. 

Der  synker  han;  sig  Graven  lukket  har. 
Farvel,  farvel!  Tak  for  saa  flink  Du  var! 
Det  danske  Flag  nu  vifter  halvt  paa  Stang, 
Og  Skibet  over  Bølgen  gaaer  sin  Gang. 

L.  Fischer. 


Ved  en  Dbekjendts  Grtv. 


Jeg  havde  som  Barn  en  gammel  Ven, 
Han  var  Pebersvend 
Og  noget  i  Slægt  med  min  Moder; 
Fra  Morgen  til  seent  paa  Natten  hen 
Han  sad  mellem  Bøger  og  Noder. 

Der  sad  han  bleg  og  med  falmet  Lok, 
I  Haanden  en  Stok, 
Ulykkelig,  syg  og  kroget; 
Forresten  var  han,  troer  jeg  nok, 
Organist  eller  saadant  Noget. 

En  Kunstner  var  han  i  alle  Fald, 
Et  himmelsk  Kald 
Var  lagt  af  Gud  i  hans  Hjerte; 
Men  Ingen  ændsede  det,  og  al 
Hans  jordiske  Løn  var  Smerte. 

—  Min  gamle  Lærer,  min  ældste  Ven! 

Dit  Liv  gik  hen 

Uden  jordisk  Fordeel  og  Ære, 

Og  dog  er  Du  saa  noget  nær  den, 

Jeg  af  Alle  helst  vilde  være. 

Thi  Du  var  en  Christen.     Imedens  Faa 

Kun  tænkte  paa 

Lidt  Venlighed   Dig  at  unde, 

Gik  Du,   selv  fattig,  til  Armods  Vraa 

Og  hjalp  det  bedste,  Du  kunde. 

Og  skjøndt  Bekymring  bøied  dit  Bryst, 

Og  tvang  din  Røst, 

Saa  blev  Du  dog  tro  i  Striden, 

Og  Troen  gav  Dig  en  himmelsk  Trøst, 

En  evig  Seir  over  Tiden. 


210 

—  Paa  Trioitatis  Kirkegaard 
Alt  mange  Aar 

Du  hviler  nu  skjult  Ted  en  Side, 
Og  ene  jeg  bekrandser  mod  Vaar 
Din  Grav  med  Lilier  hvide. 

Men  skulde  det  mulig  gaae  med  mig, 
Som  det  gik  med  Dig, 
Som  i  Verden  det  gaaer  med  for  Mange; 
Skal  jeg  vandre,  som  Du,  ad  eensom  Vei, 
Og  Ingen  vil  høre  mine  Sange; 

Skal  jeg  sidde,  som  Du,  med  falmet  Lok, 
I  Haanden  en  Stok, 
Ulykkelig,  syg  og  kroget, 
Og  lære  mulig  en  Børneflok 
ABC  eller  saadant  Noget: 

Saa  priser  jeg  dog  min  Skjæbne,  naaj* 

Jeg  ikkun  faaer 

En  Plads  hos  Gud  ved  din  Side, 

Og  en  trofast  Haand  vil  smykke  mod   Vaar 

Min  Grav  med  Lilier  hvide. 

F.  L.  Høedt. 

Ved  min  Itders  Gn?. 


Dag  Kirken   med  det  høie   Spiir 
I  Murens  Ly  en  Grav  sig  hæver, 
Af  Faa  kun  ændset  —  al  dens  Ziir 
Er  Blomsten,  som  paa  Stilken  bærer.* 
Den  fik  ei  noget  Monument, 
Af  snildrig  Haand  i  Stenen  hugget, 
Som  siger  Dig,  hvo  der  har  endt; 
Men  Taarer  flød,  da  den  blev  lukket. 

Thi  her  i  denne  simple  Grav 
En  trofast,  øm  og  kjærlig  Qvinde 
Blev  lagt  til   Ro;  en   Vandringsstav , 
I  Stormen  brudt,  den  gjemmer  inde. 
Den  Haand,  der  engang  Staven  holdt, 
I  Gravens  Dyb  længst  Støv  er  vorden, 
Og  Hjertet  længst  er  blevet  koldt, 
Der  engang  slog  saa  varmt  paa  Jorden. 

Dog  lever  end   blandt  dem,  der  saae 
Og  hende  her  at  kjende  lærte , 
Mangt  Vidne  til,  hvad  Skat  der  laae 
I  dette  rige  Qvindehjerte. 
Naar  Solen  sank,  vel  stundom  gik 
Til  Graven  En  og  Anden  sagte. 
Som  husked  hendes  milde  Blik 
Og  Gaven,  hendes  Haand  dem  rakte. 

Hist  kneiser  i  den  vilde  Sø, 
Liig  Falken,  der  har  seet  sit  Bytte, 
I  høie   Nord  en  sneehvid   0   — 
Der  staaer  end  hendes  Faders  Hytte. 
Der  var  engang  om  Kind  hun  prud, 
Og  sorgles,  og  saa  reen  i  Sinde 
Som  Gravens  unge  Rosenskud, 
Der  bøier  sig  for  disse  Vinde. 

Der  hun  blandt  Tuens  Blomster  sprang, 

Der  lytted  hun  til  Fossens  Tale 

Og  Svanens  underlige  Sang, 

Som  gjenled  trindt  i  Fjeld  og  Dale. 

Der  hørte  hun  paa  gamle  Qvad  . 

Og  Sagn  fra  længst  henrundne  Dage ; 

Men   hvad  hun   hørte,  siden  sad 

Trofast  i  hendes  Sjæl  tilbage. 

Og  siden  mangen  Gang  man  saae 
I  hendes   Stue, .  naar  det  qvelded , 
At  alle  hendes  kjære  Smaa 
Sig  lyttende  til  hende  hælded. 
Da  aabned  hun  for  dem  sin   Barm, 
Og  viste  dem  sin   Barndoms   Drømme; 
Med  Barnehoved  under  Arm 
Hun  seiled  ud  paa  Mindets  Strømme. 

Ak!  tidligt  saae  hun  Livets   Høst; 
Men  ingen   Sorg,  der  hende  rammed , 
Fik  slukt  den  Ild  i  hendes  Bryst, 
Som  engang  der  til  Lue  flam  med. 

Hun  skued  freidigt  til  sin   Gud, 
Der  førte  hende  mange  Veie, 
Og  haabed  end,  som  Dødens   Brud, 
At  faae  hans  Herlighed  i  Eie. 

Den  fik  Du  i  din  stille  Bo! 
Blidt  Orglets  Tone  til  mig  bruser: 
•  Du,  som  har  elsket  hende,  tro, 
At  Lysets  Hvælving  hende  huser!« 
Og  Rosen,  Gravens  Monument, 
Som,  taaredøbt,  har  Væxten  vundet, 
Den  hvisker:    »Hun  har  trolig  tjent, 
Og  nu  hos  Herren  Hvilen  fundet!« 

Carl  Andersen. 


Ved  Rector  N.  Lang  Nissens  EmbedsjnMlran. 


Livet  er  ei  nogen  Drøm; 

Der  er  Fynd,  der  er  vaagende  Kraft  i  dets  Stunder. 

Skyller  om  os  Tidens  Strøm, 

Paa  en  Evighed  Foden  dog  bunder. 

Ei  vi  ligge  her  paa  Duun, 

Medens  Søvnguden  vifter  os  dyssende  Svaling; 

Jorden  er  et  Feltpaulun, 

Hvor  vi  færdes  paa  høiest  Befaling. 

Lægger  man  sig  ogsaa  ned, 

Sværd  og  Skjold  maa  følge  med; 

Let  man  springer  op  —  afsted  — 

Saa  til  Dyst  som  til  Gammen  bered. 

Livet  er  ei  nogen  Drøm, 

Som  af  luftige  Alfer  til  Lethe  henvejres. 

Nei ,  dets  Værk  g  jer  Haanden  øm ; 

Der  maa  stræbes,  og  strides,  og  seires. 

Veed  jeg  rigtig,  hvad  jeg  vil, 

—  Og  det  maa  jeg,  saa  klart,  som  jeg  skuer  ved 

Dagen,  — 
Maalet  stunder  jeg  da  til; 
Tage  fat,  holde  ud,  det  er  Sagen. 
Vil  mig  Falsk  iveien  gaae , 
Sværdet  blankt,  og  løs  derpaa! 
Hvad  jeg  vil,  det  kan  jeg  naae, 
Og  mit  Arbeid  skal  ikke  forgaae. 

Livet  er  ei  nogen  Drøm, 

Ei  dets  Bog  for  Serapher  en  Samling  Romaner. 

Naglet  fast  med  Bolt  og  Søm 

Er  min  Daad  til  den  Eviges  Planer. 

Den,  som  skabte  mig  til  Mand, 

Gav  en  Kraft  i  min  Haand,  i  mit  Bryst  sine  Luer. 

Resten  staaer  til  mig  —   velan! 

Lad  mig  vise  nu  selv,  om  jeg  duer. 

Gaae  da  Aar  og  atter  Aar: 

Hvis  min  Dont  jeg  ret  forstaaer  — 

Hvidner  midlertid  mit  Haar  — 

Jeg  mit  G  ud  s  værk  dog  udrettet  faaer. 

Held  den  Mand  med  hvide  Haar, 

Som  kan  modig  see  hen  paa  de  forrige  Dage, 

Paa  sin  Sommer  og  sin  Vaar! 

Han  skal  ikke  i  Høsten  forsage. 

Tiden  selv  ham  sætter  ømt 

Omkring  Issen  en  Krands  af  Uskyldigheds  Farve. 

Liret  har  han  ikke  drømt, 

Han  dets  Løn  skal  i  Evighed  arve. 

Men  den  Slægt,  som  staaer  ham  nær. 

Rækker  ham  og  Krandsen  her. 

Borgerkrandsens  grønne  Skjær 

Smykker  Alderens  Krone,  han  bær. 

F.  C.  Olsen. 


Venskab  og  Kjærlighed. 


O  Du,  som  medsmilende  leer, 

Er  jeg  glad,  og  medlidende  græder, 

Naar  ingen  Fryd  mig  tindrer  meer, 

Naar  Død  kun  i  Livet  jeg  seer: 

O  Yenskab!  din  Skat  er  mig  meer 

End  al   Jorderigs  glimrende  Glæder; 

Med  Dig  i  min  Lykke  jeg  leer, 

Og  med  Dig  i  min  Kummer  jeg  græder. 

Men  Du,  som  omslyngte  mit  Bryst 
Med   Chariternes  duftende  Kjæder, 
Da  første  Gang  med  Zittren  kyst 
Min  Fanny  mig  lærte  din  Lyst: 
O  Elskov!  Du  fylder  mit  Bryst 
Med  de  høiere  Himmelens  Glæder; 
Med  Dig  er  min  Smerte  mig  Lyst, 
Og  med  Dig  i  min  Vellyst  jeg  græder. 

Jens  Baggesen. 

Wledewelt. 


klatten  blinker, 

Sfcjernehæren  vinker, 

Eensom  krummer  sig  den  grønne  Strand« 

Duggen  ene 

Ned  ad  Pilens  Grene 

Falder  i  det  stille,  sølvblaae  Vand. 

Bølgen   bølger 

Rislende,  og  følger 

Sagte  Zephir,  perleklar  og  skjøn. 

Lyset  lyser 

Natlighvidt,  og  gyser 

Fra  sin  Sky  til  Kummers  blege  Søn. 

Krum  af  Alder; 

Tungt  hans  Taare  falder 

I  det  dybe,  ubekjendte  Blaae. 

Sagte  flytter 

Han  sin  Fod,  og  støtter 

Sig  til  Staven.     Issen  er  saa  graa. 

Modgang  frister 

Hjertet,  Hjertet  brister, 

Døden  slukker  Øiets  stærke  Ild. 

Svagt  anspænder 

Han  de  matte  Hænder, 

Strækker  dem  til  Himlen,  rolig,  mild. 

»Ingen  Klage! 

Talt  er  mine  Dage; 

Jeg  yil  ikke  længer  dvæle  her. 

Hellig  Længsel 

Bryder  Kummers  Fængsel, 

Vinker  mig  til  Nattens  Søl  ver  sk  j  ær. 

Dybt  jeg  skued  — 

Høit  Naturen  lued 

I  min  Sjæl  med  alt  sit  Trylleri. 

Sødt  bevæget 

Jeg  i  Stenen  præged 

Stærke  Træk  af  Livets  Harmonie. 

Haarde  Stene! 

Mine  skjøre  Bene 

Smuldne  snart  dybt  under  Bølgens  Leer; 

I  skal  stande, 

Helligt  skal  I  sande, 

At  jeg  var,  naar  jeg  er  ikke  meer.« 

Vældig  Længsel 

Bryder  Sorgens  Fængsel : 

Gamle  Gubbe  kan  ei  meer  modstaae. 

»Længslers  Bolig! 

Rolig  og  fortrolig 

Favn  mig  med  dit  mørke  Himmelblaae. « 

Busken  vifter, 

Maanen  Farre  skifter, 

Dybt  nedbøiet  nærmer  Musen  sig, 

Dansk  Lyrik.  10 

Mat  af  Blikke. 

•  Søn!  forlad  mig  ikke; 

Jeg  er  barnløs,  naar  jeg  mister  Dig.« 

Gubben  famler, 

Sidste  Kraft  han  samler, 

Sukker  henrykt  sin  Gudindes  Na?n. 

•  Elskelige! 

Ei  af  denne  Verden  er  vort  Rige. 

Jeg  gaaer  hen ,  hvor  der  er  intet  Savn. « 

Taus  hun  sukker. 

Bølgen  mildt  sig  lukker 

Om  den  gamle  Tindings  sølvgraae  Haar. 

Hun  forsvinder, 

Dagen  bleg  oprinder, 

Hist  paa  Frihedsstøtten  Lærken  slaaer. 

Troskab  græder, 

I  de  hvide   Marmorklæder, 

Kold  og  bleg,  den  ranke,  hulde  Mø; 

Haand  paa  Brystet, 

Aldrig,  aldrig  trøstet, 

Stirrer  hun  hen  paa  den  sorte  Sø. 

Oehlensehlager. 

Vuggesang. 

Luk,  Du  søde  Barn!  i  Fred 
Dine  Øienlaage; 
Himlen  og  min  Kjærlighed 
Ved  din  Slummer  vaage. 

Seer  i  Drømme  Blomster  smaa 
Du  omkring  Dig  dandse : 
Det  er  Engle  fra  det  Blaae, 
Som  din  Uskyld  krandse. 

Vox ,  bliv  from ,  din  Bane  gaa 
Reen  som   Liljeblade; 
Da  vil   Drømmens  Engle  smaa 
Aldrig  Dig  forlade. 

Selv  naar  Taarer  staae  paa  Kind, 
Og  dit  Hjerte  sukker, 
See  fortrøst  i  Himlen  ind, 
Den   sig  aldrig  lukker! 

Trøst  den   sender  Dig  i  hver 
Blomst,   som  i  hver  Stjerne; 
Gud  er  altid   Uskyld   nær 
Her,  som  i  det  Fjerne. 

Derfor  luk,  mit  Barn!  i  Fred 
Dine  Øienlaage; 
Himlen  og  min  Kjærlighed 
Over  Dig  skal  vaage. 

C.  F.  Gikntelberg. 


Ynglingens  Vrt. 


Barnlige  Dage  saa  milde, 
Da  var  jeg  munter  og  fro! 
Ynglinge-Dage  saa  vilde, 
Ak!  I  har  røvet  min  Ro. 

Da  var  mit  Hjerte  saa  stille, 
Uden  de  voldsomme   Slag; 
Taarer  nu  ængsteligt  trille 
Selv  paa  min  herligste  Dag. 

Sad  jeg  i  Vaar  ved  en   Kilde, 
Rolig  som  den  var  min   Sjæl; 
Raser  nu  Stormen  den  vilde, 
Da  er  først  Hjertet  saa  vel. 

Hen  over  Bølgernes  Flade 
Tidt  jeg  i  Sommeren  gled; 
Sprang  da  de  Fiske  saa  glade, 
Da  var  mit  Hjerte  det  med. 

Seer  jeg  nu  fremmede  Snekke 
Stævne  ad  Bølgerne  hen , 
Længselsfuld   Uro  den  vækker, 
Ak !  til  at  drage  med  den. 

Splitted   de  høstlige   Vinde 
Løvet  i  Skovenes  Ly, 
Saae  jeg  det  rolig  at  svinde, 
Længtes  kun  efter  det  nye. 

Seer  jeg  nu  Fuglen  at  drage 
Hen  imod   Syd   udi  Høst, 
Og  jeg  maa  blive  tilbage, 
Slaaer  det  saa  tungt  i  mit  Bryst. 

Vinterens  rædsomme  Dage, 
Dengang  1  skrækked  mig  ei: 
Ak!  men  nu  toner  min   Klage, 
Stormer  det  koldt  paa  min  Vei. 

Herlige,  rolige  Dage, 
Da  var  jeg  munter  og  fro ! 
Kommer  I  aldrig  tilbage? 
Hjerte,  naar  finder  Du  Ro? 

S.  Heisling. 

Øjeblikket. 

Et  Øieblik,  hyad  er  et  Øieblik? 
Kun  eD  flyvende  Gnist,  Andet  ikke! 
Skuffende  Spil  —  hvad  er  et  Liv 
Andet  end  Øieblikke? 

Et  Øieblik  gav  Dig  Tilværelse, 
Og  et  andet  kan  isne  dit  Hjerte; 
Underlige  Nu,  som  tænde  kan 
Og  slukke  Livets  Ejerte! 

Som  et  gravgjemt  Korn  er  et  Øieblik: 
Det  kan  spire  om   tusinde  Tider; 
Øiebliks  Synd  kan  sætte  Frø , 
Saa  hele  Slægten  lider. 

Thi  vogt  paa  det  vingede  Øieblik , 
Der  som  en  Falk  slaaer  ned; 
At  ikke  det  røver  din  Glæde, 
At  ikke  det  flyer  med  din  Fred! 

Christian  Richardt. 


Ønskerne. 


Hin  lang,  en  sygelig  Drømmevei, 
Derom,  Alfader!  jeg  beder  Dig  ei; 
Lad  Skibet  seile  saa  kort,  Du  vil, 
Naar  Fartøiet  løber  blot  muntert  til. 

Lad  ei  som  Mand  mig  forbande  det, 
Hvad  Barnet  velsigned  som  stort  oe  ret; 
Lad  aldrig  mig  skue  med   Taareflod, 
Hvad  tidligen  varmed  mit   Hjerteblod. 

Lad   Sjælen  elske  den  skjønne  Jord, 
Men  glemme  dog  ei,  hvad   der  oven   boer; 
Hvor  herligt  der  end  er  i   Hjemmets  Land , 
Kun   Afglands  af  hisset  det  være  kan. 

Den  Mund,  som  s  var  te  min  Længsels  Raab, 
Lad   den  og  i  Døden  tilhviske  mig  Haab; 
Det  Hjerte ,  som  eengang  har  banket  for  mig, 
Lad  aldrig  blot  det  forandre  sig. 

Og  dem,  jeg  elsker,  men   aldrig  saae, 
De  henfarne  Store,  som  nær  Dig  staae, 
Med   dem  lad  mig  boe  i  dit  høie  Huus, 
Naar  Jordebygningen  synker  i  Gruus. 

Men  Æren  i  skinnende  Sølvermor, 
Hun   svæve  ned   paa  min  Grav  i  Nord, 
Hun  kjæmpe  kjækt  imod   Glemsels  Vold , 
Og  sjunge  mit  Navn  for  en  yngre  Old! 

Carl  Bagger. 


FÆDRELANDET. 

Danmark. 


I. 

Mit  Fædreland,  hvor  er  Du  smukt, 

Midt  i  de  sølvblaae   Vande, 

Med  Favnen  fuld  af  gylden  Frugt 

Og  Bøgekrands  om  Pande, 

Med   Sagaskrift  og  Skjaldesang 

Om  gamle  store  Minder, 

Med   Sprogets  milde,   bløde  Klang 

Og  milde,  bløde  Qvinder! 

Men  mild  og  blød,   som  Landet  selv, 

Som  Himlen  og  som  Jorden, 

Som   Sprogets  Fald  og  Qvindens  Sjæl , 

Den  danske  Mand  er  vorden; 

Med  uforskyldte  Byrders  Vægt 

Han  uden  Harm  vil  skride, 

Og  heller,  enj}  at  handle  kjækt, 

Han  vil  taalmodig  lide. 

Han  holder  meest  af  Ro  og  Mag, 
Og  helst  med  Lempe  farer; 
Han  hylder  nok  den  gode  Sag, 
Men  lunkent  den  forsvarer; 


10 

Han  griber  flux  ei  Stang  og  Staal, 
Naar  man  hans  Ret  mon  krænke; 
Nei  —  han  maa  forst  ha'e   »Overmaale, 
Saa  vil  han  —  sig  betænke! 

Men  naar  hans  Elefantnatur 

Engang  er  bleven  vækket, 

Saa  staaer  han  ogsaa  som  en  Muur , 

Standhaftig,  uforskrækket; 

Saa  har  han  Mod,  saa  har  han  Kraft, 

Og  for  sin  Ære  flammer; 

Saa  har  han  Hænder  to  paa  Skaft  — 

Gud  naade  den ,  de  rammer  1 

Mit  Fædreland ,  mit  skjønne  Hjem , 

Som  tunge  Tider  trykke, 

Du  snart  af  dem   skal  gange  frem 

Med  Ærens  frelste  Smykke! 

Du  skal  ei  atter  vorde  Træl 

Og  fremmed   Svøbe  smage; 

Ta'er  man  din  Frihed  bort   —   nu  vel, 

Saa    ta'er    vi    den    tilbage! 


2. 

Vi  har  et  Huus  ved   Alfarvei, 
Kun  tarveligt  og  lille; 
Til  vore  Vilkaar  dog  vist  ei 
Et  større  passe  vilde: 


229 

Det  vore  Fædres  Daad  har  seet, 
Der  har  vor  Barndom  grædt  og  leet, 
Der  er  vor  Manddoms  Gjerning  skeet, 
Der  vil  vi  Øiet   lukke. 

Hvert  Foraar  hænges  Taget  paa 

De  ranke  Bøgestammer, 

Og  Bolstre  grønne,  gule,  blaae 

Opredes  i  hve'rt  Kammer; 

I  Kjeldren  klapprer  Møllens  Drev, 

I  Stuen   Bonden,  flink  og  gjæv, 

Slaaer  Kornets  tunge,  gyldne  Væv 

Til  Fuglesang  fra  Lofte. 

Paa  trende  Sider  har  det  Fred 
Bag  Havets   blanke  Gjærde, 
Men  intet  Lukke  eller  Led 
Det  skjærmer  mod   den  fjerde; 
Ja ,   Væggen  der  er  styrtet  ind , 
Saa  Regnens  Dryp  og  Solens  Skin, 
Saa  fremmed   Vrøvl  og  fremmed   Vind 
Igjennem  Buset  trænger. 

Vor  Nabo  eier  selv  en  Gaard 

Med   sexogtredve  Bure, 

Men  helst  paa  Eventyr  han  gaaer 

Forinden  vore  Mure ; 

I  Hjemmet  staaer  han  under  Pidsk, 

Men  her  vil  Fyren   spille  frisk 

Og  sidde  øverst  ved  vor  Disk 

Og  puffe  os  i   Krogen. 

Vel  bli  er  vi  aldrig  Herremænd 

I  Verdens  store  Rige, 

Og  vi  vil  gjerae  gaae  i  Spænd 

Med  Smaafolk,  vore  Lige; 

Men  vi  vil  ikke  drikke  Duus 

Med  den ,  som   spytter  i  vort  Kruus , 

Og  Herrer   i  vort  eget  Huus 

Vi  først  for  Alt  vil  være. 

Og  derfor  op ,  I  Dannemænd , 

Vor  søndre  Væg  at  bøde! 

Med  Skee  i  Haand  og  Sværd  ved  Lænd 

Som  Een  skal  Alle  møde, 

Og  Ingen  blive  ræd  og  træt, 

Før  vi  har  faaet  Hytten  tæt; 

Saa  kan  vi  sove*  trygt  og  let 

Alt  under  Vaarens  Pude  1 

C.  Ploug. 


Den  danske  Sømand  lil  Ha?et. 

Jeg  elsker  høit  det  sølvblaae  Hav. 
Den   Mark  er  let  med   Kjøl  at  pløie; 
Og  skjøndt  den  ingen  Frugter  gav, 
Det  ta'er  Matrosen  ei  saa  nøie. 
Dens  Dale  vexle  brat  med  Høie; 
Og  blev  den   end   min  visse  Grav, 
Jeg  siger  med  et  muntert  Øie: 
Jeg  elsker  høit  det  sølvblaae  Hav. 

Jeg  agter  heit  det  store  Vand, 
Som  mellem  Verdens  Dele  rinder; 
Der,  som  en  Flydebro,  forbinder 
Selv  China  med  mit  Fædreland. 
Jeg  svømmer  let  fra  Strand  til  Strand, 
Som  Fisken ,  jeg  i   Vandet  finder. 
Skjøndt  intet  Mærke  har  dets   Minder, 
Jeg  agter  høit  det  store  Vand. 

Mit  Hjerte  slaaer  for  aabne  Sø, 
Hvorhelst  den  møder  mine  Blikke; 
Endskjøndt  paa  den  jeg  finder  ikke 
Den  vakkre  Hustru,  vene  Mø. 
Endskjøndt  den  skjænker  intet  Frø, 
Selv  ei  en  Draabe  Vand  at  drikke, 
Min  største  Fryd  er  dog,  at  stikke 
Med  Skuden  i  den  aabne  Sø. 

Naar  Vand  og  Himmel  skjule  Jord, 
Naar  hist  og  her  kun  trætte  Fugle 
Sig  i  det  sorte  Tougværk  smugle , 
Og  uden  Pas  gaae  med  ombord; 
Naar  Solens  røde  Skive  stor 
Bortjager  Maanens   blege  Kugle, 
Naar  Stormen   hyler  som  en   Ugle, 
Og  Skummets  Kjæmpelilie  groer  — 

Da  føler  Sjælen  fordums  Roes ; 
Oldtids   Bedrift  bli'er  ei  forgjettet. 
End  er  mig  Dannebrog  forjettet, 
Og  Æren  er  sin  egen  Lods , 

Saa  vidt  som   denne  Jord   beboes. 
Og  bli'er  mig  end  ei  Krandseo  flettet, 
Og  surres  end  mit  Liig  til  Brættet   — 
Jeg  døer  dog  som  en  dansk  Matros. 

Oehlensehlåger. 


Erindring. 


(jrønne  Lier!  hvide  Tinder! 
Atter  Foraarssolen   skinner 
Nu  paa  Eder  ned   — 
Ak ,  mens  mange  Mile  skille 
Mig  fra  Hjemmet,  hvor  de  stille 
Ungdomsdage  gled. 

Skal  jeg  aldrig  mere  skue 
Dig,   o  lave,  lille  Stue, 
Hvor  min  Drøm  blev  født? 
Nordlyset  paa  Himlens   Bue? 
Stjerpen   med   den  klare  Lue, 
Som  mig  trylled  sødt? 

Aanden  gjæster  tidt  de  Steder, 

Hvor  jeg  fandt  saa  mange  Glæder, 

Men  saa  liden  Vee, 

Og,   Hig  Fyr  paa  dunkle  Strømme, 

Lade  Mindets  lyse  Drømme 

Mig  det   Fjerne   see. 

Hesten  ruaaler  sig  med  Vinden  — 
Engang  jeg  med  Glød  paa  Kinden 
Opad  Fjeldet  red. 

Dybt  fra  Kløften  Elven  kommer  — 
Jeg  har  sanket  gule  Blommer 
Paa  dens  grønne  Bred. 

Hør,  ved  Søen  Klokken  ringer  — 
Tidt  i  Kirken  gav  mig  Vinger 
Hymnens  Orgelklang.    x 
See,  paa  Vandet  kruses  Speilet  — 
Som  naar  Vinden  fyldte  Seilet 
Paa  mit  Skib  engang. 

Høit  sig  Møllebakken  hæver   — 
Atter  nu  mit  Øie  svæver 
Derfra  vidt  om   Sø, 
Som  naar  Skibet  var  i  Vente, 
Der  mig  skulde   Budskab  hente 
Langt  fra  Danmarks   0   — 

O  jeg  seer  det:   Bølgen   vugger 
Noget  hist  —  o  see,  det  dukker 
Nu  af  Disen  frem! 
Kikkerten  jeg  ud   har  draget; 
Rødt  og  Hvidt!  jeg  kjender  Flaget 
Fra  mit  Fødehjem!   — 

Hil   Dig,  hvide  Klipperede, 
Du,  som   monne  Drengen  frede 
Bag  din   stærke  Muur! 

I  Dig  brænder  Mildheds  Flamme, 
Synes  Jøklen  end  en  Ramme 
Om  en  streng  Natur. 

Mangen  Blomst  Du  mig  har  skjænket; 
Mangt  et  Solglimt  har  Du  sænket 
I  min   unge  Hu; 

Mangt  et  Indtryk  har  Du  givet, 
Som  mig  følger  gjennem  Livet, 
Som  jeg  mindes  nu. 

Derfor  tyst  min  Taare  rinder  — 
Grønne  Lier,  hvide  Tinder, 
Drengens  Kjærlighed, 
Eneiser  under  Himlens  Bue!  — 
Skal  ei  meer  jeg  Hjemmet  skue, 
Hvor  min  Ungdom  gled? 

Carl  Andersen. 


Fer  Norden. 

Hvor  de  hvide  Bræer  skinne 

Fra  de  mørke  Fjeldes  Tinde; 

Hvor  de  stride 

Elve  skride 

Gjennem  Dalens  magre  Jord; 

Hvor  de  høie  Graner  suse, 

Og  i  lave  Bjælkehuse 

Stærke,  trygge 

Bønder  bygge  < — 

Er  det  skjønne,  stolte  Nord. 

Hvor  de  blanke  Bølger  blaane, 

Hvor  de  grønne  Bakker  skraane, 

Og  de  bløde 

Enge  føde 

Modig  Ganger,  rigen   Hjord; 

Hvor  de  gyldne   Agre  svømme, 

Og  om   Bøgeskovens  Drømme 

Nattergale 

Føre  Tale   — 

Er  dét  samme  skjønne  Nord. 

Hvor  det  var  en  Leg  at  stride, 

Hvor  det  var  en  Spøg  at  lide; 

Hvor  den  kjække 

Vikingsnekke 

Skar  i   Havet  røde  Spor; 

Hvor  de  dybe  Draper  runged , 

Og,  af  Folket  tusindtunget 

Baarne  siden , 

Trodsed  Tiden  — 

Var  det  gamle,  store  Nord. 

Hvor,  af  Aanden  overvunden, 
Seklers  Tvedragt  er  udrunden: 
Hvor  de  Stemmer, 
Hjertet  gjemmer, 

Mødes  i  et  mægtigt  Chor; 

Der,  hvor  Mindets  Nordlys  blinker, 

Og  til  Idræt  Slægten  vinker 

Haabets  fjerne 

Morgenstjerne  — 

fir  det  unge,  frie  Nord. 

C.  Ploug. 


fædrelandet. 


lin   Stemme  klinger  i  min   Barm, 
Som   strømmer  fra*  mit  Hjertes  Kammer; 
Med   Kræfter  fylder  den  min   Arm , 
Min   Villie  tænder  den   i   Flammer, 
Den  griber  Sind ,  den  fængsler  Sands : 
Thi   Stemmen  er   —   mit  Fædrelands. 

Hvor  er  mit  simple  Land  ei  smukt, 

Naar  Vaaren  paa  dets   Kyst  er  landet! 

En   venlig  Dal  af  Bølgen  lukt, 

En   Have  svømmende  paa  Vandet, 

En   Sal  af  Bøgekroner  hvalt, 

Hvor  der  er  Fred  og  lyst  og  svalt! 

Hvor  stolt,  hvor  herligt  er  det  Hav, 
Som  Armen  blank  om  Landet  slynger! 
Om  Helten  i  dets  dybe  Grav 
I  Stormen  det  et  Drapa  synger; 
Sin   Sangers   Ord   det  svigter  ei : 
Det  er  til   Roes  og  Magt  vor  Vei. 

Kald  gold  og  fattig  kun  den  Jord, 
Som  ikke  Malmens  Aare  delger; 
Vor  Rigdom  op  af  Marken  groer, 
Den  vugges  hid  af  Havets   Bølger; 
Og  her  er  Kundskabsskatten  fuld, 
Og  Sproget  eier  Toneguld. 

*  Kald  ussel  kun  den  Stat  og  svag, 
Som  næsten  ringest  er  blandt  ringe; 
Men  mægtig  er  den  gode  Sag, 
Et  enigt  Folk  kan  Ingen  tvinge. 
Kom  I  kun,  Østens  Ørne!  kom, 
Jeg  stævner  Jer  til  blodig  Dom! 

Kald  kun  mit  Folk  en  stakkels  Træl, 

Et  Offer  fromt  for  gamle  Rænker; 

Det  har  forlængst  frigjort  sig  selv 

Fra  Fordoms  Baand  og  Mørkets   Lænker; 

Og  Frihedstræet  trives  kun „ 

Hvor  det  er  skudt  af  Sandheds  Grund. 

Og  derfor  elsker  jeg  mit  Land, 
Og  vier  det  hver  Kraft,  jeg  eier; 
For  det  jeg  virke  vil  som  Mand, 
Jeg  møder,  hvor  dets  Fane  vaier, 
Indtil  dets  moderlige  Skjød 
Indbyder  mig  til  Hvilen   sød. 

C.  Ploug. 

Fftdrelaidssaig 


Langt  høiere  Bjerge  saa  vide  paa  Jord 
Man  har,  end  hvor  Bjerg  kun  er  Bakke; 
Men  gjerne  med  Slette  og  Grønhøi  i  Nord 
Vi  Dannemænd  tage  til  Takke: 
Vi  er  ikke  skabte  til  Høihed  og  Blæst, 
Ved  Jorden  at  blive,  det  tjener  os  bedst. 

Langt  skjønnere  Egne,  vil  gjerne  vi  troe, 

Kan  Fremmede  udenlands  finde ; 

Men  Dansken  har  hjemme,  hvor  Bøgene  groe 

Ved  Strand  med  den  fagre  Kjærminde; 

Og  deiligst  vi  finde,  ved   Vugge  og  Grav, 

Den  blommede  Mark  i  det  bølgende  Hav. 

Langt  større  Bedrifter  for  Ære  og  Sold 
Maaskee  saae  man  Udlænding  øve; 
Omsonst  dog  ei  Dannemænd  føre  i  Skjold 
Med  Hjerterne  Løve  ved  Løve; 
Lad  Ørne  kun  rives  om  Jorderigs   Bold, 
Vi  bytte  ei  Banner,  vi  skifte  ei  Skjold! 

Langt  klogere  Folk  er  der  sagtens  om  Land 

End  her  mellem  Belte  og  Sunde; 

Til  Huusbehov  har  vi  dog  Vid  og  Forstand, 

Yi  vil  os  til  Guder  ei  grunde, 

Og  brænder  kun  Hjertet  for  Sandhed  og  Ret, 

Skal  Tiden  nok  vise:  vi  tænke  ei  slet! 

Langt  høiere,  ædlere,  finere  Sprog 

Skal  findes  paa  Fremmedes  Tunge; 

Om  Høihed  og  Deilighed  Dannemænd  dog 

Med   Sandhed  kan  tale  og  sjunge; 

Og  træffer  vort  Modersmaal  ei  paa  et  Haar, 

Det  smelter  dog  mere,  end  Fremmedes  slaaer. 

Langt  mere  af  Malmen  saa  hvid  og  saa  rød 

Fik  Andre  i  Bjerg  og  i  Bytte; 

Hos  Dansken  dog  findes  det  daglige   Brød 

Ei  mindre  i  Fattigmands  Hytte; 

Og  da  har  i  Rigdom   vi  drevet  det  vidt, 

Naar  Faa  har  for  Meget,  og  Færre  for  Lidt. 

Langt  ædlere  Konger  med  Landsfadersnavn 

Maaskee  kan  engang  man  opdage; 

Men  Ætten  i  Leire  og  i  Kjøbenhavn 

Dog  spørger  endnu  om  sin  Mage; 

Thi  prise  vi  Stammen  af  Skjold  og  af  Dan, 

Gid   altid  den  blomstre  i  Fædrenes  Land ! 

Langt  høiere  Roes  over  herskende  Drot 
Man  hørte  fra  Fremmedes  Tunger; 
Men  Spørgsmaal,  om  altid  det  menes  saa  godt 
Som  her,  naar  hver  Dannemand  sjunger: 
Vor  Fredrik ,  han  vorde  som  Duen  saa  hvid , 
Hans  Alder  høiloves  som  Fredegods  Tid! 

N.  F.  S.  Grundtvig. 

Fød  elaidskj  ærlighed. 


Du  Plet  af  Jord ,  hvor  Livets  Stemme 
Steg  første  Gang  fra  spæde  Bryst, 
Hvor  Himlen  gav  mig  at  fornemme 
Det  første  Glimt  af  Livets  Lyst, 
Der,  hvor  jeg  lærte  Moder  stamme, 
Og  første  Fjed  ved  hendes  Haand, 
Der  tændtes  Gnisten  til  den  Flamme, 
Som  brænder  for  mit  Fødeland. 

Og  naar  i  Barndoms  blide  Dage 

Til  fremmed  Egn  vi  løbe  hen, 

Med  Længsel  iilte  vi  tilbage 

Til  moderlige  Hjem  igjen. 

Hver  Høi,  hver  Dal,  som  gav  os  Glæder, 

Den  blev  vort  Minde  dyrebar, 

Og  henrykt  Manden  seer  de  Steder, 

Hvor  han  som  Barn  lyksalig  var. 

Fra  Øst,  fra  Vest,  mod  Polers  Ende, 
Hvor  en  fornuftig  Stemme  lød, 
De  samme  Luer  varig  brænde, 
Som  Himien,  som  Fornuften  bød. 
Ei  Grønlands  arme  Søn  vil  bytte 
Sit  golde  Fjeld  med  kornrigt  Land, 
Et  Marmorslot  er  ham  hans  Hytte, 
Og  Fjeldet  er  hans  Canaan. 

Af  denne  ædle   Lue  brændte 

De  fordums   Helte  af  vort  Land, 

Skjøndt  de  kun   tyende  Pligter  kjendte: 

At  elske  og  at  døe  som   Mand. 

Saa  glemte  Hjalte  Elskerinde, 

Og  Fødelandet  ene   saae, 

Og  faldt  for  det.      Hans  Troskabs  Minde, 

Som   Bautastenen,  varig  staae! 

Den   bød   Dig ,   Absalon !   at  lægge 

Din   Stav  og  gribe  Sværd  til   Strid , 

At  bytte  Klostrets  lune  Vægge 

Med   Telt  i  Landets  Trængselstid. 

Ei   Storm  ham  skrækker,  Mulm  barn   blinder; 

Arcona  følte  Danmarks  Ven, 

Med   Skjælven  saae  sin  Overvinder, 

Med   Glæde   Mennesket  igjen. 

De  danske  Sletter,  Norges  Fjelde 
Har  Minder  af  den  Kjærlighed, 
Hvorpaa  Monarchens  sande  Vælde 
Staaer  fast  i  Feide  og  i  Fred. 
Kjær  har  vi  Fader,  Ven  og  Pige 
Og  Frugten  af  arbeidsom  Haand; 
Men  over  Alt  skal  Flammen   stige, 
Som   brænder  for  vort  Fødeland. 

Du  Troskabs   Minde,  i  vort  Norden, 
Urokkelige  Frederikshald ! 
Du  trodsed   Carls  gjen tagne  Torden , 
Og  tændte  Lynet  til  hans  Fald  ; 

Dansk  Lyrik.  11 

Paa  Klippen,  som  et  Alter  brændte 
Et  Offer  for  vort  Fødeland, 
Da  Borgerkj ærligheden  tændte 
For  Landets  Vel  sin  By  i  Brand. 

O  Kongestad!   din   Seiers  Minde 
Til  Danskes  sidste  Slægt  skal  staae: 
Det  Land,  som   Gustav  vilde  vinde, 
Bag  dine  svage  Volde  laae; 
Men  Borgerkj  ærlighed  en  vinder, 
Og  Gustav  skjælver  for  sit  Navn, 
Hans  Haab  og  Helte  Gravsted  finder 
Omkring  det  frelste  Kjøbenhavn. 

Hver  Dannemarks  og  Norges  Pige 
Skal  henrykt  synge  deres  Navn; 
Hver  Moder  ofte  Sønnen  sige 
Om  Frederikshald  og  Kjøbenhavn 
Og,  mens  han  lærer  stamme:  Moder, 
Ham  lære  stamme:   Fødeland, 
At  elske  Mennesket  som  Broder, 
Men  Fødelandet  som  en   Mand. 

Brænd  varigt  i  vort  Dan  og  Norden, 

Du  Fødelandets  Kjærlighed! 

Gjør  Manden  kjæk  i  Slagets  Torden 

Og  nyttig  i  den  gyldne  Fred. 

Vor  Attraa  Viisdoms  Børn  skal  ære, 

Alfader  give  Bifalds-Smiil! 

Den  gode  Borgers  Navn  at  bære 

Er  Maalet,  som  vi  stræbe  til. 

Th.  Tfcaarnp. 


243 


Sinde  tver  Danmark 

(Skreret  paa  Sydharel.) 


Kosen  blusser  alt  i  Danas  Have, 
Lifligt  fløiter  vist  den   sorte  Stær, 
Bier  deres  brune  Nectar  lave, 
Hingsten  græsser  stolt  paa  Fædres  Grave, 
Drengen  plukker  af  de  røde  Bær. 

Her  imellem  Havets  dybe  Kløfter 
Gives  aldrig  Vaar  og  Blomsterpragt; 
Hvalen  kold  og  dum  ved  Skibet  snøfter, 
Tause  Fugl  de  brede  Vinger  løfter 
Med  sit  Bytte  fra  den  vaade  Jagt. 

Mine  Venner  i  den  danske  Sommer! 
Mindes  I  den  vidtforreiste  Mand , 
Som  saa  langt  fra  Danas  favre  Blommer, 
Her,  hvor  Sydens  Blæst  paa  Seilet  trommer, 
Flakker  fra  sit  elskte  Fødeland? 


Udi  Øst  og  Vest,  og  hvor  jeg  vanker, 
Drømmer  jeg  om  Jer  ved  Danmarks  Sund; 
Selv  iblandt  Gonstantias  fulde  Ranker 
Mindes  jeg  med  længselsfulde  Tanker 
Løvet  i  Charlottes  Bøgelund. 

Klerken  raaber  i  Manillas  Rønner: 
»Danmark  er  et  lidet,  fattigt  Land!« 
Det  forsikkre  Javas  rige   Sønner, 
Selv  Batavias  skrantne  Kræmmer  stønner: 
»Danrnark  er  et  lidet,  fattigt  Land!« 

Morgenlandets  Søn  i  Kaaber  lange 

Bag  sin  Vifte  gisper  efter  Luft; 

Han  har  spraglet  Fugl ,  men   ingen   Sange , 

Hjerteløse   Møer  med  gyldne  Spange, 

Store  Glimmerblomster  uden   Duft. 


.Kunde  Du  ved  Guld  og  Sølv  at  love 
Kjøbe  Dig  en  nordisk  Qvindes  Tro  , 
Kjøbe  Dig  et  Pust  fra  Søens   Vove, 
Kjøbe  Dig  et  Ly  af  Thules   Skove 
Og  en  Kløvermark  til   Middagsro? 

Fattig  Mand,  som  pløier  danske  Lande, 
Ryster  Æbler  af  sit  eget  Træ, 
Har  en  kraftig  Arm,  en   kløgtig  Pande, 
Korn  paa  Marken ,  Mælk  i  sine   Spande , 
Qvien  staaer  i  Græsset  over  Knæ. 

Ja,  vor  danske  Jord  er  sommerfrodig, 
Der  er  Kræfter  ved   det  danske  Brød ; 
Derfor  er  den  danske  Mand  saa  modig, 
Derfor  var  Normannens  Kniv  saa  blodig, 
Derfor  er  den  danske  Kind  saa  rød. 

Lad  kun  Østens  Drot  blandt  kjøbte  Friller 
Døsig  strække  sig  paa  Purpur  ud, 
Lytte  til  den  sorte  Halvmands  Triller 
Mellem   Salens  tempelhøie   Piller, 
Kold  og  gusten  som  en   Marmorgud. 

Under  lyse   Bøg  den  danske   Beiler 
Med   sin  herlfgtvoxne  Pige  gaaer, 
Over  deres  Hoved   Maauen  seiler, 
Svanen  i  det  klare  Vand   sig  speiler, 
Nattergalen  høit  i   Busken   slaaer. 

Moder  har  ei  danske  Barn  alene; 

Men  hvo  Anden   paa  den  vide  Jord 

Bringer  over   Altrets   brede  Stene 

Gud   sit  Barn,  som  hun,  den   Blonde,   Rene? 

Ingen   Anden  paa  den   vide  Jord. 

Dersom   Sligt  for  Fattigdom  Du  tyder, 
Østens  atlasklædte,  rige  Mand, 
Glad   mit  sorte  danske   Brød  jeg  bryder, 
Takker  Gud,  mens  fra  min  Læbe  lyder: 
»Danmark  er  et  lidet,  fattigt  Land!« 

Poul  M.  Meller. 

Ijenree 


Underlige  Aftenlufte! 
Hvorhen  vinker  I  min  Hu? 
Milde,  lune   Blomsterdufte! 
Slig,  hvorhen  I  bølge  nu. 
Gaaer  I  over  hviden  Strand 
Til  mit  elskte  Fødeland? 
Vil  I  der  med   Eders  Bølger 
Tolke,  hvad  mit  Hjerte  dølger? 

Matte  Sol!   bag  Bjergets   Stene 
Luerød   du  daler  ned; 
Og  nu   sidder  jeg  alene 
I  min  dunkle  Eensomhed. 
Hjemme  var  der  intet  Fjeld; 
Ak,  saa  er  jeg  ude  vel, 
Skal  i  Nat  ei  barnligt  blunde 
I  min  Herthas  grønne  Lunde! 

Norges   Søn!  jeg  vel  kan  mindes, 
Du  har  sagt  med   smeltet  Bryst, 
At  i  Hjemmet  ene  findes 
Rolighedens  stille  Lyst. 
Schweizer,  som  paa  Klippen  boer! 
Du  har  talt  de  samme  Ord. 
Selsom   Længsel  drev  med  Vælde 
Eder  til  de  vante  Fjelde. 

Troer  I  da,  kun  Klippen  ene 
Præger  sig  i  Hjertet  ind? 
Ak!  fra  disse  negne  Stene 
Vender  sig  mit  bange  Sind. 
Synger  Granens,  Fyrrens  Loy! 
Hvor  er  Danmarks  Bøgeskov? 
Gustne  Flod,  som  mat  sig  krummer, 
Dysser  ei  min  Sjæl  i  Slummer. 

Hjemme  rinder  ingen  Floder 
I  en   sid  og  leret  Grav; 
Livets  Kilde,  Glædens  Moder 
Taarner  sig,  det  sølvblaae  Hav, 
Slynger  sig  med  venlig  Arm 
Om  sin  Datters  fulde  Barm, 
Og  ved   Blomsten  sig  forlyster 
Paa  de  unge,  trinde  Bryster. 

Stille!  stille!  hisset  gynger 
Baaden  mellem  Siv  og  Krat; 
Sødt  en  Mø  ved   Cithren  synger 
I  den  tause ,  lune  Nat. 
Hvilke  Toner!  Milde  Lyst, 
Hvor  Du  strømmer  i  mit  Bryst! 
Men  hvad  savner  jeg,  og  græder, 
Mens  hun  dog  saa  venlig  qvæder? 

Det  er  ei  den  danske  Tunge, 
Det  er  ei  de  vante  Ord, 
Ikke  dem,  jeg  hørte  sjunge, 
Hvor  ved  Hytten  Træet  groer. 

Bedre  er  de  vel  maaskee , 
Ak  /men  det  er  ikke  de! 
Bedre,  troer  jeg  vist,  hun  qvæder; 
Men  —  tilgiver,  at  jeg  græder! 

Tager  ei  min  Sang  for  Andet 
End   et  ufrivilligt  Suk! 
Længselsfuldt  heniler  Vandet, 
Aftnen  er  saa  blid  og  smuk. 
Mangen  saadan   Aftenstund 
Sad  jeg  i  min   kjære  Lund ; 
Mindet  vender  nu   tilbage , 
Det  var  Aarsag  i  min   Klage. 

Tidlig  misted  jeg  min   Moder, 
O,  det  gjorde  mig  saa  vee! 
Danmark  er  min  anden  Moder, 
Skal  jeg  meer  min   Moder  see? 
Livet  er  saa  svagt  og  kort, 
Skjæbnen  vinker  længer  bort. 
Skal  jeg  med  den   sidste  Varme 
Trykke  mig  i  hendes  Arme? 

Oehlenschlåger. 

Itdersmaalet. 


Vort  Modersmaal  er  deiligt,  det  har  saa  mild  eo 

Klang ; 
Hvormed   skal  jeg  ligne  og  prise  det  i   Sang? 
En  høibaaren  Jomfru,  en  ædel  Kongebrud, 
Og  hun  er  saa  ung,    og    saa  yndig  seer  hun  ud. 

Hun  lægger  os  paa  Læben  hvert  godt  og  kraftigt  Ord 
Til  Elskovs  sagte  Bønner,  til  Seirens  stolte  Chor; 
Er  Hjertet  trangt  af  Sorgen,  og  svulmer  det  af  Lyst, 
Hun  skjænker  os  Taaren,  som  lette  kan  vort  Bryst. 

Og  om  i  Øst  og   Vest  vi  har  sværmet  og  søgt 
De  svundne  Tiders  Viisdom,  de  fjerne  Landes  Kløgt, 
Hun  lokker,  og  huu  drager,  vi  følge  hendes  Bud, 
For  hun  er  saa  ung,    og  saa  yndig  seer  hun  ud. 

De  Fremmede  de  tænkte  at  volde  hende  Sorg, 
De   bød   hende  Trældom  i  hendes  egen  Borg; 
Men  just  som  de  meente,  hun  var  i  Baand  og  Bast, 
Da  loe  hun  saa  hjertelig,    at   alle  Lænker  brast. 

4 

Og  alle  de  Skjalde,  hun  skjænked  Ordets  Magt, 
De  blev  om  hendes  Sæde  en  stærk  og  trofast  Vagt ; 
Hver  Sang,  som  Folket  kjender  og  lytter  til  med 

Lyst, 
Den   blev  en  Ring   i  Brynjen,  som   dækker  hendes 

Bryst. 

Hver  kraftig  Skjæmt,  der  lokker  paa  Læben  frem 

et  Smiil, 
Den  blev  i  hendes  Kogger  en  hvas  og  sikker  Piil, 
Hvert    Ord,    der    kom    fra    Hjertet,    og    som    til 

Hjertet  naaer. 
Det   blev    en  Steen    i  Muren,    der   hegner  hendes 

Gaard. 

Og  Aarene  rulle,  og  skiftes  om  paa  Jord, 

Og  vore    Navne   glemmes,    som    Snee,    der    faldt 

ifjor , 
Og    Slægt    efter    Slægt   segner   hen    paa    Nornens 

Bud  — 
Men  hun  er  saa  ung,  og  saa  yndig  seer  hun   ud. 

E.  Lemboke. 


Ntrdens  Priis. 


Dl  ond  er  Nordens  bolde   Søn, 

Blaae  hans  Øies  Flamme. 

Blade  skyder  evig  grøn 

Odins  gamle  Stamme. 

Hil  Dig,  Nord  med   Kraftens  Børn, 

Med   dit  Ord ,   det  rige ! 

Gid  din  Aand  som  løsnet  Ørn 

Stolt  mod  Lyset  stige! 

Iishavs  K jæmpeklippe ,  som 
Gjæv  i  Sagn  og  Sange 
Gjemte  Nordens  Helligdom , 
Sku  mod  Sydens  Vange! 
Velsklands  Datter  stille  staaer, 
Undrende  beskue'r 
Kunstneren,  som  hædret  gaaer 
Under  Romas  Buer. 

Klar  og  klangfuld  Stemmen  er 
Paa  de  norske  Fjelde, 
Som  Naturens  Farve  der, 
Skjøn  med  al  dens  Vælde. 
Sølverraalm  i  dyben  Grund 
Gjemmer  steendækt  Ager, 
Men  dets  Klang  i  Normands  Mund 
Herlig  sig  gjentager. 

Svenske  Qvindens  Tale  fuld 
Er  af  Aandens  Sødme, 
Liflig ,  qvægende  og  huld , 
Blid  som  Kindens  Rødme. 
Ingen  yndig  kan  som  hun 
Sjunge  Frithjofs  Sage, 
Og  i  svenske  Tunge  kun 
Qvad,  saa  troer  jeg,  Brage. 

Midt  imellem  begge  staaer 
Dog  de  søde  Toner, 
Naar  en  ægte  Sanger  slaaer 
Under  Bøgens  Kroner 

tv* 

Her,  hvor  Skov  med  Strandens  Luft 
Friske  K  rand  se  fletter, 
Her  i  Fredens  Blomsterduft 
Paa  de  gyldne  Sletter. 

P.  L.  Møller. 


Sagas   Priis. 


Dlendværk  kun  er  Roes  af  Brage, 
I  hvor  liflig  den  saa  klang, 
Naar  ei  Saga  vil  gjentage 
Omqyædsrimet  af  hans   Sang. 
Derfor  laan  mig,  Skalda-Spilder! 
Harpen,  Du  paa  sanddru  Viis 
Slog  ved  Hakons  Grav  og  Gilder; 
Tone  skal  den  Sagas  Priis. 

Havfru,  Du,  som  bly  Dig  hæved 
Op  af  Dybet  første  Gang, 
Da  kun  ,  Harpes  trænge  bæved, 
Og  da  Morgenstjerner  sang, 
Du,  som  da  i  Morgenrøden 
Drak  af  Nornens  Gyldenskaal 
Kildevand,  som  trodser  Døden, 
Nemmed  Odins  Havamaal! 


_253 

Du,  som   blegned  uden  Brøde, 
Du,  som   blev  med  Æren  graa, 
Du,   med  hvem  de   Dvale-Døde 
Skal  forklarede  opstaae, 
Du ,  som  Livets   Strøm  kun  følger , 
Smiler,  naar  Dig  overgaaer 
Skum  af  Øieblikkets   Bølger, 
Som  forsølver  kun  dit  Haar! 

Du,  som  altid   Solen  følger, 
Og  i  Aftenrødens   Skjær, 
Gyngende  paa  gyldne  Bølger, 
Maler  af  dens  Herrefærd , 
Du,  som,  naar  Du  dybest  dukker, 
Hæver  Dig  ved  Gladhjems   Kyst, 
Hvor  det  jubler,   som   nu   sukker, 
Sukker  dybt  i  Heltebryst! 

Du,   som  lindrer  Støvets  Vaande, 

Naar  det  stunder  til   sin  Grav, 

Saga,  født  ved   Herrens   Aande 

Af  det   sære  Middelhav, 

Hvor  kun  Tanke-Snekker  seile, 

Hvor  hver  kraftig  Aand  paa  Jord 

Vade  over  Mimers   Veile 

Maa  til  Things,  som   Asa-Thor! 

Du ,   som   vandre  skal   med   Solen , 
Aabenbare  skjulte  Raad , 
Dømme  frit  paa  Dronningstolen 
Alle   Drotters   Færd   og   Daad , 

Ja,  med  Klippen  til  din  Tavle 
Og  med  Kridt  af  Mimers  Klint 
Riste  ret  med  Hænder  travle, 
Om  hver  Trold  end   sprang  i  Flint! 

O,   hvor  boe  de  milde  Vaner, 
Som  har  kjær  din   Runestav, 
Vil  med  Lyst  de  tamme  Svaner      > 
Spænde  for  din  Karm  af  Rav?  — 
Svanerne,  som  alle  Dage 
Svømmed  under  Tgdrasill, 
Skal  til  Asgaard  Karmen  drage 
Under  Sang  som  Klokkespil. 

Sikkert  dog  etsteds  paa  Jorden 
Folke-Hjertet  for  Dig  slog: 
Ja!   det  slog  for   Dig  i  Norden, 
Modersmaalet  Du  indtog; 
Saa,  før  Tungen  Du  kan  miste, 
Mangle  Hjem  ved  Østersø, 
Forst  maa  Nordens  Hjerte   briste, 
Alle  Asgaards  Kjæmper  døe. 

Her,  hvor  Du  fra  Humbles  Dage, 
Dandset  har  paa  Tilje  blaa, 
Hvor  til   Sky  Dig  løfted   Brage, 
Saa  Dn  blevst  med   Æren  graa, 
Hvor  Dig  hylded   Skjold  og  Frode, 
Rolf  Dig  saae  i  al  din  Glands, 
Hvor  Du  Drotter  fredegode 
Kroned   med    Kjærminde-K  rands  ; 

Her,  hvor  Snorro  var  din   Staller, 

Her,  hvor  Saxo  var  din  Præst, 

Som  i  Salen  af  Koraller 

Ordned  Dig  en  Folkefest; 

Her,  hvor  Du  kan  Drotter  dømme 

Retviis  til  et  evigt  Navn, 

Her,  paa  Nordens  Folkestrømme, 

Her  har  Du  din  Fredrigs-Havn. 

Her  som  Havfru  Du  og  spaaede 
Altid  Danmark  Atter-Dag: 
Dag  paany  af  Himlens  Naade, 
Snekker  nye  for  gamle  Vrag; 
Du  i  Dybet  saae  Margrethe, 
Perlen  skabt  for  Daneland; 
Bølgevarslet  og  udbredte 
Du  om  Fjerde  Christian. 

Altid  vore  Kongestaromer 
Elsked  Dig  af  Hjertens  Grund , 
Derfor  dine  Alterflammer 
Blusse  end  i  Bøgelund ; 
Drotter  fra  de  sidste  Dage 
Komme  skal  Du  glad  i  Hu, 
Som  af  Dig  vor  Skjold  og  Krage 
Mindes  levende  endnu. 

N.  F.  S.  Grundtvig. 

Sjælland. 


Jeg  synger,  som  jeg  kan, 
Men  ei  altid,  som  jeg  vil,   — 
Jeg  veed   det,   Venner!   tidt 
Var  falsk  mit  Strængespil; 
Men  vandt  jeg  blot  et  Haandtryk, 
Et  blaaøiet   Smiil, 
Saa  takked  jeg  Vorherre,  — 
Og  lod  saa  staae  til. 

At  svinge  mig  til  Gudhjem 
Jeg  ikke   Vinger  fik, 
For  Afgrundens  Rædsel 
Jeg  vender  sky  mit  Blik; 
Men  Jorden,   den  lyse, 
Med   Bjerg  og  med   Dal, 
Med   duftende   Græsmark 
Og   Bøgeskoven  sval  , 

Hvor  Raabukken   springer, 
Og  Sidskenen  slaaer 
For  friske  Nordlandsmøer 
Med  guldblonde   Haar,   — 
Den  lokker  mig  saa  sødt 
Til   sit  moderlige   Bryst , 
Der  hviler  sig  mit  Hjerte, 
Der   synger  jeg  med    Lyst. 


257 

Men  flakker  nu  paa  Kloden, 
Saa  rig  og  saa  stor, 
Fra  Vest  til   Øst  mit  Øie, 
Fra  Syd  og  til  Nord, 
Blandt  Byer,   Slotte,  Lande, 
Kyst ,   Dal  og  Bjerg  og  Havn , 
Det  dvæler  dog  kjærligst, 

0  Sjælland!   ved  dit  Navn. 

Der  ligger  Du  i  Havet 
Med  Byer  og  med  Slot, 
En  rødmusset  Glut 
Paa  et  Silkebolster  blaat. 
En   blinkende  Smaragd 

1  sin   sølverne  Karm , 
En   blussende   Brud 

I  sin   stærke   Brudgoms   Arm. 

I  Fordum stid  da  skygged 

Fast  Bøgen  overalt, 

Nu  kryber  Plougen  langsomt. 

Hvor  Stammerne  faldt, 

Og  Kilden   er  nu  tilgroet, 

Og  Banken  er  flak , 

Hvor   Brokken   før  var  hjemme, 

Og  Skovmusen  drak. 

Nu  er  der  Liv   i   Bugten, 
Hvor  før  med   sagte  Slag 
Sig  eensomt   Bølgen   vælted 
I   stille   Sommerdag; 

Hvor  Ulven  før  sig  listed, 
Og  Bjørnen  havde  Hi, 
Om  Slottet  breder  Haugen  nu 
Sin  Farveharm on  i e. 

Jeg  priser  ei  det  Gamle 
For  at  skjæmme  det  Nye, 
Ei  Nutidens  Glands 
Skal  fordunkle  Oldtids   Ry; 
Men  hvert  et  lille  Træk 
Af  din  Skjønhed  er  en  Pynt, 
Jeg  male  vil  i  Sangen, 
Jeg  her  har  begyndt. 

Mod  Nord  bruser  Kattegat, 

Ved  Siden  Sund  og  Belt, 

Mod  Syd  sig  speiler  Skoven 

I  det  vatrede  Felt; 

Fra  Krogen  til  Volmers   Slot, 

Fra  Næs  til  Axelstad 

Er  Du  med  Eng  og  Skov  og  Vand 

Et  rigt  broderet  Blad. 

Hver  Bølge,  som  saa  sagtelig 

I  Bugt  sig  sniger  ind, 

Som  knuser  sig  mod   Klinten 

I  vildt,  fortvivlet  Sind, 

Veed  god  Besked  om  gamle  Ting, 

Og  Havfruens  Sang 

Fortolker  deres  dunkle  Sprog 

Ved  Langlegens  Klang. 

Om  Kjæmpehøien  svæver 
I  Natten  Skygger  frem , 
Den  gamle  Helt  besøger 
Sin  fordums   Storheds   Hjem; 
I  Mosen  dandse  Alferne 
Med  straagule  Haarv 
Mens  Rørdrummen  pauker, 
Og  Nattergalen  slaaer. 

Paa  Sletten  kneiser  Egen. 
Stolt  af  sin  runkne  Bark; 
Den  hvide  Elverpige 
Hensvæver  over  Mark, 
Hun  dandser  omkring  Træet, 
Og  i  den  dybe  Skrift 
Hun  læser  gamle  Elskovsqvad 
Og  mangen  stolt  Bedrift. 

Naar  Porthunden  sover, 
Og  Maanen  er  i  Seng, 
De  vevre  Nisser  drille 
Baade  Pige  og  Dreng; 
Knap  galer  Morgenhanen 
Paa  Bondegaardens  Toft, 
Saa  fjæler  sig  hver  Pusling 
I  Kjelder  og  paa  Loft. 

Hvor  Skoven  hælder  ned 
Mod  Søens  grønne  Rand , 
Der  kneiser  røden   Borgmuur, 
Og  seer  sig  i  Vand; 

Liig  Sphinxen  hviler  Kirken, 
Og  stirrer  vide  ud , 
Og  værner  fromt  om  Støvet 
Af  mangen  Ridder  prud. 

Fra  Høiden   over  Skoven 
Viser  Gisselfeld   sin  Pragt, 
I  den  friske,  grønne   Mose 
Er  Holmegaarden  lagt; 
I  Parken   spiller  Karpen 
Og  Brasen   saa  bred, 
I   Dyrehaugen   Hinden 
Med  Lænden,   trind   og  fed. 

I   Skovklosters  Haller, 
Hvor  Munkebrødre  sang, 
Der  Peblingen  vandrer 
Sin   tunge   Skolegang; 
I  Ringsted   og  i   Roeskild 
Bag   broget  Marmorsteen 
Sødt  hviler  Drot  med    Dronning 
De  livstrætte  Been. 

Den  sommerglade  Lærke, 
Hun   qviddrer  høit  i  Luft , 
Og  Jordbærret  krydrer 
Skovsletten   med   sin  Duft; 
Mens  Ræv  og  Hare  pusle 
Rundt  om  i  lune   Krat, 
Den  brune  Hjort  sig  bryster 
Med   sin   kronede  Hat. 

Igjennem  Øresuudet 

Der  feier  Nordenvind 

En   Sværm  af  travle   Snekker 

I  Havnens  Favntag  ind ; 

Søkrigens  Kjænipe  fører 

Med  Slottet  Passiar; 

Fra  Land   Kanonen   tordner, 

Og  Fregatten  giver  Svar. 

Naar  Nattens  Maane  glider 
Over  Himlens   dybe   Blaae, 
Og  Fredriks-Borgens  Taarne 
Som  tause  Kjæmper  staae, 
Og  Vinden  kjærligt  hvisker 
I   Bøgens   Løv  og  Green, 
Da  sætter  den  gamle  Konge 
Sig  paa  sin  hugne  Steen. 

I  H  led  res  tætte  Skove 
Der  vandrer  end  hvert  Aar 
Gudinden   Herthas   Vogn 
1  den  spirende  Vaar; 
Forbauset  Hyrdedrengen 
Med  Hunden   seer  derpaa; 
Han  hører  sel somme  Sange 
Mod   Skovens   Hvælving  slaae. 

Ak,  jeg  vil  tie  stille, 
Jeg  fik  saa  aldrig  endt; 
Og  hvad  har  jeg  vel  ogsaa 
Ved  dit  Contrafei  fortjent? 

Hvad  hjalp  det  mig,  om  Farvens  Spil 
Var  nok  saa  smukt  og  godt? 
Det  tykkes  vel  de  Fleste, 
At  det  er  altfor  smaat!   — 

Naar  Alting  er  tilende, 
Og  Natten   stunder  til, 
Naar  slukket  er  i  Mulmet 
Livssolens   Straalespil,   — 
Ak,  kunde  jeg  da  lægge 
Til  Ro  mig  i  din  Eng, 
Dit  Grønsværteppe  trække 
Over  mig  og  min  Seng ! 

Christian  Winther. 


Slaget  p  a  a  R h e d e n. 


Vel  elsker  jeg  høit,  o  Danmark!   din  Kyst, 

Der  smiler  med  Bakker  og  Sletter, 

Din  Mark,  der  dufter  i  Sommer  og  Høst, 

Og  Skoven  med  Fuglens  fløitende  Røst, 

Og  Lundenes   kjølige  Nætter. 

Dog  tykkes  mig  fast,  dit  udstrakte  Hav 

Med  ilende,  blaalige  Vande 

Har  snart  paa  min  Kj  ærlighed  større  Krav, 

End   selv  dine  grønnende  Strande. 

I  mangt  et  Rige  kan  Hav  og  Sø 
Gaae  ind  mellem  enkelte  Dele; 
I  Dannemark  ligger  der  0  ved  0, 
Dem  alle  forbinder  den  favnende  Sø, 
Og  danner  dem  først  til  et  Hele. 
Utallige  Stjerner  tages  i  Favn 
Af  een  og  den  samme  Himmel: 
Vor  Himmel  er  Havet;  fra  Havn  til  Havn 
Omringer  det  Øernes  Vrimmel. 


Vel  ærer  og  agter  jeg  høit  Enhver, 

Der  søger  med  Kraft  at  virke, 

Hvad  enten  han  drager  et  blinkende  Sværd 

I  Krigen,  eller  i  boglig  Færd 

For  Sandheds  usynlige  Kirke. 

Dog  tykkes  mig  fast,  den  dristige  Mand, 

Der,  selv  naar  hans  Ankertoug  briste, 

Bevarer  -sit  Mod  paa  et  oprørt  Vand, 

Han  vover  lidt  meer  end  de  Fleste. 


Vel  veed  jeg,  at  Seierens  duftende  Krands 

Uvisnelig  smykker  de  Kjække, 

Der  stred  for  Dannemarks  Ære  tillands; 

J&*  jeg  beundrer  den  menige  Mands 

Bedrift  i  den  sluttede  Række. 

Jeg  veed,  at  Søen  i  Bugt  og  Havn 

Skal  svinde  som  Dugg,  forinden 

Vi  glemme  Daniel  Rantzaus  Navn 

Og  Heltens  Seir  over  Fjenden. 


264 


Og  dog,  imedens  jeg  munter  slaaer 

Med  Plektret  de  lyriske  Strenge, 

Fast  uvilkaarligt  min  Tanke  gaaer 

Og  dvæler  paa  Havet  blandt  Master  og  Raa'r 

Og  mellem  de  tjærede  Drenge. 

Naar  Havet  hviler  i  kongelig  Pragt, 

Og  glider  med  langlige  Bølger, 

Da  ligger  deri  en  unævnelig  Magt, 

Som  Dansken  aldrig  fordølger. 


Og  naar  der  kjæmpes  tilsøes  et  Slag, 
Da  driver  det  mig  til  at  sjunge 
Om   Seieren   under  et  uplettet  Flag, 
Om  Skibenes   Gang  og  Kanonernes   Brag, 
Mens   Bølgerne  rulle  saa  tunge  ; 
Og  Vinden,  der  suser  i  bugedé  Seil, 
Og  Skriget  og  Dampen  og  Braget 
Og  Skummet  ved   Skibenes  Agters  peil 
Begeistre  mig  høit  for  Slaget. 


Hvad  trænger  en   Seir  paa  det  faste  Land 

Til  Mindet  i   Digterens   Sange? 

Paa  Landet  gaaer  Rygtet  fra  Mand   til   Mand, 

Og  Bautastene  reises  paastand, 

Og  rundt  Trophæerne  prange. 

Og  afbrændte  Broer,  en   omhugget  Skov, 

Og  Bakker  og  Sletter  og  Grunde, 

Og   Bonden,   der  griber  paany   sin  Plov, 

Er  tusind   fortællende  Munde. 

Men  Havet  er  taust.     Hvor  Slaget  stod, 

Der  skummer  de  brusende  Vover. 

Hvo  kjender  det  Sted,  som  Kjolen  forlod? 

Hvo  aner  i  Strømmen  det  udøste  Blod, 

Naar  Bølgerne  skylle  derover? 

Ja,  Havet  skriver  med  flygtig  Skrift; 

Det  er  for  stolt  til  at  bære 

En  Bautasteen  om  en   Seiers -Bed rift, 

Der  kunde  forkynde  dets  Ære. 

Men  —   udsletter  end  den  rullende  Sø 

Hiin  Seier,  den  hjalp  til  at  vinde, 

Den  haver  den  Skjæbne,  den  aldrig  skal 

døe; 
For  Seieren  paa  den  rullende  Sø 
Er  Menneskets  Bryst  et  Minde. 
Og  er  end  et  værdigt  Stof  for  et  Digt 
En  Kamp  paa  Sletten  og  Heden, 
Jeg  synger   —    og  tykkes,    det  er  min  Pligt  — 
Jeg  synger  om  Slaget  paa  Rheden. 

Faa  Timer  endnu  —  da  stiger  paany 

Af  Natten  paa  Morgenens  Strimer 

Hiin  anden  April,  hvis  evige  Ry 

I  Dannemark  rækker  fra  By  til  By, 

Hiin  Kamps  mærkværdige  Timer, 

Hiin  Dag,  hvor  der  kjæmpedes  Mand  for  Mand 

Mod  Fjendernes  vrimlende  Flokke, 

Og  danske  Grævlingehunde  beed  an 

Alt  med  den  engelske  Dogge. 

Dansk  Lyrik.  12 

Da  saae  man,  et  Blokskib,  fuldt  af  Brøst, 

Kan  stride  med  Orlogsfregatter, 

Thi,   dækkes  det  af  et  Menneske-Bryst, 

Der  aander  med  Seierens  høieste  Lyst, 

Da  møder  det  Vold  med  Latter. 

Og  Kampen  raste  —  hiint  Fartøi  stod 

En  Smule  paa  Grund,  kan  ei  nægtes. 

Hvad  siger  det  mere?  Naar  Grunden  er  god, 

Saa  staaer  man  fast,  naar  der  fægtes. 


Faa  Timer  endnu  —  da  stiger  igjen 

Af  Natten   Skjærtorsdag- Morgen; 

Og  Bølgen,   der  ruller  i  Kongedyb  hen, 

Fortæller  om  mangen  en  falden  Ven, 

Der  savnes  i  Hytten  og  Borgen. 

Det  flydende  Hav  er  kun  daarlig  tjent 

Med  Minder  for  Evigheden; 

Men  her  i  vort  Bryst  er  et  Gravmonument, 

Der  vidner  om  Slaget  paa  Rheden. 

Henrik  Herta. 

Tycht  Brahes  Farrel. 


bolen  sank  bag  grønne  Lund, 
Og  den  klare,  fulde  Maane 
Mellem  Sjølunds  Kyst  og  Skaane 
Straaled  over  Øresund. 
Hvælved  om  Uranienborg 
Sig  den  stjerneklare  Bue, 
Tycho  stod  i  Maanens  Lue, 
Monne  Landet  trindt  beskue, 
Tankefuld,  med  dæmpet  Sorg. 

Og  ban  sagde :  Fædreland ! 

Siig  mig  dog,  hvad  var  min  Brøde, 

Da  din  Søn  Du  bort  at  støde 

Fra  dit  Hjerte  nænne  kan? 

Har  Du  glemt,  hvad  Verden  veed? 

Det  var  mig,  som  monne  bære 

Op  til   Stjernerne  din  Ære; 

Hele  Himlen  kan  jo  være 

Vidne  til  min  Sønlighed. 

Mit  Chaldæa  her  jeg  fandt. 
Ak!  I  elskte  danske  Sletter 
Vise  jo  i  lange  Nætter 
Himmelen  til  hver  en  Kant. 
Skjønne,  lave  Fædrejord! 
Fremfor  alle  Verdens  Lande 
Maa  jeg  elske  dine  Strande; 
Just  paa  dem  bør  Templet  stande 
For  det  høie  Stjernechor. 


268 

Men  Urania  sin  Yen 
Vil  et  andet  Hjem  berede, 
Hvorved  hendes  Kunst  kan  brede 
Sig  til  andre  Lande  hen. 
Dunkelt  jeg  kun  Veien  seer, 
Stjernerne  maae  den  betegne. 
Ligenieget,  hvad  for  Egne! 
Er  ei  Himlen  allevegne? 
Hvad  behøver  jeg  saa  meer  ? 

J.  L.  Heiberg. 


Ur»iieib«rg. 


JJu  Vandringsmand  ved  Søen, 

0  stands  din  raske  Gang, 
Vend  hisset  Dig  mod  Øen, 
Og  hør  min  Mindesang! 
Vend  derhen  dine  Tanker, 
Din  Længsel  og  din  Sorg! 
Paa  hine  gule  Banker 
Stod  før  en  Ridderborg. 

1  længst  forsvundne  Dage 
Var  den  i  Glands  og  Magt. 
Nu  er  der  knap  tilbage 
Ruiner  af  dens  Pragt. 

Men  i  de  gamle  Tider 
Da  var  den  høi  og  stor, 
Og  saaes  til  alle  Sider, 
Og  kneisede  fra  Jord. 


269 

Den  ikke  monne  være 
For  nogen  Viking  bygt. 
Urania  til  Ære 
Den  reiste  sig  saa  trygt. 
Fra  Menneskenes  Vrimlen 
Ved  Havet  skilt  den  laae, 
Og  hæved  sig  mod  Himlen 
Og  mod  de  Stjerner  smaa. 

I  Volden  var  befæstet 
Mod  Øst  en  Port  saa  stor, 
En  anden  imod  Vester, 
Og  Spiir  i  Syd  og  Nord. 
Høit  kneiste  Borgetinden, 
Dens  ranke  Spiir  derhos, 
Der  dreied  sig  for  Vinden 
En  gylden  Pegasus. 

Forunderlige  Taarne 
I  Nord  og  Syd  man  saae. 
Af  stærke  Piller  baarne 
Og  med  Altaner  paa. 
Der  man  til  alle  Kanter, 
Ihvor  man  og  mon  gaae, 
De  mægtige  Qvadranter 
Og  store  Sphærer  saae. 

Fra  Borgen  see  man  kunde 
Saa  vide  over  0, 
Saa  mange  grønne  Lunde, 
Den  store  salte  Sø. 

De  Sale  monne  prange 
Med  skjønoe  Farveskjær; 
Af  Haver  var  der  mange 
Med  Blomster  og  med  Træer. 

Men  sluktes  Dagens  Lue, 
Og  Nattetid  faldt  paa, 
Man  Stjerner  fik  at  skue 
Paa  hele  Himlens  Blaae. 
Alt  fjernt  man  høre  kunde, 
Naar  derpaa  man  gav  Agt, 
De  fire  store  Hunde, 
Som  holdt  om  Natten  Vagt. 

Den  fromme  Ridder  trængte 
Sig  ei  i  Ledingsfærd, 
Paa  Væggen  bort  han  hængte 
Sit  Harnisk  og  sit  Sværd. 
Fra  Jorden  og  dens  Jammer 
Han  gjerne  flygte  gad, 
Naar  i  sit  stille  Kammer 
Ved  Midnatsstund  han  sad. 

Da  hæved  han  sit  Øie 
Alt  i  den  Nat  saa  lang, 
Og  spored  i  det  Høie 
De  lyse  Stjerners  Gang. 
Og  Stjernerne  hans  Rygte 
Bar  over  Land  og  Sø, 
Saa  Konger  selv  besøgte 
Ham  paa  den  lille  0. 

Men  Stjernerne  de  blinked 
Til  andre  Lande  hen, 
Hans  Skjæbne  bort  ham  vinked, 
Han  kom  ei  meer  igjen. 
Alt  længst  de  stolte  Mure 
Er  sjunkne  hen  i  Gruus, 
Og  Ploven  monne  fure, 
Urania!  dit  Huus. 

Men  hv ergang  Solen  daler, 
Seer  den  til  Hveen  huld, 
Hvor  Aftenrøden  maler 
Sig  end  erindringsfuld. 
Veemodig  Maanen  iler 
Forbi  sin  elskte  Kyst, 
Og  Freias  Stjerne  smiler 
Med  hellig  Elskovs  Lyst. 

Da  røres  det  og  tindrer 
I  Borgens  dybe  Grund  : 
Den  troer,  at  den  erindrer 
En  gammel  Aftenstund ; 
For  nogle  Øieblikke 
Den  gjerne  frem  sig  skjød, 
Men  ak!  det  kan  den  ikke, 
Den  synker  i  sin  Død. 

J.  L.  Heiberg. 


KJÆRLIGHED. 


12« 


An«r  i  Nyboder. 


1  Nyboder,  i  Nyboder 
Blomstre  favre,  raske   Piger, 
Een  især,  en   Seiler,  o,  der 
Ei  for  nogen  anden  viger. 
Ene  dette   Blomsterøie, 
Ene  disse  Lokkers  Flod 
Kan  fornøie 
Et  bedrøvet  Hjerteblod. 

Paa  Forhøjningen  hun  sidder, 

Flittig  sye  de  hvide  Hænder. 

Aftensolen  indad  titter; 

Snart  den  Afsked ssukket  sender. 

Straalerne  de  luerøde 

Flygte  bort  med  skræmmet  Glands, 

Naar  de  møde 

Fletningernes  gyldne  Krands. 

Ind  ad  Døren  Amor  træder, 
Trøieklædt,  med  Kraven  aaben, 
I  de  vide  Sømandsklæder 
Snildt  han  skjuler  sine  Vaaben. 

12** 

Og  han  siger:  Fanden  ta'  mig! 
Hanne,  hvor  Du  dog  er  smuk! 
Vil  Du  ha*  mig? 
Ta*  mig  uden  Ak  og  Suk. 

Og  de  favnes.     Næste  Morgen 
Braser  Seilet  op  for  Vinden. 
Kort  Proces  med   Afskedssorgen 
Gjør  et  Kys  paa  Blund  og  Kinden. 
Midt  i  Strandens  tætte  Klynger     . 
Staaer  forladt  den  blonde  Mø, 
Og  hun  synger, 
Mens  hun  stirrer  over  Sø: 

»Min  Kjærest  er  en  rask  Matros; 
Høit  paa  de  Danskes   Vei  til  Roes 
Og  Magt  hans  Skude  krænger. 
Sortladne  Hav,  min  brune  Svend 
Du  bære  trofast  hjem  til  den, 
Ved  hvem  hans  Hjerte  hænger!« 

I  Nyboder,  i  Nyboder 
Spændes   Hjertesnarer  listig. 
Hvem   der  engang  roaatte  boe  der 
Som  en  Sømand,  djærv  og  dristig, 
Drømme  sig  i  Kamp  med  stride 
Bølger  paa  den  Lilles   Skjød, 
Farve  hvide 
Skuldre  med  sin  Læbes  Glød! 

F.  L.  Møller. 

Dampskibet  Løfei« 


rarvel!  Det  stærke  Dyr  skal  ud  at  svømme, 
Sort  stiger  Dampen  af  dets  Næsebor, 
Og  disse  Dampe  ligne  mine  Drømme, 
Og  Fårven  stemmer  med  hvad  i  mig  boer: 
Saa  skummelsort  som  den  er  hver  min  Tanke, 
Thi  Dyret  bærer  bort  min  Helligdom  — 
Den  seiler  fra  mig  paa  den  lette  Planke, 
Og  for  min  Sjæl  staaer  hele  Vverden  tom. 

Mit  stakkels  Bryst  er  Urnen  Hig,  der  gjemmer 
En  Haandfuld  Aske  af  et  fordums  Liv; 
Derinde  lyde  Skrig  og  vilde  Stemmer, 
I  Asken  selv  er  Gjæring  end  og  Kiv. 
Jeg  selv,  mit  bedste  Jeg  i  Urnen  ligger 
Som  vandkoldt  Liig  midt  i  min  Ungdoms  Aar; 
Jeg  bærer  Urnen  rundt  omkring  som  Tigger, 
Jeg,  som  engang  besad  saa  rig  en,  Vaar! 

Jeg  bærer  paa  min  egen  Mumie,  smykker 
Med   Blomster,  pynter  ud   det  kolde  Liig, 
Og  sætter  ned  mig  under  Granens  Skygger 
Og  skriver  lange  Vers,  jeg  over  mig; 
Hver  enkelt  Linie  dannes  af  en  Taare, 
Hvert  Ord  af  Sorg,   hvert  Bogstav  af  et  Suk  - 
Ja,  husk,  at  Sangen  skrives  ved  en*  Baare, 
Mørk  skal  den  være  kun,  men  ikke  smuk. 

0  Du,  som  hist  paa  Skibet  herfra  seiler, 
Har  jeg  for  sidste  Gang  i  Nat  Dig  seet? 
Det  Øie,  hvor  sig  hellig  Troskab  speiler, 
Hvor  Kjærligheden  før  har  til  mig  leet, 

Det  Blik,  det  Skjønneste  blandt  mine  Minder, 
Den  Sol,  som  her  i  Liv  var  roeest  mig  kjær, 
Er  den  en  Stjerne  vorden,  som  forsvinder 
Bag  denne  kolde  Morgenrødes  S  kjær? 

Jeg  har  Dig  elsket,  hvad  de  saa  end  sige, 
Saa  høit,  som  dette  Hjerte  elske  kan ; 
Hvor  Du  var,  der  var  og  mit  Himmerige, 
Var  mit  forjættede,  tilbedte  Land. 
Der  gik  en  Straale  fra  din  lyse  Pande, 
Som  spredte  Klarhed  i  mit  mørke  Sind, 
Og  Hig  et  Solblik  paa  de  græske  Strande, 
Skjalv  Smilet  paa  din  foraars  friske  Kind. 

Dyrt  maa  den  alvorsfulde  Skjald  betale 
De  smukke  Fløitetoner  paa  sin  Luth; 
Den,  som  skal  trolig  Andres  Sorrig  male, 
Har  sjelden  selv  et  glædeligt  Minut. 
Der  være  maa  et  Jordskjælv  i  hans  Indre, 
En  Ørken,  sandet,  gold,  umaalelig, 
Et  Himmelstrøg,  hvor  ingen  Stjerner  tindre, 
Og  Vanvidshyl,  som  Leopardens  Skrig. 

1  Smerte  født  og  kun  til  Smerte  baaren, 

Har  hans  Natur  slaaet  Rod  i   Smertens  Qrund ; 
Igjennem  Hjertet  sidder  stukket  Kaarden, 
Derfor  staaer  Kaarden  atter  af  hans  Mund  ; 

Hans  Bryst  er  en  Ruin,  hvor  Jevndøgnsstormen 

Udsynger  mørk  sin  dybe  Melodie; 

Han  selv  tilhører  Lidenskab,  til  Formen 

I  Gruset  styrter,  Aanden  vorder  fri. 

Min  Aand  besøger  de  forsvundne  Dage: 
I  Skoven  vandre  vi;  det  grønne  Blad 
Af  Vinden  viftes  fremad  og  tilbage, 
Forfrisket  nys  af  Morgensolens  Bad; 
Fordybet  i  os  selv  vi  vandre,  Ingen 
Forstyrrer  os;  vi  træffe  Hindens   Spor; 
Beklemt  jeg  sætter  paa  din  Finger  Ringen   — 
Den  smutter  bort,  ak  see !  den  faldt  paa  Jord. 

Farvel !  o  gid  jeg  var  den  hvide  Maage, 
Som  med  de  vilde  Omsving  og  med   Skrig 
Forfølger  Skibet  gjennem   Morgnens  Taage, 
Og  fæster  sine  stive  Blik  paa  Dig! 
Jeg  vilde  da  paa  Masten  taus  mig  sætte 
Og  faae  Captainen  med   sin   Bøsse,  frem, 
Et  Knald   —  og  rask  med   Vingeslag  saa  lette 
Min   Aand  da  henfløi  til  et  ukjendt  Hjem. 

Farvel!  naar  Du  i  fjerne  Skove  vandrer, 
Og  Løvet  rasler,  Droslen  tier  stil, 
Og  Skyen  sig  fra  hvid  til  sort  forandrer, 
Og  derpaa  faaer  et  brandrødt  Farvespil, 
Og  nær  Dig  da  et  Luftsuk  sært  forøger 
Den   Veemod,  som  fordølges  i  dit  Sind: 
Min   Aand  det  er,   som  tro  Dig  da  besøger, 
Mit  Aandepust  omsvæver  da  din  Kind. 

Min  Aand  det  er  da,  eller  og  min  Tanke, 
Som  hyller  sig  i  Aftenvindens  Suk, 
Og  bryder  drømmende  hver  jordisk  Skranke, 
Og  søger  Dig  igjennem  klamme  Dugg. 
Hos  mig  vil  ikke  mine  Tanker  være, 
De  træde  synligt  af  min  Pande  frem, 
Og  hylde  trofast  end   den  gamle  Lære: 
Hvor  Du  er,  der  er  deres  rette  Hjem. 

»Farvel!  jeg  reiser  blot  jo  for  i  Vinter,« 
Saaledes  lød  jo  før  dit  Afskedsord; 
»Naar  Yaaren  kalder  sine  Hyacinther 
Og  sine  Crocus  frem  af  sorten  Jord, 
Naar  Viben  søger  sig  en  pløiet  Ager, 
Og  Sneppen  iilsom  tyer  mod  Norden  hen. 
Da  kommer  ogsaa  jeg;  min  Længsel  drager 
Paa  Løvens  Ryg  mig  atter  til  min  Ven.« 

Saa  reis  l  Men  jeg  vil  i  min  Stue  pleie 

En  Crocusflor  og  smukke  Blomsterløg, 

Og  naar  saa  Blomsten  opstaaer  af  sit  Leie, 

Og  Fuglen  kommer  fra  de  fjerne  Strøg, 

Da  vil  jeg  selv  gaae  didhen,  hvor  min  Tanke 

Er  forudilet,  synge  Vibens   Priis, 

Med  Inderlighed  klappe  Løvens   Manke 

Og  takke  ham,  der  smelted   Snee  og  lis. 

Carl  Bagger. 

D  e  ■  Elskede. 

De  hvideste  Perler  i  Håret  er  spredt, 
Og  Bølgerne  vandre  derover, 
Den  Skat,  Du  søger  og  aldrig  har  seet, 
Jeg  her  at  beskrive  Dig  lover. 

Først  maa  hun  eie  den  yndigste  Fod, 
For  Hjulet  og  Væven  at  træde, 
Dertil  et  ærligt  og  trofast  Mod, 
Der  deler  din   Sorg  og  din  Glæde. 

En   Barm  maa  hun  eie  saa  varm  og  saa  fuld, 
To  Arme  saa  blendende  hvide, 
Dertil  en  Tunge  saa  reen  som  Guld, 
Der  tier  og  taler  i  Tide. 

Og  snildt  maa  hun  flette  sin  Tankes  Net, 
Og  Smilet  maa  røbe  Forstanden; 
Hendes  Gang  maa  være  saa  svævende  let 
Som  Bølgens,  der  træder  mod  Stranden. 

Og  Øiet  maa  ligne  den  sagte  Strøm, 
Hvori  sig  Fuldmaanen  maler; 
Men  Hjertet  maa  drømme  saa  mangen   Drøm, 
Hvorom  ei  Læberne  taler. 

Mig  Nattergalen  i  grønnen  Lund 
Betroed,  hvor  hun  havde  hjemme, 
Jeg  lytted  dertil  i  en  Midnatsstund, 
Og  mon  det  om  Morgenen  glemme. 

0.  Hauoh. 

Den  Elskende. 


Dort  fra  Larm!  I  Lundens  Favn 
Vil  jeg  drømroe,   sukke,  græde, 
Nævne  hendes  kjære  Navn, 
Hun,  som  raader  for  min  Glæde, 
Hun,   som   smelted  dette   Bryst, 
Som  fremsmiilte  disse  Taarer, 
Stemte  mig  til  bange  Lyst, 
Smerte,  sød,  idet  den  saarer. 

Under  denne  dunkle  Hæk 
Trøster  mig,  I  søde  Drømme ! 
Maanen  skinner  i  min   Bæk 
Høit  fra  sine  Ætherstrømme, 
Seer  maaskee  nu,  hvor  hun  staaer 
Glad  i  Kredsen  af  Veninder, 
Straaler  paa  de  lange  Haar 
Og  paa  mine  Taarekinder. 

Før  ved   muntre  Venners    Barm 
Var  jeg  veltilfreds  og  rolig, 
Glemte  hele  Verdens   Harm 
I  en  Broderkreds  fortrolig. 
Med  en  Ven  jeg  Haand  i  Haand 
Vilde  Livets  Bane  vandre; 
Største  Lyst  var  Venskabs   Baand, 
Hjertet  aned   ingen  andre. 

Snart  min  Rolighed  forgik, 
Længselen  den  langsomt  dræber; 
O,  den  svandt  i  hendes   Blik, 
I  et  Smiil  paa  hendes  Læber! 
Og  et  Tryk  af  hendes  Haand 
Fik  min  Taare  til  at  flyde, 
Bandt  mig  med  et  Trolddora  s baand, 
Som  kun  Ded  formaaer  at  bryde. 

Dette  Haand  tryk,  som  har  bragt 
Spændkraft  i  min  Haabets  Vinge, 
Elskte!  var  det  Amors  Magt, 
Som   Du  mægt  ed  ei  at  tvinge? 
Eller  var  det:    »Unge  Mand! 
Tving  din  Attraa,  bryd  din  Lænke; 
Elsk  ei  den,   som  ikke  kan 
Atter  Dig  sin  Elskov  skjænke«? 

O,. I  Alfer  her  i  Skov, 
Som  i  Træets  Blade  gynge! 
Fugle,  som  Naturens  Lov 
Høit  i  Aftenreden  synge! 
Hulde  Bæk,  som  uforsagt 
Hen   igjennem  Krattet  risler! 
Var  det  Kjærlighed?  Foragt? 
Var  det  Roser,  eller  Tidsler? 

Skjønt  at  sværme  for  en  Mø, 
Som  igjen  sit  Hjerte  skjænker, 
Sødt  at  leve,  sødt  at  døe 
I  Cupidos  fagre  Lænker; 

Men  forgjæves,  blød,  forsagt, 
Lunets  Kastebold  kun  være! 
Nei,  der  er  endnu  en  Magt, 
Kjærlighed  !  og  det  er:  Ære. 

Utaalmodige !  Du  har 
Glemt  din  Ømhed  allerede? 
Lænken,  som  Du  stakket  bar, 
Har  Du  kastet  i  din  Vrede? 
O,  I  Skygger!  søde  Mai! 
Blomster  i  min  Haabets  Have! 
Vestenvind  f  forraad  mig  ei ; 
Jeg  er  atter  hendes  Slave. 

Oehlensehlåger. 


Beigaig,  da  Bi  ?ar  ty?e  Aar. 


Dengang,  da  Du  var  tyve  Aar, 
En  nys  udsprungen  Blomst  i  Vaar, 

En  Jomfru  fim  og  skjær, 
Da  saae  til  mig  Du  sødt  og  mildt ; 
Jeg  følte,  at  mit  Savn  var  stilt, 

Om  Du  mig  havde  kjær. 

Men  det  var  ei  din  S kj enheds  Glands, 
Der  slog  mit  Syn,  der  greb  min  Sands, 

Og  først  min  Attraa  vandt, 
Og  ei  din  Stemmes  rene  Klang, 
Der  virked  som  en  Tryllesang, 

Og  fast  min  Villie  bandt. 

Det  var  en  ædelbaaren,  fri 
Natur,  som  jeg  saae  røres  i 

Din  friske  Yndes   Skrud; 
Det  var  et  trofast  Hjertes  Slag, 
En  freidig  Sjæl,  jeg  skimted  bag 

Din  Ungdoms  bLøde  Hud. 

Og  dengang  tog  jeg  ikke  feil, 
Dengang  jeg  strog  mit  revne  Seil, 

Og  ankred  ved  din  Fod ; 
Thi  hvad  jeg  søgte  om,  jeg  fandt, 
Og  hvad  jeg  gjættede,  var  sandt; 

Min  Drøm  fik  Liv  og  Blod. 

Som  Timer  flygted  femten  Aar; 
Nu   Høsten  nærmere  Du  staaer, 

Og  jeg  har  naaet  den  alt; 
Din  Kind  blev  bleg,  din  Fod  blev  mat, 
Og  i  dit  Haar  tog  Blæsten  fat, 

Paa  mit  Riimfrosten  faldt. 

Men  hvad  Du  loved  i  din  Knop, 
Og  da  dit  Bæger  luktes  op 

Af  Sommersolens  Glød,   — 
Det  har  Du  holdt  som  moden  Frugt, 
Og  holder,  til,  fra  Grenen  plukt, 

Dig  gjemmer  Gravens  Skjød. 

Mens  Sorg  og  Glæder  vexled  om, 
I  Hjemmets  stille  Helligdom 
En  frodig  Væxt  Du  fik  ; 

Og  om  din  Sti  var  trang,  var  bred. 
Om  su urt  den  faldt,  om  let  den  led, 
Opad  den  altid  gik. 

Du  var  en  bly  og  yndig  Brud, 
Da  i  min  Baad  Du  førtes  ud 

Paa  Livets  brede  Hav; 
Du  blev  en  Hustru  stærk  og  god, 
Et  Lys,  der  skinner  for  min  Fod, 

En  sikker  Støttestav. 

Du  var  en  Jomfru  skjær  og  fim, 
Da  i  din  Læbes  bede  Viin 

Jeg  drak  min  første  Ruus; 
Du  blev  en  Moder  øm  og  buld, 
Saa  klar  som  Dag,  saa  tro  som  Guld, 

Skytshelgen  for  dit  Huus. 

Og  hvis  der  i  mit  Strængespil 
Er  Toner,  værd  at  lytte  til, 

Endnu  i  kulen  Høst, 
Det  er,  fordi  din  Kjærlighed 
Har  aandet  Liv  og  Glæde  ned 

Og  Solskin  i  mit  Bryst. 

C.  Ploug. 

Ben   laabefilde 


livor  jeg  gaaer  og  staaer,  der  nma  jeg  tænke, 

Elskelige!  paa  dit  søde  Sraiil, 

Det  har  truffet  mig  med  Amors  Piil, 

Det  har  bundet  mig  med  Freias  Lænke. 

Kunde  jeg  engang  dog  saligt  svale 
Læbens  Lue  paa  din  Haand  af  Snee! 
Turde  jeg  dog  tolke   Dig  med   Tale, 
Hvad  Du  alt  kan  i  mit  Øie  see! 

Elsker  Du  igjen,  Du  bange  Skjønne? 
Ja,  din  Ild  er  ikke  mindre  svag; 
Gjerne  vilde   Du  din  Digter  lønne 
Med  et  kjærligt  Kys,  et  Favnetag, 

Amor!   Du,  som   tændte  denne  Kerte, 
Kjærlighedens  Blus  i  Begges  Barm! 
Lad  med  salig  Skjælven  snart  min  Arm 
Trykke  hende  henrykt  til  mit  Hjerte. 

Oehlenschlåger. 


Bet  første   Møde« 

• 

Det  var  en  Helligdag  i  Vaaren, 
Af  Venskab  i  en  Kreds  af  Faa 
Til  Fryd  i  Lundens  Favn  udkaaren 
Imellem  lutter  glade  Smaa, 

Der  i  en  blomsterbroget  Vrimmel 
Fordoblede  Naturens  Himmel    — 
Da  første  Gang  jeg  Nanna  saae. 

Det  var  dybt  inde,  midt  i  Skoven, 
Da  Nattergalens  Veemoflssang 
Til  sagte  Sqvulp  af  Kildevoven 
Igjennem  Maiens  Skygger  klang, 
Mens  Aftenrødens  Rosenflammer 
Omflagrede  de  stille  Stammer  — 
Jeg  hørte  hende  første  Gang. 

Det  var,  da  Solen  var  nedrunden, 
Og  Maanen  stille  hæved  sig, 
Og  Stjerner  blinkte  ned  i  Lunden, 
Som  Englesmiil  fra  Himmerig, 
Mens   Hvælvingen  deroppe  blaaned , 
Og  Jorden  taus  i  Andagt  daaned  — 
Da  første  Gang  hun  saae  paa  mig. 

Men  hvad  var  hver  en  Blomsterstængel, 
Paa  hvilken  Duggens  Perle  faldt, 
Hvad  var  hver  lille  Vaarens  Engel, 
Hvad  var  Naturens  Skjønheds  Alt  — 
Hvad  var  hvert  Træk,  deri  sig  maled, 
Hvad  var  vel  Solen,  da  den  daled   — 
Mod  hendes  himmelske  Gestalt? 

Hvad  var  vel  Bækkens  sagte  Rinden, 
Hvert  Suus  og  Vift  i  Skov  og  Vang, 
Hver  Vingelyd  af  Vestenvinden, 
Der  sig  igjennem  Luften  svang, 

Og  dybt  i  Ech o-Tempelsalen 

Det  første  Slag  af  Nattergalen   — 

Mod  hendes  Stemmes  søde  Klang? 

• 
Og  h?ad  yar  Aftnens  gyldne  Pile, 
Da  Dagens  Gud  til  Hvile  gik  — 
Og  hvad  var  alle  Maanens  Smile, 
Da  Natten  Livets  Scepter  fik   — 
Hvad  var  vel  Blikket  i  det  Høie 
Fra  hver  en  Seraphs  Himmeløie  — 
Mod  hendes  Øies  Himmelblik? 

Jens  Baggesen. 


Di  Hang,  som,  engang  ?akt. 


Du  Klang,  som,  engang  vakt, 

Gav  Mod  min  bange  Stemme, 

Du  har  paa  Læben  lagt 

De  Ord,  som  dybt  i  Hjertet  havde  hjemme. 

Nu  slynger  Tonen  sig 

Om  Ordet  blidt,  fortrolig, 

Og  kalder  ømt  paa  Dig 

I  Nattens  Stund  ved  Døren  til  din  Bolig. 

Og  hvis  min  Stemmes  Klang 

Har  Gjenlyd  hos  Dig  funden, 

Og  hvis  min  simple  Sang 

I  Nattens  Luftning  sporløst  ei  er  svunden, 

Danik  Lyrik.  13 

Da  lær  i  morgen  mig, 
Naar  vi  ved  Stranden  vanker, 
Hvorledes  Sangen  sig 
Har  slynget  ind  i  dine  Drømmes  Tanker. 

Holger  Drachmann. 


Er  jeg  em  flediiig? 


£jr  jeg  en  Hedning,  for  jeg  troer 
Paa  Dig,  som  paa  min  Gud, 
Paa  hvert  et  Blik  og  hvert  et  Ord 
Af  Dig,  som  Himlens  Bud? 
Fordi,  om  Verdens  Axe  brast, 
Min  Tro  paa  Dig  jeg  holder  fast, 
Min  unge  Brud? 

Er  jeg  en  Hedning,  for  mit  Haab 
I  Himlen  og  paa  Jord 
Fik  først  ved  Dig  sit  Navn,  sin  Daab 
Og  kjendte  Livets  Spor? 
Fordi,  om  det  mig  røvet  blev, 
Min  Baad  for  Vind  og  Vove  drev 
Foruden  Ror? 

Er  jeg  en  Hedning,  for  den   Vei, 
Som  jeg  til  Frelsen  veed, 
Er  ene  den,  at  elske  Dig 
I  Tid   og  Evighed?   — 

O  nei!   —  Men  selv  om  det  yar  sandt, 
Jeg  bier  dog  salig,  thi  jeg  vandt 
Din  Kjærlighed! 

P.  0.  Bention. 


Et   Sendebre?. 


Det,  som  sig  lønligst  rører, 
Men  som  kun  hviskes  bør; 
Hvad  Pigen  gjerne  hører, 
Men  knap  dog  hore  tør; 
Hvad  Menneskene  gjemme, 
Hvor  der  er  sikkrest  lukt: 
Det  tolker  Digtrens   Stemme 
I  Sange  reent  og  smukt. 

Haansmiil  fra  kolde  Læber 
Og  vrede  Pandefold 
Ei  Digt  re  ns  Haaben  dræber, 
Gjør  ei  hans  Tanke  kold: 
Min   Ungdoms  FJ  am  metan  ker, 
De  bedste  fra  mit  Sind, 
Paa  Døren  hos  Dig  banker, 
Min  Elskte,  luk  dem  ind! 

En  Fader  hist  i  Himlen, 
En  elsket  Plet  mod  Nord, 
Eet  Væsen  udaf  Vrimlen, 
Paa  hvem  jeg  sikkert  troer: 

Det  Haab  sig  fast  indprenter, 
Det  skal  mig  vel  staae  bi; 
Trods  hundred  Recensenter 
Blier  det  ei  Sværmeri. 

Blandt  alle  skjønne  Steder 
Rundt  i  min  Fødestavn, 
Kun  eet  mit  Hjerte  glæder, 
Vel  gj  ætter  Du  dets  Navn. 
Blandt  favre  Væsner  alle, 
Som  findes  i  mit  Hjem, 
Kun  Een  jeg  min  vil  kalde, 
Vel  veed   Du,  Thora,  hvem! 

Naar  mine  Øine  briste, 
Min  Aande  vorder  trang. 
Da  vil  jeg  Tanken  vriste 
Ret  fri  for  sidste  Gang 
Og  mindes,  ret  med  Dvælen, 
Et  elsket  Maleri; 
Paa  Billedet,  som   Sjælen, 
Staae  Thora  midt  udi! 

Basnæs,  med  gamle  Taarne 

Ved   Østersoens  Vig, 

Mit  Yndlingssted  udkaarne, 

Hiint  Billed  vise  mig! 

Da  skal  dit  Navn  jeg  sukke 

Med  glædefarvet  Kind 

Og  Øiet  rask  tillukke 

Og  døe  med   roligt   Sind.   — 

Fra  Kysten  flygted  Heiren 
For  eenlig  Skippers  Flag; 
Jeg  inde  sad  med  Byron 
Den  hvide  Vinterdag. 
Du,  Thora,  kom  fra  Salen, 
Jeg  lod  Dig  ei  forbi; 
Til  yarme  Kys   blev  Talen, 
Hvor  glade  vare  vi! 

Og  husker  Du  næstsidste 
Beklemte  Aftenstund? 
Usikkre  vi  os  vidste, 
Da  skjalv  din  Rosenmund, 
De  sorte  Øine  smykte 
En  glandsfuld  Taareflok, 
I  Haanden  Du  mig  trykte 
Den  mørkebrune  Lok. 

Da  kyssed  jeg  din  Pande, 
Da  klapped  jeg  din  Kind  ; 
Da  syntes  mig  forsande, 
Som  toned  Aftnens   Vind: 
»Du  haver  Dig  forsyndet 
Saa  meget  mod  din  Gud, 
Og  dog  fra  Dommerhyndet 
Han  kaarer  Dig  en  Brud ! « 

Lad  denne  Lok,  ringbunden, 
Et  Forbund  tolke  os, 
En  Eed  i   Ungdom  s  stunden, 
Sagt  Tidens  Magt  tiltrods: 

Ei  blot  for  Morgenrøden 
Men  længer  sikkerlig, 
For  Li?et  og  for  Deden 
Jeg  harer  fæstet  Dig. 

Ret  tor  ved  Vintertide 
Ei  Rosen  bryde  frem ; 
Slet  Ingen  maa  det  vide, 
Hvad  vi  To  har  igjem. 
Omkring  os  gaae  saa  Mange 
Med  List,  paa  Speiderviis: 
Ikkun  de  stille  Sange  „ 

Kjende  vort  Paradiis. 

Jeg  foler,   at  ei  glad  jeg 
Kan  være  fjern  fra  Dig; 
Her  er  det  dog,   som  sad  jeg 
Midt  mellem  mulne  Liig: 
Af  Lyst  kan  Øiet  tindre, 
Og  Læben  høit  kan  lee, 
Men  dybt  i  Formens  Indre, 
Der  sidder  Sjælens  Vee. 

Der  sidder  det,  som  minder 
Mig  om,  at   Øiet  ei 
Sin  Længselsgjenstand  finder, 
Sin  Vaar,  sin  varme  Mai. 
Koldt  tales  der  med  Pennen, 
Mit  Sprog  er  ikke  godt  — 
Lad  dette  Blad  fra  Vennen 
Tjene  til  Papillot ! 

Carl  Bagger. 

Feltj»geren 


Jeg  saae  ham  om  Morgenen  ude  i  Skoyen 
Saa  ung  og  saa  smuk  og  saa  glad  og  forvoven. 
Der  sang  han  omkap  med  de  Fugle  paa  Qviste 
Saa  lystig  en  Vise  —  ak,  det  var  den  sidste! 

Jeg  saae  ham  om  Middagen  nede  ved  Dammen, 
Der  gik  vi  i  Krattet  og  talede  sammen. 
Han  bad  om  et  Kys,  og  han  hvisked  med  Liste: 
»Det  kunde  jo  hænde,  at  det  blev  det  sidste!« 

Jeg  saae  ham  paa  Marken  om  Aftenen  siden; 
Der  laa  han  i  Græsset  saa  bleg  efter  Striden. 
Snart  saae  jeg  de  tindrende  Øine  at  briste, 
Dog   hilste   han    mig   med    et    Smiil    —   med    det 

sidste. 

Og  siden  i  Nætterne  mørke  og  lange 
Jeg  saae  ham  i  Drømme  vel  tusinde  Gange  ; 
Først   der   har  jeg    sagt   ham,    hvad    aldrig   han 

vidste : 
At  han  var  den  Første,  og  bliver  den  Sidste. 

Erik  Bøgh. 

Freias  Rok« 


JNaar  Natten  udruller  sit  sorte  Slør, 
Naar  Dagen  doer, 

Naar  Himlen,   berøvet  sin  blanke  Lue, 
Ruger  ned   som  høitidelig  Kirkebue: 
Da  fremluer,  Freia!  din  Rok  saa  blid, 
Ved  Kjærligheds  stille  Midnatstid, 
Sødtstraalende,  bærende,  hvid. 

Og  mens  den  tindrer  med  yenlig  Ild, 

Du,  deilig,  mild, 

Med  runde  Fingre  den   Silke  spinder, 

Som  Du  om  Rosenkjæderne  binder, 

Hvormed  Du,  yndig  og  el  skovs  varm, 

Med  din  fulde,  sneehvide  Arm 

Slynger  Yngling  og  Pige  Barm  til  Barm. 

Og  da  nu  hver  voxen  Svend  og  Mø 

Vil  heller  døe, 

End  vandre  fjernet  fra  Elskovsflokken, 

End  mangle  Roser  og  Traad  af  Rokken, 

Saa  sukker  til  Dig  det  hele  Nord, 

Og  Du  bønhører  hvert  kjærligt  Ord,   — 

Derfor  er  din  funklende  Rok  saa  stor. 

Oehlensehlåger. 

1  Bandsen  Do  mig  nøder. 


1  Dandsen   Du  mig  møder; 
Farvel!    Du  flyer  igjen. 
Den  Lov,  sora  drog  Dig  hen. 
Dig*  nu  tilbage  støder. 

I  hver  en  Tone  spilles 
»Farvel«    med  sagte  Klang. 
Vi  samles   paa  vor  Gang, 
Kun  for  igjen  at  skilles. 

Man   mister,  hvad   man   finder; 

Farvel!   det  er  forbi. 

Paa  Livets  korte  Sti 

Man  løser,  hvad  man  binder. 

Vi*  tabe,  hvad  vi  kaare; 
»Farvel«  er  Livets  Ord; 
I  hvert  et  flygtigt  Spor 
Er  lagt  en  Afskedstaare. 

Du  bort  fra  mig  Dig  Qerner; 
Farvel !    forlad  din  Ven ! 
Din  Vei  Dig  fører  hen 
I  Lys  af  andre  Stjerner. 

J.  L.  Heiberg. 


18* 

1   Vaarei. 

JNu  sænker  sig  Vaarens  svangrende  Luft, 

Og  Knopperne  briste,  og  Blomsten  faaer  Duft, 

Og  Bølgen,  som  længe  smægted  i  Tvang, 

Gaaer  atter  sin  blinkende  Gang. 

I  stille  Lund, 

I  dæmrende  Stund, 

Bag  Løv,  som  s kj ærmer, 

En  Nattergal  sværmer, 

Og  Tonerne  trænge  dybt  i  mit  Bryst 

Som  Suk,  som  Savn,  som  smeltende  Lyst. 

Nu  gløder  i  Rosen  Eros  sin  Piil, 

Og  svinger  sin  Bue  med  Trods  og  med  Smiil, 

Han  stiger  fra  Jord  som  qviddrende  Fugl, 

Og  speider  bag  Skyen  i  Skjul. 

O  vogt  nu  tro 

Dit  Hjertes  Ro; 

Hans  Piil  er  baaren 

Af  Duften  i  Vaaren, 

Den  træffer  som  Lyn,  og  fylder  dit  Bryst 

Med  Suk,  med  Savn,  med  smeltende  Lyst. 

Ludvig  Bødtcher. 

Kjftrlighedsdalei. 


Dag  grønklædte  Bakker  der  ligger  en  Dal, 
Saa  lønlig  og  stille,  saa  luun  og  saa  sval. 
Der  kommer   ei  Vinter  med  Storm  og  med  Slud ; 
Thi  Dalen  er  Foraarets  evige  Brud. 

Og  evigt  den  smiler  i  Foraarets  Pragt, 
Udsmykket  med   Blomsternes  spraglede  Dragt. 
Den  skifter  ei  Klædning,  skjøndt  altid  som  ny 
Den  hviler  i  Fjeldenes  hegnende  Ly. 

Og  trindt  er  den  hegnet  af  Skoven  saa  grøn; 
Nyssprungen  den  prunker  ungdommelig  skjøn, 
I  Bladenes  Læ,   udi  Frihed  og  Ro, 
De  vingede  Sangere  bygge  og  boe. 

Og  raslende  pible  fra  løvrige  Fjeld 
Blandt  søde  Violer  de  klareste  Væld; 
De  glide  saa  sagte,  de  snoe  sig  saa  tidt, 
Som  om   de  end  gjerne  gad  tøve  her  lidt. 

Og  inde  i  Dalen  der  ligger  et  Huus, 

Halvt  skjult  mellem  Løv,  mellem  Bækkenes  Suus; 

Med  Lundene  for  og  med  Lundene  bag 

Det  søger  at  dølge  sit  straalagte  Tag. 

Men  Solen,  som  daler  paa  Himmelen  blaa, 
Forraader  bag  Løvet  de  Vinduer  smaa; 
Og  sneehvide  Væg  gjennem  Rosernes  Hæk 
Sig  anden  Gang  viser  i  speilklare  Bæk. 

13" 

Og  hisset  bag  Bækken  blandt  Roserne  boe, 
Useete  af  Verden,  de  elskende  To; 
Paa  Jorden  de  leve,  men  Himmelens  Lyst 
Opfylder  og  hæver  uskyldige  Bryst. 

* 

Naar  Solen  fremstiger  paa  Bjergenes  Tind, 
Den   seer  ved  hans   Barm  hendes  smilende  Kind; 
Og  naar  den  ned  dukker  sin  straalende  Karm, 
Den  finder  ham  i  hendes  favnende  Arm. 

Som  tvende  Dugdraaber,  der  tindrende  staae 
Og  smelte  i  Eet  paa  det  selvsamme  Straa; 
Som  Lilier  to  paa   en  eneste  Green, 
Skjøndt  Tvillingeblomster,  dog  ere  kun  een! 

De  ændse  ei  Tiden;  den  kommer  og  gaaer, 
De  tælle  ei  Dage,  de  mærke  ei  Aar, 
Ei  Før  eller  Siden;  de  Elskendes  Hu 
Kun  fatter  og  føler  det  salige  Nu. 

»O   siig  os,   Du   Sanger!  hvor  ligger  den  Dal 
Saa  lønlig  og  stille,  saa  luun  og  saa  sval? 
Hvor  grønnes   den  Vaar  uden  falmende  Høst? 
Hvor  fylder  den  Himmel  de  Elskendes  Bryst?« 

Det  er  som  en  Drøm  fra  min  henfarne  Vaar; 
Jeg  saae  den  engang  i  mit  sextende  Aar. 
Men  Stormene  bruste,  og  Taagerne  steg, 
Og  Dalen  tilsidst  fra  mit  Øie  bortveg. 

Men  finder  Du,  Yngling!  og  finder  Du,  Me! 
Den  Dal,  hvor  I  enske  at  leve  og  doe: 
Da  tænker  med  Ømhed  paa  Skjalden,  Jer  Ven, 
Som  Dalen  har  fundet  —  og  mistet  igjen. 

St.  St.  Blicher. 


Kærligheds   Drønne. 


Hvad  toner  gjennem  Skoven 

I  Nattens  Vind? 

Hvad  risler  gjennem  Voven 

I  Maaneskin? 

Om  Elskov  Fuglen  synger 

Med   smeltet  Røst, 

Den  hvide  Bølge  gynger 

Med  Elskovs  Lyst. 

Hvorfor  mon  Skyen  svæver 

Hen  over  Jord  ? 

Hvad  mægtig  Længsel  hæver 

Dens  tynde  Flor? 

Naar  taarefuld  den  svømmer 

Paa  Himlens  Vei, 

Om  Kjærlighed  den  drømmer, 

Men  veed  det  ei. 

Søvngjængere  paa  Himlen 

I  natlig  Dands 

Ved  Lys  af  Stjernevrimlen 

Og  Maanens  Glands! 

Min  Længsel  Eder  kaarer, 

Den  er  Jer  liig: 

Den  drømmer,  og  i  Taarer 

Udgyder  sig. 

J.  L.  Heiberg. 


Lad  os  flye. 


Kom,  kom  !  lad  os  flye, 
Du  og  jeg,  min  Veninde! 
Ud  i  Skovenes  Ly, 
Der  er  Freden  at  finde. 
Lad  os  flye  denne  Stad, 
Som  et  trykkende  Fængsel, 
Med   dens  Lænker  af  Had 
Og  dens  Gitter  af  Længsel. 

Her  er  Elskov  en  Fugl, 
Som  skal  jages  og  fældes; 
Hist  i   Skoven  er  Skjul, 
Hvor  ei  Kyssene  tælles. 
Her  forfølger  os  haardt 
Baade  Tunger  og  Blikke; 
Men  den  eensomme  Hjort, 
Den  forraader  os  ikke. 

Kom,  kom!  lad  os  flye! 
Jeg  kan  sagte  fornemme 
Gjennem  Tummel  og  Gny 
Skovens  yenlige   Stemme  : 
»Kom  til  mig,  her  er  Trøst 
Under  Løvet  at  sanke; 
Hver  en  Blomst  ved  mit  Bryst 
Er  en  Kjærligheds  Tanke. 

For  det  elskende  Sind 

Er  der  godt  i  min   Skygge; 

Hver  en  svævende  Vind 

Er  et  Budskab  om  Lykke. 

I,  hvis  Liv  er  saa  kort, 

Som   de  faldende  Blades ! 

Vil  I  kaste  det  bort. 

Hvor  der  kæmpes  og  hades?« 

Kom,  kom!   lad   os  flye, 
Du   og  jeg,  min   Veninde! 
Ud   i   Skovenes  Ly, 
Der  er  Freden  at  finde. 
Kun  hvor  Dæmringens   Ro 
Over  Livet  sig  breder, 
Finder  Hjertet  den   Bro, 
Som  til   Salighed  leder. 

Chr.  K.  F.  Molbech. 


304 


Længsel. 

Jeg  kunde  slet  ikke  sove 
For  Nattergalens  Røst, 
Som  fra  de  dunkle  Skove 
Sig  trængte  til  mit  Bryst. 
Jeg  aabnede  Vinduet  stille, 
Og  stirred  i  Mulmet  hen, 
Og  lod  hver  Elskovstrille 
Mig  synge  om  Dig  igjen. 

Et  Posthorn  i  det  Fjerne, 
Et  Suk  af  Nattens  Vind, 
Et  Glimt  af  en  eensom   Stjerne 
Vakte  mit  stille   Sind ; 
Dit  Billed   sagte  hensvæved 
Paa  Nattens   Baggrund   huldt; 
Mit   Hjerte  sittred   og  bæved 
Længsel-  og  smertefuldt. 

Min  Tanke  jeg  Dig  sendte, 
Jeg  sendte  Dig  mit  Blik; 
Ak,  hvor  mit  Hjerte  brændte, 
At  intet  Svar  jeg  fik! 
Kun  Pust  af  Nattevinden, 
Fra  Grenen  hist  et  Vink, 
Den  kolde  Dugg  fra  Linden, 
Og  Stjernens   kolde   Blink. 

Du  tænker  Tel,  jeg  har  glemt  Dig? 
Men  tro  mig,  om  Du  kan, 
Jeg  har  i  Hjertet  gjemt  Dig, 
Og  skal  over  Gravens  Rand, 
Trods  Dødens  bittre  Kulde, 
Hiinsides  Livets  Kyst 
Bære  dit  Navn,  det  hulde, 
Prentet  dybt  i  mit  Bryst. 

Christian  Winther. 


Iinei  i  TugMørke. 


rorgyldet  Aftenstjernen  straaler 

Kun  saare  kort; 

Den  ikke  Natteluften  taaler, 

Thi  gaaer  den  bort. 

Den  følger  Solens  røde  Lue 

Med   Velbehag, 

Og  skinner  kun  paa  Himlens  Bue, 

Mens  det  er  Dag. 

Men  Elskov  med  de  hvide  Hænder 

Ei  lider  Sol; 

Sin  Duft  den  først  i  Mørket  sender, 

Som  Natviol. 

Da  kommer  Maanen  med  det  svage, 

Det  milde  Skin, 

Og  funkler,  uden  at  opdage, 

1  Busken  ind. 

Og  tro  den  lyser  Kjærligheden 

Paa  skjulte  Vei; 

Men  Maanen  altid  var  beskeden, 

Den  sladdrer  ei. 

Og  skjøndt  vel   Bækkens   Mund   om  Tingen 

Bestandig  gaaer, 

Saa  taler  den  et  Sprog,   som  Ingen 

Af  os  forstaaer. 

Og  derfor  kan  de  unge  Kjære 

Sig  frit  betroe; 

Dem  røves  ikke  deres  Ære 

Og  deres  Ro. 

Kun  Maanen  vidner  elskovsdrukken : 

De  smiilte  nys; 

Og  Kilden  tolker  deres   Sukken 

Og  deres  Kys.   , 

Oehlenschlager« 


Halrinas   Sang. 


bky  mig,  sky  mig! 

Skynd   Dig  afsted! 

Fly  mig,  fly  mig!   — 

Jeg  følger  med. 

Gaa  kun  ombord 
I  den  gyngende  Snekke   — 

Flux  ved  dens  Ror 
Skal  mit  Billed  Dig  gjække! 

Stig  kun  i  Land 
Paa  den  fjerneste  Strand, 
Byg  Dig  en  Hytte,  saa  trang,  som  Du  kan 
Den  vil  dog  rumme  os   Begge! 

Smiil  kun,   smiil  kun ! 

Spot,  om  Du  kan! 

Iil  kun,  iil  kun 

Hjem  til  dit  Land! 

Kan  ei  et  Spænd 
Jeg  af  Drager  bevinge, 

Eller  derhen 
Mig  i  Falkeham   svinge  — 

Tro  derfor  ei 
At  jeg  feiler  min   Vei ! 
Det  er  ei  mig,  der  skal  søge  den,  nei, 
Du  skal  til  Maalet  mig  bringe! 

Blinde,  Blinde! 
Seer  Du  mig  ei 
Inde,  inde      % 
Midt  i  dit  Jeg? 
Har  Du  ei  nys 
I  Brynde  og  Brøde 
Drukket  i  Kys 
Min   Sjæl,  da  den  døde   — 

Aandet  den  ind 
I  dit  Blod,  i  dit  Sind, 
I  dine  Tankers  det  inderste  Spind, 
I  dine  Drømme  de   søde? 

Gjern  mig,  gjem  mig 
Kun  for  Enhver! 
Glem  ei,  glem  ei: 
Dog  er  jeg  der! 
Mig  vil   Du  see, 
Selv  om  Øiet  Du  blinder, 

Bære  min  Vee, 
Selv  naar  Hvile  jeg  finder. 

Drag  kun  afsted ! 
Jeg  er  din,  jeg  er  med. 
Selv  naar  Du  lander  paa  Skyggernes   Bred, 
Følger  jeg  blandt  dine  Minder. 

Erik  Bøgh. 


Naar  Aftenglands  og  Morgenrøde. 


JNaar  Aftenglands  øg  Morgenrøde 
Til  Brudekys  ved  matte  Stjerneskjær 
Samles  i  korte,  fortrolige  Møde, 
Da  er  det  Tid,  og  da  mødes  vi  her. 


Naar  svage  Lys  i   Sommernatten  glimte, 
Naar  Sangerskaren  er  taus  i  Mark  og  Træer, 
Naar  fjerne  Seil  vi  paa  Bugten  kun  skimte, 
Da  er  det  Tid,  og  da  mødes  vi  her. 

Glem  Tiden  ei!  —  Hvis  det  sukker  i  Lunden, 
Vanker  et  Gjenfærd  mellem  disse  Træer, 
Hæves  urolig  din  Barm  i  Midnatsstunden, 
Da  er  det  Tid,  thi  da  spøger  jeg  her.     * 

Elskendes  Tanker  ved   Afsked  sig  nærme, 
Nærheden  blender,  den  skiller  kun  ad. 
Frastandens  Nat!  ved  din  Maane  de  sværme; 
Da  er  det  Tid,  og  da  mødes  man  glad. 

J.  L.  Heiberg. 


•  ly  fer  Aners  Siare! 

U  fly  for  Amors  Snare, 
Betragt  ei  Gudens  Glands! 
Hver  Straale  bringer  Fare, 
Forvirrer  strax  din   Sands. 
O  vogt  Dig,  vogt  Dig,  Pige! 
Vær  fdr  hans  Straaler  blind, 
Thi  gjennem  Øiet  snige 
De  sig  i  Hjertet  ind. 

O  fly  for  Amors  Snare, 
Hør  ei  hans  Smiger- Ord! 
Hvert  af  dem  bringer  Fare, 
Hvis  deres  Lyd  Du  troer. 
O  vogt  Dig,  vogt  Dig,  Pige ! 
For  dem  dit  Øre  luk, 
Thi  gjennem  Øret  snige 
Sig  Løfte,  Bøn  og  Suk. 

J.  L.  Heiberg. 


310 


•  lad  den  lagre! 


0  lad  dem  flagre,  som  de  vil, 

Og  vifte  let  for  Vindens  Vinge! 

Hvorfor  med   Baand   og  Fletning  tvinge 

De  rige  Lokkers  muntre  Spil? 

See,  frit  for  Vinden   Skoven   suser, 

Frit  bølger  Korn  i  Solens  Ild, 

Og  Søens  Bølge  frit  sig  kruser,  — 

0  lad  dem  flagre,  som  de  vil! 

Du  veed   —   hvad   tidt  jeg  har  Dig  sagt 
At  naar  mit  Øie,  træt  og  sløvet 
Af  Livets   Armod,  faldt  bedrøvet 
Paa  dine  Lokkers  gyldne  Pragt, 
Da  kom  der  Ild  i  Ord  og  Tanke, 
Da  flygted   Mismod  fra  mit  Blik, 
Og  varmt  mit  Hjerte  maatte   banke 
Ved  al  den  Rigdom,   som   Du  fik. 

Du  veed,  i  disse  Lokkers   Net 
Har  tidt  min  Tanke  sig  forvildet, 
Og  der,  i  gyldne  Lænker  hildet, 
Som  fangen  Fugl  sig  flagret  træt. 

1  dette  Guldhav  den  neddukked ; 
Men   mangen  Tanke,  mangen  Drøm 
Har  og,  Veninde!   blidt  sig  vugget 
Paa  dine  Lokkers  gyldne  Strøm. 

Om   Kind  og  Skulder,   Hals  og  Bryst 

I  luftig  Dands  de  let  sig  gynge, 

Og  dog  med  gylden  Vægt  de  tynge  — 

O  disse  Lokker  er  min  Lyst ! 

Til  dem   vil  jeg  min  Fremtid  knytte  — 

Hvi  bøier  Du  dit  Hoved  bly? 

Jeg  skimter  dog   —   hvad   kan  det  nyfte?  — 

To  Stjerner  bag  en  gylden   Sky. 

Ja  lad   dem  flagre  løst  og  frit, 

Lad   Solens  Pile  rigt  forgylde 

Den   bløde,   blonde  Rigdomsfylde, 

Og   Vindens   Pust  dem   vugge  tidt! 

Lad   dem   den  gyldne   Frihed  nyde, 

Og  —   skjøndt  min  egen  staaer  paa  Spil   — 

Skal  dog  fra  mine  Læber  lyde: 

O   lad   dem   flagre,   som  de  vil! 

H.  P.  Holst. 


tpf«rdring. 

livi  mon   saa  tidt  Du  mig  sender 
Disse  forførerske  Smiil? 
Troer  Du,  jeg  længer  ei  kjender 
Længselens  flammende  Piil? 
Hvorfor  har  ofte  Du  sukkende 
Viisfc  mig  det  aftnende  Blaae? 
Drømmens   Bølge,  den   vuggende, 
Tør  jeg  ei  tumle  mig  paa. 

Jeg  tør  —  o  martrende  Tanke !    — 
Aldrig  Dig  tænke  som  min; 
Thi  jeg  foragted  at  sanke 
Guld  i  det  lukkede  Skriin. 
Tankernes  Guld  kun  jeg  skattede, 
Søgte  ved  Dag  det  og  Nat, 
Og  i  min  Sang  det  indfattede, 
Sangen  er  hele  min  Skat. 

Tidt  mod  den  natlige  Stjerne 
Sendte  jeg  Toner  med   Lyst; 
Men  jeg  besang  ikke  gjerne 
Stjernen  paa  Stormandens   Bryst. 
Tidt  har  jeg  Jordens  de  Mægtige 
Kaldet  til  Rampgudens  Dands, 
Frihedens   Altar,  det  prægtige, 
Smykked  jeg  tidt  med  en   K  rand  s. 

Derfor  blev  Guld  ei  mit  Bytte, 
Og  dog  var  hidtil  jeg  fro; 
Men  i  min  fattige  Hytte 
Er  der  ei  Plads  nok  til  To. 
Derfor,  Du  venlige   Smægtende,- 
Væk  ei  den  ulmende^  Ild ! 
Jeg  maa  jo  leve  fornegtende, 
Det  har  jeg  viet  mig  til. 

Christian  Juel. 

Serenade. 


Jeg  kommer  med  Sang  og  med  Spil, 
Jeg  kommer  med  Suk  og  med  Taare; 
Hvis  Du  det  Ene  vil  kaare, 
Hører  det  Andet  Dig  til, 
Enten  Du  vælger  min  Taare, 
Eller  min  Sang  og  mit  Spil. 

Jeg  vanker  omkring  under  Sky; 
Sødt  slumrer  Du  hist  i  din   Bolig. 
Kunde  jeg  sove  saa  rolig, 
Saa  sødt  i  Kammerets  Ly, 
Ei  gik  jeg  her  saa  fortrolig 
Med  Nattens  vildfarende  Sky. 

Men  Alt,  hvad  jeg  sige  Dig  vil, 
Det  besegler  jeg  her  med  min  Taare, 
At  hvis  Du  min  Sang  Dig  vil  kaare, 
Saa  hører  den  evigt  Dig  til, 
Enten  Du  vælger  min  Taare, 
Eller  min  Sang  og  mit  Spil. 

J.  H.  Thiele. 


Dansk  Lyrik. 

Serenade. 


Vaagn,  Du  Søde! 

Over  Dalen  tindrer  Nattens   Stjerne, 

Smiler  til  det  hulde  Stævnemøde, 

Hvor  de  To  forenes  gjerne. 

Bag  ved   hine  duggbesprængte  Høie 

Vinker  Elskovs  Rige, 

Følg  mig  did,  o  Elskte!  Lad   dit  Øie 

Aabnes  huldt,  og  lad   dets   Blik  mig  sige : 

»Jeg  vil  ei  for  dine  kjælne  Sukke 

Hjertet  lukke.« 

Kom,  o  Søde! 

See  paa  Blomsterne  ved  Elskovs   Stjerne! 

Deres  lukte  Bægere  sig  møde 

Til  et  Brudekys,   som   Amor  gjerne 

Skuer  fra  Olympens  gyldne  Høie. 

Al   Naturens   Rige 

Sværmer,   ene  seet  af  Himlens   Øie. 

O  vaagn  op!   Hvad  kan  en  Drøm  Dig  sige? 

Vil  Du,  medens   Skovens  Duer  sukke, 

Øiet  lukke? 

Hviil  kun,   Søde, 

Paa  dit  dunkle   Bolster,  Hig  en   Stjerne! 

Drøm  om  mig!    Mit  Suk  skal   Drømmen  møde, 

Begge  To   skal   favnes   ømt  og  gjerne, 

Og  min  Sang  skal   Drømmens  Lyst  forhøie. 
Digtekunstens  Rige 
Aabner  helst  sig  for  et  lukket  Øie. 
Hvad  Du-  end  imørgen  monne  sige, 
Ingen,  Ingen  kan  for  Sang  og  Sukke 
Hjertet  lukke. 

J.  L.  Heiberg. 


S  •  m  m  e  r  1 1  ?. 

1. 
I  Skoven. 

Jeg  gik  mig  i  den  dunkle   Skov 

Den  Sommerdag  saa  lang, 

Min   Hest  jeg  førte,  mens  min   Hund 

Ved  Siden  af  mig  sprang. 

Saa  snæver  var  den  Sti, 

Ingen   Sjæl  kom  forbi, 

Og  kaldte  jeg,  saa  svared  der  mig  Ingen. 

Jeg  gik   fra  Adelveien  ud, 

Hvor  Høien  lider  brat, 

Og  skred,  med   Bøssen  om  min   Ryg, 

Imellem  Tjørn  og  Krat. 

Saa  snæver  var  den  Sti, 

Ingen   Sjæl  kom  forbi, 

Og  kaldte  jeg,  saa  svared  der  mig  Ingen. 

Og  alt  imens  jeg  eensom  gik, 

Jeg  trak  saa  tungt  mit  Veir. 

O  Sommertelt,  saa  høit  og  svalt, 

Hvor  er  min  Hjertenskjær? 

Saa  snæver  var  den  Sti, 

Ingen  Sjæl  kom  forbi,  * 

Og  kaldte  jeg,  saa  svared  der  mig  Ingen. 


2. 

I  det  Frie. 

I  Skoven  vil  jeg  ikke  gaae, 
Thi  Skoven  er  saa  lummer. 
Jeg  heller  vil  paa  Marken  ud, 
Hvor  Honningbien   brummer. 
Meus  alle  mine  Tanker  fare  vide. 

Paa  Marken  kan  jeg  blæse  frit' 
I  Hornet  Toner  klare, 
Paa  Marken  kan  jeg  aande  frit 
Min  Længsel   ud,  den  svare. 
Mens  alle  mine  Tanker  fare  vide. 

Saa  tankefuld  og  taus  jeg  gik, 

Og  skred  igjennem  Kornet, 

En  Hare  fløi  fra  Leiet  op, 

Og  løb  ved   Klang  af  Hornet. 

Mens  alle  mine  Tanker  foer  saa  vide. 

Min  Hund  slog  an,  og  stod  paa  Spring; 

Paa  mig  dén  agted  nøie. 

Saa  tankefuld  og  taus  jeg  gik; 

Min  Tarv  jeg  ændsed  feie. 

Mens  alle  mine  Tanker  foer  saa  vide. 

0  Rosensblomst  paa  Lilieqvist! 

Hvor  kan  jeg  Verden  agte, 

Mens  al  min  Hu  kun  staaer  dertil, 

Dit  Billed  at  betragte  — 

Mens  alle  mine  Tanker  fare  vide. 

3. 

Der  var  saa  fanrt 

Der  var  saa  faurt  under  Lindens  Løv, 
Saa  tyst  i  den  Aftenstund. 
Jeg  sad  med  Ryggen  imod  et  Træ, 
Og  Hornet  jeg  holdt  for  min  Mund. 
Udi  Skoven. 

Mit  Horn  det  klang  over  Skoven  ud, 

Jeg  selv  var  i  Hu  saa  mod. 

Hvert  Blad  paa  Træerne  skjalv  derved, 

Og  Blomsterne  bøiede  stod. 

Udi  Skoven. 

Lidt  fra  mig  sprang  der  en  fremmed  Fugl, 
Og  hopped  fra  Green  til  Green. 
Dens  Fjedre  vare  med  isprængt  Guld, 
Og  røde  saa  vare  dens  Been. 
Udi  Skoven. 

Min  Hund,  der  tygged  det  vaade  Græs, 

Med   Snuden  mod  Jorden  ned, 

Sprang  op  saa  munter,  med   Halsen  frem, 

Og  logred  og  iled   afsted. 

Udi   Skoven. 

Jeg  mærked  vel   paa  den  liden   Fugl, 
Der  fløitende  nærved   stod, 
Jeg  mærked  alt  paa  min  muntre  Hund, 
Mig  dennegang  Lykken   var  god. 
Udi  Skoven. 

Men  meest  jeg  mærked  det  paa  mig  selv, 

Paa  Hjertet,  der  slog  saa  glad, 

At  hun,  jeg  tænker  paa  Nat  og  Dag, 

Kom  gaaende  der,  hvor  jeg  sad. 

Udi   Skoven. 


4. 
Madet 

Min  Hjertenskjær  igaar  jeg  saae, 

Med  Fjedre  smaa, 

Med  Fjedre   smaa  om   Hatten  blaa,  - 

Iblandt  en  Jomfruskare. 

Jeg  kom   just  fra  den  grønne  Lund 

Med  Hest  og  Hund, 

Med  Hest  og  Hund  dep   Aftenstund, 

Og  alle  Fugle  sang,  sang 

Med   Stemmer  saa  søde  og  saa  klare. 

Den  Lærke  sig  fra  Kornet  stjal, 

Den  Nattergal, 

Den   Nattergal  fra  Skoven   sval, 

Og  sang  til  hendes  Ære. 

Og  under  en   saa  sød   Musik, 

l  troer,  jeg  gik, 

I  troer,  jeg  gik  forbi  med  Nik  — 

O   nei,  o  nei,  jeg  sang,  sang 

For  hende  min   Længsel,   min   Begjære. 

Henrik  Hertz. 


Til  den  natlige  Sangerinde. 


Melodiske  Veninde, 
Som  Harpens   Strænge  slaaer, 
Naar  høit  paa  Himlens  Tinde 
De  hulde  Stjerner  staaer: 
Paa  Nattens  sorte  Læber 
Du  lægger  liflig  Klang, 
Anende  Hjertet  stræber 
At  smeltes  i  din   Sang. 

Hvad   Magt  mit  Indre  saarer 
Med  Himmellængsels  Piil. 
Og  ved  begjærte  Taarer 
Opelsker  Glædens   Smiil? 

Som  om  min  høie  Lige, 
Mit  rene  Forselv,  nu 
Kaldte  til  Lysets  Rige, 
Saaledes  synger  Du. 

Paa  Melodiens  Bølger 
Din   Sjæl  let  svæver  hen, 
Min  sympathetisk  følger 
I  hver  en  Tone  den ; 
Usynlige  vi  finde 
Os  ved  Accorders  Væld, 
Sjælene  sammenrinde 
Til  ee,n  forædlet  Sjæl. 

Maaskee  blandt  Møers    Skarer 
Jeg  aldrig  skued   Dig, 
Dog  heelt  Du  aabenbarer 
Dit  Inderste  for  mig: 
I  Vellyd  har  Du  talet 
Saa  ømt  og  hjertesæl, 
Tonerne  have  malet 
Dit  Billed   i   min  Sjæl, 

De  brune  Lokker  bøie 
Sig  om  den  blege   Kind, 
Dit  runde,  dybe  Øie 
En  Himmel  slutter  ind, 
Om  dine  Læber  svæver 
Et  Smiil,  som  langsomt  døer, 
Længselfuld  Barmen  hæver 
Et  kydsk  omvundet  Slør. 

Hvor  din   Gestalt  freiutriner, 
Der  bliver  brat  en  Rad, 
Med   ømhedsfulde  Miner 
Hver  hilser  Dig  saa  glad; 
Og  naar  din   Sjælestemme 
Let  paa  Accorder  gaaer, 
Sandserne  sig  forglemme, 
Og  Sjælen  kun  attraaer. 

Tidt  om  dit  Foraar  sværme 
De  "smigrende   Begjær, 
Dog  ei  de  tor  sig  nærme 
Dit  stille   Helgenskjær. 
Din   Sjæl  fra  Jorden  higer, 
Kun   Længsel   er  din  Lod, 
Alle  de  gyldne  Riger 
Nedglimrer  i  din  Graad. 

Naar  Du  det  Svundne  minder, 
Ved   Fortids   Aftenskjær 
Din  Taare  ogsaa  rinder, 
Din  Blomsterdugg  den  er; 
Dit  Øie  da,   Veninde! 
Vendt  mod  Forgangenhed, 
Ligner  en  huld  Kjærminde 
Fra  Himmelen  rakt  ned. 

Let  vifte  dine  Klager, 
Som  første  Aandedræt, 
Den  Nysankomne  drager 
Ved  Stjerners  Harpeslet. 

Dit  Taalmodssmiil  udbryder, 
Det  er  en  Liljeknop, 
Hisset  den  forst  udskyder 
Den  dulgte  Blomstertop. 

En  sød  Forundring  standser 
Hver  Vildhed,  hvor  Du  gaaer, 
Dit  stille   Bifald  krandser 
Tidt  den,   som  fjernest  staaer; 
En  bedre  Verden  flyder 
Ud  fra  din  .stille  Pragt: 
Uimodstaaeligt  byder 
Den  blide  Yndes  Magt. 

Om   din  Gestalt  udbreder 
Et  saligt  Rige  sig: 
I  frit  modtagne  Kjeder 
Hvert  Hjerte  hylder  Dig; 
Hver  Tro,  hver  Stand  og  Alder 
Dig  sværger  Huldskab  til. 
Digternes  Krone  falder 
I  Støvet  for  dit  Smiil. 

Hvad  Navn  skal  jeg  oplede 
Til  Dig,  Ukjendte?  siig: 
Vil  Du  vel  Lilla  hede? 
Som  Du,  hun  tryl  led   mig. 
Tør  jeg  (dog  neppe  fatter 
Jeg  Haabet)  o  maaskee 
Mindede  Fortid  atter 
I  Dig  som  Fremtid  see? 

O  salig  den,  som  fører 
Dig  hjem  med  Elskovs  Magt, 
Og  længselfuld  afslører 
Den-  hele  Blomsterpragt ! 
O  salig  den,  som  stræber 
At  sværme   Sjælen  ud, 
Fængslet  til  dine  Læber, 
Du  Sangens  skjulte  Brud! 

Schack  Staffeldt. 


Til  den  Tilltomeide. 


Hvor  er  Du,  hulde  Pige!  i  det  Fjerne, 
Som  skal  engang  mit  Hjerte  sødt  husvale? 
Kan  Fuglens  Sang,  kan  Blomsterbækkens  Tale 
Ei   lede  mig  til  Dig?  kan  ingen   Stjerne? 

Naar  skal  jeg  see  Dig,  naar  mit  Hjerte  møde 
Det  søde  Baand,  som  Evighed  har  stemplet, 
Og  naar  skal  Haand  i  Haand  vi  gaae  til  Templet, 
Med   Brudeblus  paa  Kinderne  saa  røde?   — 

Jeg  føler  det  i  disse  Øieblikke, 
Da  Anelsen  min  Tanke  heelt  omspænder : 
Du  sidder  nu  med  sammenfoldte  Hænder, 
Og  aner  mig,  endskjøndt  Du  veed  det  ikke. 

Og  som  dit  Hjerte  langtfra  mod  mig  higer 
Med  fromme  Tanker  af  en  ukjendt  Længsel, 
Saaledes  bryder  ogsaa  jeg  mit  Fængsel, 
Og  Dig  imøde  paa  min  Anen  stiger. 

I   Aandens   store  Rige  alt  vi  mødes ; 

Hvad  før  var  deelt  maaskee  af  Sø  og  Lande, 

Omfattes  som  i  Eet,  og  sammenblande 

Sig  Aand  i  Aand,  for  heelt  igjen  at  fødes. 

Men,  ak!   hvi  synker  jeg  igjen  tilbage? 
Som  jeg  Du  fjerner  Dig  bedrøvet,  stille. 
Kan  Engle  nænne  atter  os  at  skille?  — 
Saa  far  da  vel,,  og  Himlen   Dig  ledsage ! 

Farvel !  farvel !  Nedsvæv  i  Maaneglandsen, 
Og  hyl  Dig  atter  ind  i  Formers  Ynde! 
Een  Anelse  vil  begge  os  forkynde, 

Naar  atter  vi  skal  sees  i  Stjernedandsen. 

/ 

%  * 

0  tidt  maaskee  vi  mødes  og  adskilles 

1  Formers  Rige,   skjulte  for  hinanden, 
Som  unge   Bølgeslag  paa  Blomsterstranden 
Gjenfinde  sig,  og  atter  brat  forvildes. 

Men  engang,  ak!  maaskee  i  Tidens  Fjerne, 
Vi  mødes  skal  og  Hjerterne  husvale; 
Da  skal  jeg  høre  lydt  din  søde  Tale 
Og  stirre  længe  i  dit  Øies   Stjerne. 

Da  Til  fra  Himlen  lyse  Engle  møde, 

At  trykke  paa  vor  Pagt  et  evigt  Stempel, 

Naar  ved   min   Arm   Du  gaaer  til  Herrens  Tempel 

Med   Brudeblus   paa  Kinderne  saa  røde. 

J.  H.  Thiele. 


Til  en   Veninde 


Der  er  en  Trolddom  paa  din  Læbe, 
DeT  er  en  Afgrund  i  dit   Blik, 
Der  er  i  Lyden  af  din   Stemme 
En   Drøms  ætheriske  Musik. 

Der  er  en  Klarbed   paa  din  Pande, 
Der  er  et   Mørke  i  dit  Haar, 
Der  er  en   Strøm  af  Blomsteraande 
Omkring  Dig,   hvor  Du  staaer  og  gaaer. 

Der  er  en   Skat  af  evig  Viisdom 
I   Smilehullet  paa  din   Kind, 
Der  er  en  Brønd,  en  Sundhedskilde 
For  alle  Hjerter,  i  dit  Sind, 

Der  er  en  Verden  i  dit  Indre, 
En  sværmerisk,  chaotisk  Vaar  — 
Som  jeg  umulig  kan  forglemme, 
Som  jeg  tilbeder  og  forstaaer. 

Emil  Aarestrup. 


3?6 


Til  I  en  de. 


Mens  Vintersolen  daler  bag  den  rødmende  Sky, 

Min  søde  lille  Brud  i  det  Fjerne  l 

Jeg  sender  Dig  min  Hilsen  fra  den  fremmede  By, 

En  Hilsen  med  Aftenens  Stjerne. 

Den  funkler  og  til  Dig  nu  i  Dæmringens   Stund, 

Den  seer  Dig  blandt  Fiskerleiets  Huse 

Paa  Stranden,  hvor  Du  boer  ved  det  deilige  Sund, 

I  Hjemmet,  hist  hvor  Poplerne  suse. 

Det  er  den  samme  Stjerne,  som  saae  mig  saa  tidt 

I  Skumringen  langs  Kysten  at  ile 

Til  Gaarden  ved  Havet,  bag  det  grønne  Stakit  — 

Nu  skilles  Du  og  jeg  af  mange  Mile! 

Nu  sidder  jeg  herovre  i  det  halvtydske  Land, 

Adskilt  fra  Dig  ved   Sunde  og  Belter, 

Og  ikke  skal  jeg  gjenæe  min  kjære,  kjære  Strand, 

Før  Sneen  i  Foraarssolen  smelter. 

Hvad  Under,  om  jeg  længes,  min  søde  lille  Brud, 

Og  drømmer  om  den  Stund,   jeg  skal  Dig  favne! 

Men  see:   som  jeg  længes,  voxe  Vingerne  mig  ud, 

De  Vinger,  jeg  saa  længe  maatte  savne; 

Og  Brevet,  jeg  skriver,  ja,  tænk  Dig  engang! 

Det  er  jo  et  Mirakel,  Du  Lille, 

Det  bliver  til  en  sværmerisk   Kjærlighedssang, 

En  jublende  Nattergaletrille. 

Du  troede  vel,  din  Elsker  var  af  Gratierne  forladt? 

Du  meente  vel  i  Stilhed,  som  saa  Mange, 

At  han  havde  sagt  de  Himmelske  Godnat, 

Og  .havde  ikke  Raad  meer  til   Sange; 

Du  sukked   vel  i  Løn  for  dine  tyve  Aar, 

Og  tænkte:    Hvi  fandt  jeg  ham  saa  silde! 

Til  mig  har  han  nu  neppe  en  Sang  fra  den  Vaar, 

Der  blomstred  i  hans  Bryst,  da  jeg  var  lille. 

Jo,  end  har  i  mit  Bryst  en  Vaar  jeg  saa  rig 

Af  Roser,  uvisnelige,  røde, 

Og  mine  Manddom  s- Sange,  dem  har  jeggjemt  for  Dig, 

Som  Roser  skal  de  dufte  Dig  imøde; 

Jeg  fletter  dem  til  Krandse  for  Dig,  min  lille  Viv, 

Og  slynger  dem  om  Hjemmet,  vi  skal  bygge; 

Ja  der  skal  blive  Sang  og  Solskin  i  dit  Liv  — 

Lad  Sorgen  saa  kun  komme  med  sin  Skygge! 

Endnu  har  jeg  dog  Ild,  endnu  har  jeg  dog  Aand, 
Trods  Alt  hvad  jeg  præker  om  Fornuften; 
Endnu  kan  jeg  kurre  som  en  Due  paa  din  Haand, 
Og  svinge  som  en   Ørn  mig  i  Luften; 
Endnu  kan  i  Sang  jeg  forherlige  dit  Navn, 
Trods  Livets  de  kummerlige  Pligter  — 
Og  derfor  skal  Du  kysse  mig  og  tage  mig  i  Favn 
Og  føle,  at  Du  elskes  af  en  Digter. 

Saa  dybt  har  jeg  dukket  mig  ned  i  Livets  Strøm, 
Saa  dybt,  at  knap  min  Sjæl  kunde  bunde, 
Saa  dristigt  har  jeg  prøvet  paa  Jorden  min  Drøm ; 
Men  aldrig  gik  dog  Drømmen  tilgrunde. 

For  mig  blev  ikke  Livet  en  ussel   Parodie, 
For  mig  blev  det  saa  kraftig  en  Skole: 
Jeg  aner  gjennem   Striden  en  evig  Harmon ie, 
Fra  Støvet  til  de  yderste  Sole. 

Og  sidder  jeg  end  fangen  her  som  Fuglen  i  Buur, 
Og  kjæmper  for  Livet,  det  reale, 
Jeg  kan  dog  ei,  Du  Kjære,  fornægte  min  Natur, 
Den  vaagner,  den  vaagner  af  sin  Dvale. 
Fornem  det  paa  Rhythmernes  jublende  Dands, 
Paa  Verset,  som  svulmer  og  som  klinger, 
Endnu  har  min  Sjæl  for  det  Herlige  Sands, 
Endnu  kan  den  løfte  sine  Vinger. 

H.  V.  Kaalund. 


T«   i    Baaden 


Hør,  Ellen!  hør,  ifald   Du  vil: 
Stig  ud   paa  Tømmerflaaden, 
Saa  lægger  jeg  med   Baaden  til, 
Og  saa  gaaer  Du  i  Baaden. 
Sig  rører  ei  den  mindste   Vind, 
Og  Alt  er  tyst  og  stille, 
Om  lidt  saa  faae  vi   Maaneskin. 
Og  det  er  ei  saa  silde. 

Tak,  Ellen!  Tak!  Ifald  Du  saa 
Vil  holde  lidt  tilhøire, 
At  ingen  Grene  skal  os  slaae, 
Og  ingen   Siv  os  tøire! 

Nu  snart  vil   Maanen  bygge  Bro 
Og  Nattens  Stjerner  møde, 
Det  er  jo  næsten,  som  vi   roe 
I  Rosen  skyer  røde. 

See  dette  skjønne  Aakandeblad, 

Det  mørke,  brede,  blanke! 

Det  ankrer  her  —   og  veed  Du  hvad   — 

Det  Samme  gjør  min  Tanke; 

Den  var  paa  Reiser,  var  paa  Vei, 

Men  kom   dog  ingenvegne, 

Bestandig  landed  den  hos    Dig 

Fra  alle  Verdens  Egne. 

Og  Eet,  kun  Eet  min  Hu  staaer  til  : 

Som  nu,  saa  sødt  at  glide 

Alt  over  Livets  Bølgespil 

Med   Dig  og  ved  din   Side; 

Du  drager  mig  saa  stærkt,  saa  ømt, 

Som   Voven  disse  Pile, 

Jeg  elsker  Dig,  og  jeg  har  drømt   — 

Hvad  nu  jeg  seer  Dig  smile. 

+ 

Ja  Taaren  bliver  hurtig  træt, 
Naar  man  er  To  om   Graaden ; 
Og  Baaden  glider  mere  let, 
Naar  man  er  To  i   Baaden; 
Ved   hver  en  Vending,   kan   Du  troe, 
Naar  gode  Raad  er  dyre, 
Skal  jeg   nok  slide,  stage,  roe, 
Og  Du  kan  gjerne  styre. 

Christian  Richardt 

Vandreren. 


Himmelen  var  mørk  og  graa, 
Jeg  fornam   det  ikke ; 
Thi  jeg  klaren  Himmel  saae 
I  Elisas  Blikke. 

Stjernerne  forsvundne  var, 
Dog  jeg  ikke  grued; 
Thi  som  helligt  Stjernepar 
Pigens   Øine  lu  ed. 

Veien  var  saa  mørk,  saa  trang, 
Fro  jeg  monne  vandre: 
Elskende  gaae  tungest  Gang 
Salig  med  hverandre. 

Himmelen  blev  atter  blaa, 
Jeg  fornam  det  ikke; 
Thi  jeg  hiin  ei  mere  saae 
I  Elisas  Blikke. 

Venligt  tindred  Stjernerne, 
Dog  mit  Hjerte  grued; 
Thi  jeg  kunde  dem  ei  see, 
Som  mig  kjærligst  lued. 

—   Himmel,  bliv  kun  sort  igjen! 
Stjerner,  I  forsvinde! 
Men  giv  atter  Vandreren 
Sin   Ledsagerinde! 


B.  S.  Ingemann. 


fed  Bækken  jeg  sidder. 


Ved   Bækken  jeg  sidder 

Den  milde  Sommerdag; 

Jeg  hører  Fugleqvidder 

Alt  under  Bøgetag. 

Men  Jægeren  gaaer  ei  gjennem   Skoven. 

# 

Paa  Stien  jeg  venter, 

Naar  Solen  gaaer  til   Ro; 

Ved  alle  Skovens   Stænter 

Jeg  skifter  mine  Skoe. 

Men  Jægeren  gaaer  ei  over  Stænte. 

Ved   Bækken  han  tog  mig 

I  Haanden  med  stor   Lyst. 

Ved  Stænterne  han  drog  mig 

Saa  kjærlig  til  sit  Bryst. 

Men  siden  sad  jeg  ene  ved   Bækken. 

End  Fuglene  sjunge, 
Og  Bækkens  Vover  gaae. 
Smaafuglene  er  unge, 
Men  mine  Lokker  graae  — 
Og  —  Jægeren  gaaer  aldrig  gjennem   Skoven. 

B.  S.  Ingemann. 


Yed    Nattetid. 


ljæg  Dig  kun  ned  og  sov  kun  trygt! 

Som  Nattevagt  jeg  sidder. 

Sovvel,  sov  sødt  og  uden  Frygt! 

Jeg  er  din   Uskylds  Ridder. 

Vel  tænker  Du,  saavidt  jeg  troer, 

Ei  paa  mig  Dagen  over; 

Men  Drømmens   Verden  er  saa  stor    — 

Tænk  paa  mig,  mens   Du  sover. 

Blandt  hine  Billeder,   hvis   Skræk 

Vor  Sjæl  om  Natten  ryster, 

Maaskee  mit  Billeds  kjendte  Træk 

I  Drømmens  Angst  Dig  trøster. 

Hold  fast  min  Haand  —  jeg  veed,  at  Sligt 

Du  ellers  aldrig  vover; 

Men  Drømmens  Land  er  stort  og  rigt  — 

Saa  gjør  det,  mens  Du   sover. 

0  sov  kun  sødt,   —   hvis  end  din  Hu 
Af  Drømmen  mig  forskyder; 

Hvis  end  en  Andens   Billed  nu 

1  dine  Drømme  byder. 

Ak,  ligefuldt,  sov  sødt  og  sundt! 
Jeg  vaager  Natten  over, 
Glad  ved  den  Plads,  mig  er  forundt, 
Din  Vogter,  mens  Du  sover. 

Henrik  Herti. 


Yil  •■  elske  mig? 

Vil  Du  elske  mig,  naar  Dagen  lider. 
Og  dens  Sol  er  bleven  kold  og  mat; 
Naar  dens  dunkle  Skygge  fremad  skrider, 
Og  bebuder,  der  er  kort  til  Nat; 
Naar  min  Fod  er  træt,  og  mine  Hænder 
Synke  magtesløse  i  dit  Skjød; 
Naar  mit  Øie  sig  mod  Himlen  vender, 
Bedende  om  Enden  paa  min  Nød? 

Vil  Du  elske  mig,  naar  hvad  jeg  loved 

Viser  sig  at  være  ufuldbragt! 

Naar  det  sees,  at  Hjerte  meer  end  Hoved 

Har  jeg  havt,  og  mere  Mod  end  Magt; 

Naar  jeg  vrages  som  en  rusten  Klinge, 

Nu  for  sløv,  men  engang  altfor  hvas, 

Og  den  store  Hob  kun  agter  ringe, 

At  jeg  dog  engang  har  fyldt  min  Plads? 

Vil  Du  elske  mig,  naar  disse  SaDge, 
I  hvis   Bølgegang  mit  Hjerte  slog, 
Og  som  derfor  rørte  Hjerter  mange. 
Og  som  først  din  Attraa  til  mig  drog, 
—  Naar  de  over  andre  Toner  glemmes, 
Og  en  yngre  Slægt  for  dem  er  døv; 
Naar  de  i  den  trykte   Bog  kun  gjemmes, 
Som  paa  Hylden   staaer,   bedækt  med   Støv? 

Vil  Du  elske  mig,  naar  jeg  har  fundet 

Hvilen,   som  mig  dette  Liv  ei  gav; 

Naar  det  Maal,  min  Stræben  her  har  vundet. 

Er  en  Tue  Jord,  en  ukjendt  Grav? 

Vil  Du  vore  Børn  da  trofast  lære, 

Hvem  jeg  var,  hvorfor  jeg  trofast  stred? 

Vil  Du  mig  i  kjærligt  Minde  bære, 

Til  Du  ved  min   Side  lægges  ned? 

C.  Ploug. 


NATUREN. 


Aftenskumring. 


liver  en  Smaafugl  blunder 
I  den  dunkle  Lund, 
Med   sit  Hoved   under 
Vingens  bløde  Duun; 
Hellig  Taushed  throner 
Over  Mark  og  Vang; 
Fra  det  Fjerne  toner 
Kun  en  Vandrers  Sang. 

Trættet  af  sin  vilde, 
Stolte  Kjæmpegang, 
Bølgen  nynner  stille 
Paa  sin  Aftensang. 
Bugten  mod  den  strækker 
Blomsterarme  to, 
Som  et  Barn  den  lægger 
Sig  deri  til  Ro. 

Ogsaa  jeg  vil  følge 
Længslen  i  mit  Bryst, 
Som  den  vilde  Bølge 
Søge  Fredens  Kyst. 

Dansk  Lyrik.  15 

Vidt,  min  Sjæl,  Du  flakked 
Uden  Ro  og  Rist; 
Nyd  da  nu  en  stakket, 
Ak,  kun  stakket  Frist ! 

H.  V.  Kaalund. 


Aprilsrise. 


(jrøn  er  Vaarens  Hæk, 

Kaaben  kastes  væk, 

Jomfruer  sig  alt  paa  Volden  sole; 

Luften  er  saa  smuk, 

Deres  Længselssuk 

Ejendes  let  paa  deres  Silkekjole. 

Nu  har  Viben  Æg, 

Pilen  dygtig  Skjæg, 

Og  Violen  smaat  paa  Volden  pipper; 

Gaasen  sine  Smaa 

Lærer  flittig  gaae, 

Skaden  vindigt  med  sin  Hale  vipper. 

Svenden  med  sin   Brud 

Gaaer  i  Haugen  ud, 

Paa  de  grøune  Skoe  hun  synes  dandse; 

Ak,  hvor  hun  er  let! 

Foden  er  saa  net. 

Pogen  sælger  til  dem  grønne  Krandse. 

Storken  er  saa  travl 

Høit  paa  Bondens  Gavl, 

Og  de  rode  Fødder  Næbet  slibe; 

Høkren  med  sin  Viv 

Gaaer  for  Tidsfordriv 

Med  sin  sølvbeslagne  Meerskumspibe. 

Hulde  Piger  smaa, 

Røde,  hvide,  blaae, 

Sende  deres  Blikke  rundt  som  Pile; 

Og  som   Krigerflag 

I  det  kjælne  Slag 

Silkebaand  fra  Lilienakken  ile. 

Aftnen  driver  paa, 

Mens  de  Skjønne  gaae; 

Bare  de  dem  ikke  skal  forkjøle! 

Hvilken  yndig  Strøm  ! 

Barmen  bli'er  saa  øm, 

Man  mit  Hjerte  kan   paa  Vesten  føle. 

I  den  tause  Nat, 
Som  en  stor  Ducat, 
Maanen  stænker  Guld   paa  alle  Grene. 
Ak,  de  Skjønne  svandt 
Jo  fra  hver  en  Kant,    — 
Det  er  tungt,  man  skal  gaae  hjem  alene. 

Poul  M.  Møller. 

Bet  kan  ikke  hjælpe. 


Det  kan  ikke  hjælpe,  Du  breder  din  Dug, 
O  Vinter!   dit  kridhvide  Lagen; 
Du  qvæler  ei  Spiren,  den  kraftige  Rug, 
Den  voxer,  og  løfter  din  bristende  Dug, 
Og  træder  i  Maiglands  for  Dagen. 

Det  kan  ikke  hjælpe,  din  sneetunge  Sky 
Omtaager  det  Lys,  der  sig  klarer; 
Sanglærken  med  Qvidder  om  vaarlige  Gry 
Alt  hæver  sig  kjæk  mod  din  sneetunge  Sky 
Og  Lærken  med  Tant  ikke  farer. 

Det  kan  ikke  hjælpe,  Du  aander  i  Nat 

Iiskold  over  Straae  paa  den  Arme; 

Thi   Midnattens  Krone,  paa  Hvælvingen   sat, 

Ildfunklende  varsler  i  dødkolde  Nat 

Om  ham,  der  er  Livskraft  og  Varme. 

Det  kan  ikke  hjælpe.      Din  Tid  er  forbi; 
Steenhærdede  Gubbe!    Du  vige! 
Violen  vil  knoppes  paa  eensomme  Sti, 
Og  Sangen  vil  flagre  paa   Vingerne  fri 
Om  Jorcr  og  forkynde  Guds   Rige. 

F.  J.  Hansen. 

EfteraarggUmen. 

1  Sommer  var  Skoven  saa  grøn,  saa  grøn, 
Og  Qvidderen  gik  saa  luunt  i  Løn. 

Da  blæste  Stormen  sin  vældige  Luur, 
Det  skjalv  i  den  tætteste  Blademuur. 

Og  anden  Gang  han  tog  Luren  fat, 
Da  falmede  Skovens  grønne  Hat. 

Men  tredie  Gang,  da  sank  hvert  Løv, 
Og  Bladene  fløi  i  Slud  og  Støv. 

Alt  blev  plyndret  en  Efteraarsnat, 
Nu  holder  Vintren  sit  Indtog   brat. 

Alt  er  saa  koldt,  saa  tomt  og  øde, 
Mangen  en  Bøg  blev  dømt  til  Døde. 

Hvor  blev  Du  af,  Du  milde  Sol? 
Stormen  har  taget  din  Kongestol. 

Blegnet  er  hver  en  Rosensblomme, 
Somren  er  omme,  Somren  er  omme. 

—  Men  Fattigfolk  prise  Stormens  Rov, 
Lidt  Brændsel  de  s  sanke  til  Huusbehov. 

Og  Vintren,  som  er  saa  streng  og  haard, 
Den  læger  nok  selv  de  slagne  Saar. 

Den  kaster  sin  Kaabe,  hvid  og  blød, 
Om  hver  en  Vunde,  som  Stormen  brød. 

Lad   Vintren  kun  være  streng  og  haard, 
Der  kommer  engang  saa  lys  en  Vaar. 

Det  veed  hvert  eneste  lille  Frø: 
»For  ret  at  leve  man  først  roaa  døe.« 

Det  veed  hvert  eneste  lille  Skud: 

Engang  raaber  Solen:    »Spring  ud,  spring  ud!« 

Eia,  hvor  bliver  det  smukt  at  see 
Den  første  Blomst  i  den  sidste  Snee! 

Christian  Richardt. 


Hymne  til  Vandet. 


lin  Gud   mig  bevæger  foruden  Rist, 

Og  vældigt  mig  byder  at  synge; 

Men  raader,  hvad  kaarer  jeg  her  eller  hist, 

Med  digterisk  Krands  at  omslynge? 

Jeg  ærer  Guders  og  Menneskers  Krav, 

Dog  kroner  nu  Sangeren  Dig,  o  Hav! 

Azurue  Jomfru,  Himmelens   Brud! 

Paa  Barmen  Du  bærer  dens  Billed, 

Og  breder  saa  længselfuld   Armene  ud, 

Fra  vinkende  Brudgom  adskillet; 

De  Elskovssukke,  som  Dig  undflyer, 

De  stige  til  Himlen,  vi  kalde  dem   Skyer. 


Du  Kjærlighed  er,  thi   Du  tager  Gestalt 
Af  Alt,  hvad  Dig,  Flydende!  favner, 
Og  atter  vil   Du   omfavne  Alt; 
I  standsende  Bredder  Du  savner. 
Det  selviske  Enkelte  hader  Du, 
Til   Alforeningen  stræber  din  Hu. 


Den  store  Forenings   sindrige    Pant, 

Utalte  til  Eet  Du  forbinder; 

Hvo  veed  Draabernes  Tal,  som  i  Dig  nedrandt? 

Hvis   Øie  den  enkelte  finder? 

Thi  Draaber,  Kilder  og  Elve  bortdøe, 

Salig  hengivne,  i  favnende   Sø. 


Du  til  Forhærdelsen  smiger  Dig  tro, 
I  dit  Favntag  vil   Du  den  smelte, 
Den  trodsige  Klippe  har  ingen  Ro, 
Du  vil  den  som   Bølge  henvælte; 
Ja,  med  din  cirklende  Favn  Du  om  snoer 
Jorden  fra  Pol  til  Pol,  som  et  Nor. 

Sangværdige  Vand!  utømt  Da  udgaær 

Fra  Havet  i  talløse  Aarer, 

Paa  Naturens  Kind  Du  som  Roser  udslaaer, 

Af  Menneskets  Øie  som  Taarer; 

Dog  aldrig  opholder  Dig  nogen  Gestalt, 

Du  stræber  igjen  til  det  formløse  Alt. 

I  stille  Længsel  Du  drager  mig  til, 

0  Evigheds  jordiske  Lige! 

1  Bølgernes  gjennemsigtige  Spil 
Mig  vinker  et  hemmeligt  Rige; 
Hvor  saligt  maa  det  ei  være  der, 
Hvor  ikkun   det  Hele  Formen  er! 

Selv  hisset,  hvor  Formen  vej  iistakt  Pol 

I  Favn  J)ig,  Forhærdede!  tager, 

Du  vaagner  af  Døden  for  nærmere  Sol, 

Det  Hele  sit  Tabte  tildrager, 

Thi  strider  Du  med   Forsteningen, 

Fælder  Taarer  —   og  døer  igjen. 

Dig  kroner  jeg,  Dig,  forgudede  Vand, 
Naturens  Liv  og  dens  Længsel! 
Og  skuer  saa  tidt  fra  Breddernes  Rand 
I  Bølgernes  glimrende  Trængsel; 
Den  ene  kommer,  den  anden  gaaer, 
Himlen  i  dem  sine  Stjerner  saaer. 

Schack  Staffeldt. 

1   lai. 

Mai  med  springende  Løv,    med  blinkende  Draabe 
Rigt  paa  Blomst  og  paa  Straa, 
Golde  Jord  Du  dækker  med   blødeste  Kaabe; 
Goldest  Jord  er  et  Sind,  som  ikke  tør  haabe: 
Did  din  Tryllestav  naae! 

Rosen  vaagner  igjen  med  Bias  paa  Kinden, 
Tjørnen  smykker  sin  Skjærm; 
Fattig  Fugl  finder  Ly  hos  Bøgen  og  Linden; 
Fattigste  Fugl,    Du  Sjæl,    som  kastes  af  Vinden, 
Følg  den  vingede  Sværm! 

Drengen  har  Anemoner  længe  plukket, 

Snart  er  Midsommers  Tid. 

Skovens  dæmrende  Krat  har  en  Solstraale  vugget ; 

Dybest  Mulm  har  et  Bryst,  for  Kjærlighed  lukket : 

Høie  Sol,  kom  og  did! 

Christian  Richardt. 

1  Skøren. 

bolens  Straaler  kom  ind  med  Bud, 

Hvisked  med  lokkende   Stemme: 

»Sid  ei  hjemme; 

Alle  Mand  herud! 

Sommeren  drager  jo  med  seirende  Flag 

Stoltelig  ind  under  Bøgenes  Tag, 

Hilst  af  Sange 

Paa  den  lange, 

Lyse   Sommerdag.« 

Og  fra  Byens  den  tunge  Luft 

Drog  vi,  og  tøvede  ikke, 

For  at  drikke 

Skovens  friske  Duft. 

Her  kan  vi  tumle  os,  og  her  kan  vi  staae, 

Hver  som  han  lyster,  paa  Top  eller  Taa; 

I  de  svale, 

Grønne  Sale 

Skal  det  lystigt  gaae. 

Gamle   Skov  i  din  unge  Pragt, 

Her  er  det  lifligt  at  bygge; 

I  din  Skygge 

Boer  en  lønlig  Magt; 

Bølgen,  der  sladdrer  mellem   Sivet  saa  smaat, 

Bladenes  Hvisken  for  staae  vi  saa  godt; 

Vi  fornemme, 

Vi  er  hjemme 

I  dit  grønne  Slot. 

Som   Du   qvæger  os  her  idag, 

Har  vore  Fædre  Du  qvæget; 

De  har  leget 

Under  samme  Tag. 

Kued  Dig  Vinteren  saa  lang  og  saa  haard, 

Staaer  Du  dog  atter  forynget  i  Vaar: 

Dine  fagre 

Lokker  flagre 

Kjækt  paany  hvert  Aar. 

Gamle,  deilige  Fødeland, 

Svømmende  Lilie  paa  Vove! 

Dine  Skove 

Elsker  Barn  og  Mand. 

Plukked   Dig   Vinteren  med   Rovfugleklo, 

O,  gid  din  Lykke  med  Vaaren  maa  groe, 

I  de  svale 

Bøgesale 

Sang  og  Glæde  boe! 

.  .Edv.  Lemboke. 


Jorden 


Il  vorfor  søger  Du  bestandig  Himlen, 

Utaknemmelige  Daare? 

Jeg  er  skjøn  endnu, 

Elskovsfuld   som  Du; 

See,  i  Haaret  har  jeg  Foraars  vrimlen, 

I  mit  Blik  den  varme  Taare! 

Har  jeg  vel  fortjent,  at  Du  mig  glemmer? 

Jeg,  som  moderlig  har  giret 

Dig  din  første  Kraft, 

Blodets  sunde  Saft? 

Jeg,  som  sang  med  mine  Fugles  Stemmer 

Dig  din  Velkomst  her  i  Liret? 


Jeg,  som  har  din  Kind  med  Roser  tegnet 

Og  din  Pande  med  en  Lilie? 

Jeg,  som  Nat  og  Dag, 

Øm,  men  modersrag, 

£i  din  Vildskab,  ei  dit  Lune  regned, 

Og  gar  efter  for  din  Villie? 


Jeg,  som  skygged  Dig,  naar  Solens  Flamme 

Altfor  stærkt  dit  Ansigt  brændte? 

Jeg,  som  huld  og  tro 

Dig  i  Nattens  Ro 

Luiled  ind,  og  som  en  kjærlig  Amme 

Orer  Dig  min  Kaabe  spændte? 


Jeg,  som,  naar  Du  træt  maa  Øiet  lukke, 

Og  til  sidste  Ro  Dig  lægger    — 

Gammel,  kold  og  død  — 

Aabner  Dig  mit  Skjød, 

Samler  Støvet  i  min  Askekrukke, 

Og  med  Blomster  det  bedækker? 

Kan  Du  mig,  din  første  Elsker,  glemme? 

Vil  Du  mig  med  Andre  bytte? 

Kom,  fat  Mod  igjen, 

Vær  mit  Barn,  min  Ven; 

Viid,  at  yed  mit  Hjerte  har  Du  hjemme, 

Jeg  vil  evig  Dig  beskytte. 

Emil  Aarestrup. 


L*r ken 


Den  fordrer  intet  Træ  til  Skjul, 
Den  er  en  lille,  nøisora  Fugl, 
Og  bygger  fro  sin  Rede 
Paa  lyngbegroede  Hede. 

Men  just  fordi  den  Intet  vil 
Af  det,  som  hører  Jorden  til, 
Den  helst  sin  Stemme  hæver, 
Naar  den .  mod  Himlen  svæver. 

Og  den  har  Part  i  Himlens  Blaae 
Fremfor  de  andre  Fugle  smaa ; 
Deroppe  tør  den  qvæde 
Og  vende  Sorg  til  Glæde. 

Ja,  der  er  Kræfter  i  dens  Sang, 
Det  følte  vi  saa   mangen  Gang, 
Den  stundom   bedre  trøster 
End    Broder  eller  Søster. 

Ja.  Lærken  er  en  mægtig  Fogl, 
Den  lokker  Haabet  af  sit  Skjul. 
Vort  Hjerte  som   vort  Øie 
Den  drager  mod  det  Høie. 


Hedevig. 


L»rkei. 


Hvad  synger  Du  om 
Saa  høit  i  det  Blaae? 
Hvem  gjælder  din   Vise? 
Vil   Sneen   Du   prise 
Og  visne  Straae? 
Har  Solen  Dig  kaldet? 
Den  skinner  saa  kold, 
Og  Skoven  er  skaldet 
Og  Marken  gold. 

»Jeg  stiger  saa  høit, 
Jeg  skuer  saa  vidt, 
Jeg  seer,  at  den  kommer, 
Den  liflige  Sommer 
Med   snare  Skridt. 

Alt  hører  jeg  vaagne 
Den  rislende  Bæk,    . 
Det  Døde  og  Dovne 
Da  flyer  med   Skræk. 

Jeg  skuer  saa  langt, 
Jeg  synger  saa  frit 
Om  Taagen,  der  lettes, 
Om  Engen,   der  spættes 
Med  Rødt  og  Hvidt, 
Om  Snekken,  der  dandser. 
Om  Sæden,  der  groer, 
Om  Glæden,  der  krandser 
Den  danske  Jord.« 

Hvad  drømmer   Du  om 
Saa  høit  i  det  Blaae? 
Mon  Glæden  kan  trives, 
Hvor  Ørnene  rives 
Om  Fugle  smaa? 
Kan  Marken  os  trøste 
Og  bugnende  Træer, 
Naar  Fiender  skal  høste 
Det  Guld,  de  bær? 

»Jeg  stiger  saa  høit, 
Jeg  skuer  saa  vidt, 
Bag  Taagen  deromme 
Jeg  øiner  det  komme 
Med  snare  Skridt; 

Alt  hører  jeg  vaagne, 
Hvad  slumred  saa  fast, 
Det  Døde  og  Dovne 
Da  flyer  i  Hast. 

Jeg  stiger  saa  høit. 
Jeg  skuer  med  Lyst, 
At  Fædrenes  Minde 
Sit  Tempel  skal  finde 
I  Barnets  Bryst, 
At  Sagnet  i  Hytte 
Faaer  Vinger  igjen, 
Og  Drenge,  der  lytte, 
Gaaer  ud  som  Mænd. 

Jeg  skuer  saa  langt, 
Jeg  synger  saa  fro 
Om  Vælden,  der  glipper, 
Om  Duen,  der  slipper 
Af  Ørnens  Klo, 
Om  Freden,  der  kommer 
Med  Stordaad  og  Sang, 
Om  Sol  og  S  kjærsommer 
I  Danevang.« 


C.  Hostrup. 

Paiisk   Skræk. 


Høit  alt  monne  Solen  staae, 
Fast  til  Halm  den  Græsset  brænder; 
Skyggerne  bli'er  ganske  smaa, 
Hede  Pile  Phøbus  sender. 

Til  sit  yenlige  Paulun 
Huldt  mig  Bøgeskoven  vinker; 
Gjennem  Toppen  sval  og  luun 
Kun  .en  enkelt  Straale  blinker. 

Dobbelt  frit  jeg  aander  her; 
Under  disse  hvalte  Toppe 
Sees  kun  blide  Farve skj ær 
Af  det  stærke  Lys  deroppe. 

Muntre  Fugle  kan  jeg  ei, 
logen  Qgiddren  her  fornemme, 
Men  alvorlig  hører  jeg 
Hist  en  enkelt  Fuglestemme. 

I  det  tæt  begroede  Krat 
Sjunger  den  med   sig  alene, 
Sidder  der  i  Skovens  Nat 
Paa  de  skyggefulde  Grene. 

Her,  hvor  Solens  stærke  Magt 
Ikke  svier  Alt  tildøde, 
Lever   Blomsters  Farvepragt, 
Hvide,  gule,  blaae  og  røde. 

Dybt  og  dybere  jeg  gaaer, 
(Hvo  kan   Middagsheden  taale?) 
Snart  jeg  Skovens  Indre  naaer, 
Skj ærmet  for  den  hede  Straale. 

Ingen  Vei  med   Sand  og  Støv 
I  den  dybe  Skov  jeg  følger. 
Mange  Aars  affald ne  Løv 
Som  et  Teppe  Jorden  dølger. 

Medens  jeg  i  Ro  og  Mag 
Rundt  omkring  i  Løvet  vanker, 
Pludselig  med  stærke  Slag 
Skjælver  jeg,  og  Hjertet  banker. 

Sveden  sprækker  iiskold  ud, 
Ikke  veed  jeg,  hvi  jeg  frygter; 
Jeg  befaler  mig  til  Gud, 
Og  tilbage  hurtig  flygter. 

Og  jeg  ikke  seer  mig  om, 
Flyer,  som  truet  af  en  Drage  .  .  . 
Først,  da  jeg  paa  Marken  kom, 
Standsed  jeg,  og  saae  tilbage. 

Mon  en  Snog  sin  lumske  Mund 
Under  Løvet  monne  skjule? 
Nei,  der  var  jo  Blomster  kun, 
Røde,  hvide,  blaae  og  gule. 

Har  en  Morder  paa  min  Gang 
Luret  bag  de  tætte  Grene? 
Nei,  der  var  jo  Fuglesang 
Og  Uskyldighed  alene. 

Store  Pan!  maaskee  jeg  kom, 
Da  jeg  dybt  i  Skoven  vanked, 
Altfor  nær  din  Helligdom, 
Derfor  saa  mit  Hjerte  banked. 

• 

Thi  jeg  veed,  at  uden  Rast 
Du  omkring  i  Skoven  vandrer, 
Aldrig  staaer  din  Bolig  fast, 
Du  den  idelig  forandrer. 

Med  din  krumme  Hyrdestav. 
Hvert  et  Blad   Du  frem  jo  bringer, 
Derpaa  til  den  mørke  Grav 
Som  et  visnet  Løv  det  tvinger. 

Paa  den  sørgelige  Rest 
Af  din  Elskede   Du   spiller, 
Lokker,  som   Du  kan  det  bedst, 
Af  din   Syrinx  søde  Triller. 

Og  hvergang  Du  i  dit  Sind 
Tænker  paa  den  skjønne   Pige, 
Suser  sagte  Nattens  Vind, 
Tunge  Suk  fra   Hjertet  stige. 

Og  dit  Bukkeskind  saa  vred 
Kaster  Du  omkring  din  Skulder, 
Sætter  Dig  ved  Søen  ned, 
Hører  paa,  hvor  Bølgen  ruller; 

Lytter  til  de  grønne  Sit, 
Naar  de  hvislende  forklare 
Sagn  fra  deres  fordums  Liv 
For  den  travle  Bølgeskare. 

• 

I  den  tause  Nat  man  kan 
Høre  tidt  et  sagte  Bulder: 
Det  er  Pan;  fra  fjerne  Strand 
Bølgen  hid  hans  Klage  ruller. 

Mangen  Gang  i  tause  Nat 
Kan  man  høre  fjerne  Stemmer: 
Det  er  Pan;  de  vidne,  at 
Aldrig  han  sin  Syrinz  glemmer. 

Hvo,  som  seer  ham  paa  hans  Vei, 
For  sin  Dristighed  maa  bøde. 
Stærke  Guddom,    lad  mig  ei 
Paa  min  Vandring  her  Dig  møde! 

Men  min  Bøn  Du  høre  mild: 
Hyrdeliv  som  Du  jeg  fører, 
Gaaer  i   Skoven  taus  og  vild, 
Og  paa  Kildens  Rislen  hører. 

Lad  dit  grønne  Tempel  staae 
Aabent  for  mig  dybt  og  længe! 
Lad  mig  under  Bøgen  slaae 
Glædesrig  min  Lyras  S  trænge! 

See,  jeg  lover:  hver  en  Gang 
I  din  Skov  at  Strængen  toner, 
Lyde  skal  for  Dig  min  Sang, 
Hvirvlet  under  Skovens  Kroner. 

Den  skal  hvirvles  hen  til  Dig; 
Phøbus  vil  den  Vinger  laane: 
Eensomhed   Du  skjænke  mig, 
For  dit  Syn  Du  mig  forskaane ! 

Sangen  vil  sig  bedre  tee, 
Naar  i  Anelser  den  svømmer; 
Lad  mit  ydre  Blik  ei  see 
Det,  hvorom  min  Tanke  drømmer. 

J.  L.  Heiberg. 


Sennerens  Tale. 


(jlæd  Dig!  glæd  Dig!   Tiden  kommer, 
Da  fra  Vintrens  dunkle  Vraa 
Til  sin  Ild,  sit  Himmel blaae 
Kalder  os  den  muntre  Sommer. 

Synger  fro; 

Kom  herud,  I  stakkels  To!  . 

Kom,  tag  Deel  med   mig  i  Lykken ! 

I  skal  vende  Sorgen  Ryggen. 

O  jeg  veed  det  nok,  at  Smerte, 

Uro,  Jammer,  alleslags, 

Som   man  ei  kan  bæve  strax, 

Plager  et  uskyldigt  Hjerte; 

Men  lidt  Trøst, 

Nogen  Glæde  Ted  mit  Bryst, 

Har  jeg  altid   dog  hørt  sige, 

Finde  de  Ulykkelige. 

Naar  i  Skoven  Jægren  skyder, 
Kløver  dufter  rundtomkring, 
Kildevæld  gjør  Hop  og  Spring, 
Skyen  fuld  af  Lynild  flyder, 
Fiske  smaa 

Stikke  Ho'det  af  det  Blaa, 
Og  bag  Løvene  sig  sanke 
Tusind  vevre  Sladderbanke  — 

Gjerne  hører  jeg  fortælle: 
O  hvor  Sommeren  er  smuk! 
Mangt  et  Hurra,  mangt  et  Suk, 
Veed  jeg,  ikkun  mig  kan  gjælde. 
Men  der  er 

Meer  end  Een,  som  jeg  bar  kjær: 
Digterne,  hvor  de  mig  møde, 
Kan  jeg  kysse  halvt  til  Døde. 

Og  hvad   Malerne  henrive! 
Denne   Speiden,  dette  Blik, 
Denne  Træffen   paa  en  Prik ! 
Dobbelt  rød  man  vel  maa  blive; 
Dog,  de  vil   — 
Deres  Konst  det  hører  til  — 
Man  maa  lade  sig  betragte; 
Hvo  vil  slig  en   Smaating  agte? 

De  Forel skte  i  min  Skygge 

Allermeest  jeg  holder  af; 

Gud  dem  noget  Yndigt  gav, 

Var  de  ellers  nok  saa   stygge. 

I  mit  Huus, 

Under  Nøddetræets   Suus, 

Er  cfe  re.t,   som  var  de  hjemme, 

Kan  de  sig  og  Verden  glemme. 

Kom  da  ogsaa  ud,  I  Gode 

Og  den  lille  Rolling  der! 

Af  en  Green  en  Kjæphest  skjær, 

Hæng  en  Krands  omkring  hans  Ho'de! 

Jordbær  smaa 

Rødme,  hvor  I  staae  og  gaae; 

Jeg  vil  vise  Vei  *i  Lunden, 

Putte  ham  dem   selv  i  Munden. 

Jeg  er  med  Jer,  naar  I  vandre 
Hjem  blandt  vilde  Rosenhegn, 
Trykket  af  en  sagte  Regn 
Under  Løvet  til  hverandre. 

Guld  i  Blaat 

Følger  paa  mit  Vaadt  og  Graat, 

Og  bag  Bladet  i  det  Dunkle 

Skal  en  smuk  Sancthans-Orm  funkle. 

Ja,  jeg  giver  Kildevandet 

Et  Slags  -udsøgt,  munter  Kraft, 

Som  skal,  meer  end  Druesaft, 

Bringe  Eder  her  paa  Landet 

Til  at  lee, 

Til  at  see 

Alt,  hvad  Livet  forestiller, 

Som  igjennem  Viisdoms  Briller. 

Emil  Aarestrup. 


Trækfuglen. 


Lokkede  ved  Solens  Smiil, 

Komme  Fugleskarer. 

Een  forud  med  Længsels  Iil 

Hen  i  Vinden  farer. 

Tøv,  Du  liden  Trækfugl,  tøv! 

Intet  Græs  og  intet-  Løv 

Sig  om  Sjølund  slynger. 

Sødtberuust  af  Lysets  Gud, 
Den  paa  Grenen  gynger, 
Og  med  spæde  Lyd  forud 
"Vaar  og  Elskov  synger. 

Ved  den  underfulde  Sang 
Brat  en  Martsviol  udsprang, 
Saae  sin  Ven,  og  døde. 

Men  da  Blomst  og  Gjensvar  ei 
Rundt  dens  Toner  møde, 
Og  den  korte  Middags  Mai 
Hastigt  vil  udgløde, 
Syg  med  Vingen  hænger  den, 
Og  mod  lune  Syden  hen 
Lyder,  ak!  dens  Klage: 

»Over  Slette,  Bjerg  og  Sø 
Fløi  min  Længsel  fage, 
Derfor  maa  jeg  eensom  døe, 
Uden  Ven  og  Mage. 
Ak,  hvi  hasted  jeg  forud, 
At  bebude  Blomsters  Gud 
Og  de  feire  Dage!« 

Schack  Staffeldt 


Tusmørket. 


Solen  sank  bag  Bøgekroner, 
Langsomt  hæver  Mørket  sig. 
Sværmeriets  Trylletoner 
Aftenskumring  lærte  mig. 

Dansk  Lyrik. 

Ærbar  i  et  Slør  sig  svøber 
Al  den  unge  Blomsterpragt; 
O  men  halvindhyllet  røber 
Dobbelt  Skjønheden  sin  Magt! 

Dagen  synker,  Egnen  hviler, 
Svøbt  i  Mørke,  stolt  og  fri. 
Glødende  bag  Busken  smiler 
Maanen,  som  min  Phantasie. 

Zephir  vugger  sorte  Grene, 
Vifter  Kjøling  til  mig  hen. 
Nattergalen  klager  ene, 
Vaarens  Sanger,  Hjertets  Ven. 

Skumring!  ofte  vil  jeg  sværme 
Her  i  dette  sorte  Krat, 
Medens  Skyggerne  sig  nærme 
For  at  hylle  mig  i  Nat. 

Hen,  som  Du,  min  Længsel  svinde 
Salig  i  sit  Veemodssavn! 
Stjerner!  ak,  naar  skal  I  finde 
Skjalden  i  den  Elsktes  Favn? 

Oehlenichlfiger. 

Vaaren. 

Atter  brister  Jordens  kolde  Bælte, 

Af  dens  Moderskjød  nu  atter  vælte 

Blomster  frem  i  Millioneiriis ; 

Atter  i  de  løybedækte,  svale, 

Høie,  lyse,  ætherfyldte  Sale 

Klinger  Fuglens  Sang  til  Vaarens  Priis. 

Bækken  frem  med  løste  Bølger  dandser, 
Solens  Billed,  som  en  Sky  bekrandser, 
Gynger  glimrende  paa  Bølgens  Bryst; 
Mild  som  Duen  svæver  Luften  over 
Håret,  der  med  perlekrandste  Vover 
Sagte  vugger  sig  mod  Landets  Kyst. 

Ogsaa  Mennesket  er  løst  fra  Smerte; 
Op  fra  Spiren  dybest  i  hans  Hjerte 
Fredens  dufterige  Lilie  groer. 
Som  en  Puppe  brister  Sjælens  Kummer, 
Som  en  Sommerfugl  af  Dødens  Slummer 
Vaagner  Glæden  med  de  søde  Ord: 

See,  med  Morgenrødens  Krands  om   Panden 
Er  den  unge  Genius  opstanden, 
Slaaer  sin  Vinge  jublende  og  glad! 
Opad ,  opad  Til  den  Glade  stige , 
Hente  Mennesket  fra  Lysets  Rige 
Kjærlighedens  røde  Rosenblad. 

Fr.  Paludan-Mailer. 

Vaarsavg. 

Endelig  rev  ned  de  hængende  Skyer, 

De  forsvandt  i  en  Kant; 

Kulden  med  Taageme  flyer. 

Himmelen  skinner  saa  klar  og  saa  puur 

Som  en  Demant,  som  en  sleben  Azur. 

Varmen  opliver  den  dødkolde  Jord. 

Eia  see,  Herre  je! 

Alt  staaer  Violen  i  Flor. 

Finken  er  kommen ,  den  var  ikke  seen : 

Tirrelit,  Qvirrelit! 

Qviddrer  paa  gyngende  Green. 

Græsset  alt  speiler  sig  spædt  i  vor  Sø, 

Isen  og  Sneen  paa  Bjerget  maae  tøe. 

Løvene  flette  det  maigrønne  Tag, 

Vifte  hid,  vifte  did 

Høit  i  den  venlige  Dag. 

Hvad  er  saa  herligt,  som  Rosen  i  Vaar? 
Hvad  saa  rødt,  hvad  saa  sødt? 
End  den  ei  blomstrende  staaer, 
Endnu  den  slutter  paa  tornede  Stub 
Grønt  under  Løvet  sin  spirende  Knop; 
Men   kun  en  Dag  i  den  varmende  Luft  — 
Giver  Agt,  hvilken  Pragt! 
Mærker  I  Purpurets  Duft? 

Blusser  alt  Rosen ,  da  kommer  og  snart   - 
Trileree,  Filomee!  — 
Hurtig  paa  Vingernes  Fart 
Liflige  Nattergal,  bygger  i  Træ 
Hurtig  sin  Rede  bag  Grenenes  Læ, 
Holder  sit  Bryllup,  og  synger  sin  Sang: 
»Søde  Lyst  i  mit  Bryst!«. 
O  du  livsalige  Klang! 

Pbyllis!   saa  kom,  lad  kun  hist  ved  vor  Dam 
Med  mæ  mæ  og  bæ  bæ 
Græsse  de  kridhvide  Lam. 
Lammene  hytte  sig  selv,  kan  Du  troe; 
Her  kan  vi  sidde  bag  Bøgen  i  Ro, 
Favnes  og  kysses  bag  grønlige  Skjær. 
Hys  hys!  tys   tys! 
Ingen  opdager  os  her. 

Ingen  kan  trænge  sig  her  til  os  ind, 
Uden  snart  med  en  Fart 
Zephirens  bævende  Vind. 
Kom  kun,  o  Zephir!  jeg  trænger  til  Dig; 
Kjøl  mine  Flammer,  de  qvæle  jo  mig. 
Løs  hendes  Lokker,  og  blæs  til  min  Lyst 
Med  et  Kast  i  en  Hast 
Silken  fra  svulmende  Bryst. 

Oehlenschlager. 

Vaarsang. 

JNu  er  da  Vaaren  kommen, 
Nu  er  os  Busken  Læ, 
Og  Nattergalen  toner 
Sødt  i  det  grønne  Træ, 
Og  huldt  de  unge  Roser 
Tæt  yed  hverandre  staae, 
Og  klart  de  runde  Vover 
I  Sølverbækken  gaae. 

Og  Aftenstjernen  smiler, 
Den  vækker  Elskovs  Lyst. 
O  see  den  smekkre  Pige 
Hist  med  det  fulde  Bryst! 
Og  see  de  smaa  Zephirer, 
See,  hvor  de  uden  Larm 
Det  tynde  Flor  bortrive, 
Som  dækker  hendes  Barm! 

O  Pige!  søde  Pige! 
Nu  har  jeg  lukt  min  Bog, 
Jeg  sidder  ei  og  stirrer 
Meer  i  det  gamle  Sprog; 
Det  Liv,  som  der  jeg  finder, 
Det  blomstrer  ude  nu. 
Ak,  kom,  min  Elskerinde! 
Hvor  længe  tøver  Du? 

Kjærminde,    som  kan  skue, 
Do  Zephir,  som  kan  staae, 
Du  Lilie,  som  kan  lue, 
Du  Rose,  som  kan  gaae! 
Sødt  synge  Nattergale, 
Naar  Skoven  sig  har  hvalt, 
Du  synger  og  kan  tale, 
Du  søde  Alt  i  Alt! 

Ak,  kommer,  og  omringer 
Den  unge  Sanger  her, 
Mens  høit  hans  Lyra  klinger 
Bag  disse  Bøgetræer! 
Om  Amors  Rosenlænker 
Han  henrykt  synge  vil. 
Ak,  kommer  hid,  og  skjænker 
Et  Kys  ham  for  sit  Spil! 

See,  Tiden  gaaer  tilbage, 
Naar  Løvet  springer  frem; 
De  unge  gamle  Dage 
Staae  op  fra  mørke  Hjem. 
Slet  Intet  da  jeg  savner 
I  Favnen  af  min  Mø; 
1  Skoven  springe  Fauner, 
Najader  i  min  Sø. 

Og  Pan  staaer  kjæk  for  Skoven 
Brat  for  en  Tjørnehæk, 
Og  jager  Tidens  Kloge 
Bort  med  en  panisk   Skræk, 

Som  vil  min  Dryas  dræbe, 
Min  overgivne  Faun, 
Og  med  en  isnet  Læbe 
Koldt  spotter  Elskovs  Navn. 


Oehlenschlåger. 


BILLEDER. 


16 


Aften  ?ed  Ariccia. 


iler,  hvor  Bjergets  stærke  Aand 
Hæver  Skovens  gamle  Stammer 
Høit  i   Aftensolens  Flammer 
Kjærligt  med  en  Faders  Haand; 
Her,  hvor  Korsets  Træ  er  bygt* 
Nøgent  uden  Grønt  foroven, 
Men  i  Fromheds  Tanke  sniykt, 
Som  det  grønneste  i  Skoven ; 
Under  dette  lyse  Hang, 
Hvorigjennem  Alfer  smile, 
Vil  vi  høre  Fuglens  Sang 
Og  see   Solen  gaae  til  Hvile. 

Dalen  damper  under  vore  Fødder, 
Jorden  sondrer  hemmelig  sin  Kraft, 
Leder  skjult  en  særskilt  Saft 
Til  Olivens  og  til  Rankens  Rødder; 
Som  en  vælig  Ganger,  lagt  i  Baand, 
Damper  den,  men  gi'er  dog  efter, 
At  den  ei  de  ædle  Kræfter 
Spilde  skal  paa  egen  Haand. 

16** 

Bonden  færdes  dybt  i  Dalen ,  • 

Pusler  rastløs  som  en  Dverg; 
Sorgfri  svinger  høit  sig  Svalen 
I  de  friske  Aftenvinde 
Med  sin  muntre  Elskerinde 
Over  ham  og  Dal  og  Bjerg, 
Grubler  ei  paa  Fremtids  Vel, 
Spildes  et  Par  Korn  af  Hvede, 
Nok  for  den  til  Dug  at  brede 
For  sin  Børneflok  i  Qveld!   — 
Hvilken  Yppighed  og  Duft! 
Hvor  den  unge  Foraars  luft 
Virker  mindende  paa  Sjælen, 
Længselsvækkende  og  kjælen! 
Gik  maaskee  dens  Aande  over 
Fjerne  Vandes  salte  Vover? 
Ja,  hvad  glindser  hist  bag  Ranken, 
Rigt  med  Ætherglands  begavet? 
Som  et  Hurra  gjennem  Tanken 
Farer  det  med  Hjertebanken: 
Det  er  Havet  —  Middelhavet!  — 
Altsaa  denne  Bølge  klar, 
Dette  lyse  Glimmerdække 
Var  det,  som  Æneas  bar 
Tankefuld  paa  gyldne  Snekke. 
Sikkert  var  det  Foraarstide, 
Luften  reen  som  nu  og  huld, 
Da  Italien ,  det  blide , 
Vinkte  i  sit  Aftenguld; 
Ejølen  skar  med  Kraft  i  Voven, 

Som  en  Fugl  flei  Skibet  hen, 

Og  ved   Bjerget  hist  bag  Skoven 

Gik  han  op  med  sine  Mænd.    —  ■ 

Altid   disse  lyse  Blink , 

Som  sig  om  dit  Øie  samle. 

Evig  disse  muntre   Vink, 

Som  stod  Ålt  end  ved  det  Gamle! 

Snarere  Du  burde  sukke, 

Men  Du  smiler,  kolde  Hav! 

Kysser  rolig  Storheds  Grav 

Nu,  som  fordum   Storheds  Vugge. 


Solen  synker,  Dagen  svinder, 
Dalen  og  det  lave  Krat 
Kjæmper  alt  med  Mulm  og  Nat; 
Ikkun  Klippens  Tinder 
Og  Ariccias  de  blege  Kinder 
Rødme  endnu  aftenmat. 
Høit  den  paa  sin  Klippeskammel 
Sidder  som  en  Qvinde  graa, 
Mumler  om ,  at  den  var  gammel , 
Selv  da  Rom  i  Svøbet  laae. 
Blikket  ud  paa  Havets  Speil 
Speidende  bestandig  vanker; 
Kan  den  øine  fjerne  Seil, 
Falder  den  i  dybe  Tanker; 
I  de  gamle  Drømmeminer 
Dunkle  Syner  gaae  forbi, 
Mangen  Helteskygge  triner 

Selv  fra  Iliums  Ruiner 
For  den  vakte  Phantasie. 

Tys,  hvad  lyder? 

Hvilken   Munterhed   og  Sang! 

Spøg  og  Latter  gjennembryder 

Skovens  tause  Hang. 

Dybt  fra  Dalens   Viingaard  stiger 

Hist,   hvor  Sangen  lød, 

Som  en  Skare  Elverpiger 

Qvinder  op  af  Jordens  Skjød. 

Ceres  smiler  fra  sin  Sky 

Ved  at  skue  Ungdomskraften 

Blusse  i  den  trætte   Aften 

Frisk,  som  Dugg  ved   Morgengry. 

Hvilke  ædle  Former! 

Hvilke  rene  Træk! 

Minen  fri  —  men  aldrig  fræk, 

Skjøndt  vel  inde  Blodet  stormer, 

Tændt  ved   Solens   Brand, 

Som  en   undertrykt  Vulkan. 

Kun  fra  Læbens  varme  Buer, 

Under  Øiets  mørke  Bryn 

Gaae  de  blanke  Lyn, 

Bryde  frem  de  hede  Luer. 

See,  ved   Korset  hist  de  standse, 

Fødderne  vil  gjerne  dandse, 

Hør  den  muntre  Tambourin! 

Rosa  og  den  brune  Stella 

Springe  rask  en  Tarantella, 

Ungdom  sild  i  hvert  et  Trin! 

Gamle  Tigger 

Sidder  glad  ved  Korsets   Alter, 

Glemmer  Fattigdom  og  Pjalter, 

Mens  i  Takt  hans  Hoved  nikker. 

Korset  vinker  fromt  til  Bod; 

Endt  er  Dandsen,  Rosa  iler, 

Og  den  Mund,  som  endnu  smiler, 

Trykker  hun  mod  Korsets  Fod. 

Stien  sig  romantisk  svinger, 

Fører  mod  Ariccia, 

Hytten  venter,  Aftenklokken  ringer, 

Ak!  nu  ile  de  herfra. 

Brat  forsvandt  de  —   see,  de  hvide  Liin 
Skimtes  neppe  meer  bag  Busk  og  Blade; 
End  lyder  svagt  den  fjerne  Tambourin 
Og  Rosas   Røst,  den  lattermilde,  glade. 
Snart  tier  Alt,  og  atter  er  vi  ene; 
Men  Glandsen  af  den  milde    Sol  er  svunden, 
Den  første  Nattevind  gaaer  over  Lunden, 
Og  bøier  susende  de  høie  Grene. 
I  Oldtid  spændte  her  Diana  Buen, 
Og  foer  som  Jægerinde  gjennem  Skoven; 
Usalig  den,  som  dvælede  forvoven, 
Han  bøded  Livet  for  sin  frække  Skuen. 
Om  nu  hun  kom  at  see  de  gamle  Lunde 
Og  Gruset  af  sit  høie  Tempels  Tinde,  — 
Fandt  her  os  den  fortørnede  Gudinde, 
Vi  blev  et  Maal  for  hendes  vrede  Hunde. 

—  Kom,  bort  herfra!  Een  Gud  jeg  veed  fornøiet, 

Skjøndt,  hvor  hans  Tempel  stod,  staaer  nu  Ruinen, 

Ham  tør  vi  skue  frit  i  Guddomsøiet: 

Det  Bacchus  er,  den  ædle  Gud  for  Vinen. 

Op,  lad  os  søge  ham!  Han  vredes  ikke: 

Af  alle  Guderne  fra  gamle  Dage 

Er  han  den  blideste,  som  blev  tilbage; 

Kom,  vi  vil  suge  Glæde  af  hans  Blikke! 

Ludvig  Bødtcher. 


Eb  Sommerhat. 


Jløit  over  Bøgens  Top 

Der  gaaer  en  Stjerne  op, 

Og  skuer  ned  til   Skovens  dunkle  Kroner, 

Og  dybt  fra  fjerne  Krat 

I  stille  Sommernat 

Der  lyde  Nattergalens  ømme  Toner. 

De  lange  Skygger  maae 

Med  Taagesløret  paa 

Hensvæve  tyst  og  langsomt  over  Mosen ; 

Og  saa  fortrolig,  øm 

Som  i  en  Elskovsdrøm 

Udaander  Lilien  tusind   Suk  til  Rosen: 

»O,  mindes   Du  dengang, 

Da  vi,  mens  Lærken  sang, 

Opvaagnede  ved  Foraarssolens  Lue? 

Og  da  dit  søde  Blik 

Mit  Øie  henrykt  fik 

Med  al  sin  hede  Længsels  Kraft  at  skue? 


Vi  folded  ud  vor  Knop, 

Og  voxte  sammen  op; 

Men  Stormen  snart  vort  spæde  Løv  adspreder; 

Dog  af  vort  korte  Liv 

Har  Kjærlighedens  Bliv 

Jo  skabt  en  salig  Sum  af  Evigheder.« 


Men  Rosen  stod  saa  tyst, 

Og  gjemte  i  sit  Bryst 

Al  Sødhed,  som  den  hemmeligt  bevared; 

Kun  Stjernens  Sølverglands 

I  Duggens  Perlekrands 

Lod  Elskov  anende  fortolke  Svaret. 


En  Gysen  sagte  gaaer 

Igjennem  Skovens  Haar, 

Fra  Østen  farves  blege  Himlens  Kinder; 

Hver  Stjerne  slumre  vil, 

Og  lukker  Øiet  til, 

Mens  Natten,   Sorgens  hulde  Ven,  forsvinder. 

O,  lad  mig,  dunkle  Jord! 

Hvad  anende  jeg  troer, 

Bekjende  for  dit  tause  Moderhjerte; 

Du  kjender  vist  mit  Savn,  — 

Lad  snart  mig  i  din  Favn 

Udgræde  al  min   Veemods  søde  Smerte. 

Christian  Winther. 


■•deres  med  Bariet. 


Hist,  hvor  Veien  slaaer  en  Bugt, 
Ligger  der  et  Huus  saa  smukt. 
Væggene  lidt  skjæve  staae, 
Ruderne  er  ganske  smaa, 
Dereh  synker  halvt  i  Knæ, 
Hunden  gjøer,  det  lille  Kræ, 
Under  Taget  Svaler  qviddre, 
Solen  synker  —  og  saa  vid're. 

I  den  røde  Aftensol 
Sidder  Moder  i  sin  Stol; 
Kinden  luer  dobbelt  rød , 
Barnet  har  hun  paa  sit  Skjød. 
Drengen  er  saa  frisk  og  sund, 
Æblekinden  rød  og  rund. 
See,  hvor  hun  i  Spøg  ham  banker 
Paa  de  søde  Pusselanker! 

Katten  staaer  og  krummer  Ryg, 
Men  forstyrres  af  en  Myg; 
Barsk  han  den  med  Poten  slaaer. 
Og  igjen  som  Hofmand  staaer. 
Moder  klapper  Barnets  Kind; 
See,  hvor  sødt  det  sover  ind, 
Drømroer  om  de  Engle  smukke 
I  sin  lille  pene  Vugge ! 

H.  C.  Andersen. 


Postiiloiei. 


lgjennem  de  gule  Marker 
Jeg  ruller  saa  fri  og  let, 
Og  Øiet  flyver  saa  vide , 
Og  bliver  ret  aldrig  træt. 
Hver  Skjønhed  det  til  sig  suger, 
Hvert  Billed  paa  Hav  og  Land, 
Paa  Skyernes  hvide  Flade 
Og  Himlens  dæmrende  Rand. 

Dem  alle  jeg  tro  bevarer. 
Mit  Bryst  er  en  Sarkophag, 
Hvori  jeg  dem  dybt  nedlægger, 
Dog  kommer  maaskee  den  Dag, 
Hvor  atter  til  Liv  de  vaagne, 
Af  Graven  atter  fremstaae, 
Og  vidne  i  Ord  og  Toner 
Om  Alt,  hvad  jeg  henrykt  saae. 

»  ■ 

Men  Postillonen   smælder, 

Og  fremad  det  gaaer ,  afsted ! 

Og  Fuglenes   Flok  og  Skyen, 

De  følge  paa  Reisen   med; 

Ved  Kirkegaard smuren  han  standser, 

Nei,  see  mig  til  den  Patron! 

»Min  Yen!  det  er  nok  for  tidligt 

At  holde  ved  den  Station.« 

Han  kaster  et  Blik  til  Maren, 

Og  sætter  sit  Horn  til  Mund, 

Og  blæser  i  Aftenen  stille, 

Og  blæser  af  Hjertensgrund: 

Det  klang  saa  kjækt  og  saa  kraftigt 

Som  tonende  Aaretag, 

Som  Axenes  Dands  i  Loen 

Til  Pleilens  kraftige  Slag. 

Saa  taug  han  en  Stund,  og  atter 
Han  sætter  sit  Horn  til   Mund  ; 
Han  tørrer  lidt  Vand  af  Øiet, 
Og  blæser  af  Hjertensgrund: 
Det  klang  saa  trist  og  sørgmodigt. 
Det  klang,  som  naar  Vindens  Hviin 
En  Aftenstund  eensomt  klager 
Omkring  en  sunken  Ruin. 

Jeg  lyttéd,  da  holdt  han  inde, 
Og  vendte  sig  om:    »Tilgiv! 
Der  inde  bag  Muren  ligger 
Min   Kjærest* ,  mit  unge  Liv. 

De  Viser,  jeg  nyligt  blæste, 
Dem  elsked  hun  meest  paa  Jord; 
Jeg  tænker,  hun  lider  dem  endnu 
Dernede,  hvor  nu  hun  boer. 

Og  derfor,  saa  tidt  jeg  kommer 

Forbi,  jeg  blæser  de  to, 

Og  blæser  dem  vel  saalænge, 

Indtil  ri  begge  faae  Ro.« 

Saa  slog  han  et  Smæld  med  Pidsken , 

Og  fremad  det  gik,  afsted! 

Og  Fuglenes  Flok  og  Skyen , 

De  fulgte  paa  Reisen  med. 

H.  P.  Holst. 


Skoffeiei. 


J5ag  Kjæmpehøien  i  Leireskov 
Løber  en  Vei  saa  huul; 
Der  lyder  ofte  Gangerens  Hov 
Og  det  rumlende  Hjul. 

Paa  Bautastenen  i  Natten  staaer 
Kjæmpens  herlige  Aand, 
Stormen  suser  i  Heltens  Haar,  . 
Sværdet  er  i  hans  Haand. 

Og  han  stirrer  paa  Veien   hen, 
Seer  paa  Menneskets  Gang, 
Mindes  sin  Levetid  igjen, 
Sjunger  en   underlig  Sang: 


»Jeg  har  vandret,  hvor  Bu  nu  gaaer, 
Jeg  har  fuldendt  min   Strid, 
Reist  mig  en  Bautasteen,  som  staaer 
Fast  i  rullende  Tid. 

See!  jeg  tumled  saa  rastløs  der 
Henad  den  vildene  Sti, 
Søgte  min  Glæde  fjern  og  nær, 
Nu  er  det  Alt  forbi. 

Nu  har  jeg  slumret  i  hundred  Aar 
Under  den  store  Steen, 
Andre  Menneskeslægter  gaaer 
Over  de  gamles  Been. 

Endnu  stander  den  gamle  Skov, 
Kjæmpen  ligger  i  Muld, 
Hører  hverken  Gangerens  Hov, 
Eller  det  rumlende  Hjul. 

Dig  kun,  eensomnie  Vandringsmand! 
Seer  jeg  ved   Midnatstid , 
Hilser  Dig  fra  et  fremmed  Land , 
Gak ,  og  fuldend  din   Strid  ! 

Hvorfor  mon  Du  saa  sorgfuld  gaaer 
Over  den  vildene   Sti? 
Gak,  og  tænk:  om  hundrede  Aar 
Er  alt  dette  forbi.« 

B.  8.  Ingemann. 


Sommerregn. 


Himlen  smiler, 

Solen  iler 

Ned  mod   Vest  bag  fjerne  Træer, 

Mens  i  Øst  en  Bro   er  bygget, 

Farvesmykket 

I  violblaat  Aftenskjær. 

Mildt  det  lufter, 

Græsset  dufter, 

Perler  dække  hvert  et  Blad, 

Blomst  til  Blomst  er  kjærlig  klynget, 

Frisk,  forynget 

Ved  det  kolde  Styrtebad. 

Efter  Varmen 

Aander  Barmen 

Luften,  som  er  sval  og  ny. 

Hjertet  haaber  paa  det  Fjerne, 

Flagrer  gjerne 

Mod  den  lyse  Purpursky. 

Himlen ,  aaben 

For  vor  Haaben, 

Er  en  Udsigt  viid  og  skjøn, 
Og  dens  fjerne  Violette 
Siger  dette: 
Haabet  selv  er  Haabets  Løn. 

J.  L.  Heiberg. 


SpadsereUirei 


Aftenen  er  saa  klar  og  smuk; 
Nede  ved   Stranden  frisk  det  lufter. 
Hisset  en  eensom  Fugl  med  Kluk 
Gynger  sig,  hvor  Jasminen  dufter. 
Kom,  min  Cousine!  der  har  din  Ven 
Lavet  en  Bænk  under  Blomster  og  Grene. 
Vil  Du  som  jeg,  saa  gaae  vi  derhen; 
Jeg  har  et  Ord  at  sige  Dig  ene. 

Fiskeren  nede  passer  sin  Dont, 
Sysler  i  Baaden,  og  fløiter  et  Stykke, 
Seer  paa  den  rødlige,  blaae  Horizont; 
Ikke  skal  han  forstyrre  vor  Lykke. 
Vidste  Du  blot,  hvor  tidt  han  vil  see 
Over  til  Skyens  hvidlige  Strimer! 
Uro  de  bringe  paa  Havet  maaskee, 
Skaffe  ham  Fisk  i  talrige  Stimer. 

Seer  Du  ?  han  støder  fra  Land ,  min   Ven ! 
Ak,  han  har  travlt,  det  kan  ikke  feile. 
Bundgarnet  trækker  han  ind  igjen; 
Langsomt  begynder  Baaden  at  seile. 

Konen  derovre,  der  tørrer  et  Garn, 
Mærker  os  ikke,  derpaa  er  jeg  sikker; 
Mindre  det  smukke,  blomstrende  Barn, 
Nynnende  sidder  hun  bøiet  og  strikker. 

Græsset  er  vaadt,  her  løber  en  Sti. 

Giv  mig  din  Haand,  saa  skal  jeg  Dig  føre; 

—  Tys !  hvad  er  det?  Der  er  Klammeri, 

Det  er  et  Selskab  —  kom,  lad  os  høre! 

Bliv  kun,  Veninde!  Vær  ikke  forknyt! 

Her  kan  vi  staae  og  lytte  bag  Busken! 

Vognen  er  væltet  —  naa,    den  ligger  blødt! 

Hør,  hvor  de  klamres  og  skjænde  paa  Kudsken  ! 

Skulde  jeg  ikke  hjælpe  dem  der? 
Vent  et  Minut,  saa  stiller  jeg  Trætten  .  .  . 
Nei,  naar  Du  frygter,  bliver  jeg  her, 
Tro  mig,  jeg  skal  ikke  vige  fra  Pletten. 
Bidsk  som  en  Hund,  men  lydig  og  tam, 
Agter  jeg  paa  din  urolige  Mine, 
Og  i  at  føie  Dig  er  jeg  et  Lam. 
Føi  mig  igjen,  min  søde  Cousine! 

Det  var  jo  deiligt,  her  er  Musik! 

Fløite,  Claveer  og  to  Violiner. 

Saae  Du  den  smækkre  Dame,  der  gik 

Pludseligt  bag  de  lange  Gardiner? 

See,  med  en  Herre  hun  har  en  Passiar . . . 

Ih,  du  min  Gud!  han  kysser  jo  Damen! 

Det  er  bestemt  et  hemmeligt  Par. 

Bare  nu  Præsten  snart  siger  Amen ! 

Dansk  Lyrik.  17 

Følg  mig,  Veninde !  Her  kan  vi  gaae 
Nedad  til  Stranden  bag  Huset  deromme. 

—  Stille !  Jeg  hører  en  Nattergal  slaae  .  .  . 
Veed  Du,  hvorfra  dens  Toner  kan  komme? 
Ak,  nu  bemærker  jeg  først:  fra  et  Buurs 
Gitter  og  ud  i  den  smægtende,  stille 
Aftenluft  toner  den  frie  Naturs 

Ømmeste  Lyrikers  klagende  Trille. 

—  Enten  er  Luften  trykkende  varm, 
Eller  mit  Hjerte  lider  af  Hede. 

Kom,  min  Cousine!  giy  mig  din  Arm  ; 
Naar  vi  gaae  til,  saa  er  vi  dernede. 
Seer  Du  mit  Lysthuus?  Op  til  en  Lind 
Duftende  sødt  Jasminerne  hælde. 
Vil  Du  som  jeg,  saa  gaae  vi  derind; 
Ak,  jeg  har  tusinde  Ting  at  fortælle! 

Henrik  Herti. 


Stidei ten. 


Høit  under  Taget,  hvor  Svalen  boer, 
Har  ogsaa  Studenten  sit  Kammer; 
Der  sidder  han  nærmere  Fuglenes  Ghor, 
Trods  Stuens  og  Salens  Madammer. 
Paa  Væggen  hænger  hans  hele  Stads, 
I  Lommen  er  Skillinger  fire, 
Paa  Bordet  ligger  Homer  og  Horats 
Samt  mange  beskrevne  Papire. 

Et  Tællelys  brænder  i  Stagen  smukt, 
Selv  skjærer  han  Aftensmaden. 
Det  er  saa  silde,  hans  Dør  er  lukt, 
Kun  Vægteren  sværmer  paa  Gaden; 
Lad  ham  kun  sværme  i  blaa  Talar, 
Det  rager  Studenten  jo  ikke, 
Han  stirrer  saa  taus  gjennem  Rudens  Glar, 
Seer  Stjernerne  blinke  og  nikke. 

Han  tænker  paa  mangen  en  Barndoms  Drøm, 

Imedens  han  stopper  sin  Hose; 

Da  bliver  om  Hjertet  han  ganske  øm, 

Hans  Kinder  see  ud  som  en  Rose. 

Han  yndes  af  Mange,  har  dog  ingen  Ven. 

End   sige  en  lille  Veninde; 

Thi  flagre  hans  Sukke  i  Natten  hen, 

Til  Nar  for  de  lystige  Vinde. 

Men  sukke  og  græde  er  ingen  Plaiseer, 

Undtagen  for  syge  Poeter; 

See,  Maanen  sidder  paa  Taget  og  leer 

Ad  ham  og  ad  Povel  og  Peter. 

Studenten  damper  sin  Pibe  ud, 

Og  vender  saa  Lyset  i  Stagen, 

Saa  beder  han  barnlig  en   Bøn  til  Gud, 

Og  trækker  saa  Dynen  om  Hagen. 

H.  C.  Andersen. 

Vhteraftei  ?eå  lUmfiei. 


Jeg  sidder  ved  gnistrende  Ild, 
Det  pidsker  paa  tilfrosne  Ruder, 
Og  Boreas  rasende,  vild 
I  Sneehvirvler  jager  og  tuder. 

Jeg  tænker:    Åk,  om  Du  paa  Straae 
Med  syge  og  zittrende  Lemmer 
Nu  eensoro  og  hjælpeløs  laae, 
Omsuset  af  hvinende  Stemmer; 

Og  Livets  svagt  ulmende  Gnist 
Snart  sluktes  af  isnende  Taare, 
Og  Læberne  stammed:    O  brist, 
Du  Hjerte,  som  lider  saa  saare! 

Om  midt  paa  det  vildene  Hav, 

Ombruset  af  begsorte  Bølger, 

Du  stirred  i  bundløse  Grav, 

Hvor  Stormenes  Liigsang  Dig  følger! 

Om,  vildet  i  eensomme  Skov, 
Du  hørte  de  tudende  Stemmer 
Åf  Ulve,  der,  gridske  paa  Rov, 

Fremstyrte  af  natlige  Gjemmer; 

• 

Og  sank  saa  udmattet  og  stiv 
Dybt  under  sneehvirvlede  Høie, 
Og  langt  fra  dit  Hjem  og  din  Viv 
Du  luk  te  det  bristende  Øie! 

Hu !  Natten  er  skummel  og  fæl ; 
Lad  Ilden  oplivende  brænde! 
Gud  trøste  hver  angestfuld  Sjæl, 
Som  Ned  og  Ulykker  omspænde! 

Frederik  Schmidt. 


VUterlaiågkab 


bneen  dækker  Mark  og  Mose, 
Skoven  staaer  saa  mørk  og  bruun, 
Blank  i  Vest  gaaer  Dagens  Rose 
Bort  af  Vin  trens  blaae  Paulun. 

Taushed  boer  paa  Eng  og  Høie, 

Stjernen  tindrer  klart  i  Luft, 

Hver  en  Busk  har  lukt  sit  Øie, 

Hver  en  Stilk  har  gjemt  sin  Duft. 

Alle  Blomsterbørn  derude 
Sove  nu  saa  sødt  og  tæt, 
Ei  den  hvide  Vuggepude 
Trykker  deres  Aandedræt. 

Poppelpilens  Hoved  hælder 
Tankefuldt,  med  Snee  belagt; 
Ak,  den  drømmer  vist,  —  hvad  gjælder? 
Om  sin  rige  Sommerdragt. 

Det  er  mørkt  i  Skovens  Sale, 
Og  mens  Natten  er  saa  stil, 
Lyder  Jægerhornets  Tale, 
Åk!  hvem  mon  det  taler  til? 

Jægren  staaer  ved  Degnens  Bolig; 
Mon  han  er  paa  rette  Spor? 
Mon  nu  hver  en  Barm  er  rolig, 
Som  bag  disse  Vægge  boer? 

Møllehjulets  Larm  forstummer, 
Kulden  binder  Slusens  Fald ; 
Hanen  galer,  Koen  brummer 
I  den  lune  Vinterstald. 

Flittig  i  den  lille  Stue 
Træder  Pigen  Rokkens  Hjul. 
Rødligt  brænder  Lampens  Lue, 
Kakkelovnen  buldrer  huul. 

Karlen  staaer  ved  hendes  Side: 
»Reis  Dig,  Lise!  fra  din  Stol; 
Thi  paa  Kroen,  maa  Du  vide, 
Har  vi  Fløiter  og  Fiol.« 

Ned  fra  Herregaards-Alleen 
Farer  frem  et  Kanetog, 
Ud  det  slynger  sig  paa  Sneen 
Som  en  broget  Ranglesnog. 

Først  Grevinden  med  Gemalen, 
Saa  en  Frøkenskare  skjøn, 
Gouvernanten  sidst  i  Halen 
Kjører  der  med  Provstens  Søn. 

Her  bag  Skoven  hos  Baronen 
Er  der  Lystighed  og  Bal, 
Blanke  Lys  i  Lysekronen 
Tindre  fra  den  høie  Hal. 

Dreiende  de  brede  Ører 
Hjorten  staaer  ved  Skovens  Bræm, 
Undrende  hvad  Klang  den  hører 
Vakt  udi  dens  stille  Hjem. 

Men  af  Fiskedammen  kræver 
Nu  sin  Mad  den  hvide  Maag; 
Dog  fra  Fadet  ei  den  hæver 
Isens  faste,  tunge  Laag. 

Ynglingen  paa  blanke  Skøiter 
Svæver  frem  i  krumme  Sving, 
Vinden  om  hans  Ører  fløiter, 
Men  han  ændser  ingen  Ting. 

Hisset  i  det  lyse  Kammer 
Venter  ham  et  lystigt  Lag, 
Latter,  Sang  og  Vinens  Flammer 
Og  Tobak  og  Favnetag. 

Mens  ban  Maalet  kjækt  forfølger, 
Kraftigt  skiftende  sin  Fod, 
Svømmer  gjennem  Luftens  Bølger 
Sangen  lifligt  ham  imod: 

»Vivat  Bacchus!  stolte  Herre! 
Naadig  gjæst  vor  lille  Flok; 
Til  at  prise  Dig,  desværre! 
Findes  aldrig  Tunger  nok.« 

Men  jeg  stod  paa  Kjæmpehøie, 
Stirred  over  Egnen  ben; 
Hvad  jeg  skued  med  mit  Øie, 
Tegned  jeg  med  Blæk  og  Pen. 

Christian  Winther. 


BALLADER,  ROMANZER. 


17  v 


Beggis  •£  Sftlene. 


Dessus  sidder  i  Viinhuuslag, 
Saa  selsomt  flamme  hans  Blikke; 
Han  gløder  og  svælger  i  fulde  Drag, 
Og  Bægret  slipper  han  ikke. 

Men  fladt  han  det  klemmer  i  stærke  Haand; 
Han  leer,  og  drikker,  og  sjunger: 
»Mig  binder  i  Verden  nu  intet  Baand!« 
Vildt  Glæden  og  Tummelen  runger. 

De  Viinhuusgjæster  paa  Ynglingen  see: 
»Hvor  kan  han  dog  svælge  og  gløde? 
Hvor  kan  han  sjunge,  hvor  kan  han  lee? 
Igaar  hans  Fader  jo  døde.« 

—    »Kom!  lystig,  Karle!  hvad  mumle  I  der? 
Hvi  stirre  I  paa  mine  Hænder? 
Der  lever  Ingen  i  Verden  her, 
Som  haver  to  bedre  Venner. 

17" 

De  tjene  mig  tro  og  taus  til  min  Gray, 
De  har  ei  Øine  og  Øren; 
Men  mumled  den  ene,  jeg  hugged  den  af  t 
Og  kasted  den  Slyngel  paa  Døren. 

—  Men  hvad  er  det  for  en  Fuglesang? 
Hvad  qviddre  de  Svaler  derude? 

Hvis  saa  I  pibe  endnu  engang, 
Med  Eder  og  mig  er  det  ude.* 

De  Svaler  qviddred  igjen  under  Tag. 

—  »I  Helvede  skal  I  nu  qvæde!« 
Med  Spyd  han  støder  den  Rede  i  Qvag 
Med  Svalerne,  Gamle  og  Spæde. 

De  Viinhuusgjæster  forbausede  staae, 

Og   see  den  blodige  Rede: 

»Hvad  har  de  forbrudt,  de  uskyldige  Smaa? 

Hvorfor  maae  de  Svaler  ei  qvæde?« 

—  »Gud  være  naadig  min  arme  Sjæl! 
Har  I  ei  hørt,  hvad  de  sjunge? 
Bessus  har  slaget  sin  Fader  ihjel! 
Nu  river  jeg  ud  deres  Tunge.« 

—  »Ha,  Bessus!  slog  Du  din  Fader  ihjel, 
Du  visselig  for  det  skal  bøde.« 

Gud  naade  den  Fadermorders  Sjæl! 
For  Bøddelens  Haand  han  døde. 

B.  8.  Ingemann. 

Birgitte  Gjøe. 


Hvor  Vandmøllen  bruser,  og  Hjulene  gaae, 

Hun  snurred  sin  Rok  ved  den  susende  Aa; 

Erindringens  Engel 

Med  Liliestængel 

Kom  til  hendes  Hytte,  og  bankede  paa. 

I  Ruderne  lued  den  synkende  Sol. 

Veemodig  bun  sad  i  en  bøirygget  Stol; 

Blidt  Tankerne  sværm  ed, 

Sig  Engelen  nærmed 

Med   Billedebogen  fra  Mindets  Reol. 

Hun  saae  paa  de  brogede  Billeders  Rad 

Med  Briller  paa  Næsen,  og  smilede  glad. 

Hvert  enkelt  hun  kjendte, 

Og  Bladet  sig  vendte, 

Mens   Seirværket  dikked,  hvor  Vaabenet  sad. 

Først  saae  hun  sig  selv  som  en  Lilievaand 

Med   Fjer  paa  sin  Hat  og  Falk  paa  sin  Haand 

I   Skoven  at  ride 

Ved  Dronningens   Side 

I  Gyldenstyks  Trøie  med  flagrende  Baand. 

Saa  stod  hun  i  Haven  paa  Krænkerup  Gaard 

Med  Perlerne  småa  i  det  hørrede  Haar; 

Bag  Rosernes  Volde 

Dybt  knælte  Hr.  Trolle, 

Mens  Fuldmaanen  blussed  en  Aften  i  Vaar. 

Til  Bryllup  hun  aged  i  hængende  Karm 

Som   Brud   med  en  stor  Tulipan  i  sin  Barm; 

Stolt  steilede  Skimlen, 

Men  oppe  paa  Himlen 

Af  Vognen  sad   Amor,  og  blæste  Aliarm. 

Saa  sad  hun  som  Frue  i  Liin  og  i  Læg 

Med  Guldkjæde  paa  og  med  Hovedvandsæg, 

Og  sømmed  paa  Flaget, 

Der  seired  i  Slaget, 

Bag  Stolen   stod   Herluf,  og  loe  i  sit  Skjæg. 

Tilbage  kom   Helten,  og  endte  sit  Liv, 

Hun   skued   sig  selv   som  en  sørgende  Vi?, 

Hist  Skove  og  Bakker, 

Her  Skovklosters  Takker 

Og  Vandmøllen  mellem  de  svalende  Siv. 

Saa  vexled  for  Øiet  de  Billeder  smaa, 

I  Stykker  gik  Traaden,  og  Rokken  i  Staae. 

Med   Bogen  i  Haanden 

Sødt  opgav  hun  Aanden 

En  Afben,  da  Taarerne  trilled  derpaa. 

Og  Længslen  var  stillet,  og  Livet  var  endt, 

Og  Møllen   stod  øde,    og    Bladet    var  vendt, 

Erindringens  Engel 

Med  Liliestængel 

Paa  Graven  sig  satte  som  Gravmonument. 

Ole  Christian  Lund. 

€ •  r t   Adeler. 


vort  Adeler  var  sig  en  Helt,  saa  stærk, 
Hans  Ry  foer  saa  vide  om  Lande, 
Han  øved   saa  mangent  et  Manddom  s  værk 
Alt  ved  de  fremmede  Strande. 

I  Myklegaard  hørtes  hans  Navn  med  Skræk , 
De  Tyrker  kun  lidet  ham  hued; 
Han  slog  saa  mange  med   Sværdet  kjæk, 
Fem  Tusind  med  Lænker  han  kued. 

Ved  Tenedos  toned  hans   Seierssang, 
Mens  eenlige   Snekke  han   bøded ; 
Da  kom  Hr.  Ibrahim,  stærk  og  lang, 
Af  Harme  den  Muselman  gløded. 

Med  tusind  Mand  han  mod   Helten  foer, 
Ham  tyktes  Seiren  alt  vunden; 
Paa  søndrede  Snekke  de  sprang  ombord, 
Og  raabte  paa   » Christenhunden  •. 

Paa  Dækket  der  øves  saa  haard  en  Færd, 
Saa  mangen  Christenhelt  bløder. 
Cort  Adeler  svinger  sit  gode  Sværd, 
Han  flux  den  Muselman  møder. 

Hr.  Ibrahim  efter  hans  Hoved  slog; 
Men  det  vilde  Helten  ei   slippe. 
Med  høire  Arm  han  det  Hug  modtog; 
Men  nu  vilde  Styrken  ham  glippe. 

Med  venstre  Haand  tog  han  Sværdet  fat, 
Og  du  foer  han  ikke  med  Lempe: 
Paa  Dækket  der  faldt  et  Hoved  saa  brat  — 
Det  tabte  den  tyrkiske  Kjæmpe. 

Nu  faldt  hver  Muselmans  Sværd  og  Mod, 
Som  Dyr  de  lode  sig  binde; 
Fra  Tenedos  seiled  den  Kjæmpe  god 
Med   Seir  for  flyvende  Vinde. 

Cort  Adeler  frem  for  sin  Konge  stod, 
Ei  Heltens   Hæder  var  ringe; 
Et  Banner  han  lagde  for  Kongens  Fod 
Og  Ibrahims  vældige  Klinge. 

Nu  ligger  Helten  i  sorten  Muld, 

Han  kløver  ei  flere  Pander; 

Men  Danmark  gjemmer  end,  tro  som  Guld, 

Hans  Navn,  hans  Sværd  og  kan  s  Banner. 

B.  S.  Ingemann. 


Dei  Bødes  lgjenktast 

(Efter  en  gammel  K jæmpevise. ) 


JJen  fromme  Fru  Signe  paa  Sotteseng  laae. 
Herr  Esbern  han  sørged  for  hende  saa  saare. 
»Vær  trøstig,«   hun  bød  ham,    »og  græd  ikke  saa! 
Mig  martre  langt  meer  end  min  Død  dine  Taare. 
Gid   snart  i  en  lykkelig  Vennevivs  Favn 
Du  glemme  din  Sorg  og  forvinde  mit  Savn.« 

—  »Nei,  Signelil!  dersom  jeg  krænker  vort  Baand, 
Den  Evige  mig  i  min  Dødsstund  forglemme!« 
Hun  tyssede  paa  ham  med  visnende  Haand, 
Og  afbrød  ham  kjærlig  med  døende  Stemme: 
»O  gjerne,  min  Ven!  maa  Du  krænke  det  saa, 
Naar  hun  har  Dig  kjær,  og  vil  elske  de  Smaa.n 


Fem  grædende  Døttre  omgav  hendes  Seng, 
Tung  faldt  deres  Taare  paa  moderligt  Hjerte; 
Dog  sørged  hun  meest  for  sin  eenbaarne  Dreng, 
Der  end  var  for  spæd  til  saa  grusom  en  Smerte. 
Da  han  sine   Søskende  grædende  seer, 
Ømt  kjæler  han  for  dem,    da  græd  de  end  meer. 


Fru  Signelil  døde,  blev  jordet  —  og  glemt, 
Herr  Esbern  nu  ægtede  Guldborg  den  rige; 
Berømt  for  sin   Skjønhed  og  Snille  og  Skjemt, 
I  Dands  og  i  Harpeleeg  fandt  hun  ei  Lige; 
Thi  svæved  hun  stedse  i  Gammen  og  Suus, 
Og  agted  saa  lidet  paa  Børn  og  paa  Huus. 


De  Hunde  de  tude  om  Midienat, 

De  Voxlys  de  brænde  i  svovelblaa  Lue, 

Det  tuder  igjen,  og  de  udslukkes  brat, 

Herr  Esbern  og  Guldborg  begynde  at  grue; 

Ved  tredie  Glam  flyve  Dørene  op, 

Det  suser  som  Vinden  i  Egernes  Top. 

Paa  Stegersets  Ildsted  Elinelil  sad, 
Og  havde  paa  Skjødet  sin  grædende  Broder; 
Hun  dæggede  for  ham,  og  ry  sted,  og  bad, 
Og  ønskte  sig  tidt  hos  sin  hvilende  Moder. 
Med  Eet  hun  forfærdet  i  Maaneskin  saae 
En  liigklædet  Skikkelse  for  dem  at  staae. 


»Elina,  min  Datter!  hvi  sidder  Du  her? 
Hvordan  staaer  det  til  med   Smaasøskende  dine?« 
—    »O  kald  mig  ei  Datter!    ak,  hvo  Du  end   er, 
Da  lad  mig  med  Fred ! «    s  varte  ængstlig  Eline ; 
»Som  Æblet  min  Moder  var  hvid  og  var  rød, 
Men  Du  er  jo  gusten  og  bleg  som  en  Død.« 


—    »I  Graven   der  blegner  den  rødeste  Kind, 
I  Graven  jeg  boer,  og  fra  Graven  jeg  kommer; 
Jeg  hørte  din  Sorg  i  mit  Hvilested  ind, 
Da  rørte  min  Klage  den  evige  Dommer: 
Jeg  reiste  de  mødige  Lemmer  med  Hast, 
Og  Murene  revned,  og  Marmoret  brast.« 


Glad  gjenkjendte  Drengen  nu  Moderens  Røst, 
Og  strakte-  mod  hende  de  ind  svundne  Arme. 
»Ak!«    sukkede  Signelil,   »tomt  er  mit  Bryst, 
Min  Arm  uden  Styrke,  min  Favn  uden  Varme. 
Elina!  han  kjender  sin  Moder  endnu; 
Min  kj  ære  s  te  Datter!  hvi  dvæler  da  Du?« 

—    »O  Moder!  fra  Graven  Du  kom  til  os  Sraaa, 
O  tag  os  nu  med  Dig,  vi  lide  saa  ilde; 
Vi  fryse,  og  sulte,  og  ligge  paa  Straae, 
De  Terner  her  raade  med   os,  som  de  ville. 
O   see  til  din   Dreng,  hvor  forkommen  han  er! 
Thi  satt'  jeg  mig  med   ham   paa  Ildstedet  her.« 

Ømt  favnede  Signe  sin  Datter  og  Dreng, 
Det  var  dem  som  Pust   af  Sydvestvindens  Aande; 
Saa  stedtes  hun  vred  for  sin  Ægtemands  Seng: 
»O  Esbern  og  Guldborg,   seer  Børnenes   Vaande! 
Den  kaldte  mig  op  af  mit  fred  somme  Hjem ; 
O  Guldborg,  hvor  tager  Du  Vare  paa  dem! 

Jeg  efterlod  Eder  de  Bolstre  saa  blaae, 
Dem  monne  de  Terner  bortrane  og  slide, 
De  Ædlinge  fryse  og  ligge  paa  Straae, 
Ei  haver  jeg  fød  dem  til  saadan  en  Qvide. 

0  havde  Du  baaret  og  fød  dem,  som  jeg, 
Du  glemte  dem  ikke  for  Tant  og  for  Leeg!« 

Nu  galede  Hanen,  og  Signelil   svandt, 
Som   Morgenens  Taage  for  Solen  hensvinder; 
Fru  Guldborgs  de  brændende  Taare  nedrandt 
Paa  Esberns  af  Ruelse  blussende  Kinder. 

1  Skjoldungens  Land  var  fra  selvsamme  Stund 
Ei  ædlere  Hustru  og  Moder,  end   hun. 

K.  L.  Rahbek. 

De  treide  Kirketaarae, 


Det  var  sig  Herr  Asker  Ryg, 
Hannem  lyster  i  Leding  at  gange; 
Først  træder  han  ind  i  den  Kirke  liden, 
At  høre  de  Ottesange. 

Muren  var  af  det  gule  Leer, 
Og  Taget  det  sorte  Straa; 
Det  var  sig  Herr  Asker  Ryg, 
Misnøiet  han  saae  derpaa. 

Det  var  sig  Herr  Asker  Ryg, 
Sit  Hoved  raaatte  han  bøie; 
Loftet  det  var  saa  meget  lavt, 
Og  Kjæmperne  vare  saa  høie. 

Væggen  var  baade  muggen  og  grøn, 
Den  havde  saa  dyb  en  Revne; 
Tiden  æder  med  skarpen  Tand, 
Saa  lidet  monne  hun  levne. 

Fort  hun  gnaver  med  skarpen  Tand, 
Dertil  hun  haver  stor  Drifb. 
Alt  da  voxte  den  liden  Smaablomst 
Udi  den  Kirkerift. 

Alt  da  snoede  den  grønne  Humle 
Sig  ad  den  Kirkeside. 
Storken  sidder  udi  Redet  strunk, 
Og  seer  hun   ud  saa  vide. 

§  Og  hør  Du,  kjære  Fru  Inge! 
Du  est  en  Qvinde  saa  puur ; 
Ei  sømmer  det  sig,    at  bede  til  'Gud 
1  sligt  brøstfældigt  Skuur. 

Vinden  blæser  udi  Kirken  ind, 
Og  Regnen  ned  mon  dryppe. 
Christus  er  steget  til  Himmelens  Sal, 
Han  nøies  ei  meer  med  en  Krybbe. 

Hør  Du,  allerkjæreste  Hustru  min! 
Jeg  siger  Dig  det  for  sand: 
Op  skalst  Du  bygge  Kirken  af  ny. 
Mens  jeg  er  dragen  af  Land. 

Taget  Du  dække  med  røde  Tegl, 
Af  Steen  Du  føre  den  Muur; 
Ned  da  skalst  Du  rive  saa  brat 
Det  usselig  Kirkeskuur. 

• 

Tage  Du  saa  mit  Skarlagenskind, 
Af  Fløiel  det  vel  maa  være; 
Alt  til  et  Alterklæde  skjønt 
Du  snildelig  saa  det  skjære.« 

Det  var  sig  Fru  Inge, 
Hun  svared  sin  Husbond  med  Ære : 
»Som  I  siger,  min  ædelig  Herre! 
Saa  bør  det  vel  sig  være.« 

»Hør  Du,  kjære  Fru  Inge! 
Gud  haver  velsignet  dit  Liv; 
Føder  Du  mig  en  Søn  saa  bold, 
Da  est  Du  en  Danneviv. 

Føder  Du  mig  saa  bold  en  Søn, 
Da  gjør  Du  mig  Tankerne  glade. 
Føder  Du  mig  en  Dotter  skjøn   — 
Jeg  vil  hende  ikke  hade. 

Hør  Du,  kjære  Fru  Inge! 
Du  est  en  Qvinde  velbaarn; 
Føder  Du  mig  en  Søn  saa  bold, 
Da  bygge  Du  Kirken  et  Taarn. 

Føder  Du  mig  en  Dotterlil, 
Da  sætte  Du  kun  et  Spiir; 
Ridderen  kneiser  saa  strunk  og  stolt, 
Men  Qvinden  er  Ydmyghed  Ziir.« 

Det  var  sig  Herr  Asker  Ryg, 
Han  beder  sadle  sin  Hest, 
Saa  rider  han  i  det  Ledingstog, 
Som  til  en  Brudefest. 

Tredive  vare  hans  Svende, 
Og  alle  med  Brynier  nye; 
Hvor  han  stedtes  i  Kampen  hen, 
De  Fjender  brat  monne  flye. 

Det  stod  hen  udi  Uger, 
Ja  vel  udi  Maaneder  ni; 
Det  var  sig  Herr  Asker  Ryg. 
Han  seired  i  alle  di. 

Det  var  sig  den  gjævelig  Helt, 
Hannem  lyster  nu  hjem  at  fare; 
Hjelmene  var  af  hiin  røde  Guld, 
Hannem  fulgte  saa  favr  en  Skare. 

Der  han  drog  igjennem  den  Skov, 
Da  fulgte  ham  tredive  Svende; 
Der  han  kom  til  Finnesløvlille, 
Da  red  den  Herre  alene. 

Solen  skinner  om  Morgenen  rød, 
Og  Røgen  falder  paa  Græs, 
Det  var  sig  Herr  Asker  Ryg, 
Han  spored  saa  vel  sin  Hest. 

Satte  den  Herre  Guldkringlen 
Dybt  udi  sin  Gangers  Side. 
Det  vil  jeg  for  Sanningen  sige, 
Hans  Tanker  løbe  saa  vide. 

Over  den  gule  Hvedemark 
Der  kneiser  en  Bakke  grøn. 
Bagved  ligger  Finnesløvlil, 
En  By  vel  stor  og  skjøn. 

Det  var  sig  Herr  Asker  Ryg, 
Han  bad  Tel  ved  vor  Frue: 
»Give  det  Gud  i  Himmerig, 
At  jeg  et  Taarn  maatte  skue!« 

Det  var  sig  Herr  Asker  Ryg, 
Saa  listelig  da  han  loe: 
Der  han  kom  paa  den  grønne  Brink, 
Han  skued  de  Taarne  to. 

Over  den  Kirke  stoltelig 
De  kneised  i  Luften  blaa, 
Lærken  sang  i  den  Hvedemark, 
Mens  Solen  skinte  derpaa. 

Tak  have  stolten  Fru  Inge! 

Hun  var  en  Danneviv; 

Hun  skjænkte  sin  Husbond  Sønner  to 

Til  Gammen  og  Tidsfordriv. 

Den  første  af  de  Sønner  to 
Den  kaldte  han  Esbern  Snare; 
Han  blev  saa  stærk,  som  den  vilde  Bas, 
Og  mere  snel,  end  en  Hare. 

Den  Anden  kaldte  han  Axel, 
Han  blev  en  Biskop  from; 
Han  brugte  sit  gode  danske  Sværd, 
Som  Paven  sin  Stav  i  Rom. 

Faldet  er  nu  d&t  ene  Taarn, 
Og  Krattet  voxer  af  Gruus ; 
Axel  og  Esbern  Snare 
De  taarne  det  danske  Huus. 

Mosset  dækker  den  gamle  Steen 
Alt  over  den  sorte  Jord  ; 
Axel  og  Esbern  Snare 
De  bæve  sig  høit  i  Nord. 

Styrte  vil  snart  det  andet  Taarn 
Alt  i  den  Kirkeby; 
Axel  og  Esbern   Snare 
De  kneiser  i  evigt  Ry. 

*Christ  signe  den  ædelig  Danneq vinde! 
Hun  hviler  for  Altret  i  Kirke; 
Hun  satte  tvende  mægtige  Taarne 
Paa  Danemarks  Dannevirke. 

Hil  være  den  Kjæmpe,  som  seierrig 
Hjem  drager  med  stolten  Skare, 
Og  finder  i  Vuggen  Tvillinger  to, 
Som  Axel  og  Esbern  Snare! 

Oehlenscnlåger. 


Dansk  Lyrik.  18 

Dieptsfei. 

Opraglede  og  kjælne  Due 
Med  de  silkebløde   Fjær 
Og  en  Hals,  som  Himlens  Bue 
Svagt  kun  ligner  i  sit  Skjær  : 

Hold  Dig,  Bedste,  paa  min  Finerer 
Med  de  rosenrøde  Kløer, 
Kjælent  hæng  med  dine  Vinger, 
Og  din  Herskerinde  hør! 

Venus-Paphia  Dig  kjender, 
Du  er  kjær  hiin  lille  Gud, 
Derfor  atter  jeg  udsender 
Dig  som  Elskovs  Sendebud. 

Eengang  før  Alciphron  sendte 
Dig  saa  lønlig  fra  sin  0; 
Eengang  alt  fra  mig  Du  vendte 
Hjemad  over  Land  og  Sø. 

Nu  igaar  han  skjuler  atter 
Dybt  i  Fiskerkurven  Dig  — 
Jeg  er  en  ulydig  Datter, 
Paphia  beskytte  mig! 

Sid  nu  stille,  mens  jeg  binder 
Under  Vingen  dette  Brev. 
Vidste  Du,  hvor  mine  Kinder 
Blussed,  da  min  Haand  det  skrev! 

Vidste  Du,  hvor  H'ertet  maler 
Sig  i  hvert  et  Træk,  og  hvor 
Dette  stumme  Blad  udtaler 
Meer,  end  nogentid  mit  Ord! 

Seer  Du  vel  paa  Klintens  Skrænte 
Hist  en  Hytte,  hvid   og  grøn? 
Tusind  Kys  og  Klap  Dig  vente 
Hisset  til  din  Troskabs  Løn. 

Der  Alciphron  gaaer  og  tænker 
Paa  sin  Pige,*  øm  og  tro, 
Og  med   stille  Længsel   sænker 
Øiet  hid  mod  hendes  Bo. 


Der  Du  Ømme  har  din  Rede 
Med   de  spæde  Ungers  Tal; 
Moderømhed   da  Dig  lede 
Sikkert  i  dit  skjønne  Kald! 

• 

Lad  de  vilde  Fugle  ikke 
Fra  Din  Vei  aflokke  Dig, 
Markens  grove  Frø   at  pikke 
Sligt  for  Dig  ei  sømmer  sig. 

Heller  ikke  dyp  din   Vinge 
Ned   i  Bølgens  kolde  Bad, 
Ak!  da  vilde  Du  kun  bringe 
Et  forrevet,  plettet  Blad. 

Derfor,  Ømme,  først  Du  tage 
Disse  Guldkorn  til  de  Smaa, 
Og  af  denne  Skaal  inddrage 
Bølgens  kjole  Himmel  blaae. 


Saa!  og  nu  Du  end  betænke, 
Hvor  min  Ven  vil  fryde  sig, 
Og  i  Hast  fra  Brev  og  Lænke, 
O,  hvor  hastigt!  løse  Dig. 


Nu  afsted!  Nu?  vil  Du  ikke? 
O  Du  alt  forkjælet  er! 
Nei,  den  flyver,  mine  Blikke 
Øiner  ei  den  Snelle  meer. 

Schack  8taffeldt. 


ElsktTsbaalet. 


lil  Hjortelund  rider  en  Riddersmand 

Med  Frænder  og  glimrende  Følge. 

Hans  Rygte  gaaer  over  det  grønnende  Land 

Og  over  den  •  blaanende  Bølge ; 

Men  hvad  er  Navnkundigheds  smigrende  Røst 

Mod  et  Elskovssuk  af  en  Jomfrues  Bryst? 

Den  Pilegrim  ganger  sig  træt  og  lam 

I  Ridderens  ældgamle  Skove, 

De  Karper  mylre  saa  tykt  i  hans  Dam, 

Paa  Markerne  mylre  hans  Plove; 

Men  hvad  er  al  Jordens  Grøde  og  Guld 

Mod  et  Kys  af  en  Jomfru,  deilig  og  huld? 


Syv  Hundrede  pløie  den  Ridders  Jord, 

Og  skue  tidt  op  til  hans   Slotte, 

Syv  Hundrede  sidde  derinde  ved   Bord, 

Saa  gjerne  de  Sværdene  blotte  ; 

Men  hvad  er  den  Vældiges  styrende   Magt 

Mod  Elskovs  Lænke,  om   Hjertet  lagt? 


Hvor  Jorden  er  grøn,  og  Himlen  er  blaa, 

Hver  Ædling  af  Elskov  skal  gløde, 

Thi  lader  Herr  Erland  til  Hjortelund  staae, 

Den  deilige  Signe  at  møde; 

Med  talende  Øie,  med   rødmende  Kind 

For  hende  træder  den   Ædling  ind. 


Hun  ydmyg  sig  reiser,  Hig  Markens  Viol, 

I  frygtsom   Undseelse  bøiet; 

Han  brænder  for  hende,  liig  vaarlige  Sol, 

Og  taler  saa  kjærligt  med  Øiet : 

Da  springer  det  favreste  Blomster  ud, 

Hun  bæver,  hun  smiler  —   og  er  hans  Brud. 


414 


De  Gjæster  sidde  ved  Viin  og  red  Mjød, 

Og  frydes  i  Hjortelunds  Sale. 

Den  Brud  nedstirrer  saa  bly  i  sit  Skjød, 

Thi  dristig  er  Ridderens   Tale; 

Sødt  spøgende  drikker  han  hende  til, 

Dog  en  Taaresky  staaer  for  den  Deiliges  Smiil. 


Da  hælder  han  sig  til  den  blussende  Kind, 

Og  hvisker  blandt  Roser,  som   Vinden: 

»O  siig,  hvi  er  Du  saa  mod   udi  Sind, 

Og  hvi  rinder  Taaren  paa  Kinden?«    — 

»O  see  dog«,  hun  stammer,   »Luen  saa  blaa 

Ud  af  din  Avind  s  mand  s  Isse  staae!«    — 


»Lad  stande  den  Lue,  saa  blaa  eller  rød, 

Medbeileren  selv  den  fortærer! 

Os  varsler  den  hverken  Nød  eller  Død, 

Mit  Hjerte  en  stærkere  nærer, 

Den  stedse  brænder,  som  Solens  Ild, 

Og  skal  overleve  dit  deilige  Smiil.« 


Mørk  sidder  den  Avindsmand  ligefor, 

Og  bider  i  blaalige  Læber, 

Hans  Harme  foragter  det  flygtige  Ord, 

Som,  svindende,  saarer,  ei  dræber. 

Han  beiled  omsonst  til  den  favreste  Mø, 

Thi  sværger  den  Niding,  at  Begge  skal  døe. 

De  Gjæster  sidde  til  Midienat, 

I  Bægeret  Tiden  sig  dølger; 

Men   Brudgommen  længselfuld  reiser  sig  brat. 

Den  jublende  Skare  ham  følger, 

Ved  Lurenes  Klang  og  Faklernes   Blus 

Han   Bruden  hjemfører  til  eenlige  Huus. 


Det   staaer,  indviet  til   Elskov  og  Fred, 

I  Lundens  dybeste   Skygge. 

Rundt  drysse  Træerne  Blomster  ned, 

Og  Sangfugle  Rederne  bygge. 

Der  dulmer  Smerten  i  Hjertets   Saar, 

Naar  Linden  grønnes,  og  Bogfinken  slaaer. 


Der  fører  Herr  Erland  den  Bævende  ind, 

Alt  Følge  han   sender  til  Slottet; 

Der  seer  han  ved   Maanens   blufærdige  Skin 

Den  hvideste  Lilie  blottet; 

Der  beder  han  dristig,  der  nægter  hun   mat, 

Og  rødmer,   skjøndt  useet  i  dølgende  Nat. 


Omfavnede  synke  de  ned  i  Blund ; 

Dog  vaager  den  arge  Forræder, 

I  Elskovs  hellige,  tiende  Lund 

Han  let  paa  Fodspidsen  træder, 

Og  fuld  af  Forbrydelse  er  hans  Barm, 

Og  fuld  af  Død  er  hans  grumme  Arm. 

Medbeileren  speider  det  eenlige  Huus, 

Hans  Trælle  blive  tilbage, 

Han  selv  oppuster  det  mordiske  Blus, 

Og  synes  i  Mørket  en  Drage; 

Han  lokker  Døden  af  Flint  og  af  Staal, 

Og  tænder  Huset  til  Elskovsbaai. 


Og  da  nu  Luen,  indhyllet  i  Qvalm, 

Liig  Snogen  i  Græsset  hvæser, 

Og  da  nu  Vinden,  i  Asp  og  i  Alm 

Opvaagnende,  vildt  den  opblæser: 

»Det  suser  som  Ildløs,«   saa  varsler  hun, 

»Ung  Erland,  stat  op  af  Liin  og  af  Du un!«    — 


•  O  sov  dog,  Du  Søde,  Du  Hulde,  sov  ind! 

Saa  luun  er  den  favnende  Pude; 

O  sov!  thi  det  er  kun  den  natlige  Vind, 

Som  suser  i  Almen  derude.« 

Saa  slaaer  han  om  hende  sin  kjærlige  Arm, 

Hud  trykker  sit  Hoved  til  Ynglingens  Barm. 


Og  da  nu  Branden  sin  røde  Kam 

Opløfter,  og  Egnen  opklarer, 

Hun  vaagner  i  Angest,  og  atter  ham 

Med  bævende  Stemme  advarer: 

»Vaagn  op,  ung  Erland!  det  brænder  alt  meer, 

I  Almen  derude  hvert  Løv  jeg  seer.«    — 

»O  sov  dog,  Du  Søde,  Du  Hulde,  sov  ind! 

Saa  sødt  ved   Din   Side  jeg  hviler; 

O  sov!  thi  det  er  kun  Fuldmaanens  Skin, 

Som  lyst  gjennem   Skyerne  smiler.« 

Og  over  den  Bævendes  Ansigt  han  brat 

Linene  slaaer,  og  hvisker  god  Nat. 


Og  da  nu  Branden,  alt  mere  nær, 

De  hvislende  Toppe  udstrækker, 

Hun  ængstelig  kaster  sig  hen  og  her, 

Og  atter  den   Blundende  vækker: 

»Vaagn  op,  ung  Erland!  det  bliver  saa  hedt, 

Vort  Leie  mig  synes  af  Luer  redt.«    — 


»O   sov  dog,  Du  Hulde,  Du   Søde,  sov  ind! 

Sov  tryg  i   den  rolige  Rede! 

Min  Aande  det  er,  som  omspiller  din  Kind 

Med  Elskerens  brændende  Hede.« 

Saa  trykker  han  paa  den  Tvivlendes  Mund 

Et  brændende  Kys,  og  synker  i  Blund. 


Men  da  nu  Ilden  af  Væggen   slaaer  ud 

I  blaalige,  knittrende  Flammer, 

Med  Døden  i  Hjertet  den  anende  Brud 

Fra  Leiet  opfarer,  og  stammer: 

»Nu  op,  min  Brudgom,  min  søde  Gemal! 

Alt  Luen  slaaer  ind  i  vor  Brudesal.« 

18* 

Fra  Leiet  han  springer  saa  modig  og  fort. 

Med  Ilden  ban  agter  at  stride, 

Mens  hun  fra  hans   Ansigt  blæser  den   bort, 

Og  trykker  sig  tæt  til  hans   Side: 

Som  Klippen  i  Havet,  han  haard  og  stum. 

Hun  hænger  yed  ham,  liig  Sølverskum. 

Da  Skjæbnen  han  skuer,  han  raaber  ud : 

»Her  Luen,   og  Mordet  dernede! 

Men  høit  i  Himlen  en  straffende  Gud, 

Som  skuer  min  antændte  Rede! 

Her  frelser  ei  Taarer,  her  frelser  ei  Staal, 

Dø,   Søde,  med  mig!  det  er  Elskovs   Baal.« 

Da  stønner  den  Ømme:    »O  Marter,  o  Qval, 

Som  skaaner  for  langsomt  at  dræbe! 

Min  Læbe  brister  —  o  søde  Gemal, 

Aand  kjøligt  paa  bristende  Læbe, 

Aand  tidt  og  kjøligt,  imens  jeg  mit  Haar 

Over  dit  glødende  Ansigt  slaaer!« 

Med  Haaret  hun  dækker  hans  Ansigt  til. 

Hans   Aande  den  Martrede  kjøler, 

Da  bliver  selv  Luen  medlidende  mild, 

Med   bortvendte  Toppe  den  nøler; 

Men  Taget  styrter  i  knusende  Fald   — 

Velsignede  Død!  Du  er  uden  Qval. 

Schack  Staffeldt. 

En  polsk  Roder. 

„Hvorhen,   rain   unge  Frue? 
Tyk  Morgentaagen  ligger 
Om   alle  Promenader 
Og  glimrende  Boutiker. 

Og  under  Silkehatten 
Saa  streng  en  Alvor  skues, 
Som  vilde  Du   ved   Smilet, 
Var  det  paa  Læben,   blues. 

Hvad   trykker  denne  Terne, 
Som  folger  Dig,  til   Barmen? 
Hvad  for  en  kostbar   Byrde, 
I  Shawler  svøbt,  paa  Armen  ?u 

—    •  Sabinskis   Søn   Du  skuer, 
Hans  Førstefødte,   Spæde, 
Som  jeg  i  Fredens  Arme 
Undfangede  med   Glæde; 

Som  under  Hjertet  laae  mig 
Den   Morgen,  da  Pistolen 
Jeg  rakte  selv  hans  Fader, 
Og  bad  ham  døe  for  Polen. 

Sabinskis  Søn,  min  Herre ! 
Er  svøbt  i  disse  Shawler, 
Og  med   Sabinskis  Frue 
Du  her  paa  Gaden  taler. 

18** 

Jeg  bar  den  søde  Byrde, 
Dengang  hans  tappre  Fader 
Med  dræbende  Kartetscher 
Forsvarte  Warschaus  Gader. 

Og  han  blev  fedt  den  Time, 
Da  jeg  med  Rædsel  hørte, 
Til  Fængslet  man  hans  Fader 
Saaret  i  Lænker  førte. 

Seer  Du  Castellets  Mure? 
De  grønne  Bastioner? 
Og  mellem   Kuglestabler 
De  rolige  Kanoner? 

Imorgen,  naar  det  dages 
I  disse  øde  Gader, 
Saa  lyder  Sørgetrommen  — 
Saa  skyder  man  hans  Fader. 

Imorgen,  naar  det  dages, 
Saa  hvirvler  Russens  Tromme, 
Saa  knalde  deres  Bøsser, 
Saa  er  hans  Timer  omme 

Men  førend  Døden  vil  jeg 
Mig  til  hans  Fængsel  liste. 
Og  han  skal  see  sin  Arving 
For  første  Gang  og  sidste. 

s. 

De  vilde  ei,  Sabinski! 

Tillade  Dig  at  skue 

Din  lille  Dreng,  dia  Anton, 

Og  din  forgrædte  Frue. 

» 

Men  deres  onde  Trusler 
Kan  ei  mit  Mod  forskrække. 
Paa  denne  Rand  af  Volden 
Ran  fangen  see  os  begge. 

Han  seer  os!    ja  han  seer  os! 
Han  ud  af  Gittret  svinger 
Til  Tegn  det  hvide  Klæde  — 
O  at  vi  havde   Vinger  1 

Og  har  jeg  ikke  Dolken, 
Og  har  jeg  ei  Pistolen? 
Men  nei  —  vi  To  vil  kjæmpe 
Endnu  en   Kamp  for  Polen. 

Kom,  giv  mig  Drengen,  Amme! 
Tag  Huen  af  ham,  skynd   Dig. 

0  hvor  hans   lille   Hoved 

1  Solen   skinner  yndig! 

See  til  din  Søn,  Sabinski! 
Som  jeg  har  født  med  Smerte, 
En  Arving  til  din   Adel, 
Din  Tapperhed,  dit  Hjerte. 

Om   Flygtning  end   paa  Jorden, 
Han  løfte  skal  mod  Solen 
Det  gamle  Frihedsbanner, 
Sablen  og  Pistolen. 

Hør,  hvad  en  Moder  beder,     . 
Hvis  Hjerte  snart  vil  briste, 
Kast  dine  Øine  paa  ham 
For  første  Gang  og  sidste! 

Kast  dine  Øine  paa  ham 
Med  Kraften  og  med   Evnen, 
Som  Døden  kun  kan  give, 
Og  vi  ham  ind  til  Hævnen !  • 

Med  disse  Ord  gav  Damen 
Sit  Barn  til  Ammen  atter  — 
Kun  af  en   Skildvagt  hørtes 
En  raa,  barbarisk  Latter. 


Emil  Aarestrup. 


Eventyret  i  den  fremmede  Stad. 


Og  som  .jeg  nu  hen  ad  Gaden  gik 
I  den  fremmede  Stad, 
Da  faldt  paa  en   Mø  mit  dristige   Blik; 
Hun  i  Vinduet  sad. 

Jeg  stod,  og  glemte  at  vandre  hjem, 
Saa  elskovs  varm. 

Over  smekkre  Midie  bølgede  frem 
Deo  fulde  Barm. 

Hendes  Øine  var  store,  hendes  Hænder  var  smaa, 
Hun  var  saa  rank. 

Bort  skulde  jeg  gaae,  men  jeg  kunde  ei  gaae. 
Hendes  0{e  sank. 

Hver  Dag  jeg  hen  forbi  Vinduet  gik 
I  den  fremmede  Stad; 
Hun  skjænkte  mig  altid  et  venligt  Blik, 
Før  vi  skiltes  ad. 

Min  Cithar  under  Vinduet  klang, 
Var  Natten  smuk; 
Hun  lønned  altid  min  Elskovssang 
Med  et  sagte  Suk. 

En  Midnat  smelted  den  Huldes  Aand, 
Da  Cithren  lød; 

Hun  rakte  mig  kjærligt  sin  Liliehaand, 
Den  var  saa  blød. 

En  Rose  jeg  trykte  i  sneehvide  Hud 
Med  brændende  Mund. 
Hun  smiilte,  og  saae  saa  venlig  ud, 
Saa  bort  s  vandt  hun. 


424 

Tungsindig  tidt  forbi   speOklare  Se 
Jeg  tog  min  Vei, 

Ckjendt  med  Hver,  selv  den  elskede  Me 
Jeg  kjendte  ei. 

Jeg  gik  i  Nætter  og  Dage  tre 

I  den  fremmede  Stad; 

Men  ei  længer  jeg  fik  den  Elskte  at  see, 

Skjendt  jeg  sang  og  bad. 

Den  tredie  Dag  derben  jeg  gik 
Med  tunge  Skridt; 

Da  stand sed  i  Vindret  mit  matte  Blik 
Paa  noget  Hvidt. 

0  da  bæved  sig  atter  saa  glad,  saa  glad 
Mit  Hjerte  trangt; 

Men,  ak !  det  var  ikke  min  Me,  der  sad. 
Men  et  Klæde  langt. 

Jeg  gik  i  Nætter  og  Dage  tre 

1  den  fremmede  Stad; 

Men  ei  længer  jeg  fik  den  Elskte  at  see, 
Skjendt  jeg  sang  og  bad. 

Den  tredie  Nat  derfra  jeg  gik, 
Og  vilde  bort; 

Da  stand  sed  i   Porten  mit  matte  Blik 
Paa  noget  Sort. 

Jeg  hylled  mig  ind  i  min  lange  Talar 
Med  forvirret  Sands. 
En  Ligkiste  ud  af  Paladset  man  bar 
Med  en  Jomfrukrands. 

Jeg  sneg  mig  bagefter  i  Fakkelskin 
Med  den   Sørgerad. 
[  en  Kirke  de  satte  Kisten  ind, 
Og  skiltes  ad. 

Taus  skjulte  jeg  mig  i  et  Pulpitur, 

Saa  kold  og  bleg; 

Gjennem  Blyvindvet  saae  jeg,  i  sorte  Natur 

Blodmaanen  steg. 

Da  vilde  jeg  rave  til   Kisten  hen, 
Som  for  Altret  stod; 
Men  jeg  hørte  Noget  at  rasle  igjen. 
lis  blev  mit  Blod. 

Og  grant  jeg  en  Yngling  ved  Kisten   saae, 
Bleg  som  en   Aand; 

Den  duftende  Krands  .han   stirrede   paa, 
Med  en   Dolk  i   Haand. 

»Dig  har  jeg  nu  givet  til  Døden  hen, 
Troløse  Mø! 

I   Morgen  din  ukjendte,  fremmede  Ven 
Skal  ogsaa  døe.« 

Da  sneg  jeg  mig  bag  barn  med  barmfuld  Aand, 
Med  Hævnens  Lyst, 

Og  vristed  barn  Dolken  af  skjælvende   Ha  and ; 
Den  fandt  bans  Bryst. 

Rødt  strømmed  hans  Blod  som  en  skummende  Elv 

Over  Kisten  lang. 

Da  tonede  Orglet  af  sig  selv 

En  Sørgeklang. 

Jeg  raved  til  Døren  med  bange  Mod, 
Kun  lidet  glad. 

Inden  Hanegal  jeg  atter  forlod 
Den  fremmede  Stad. 

Oehlenschliger. 


Viskeren   i   Nemi. 

Ave  Marie  lød  fra  Klostrets  Hal; 
Det  var,  som  svaltes  Luftens   Strømme 
Ved  Aftenklangen  af  det  svævende  Metal. 
Den  brune  Dæmring  sænked  som  i  Drømme 
Sit  Slør  om  Bjerget  og  den  stille  By; 
Men  Maanen  tændte  blank  sit  Ny, 
Og  glimted  dybt  i  Søens   Speil  dernede 
Med  Fiskerhytten  og  den  runde  Kraterbredde. 

»Slip  Vinen, a   raabte  Pietro,    »hvis  Du  kan, 

Og  fjas  ei  længere  med  Nanni! 

Ved   Sant   Antonio,  nu  støder  jeg  fra  Land, 

Saa  kan  Du  svømme  efter  mig,  Giovanni! 

Tag  Mandolinen  kun  i  Baaden  med, 

Ræk  Aaren  mig,  og  nu  af  sted! 

I  Garnet  spræller  Fisken  med   sin   Hale, 

Nu  vil  vi  hente  dem,*  mens  Timerne  er  svale.« 

Og  Aaren  pladsked  i  den  tause  Nat. 

Ved   Søen  Nanni  lytted   længe; 

Ildfluer  funklede  igjennem   Skov  og  Krat, 

Og  smeltende  lød   Mandolinens   Strænge 

Henover  Vandet.     Natten  var  saa  smuk. 

Hun  gik  tilbage  med  et  Suk, 

Og  mens  hun  tændte  Lampen  i  sin  Hytte, 

Var  Mændene  paa  Dybet  alt  ved  deres  Bytte. 

»Mit  Garn  er  let,  men  dit  er  tungt  som  Guld,« 

Udbrød  Giovanni  over  Baaden; 

»Godt,  at  vi  dele,  Pietro!  Een  er  Lykken  huld, 

Desmindre  føler  da  den  Anden   Braadden. 

Brug  dine  stærke  Arme,  Pietro,  frisk! 

Det  skinner  som  en  vældig  Fisk, 

Men  stille  ligger  den  mod   Fiskens  Vane. 

Op  med  den !  —  Ha,  det  er  et  Sølvskjold,  per  Diane!« 

Et  herligt  Værk  det  var  fra  Oldtids  Stund, 
Som  atter  opsteg  fra  de  Døde; 
Medusas  Slangehoved  paa  den  blege  Grund 
Saae  Fiskerne  forstenende  imøde. 

Men  Pietro  krysted  med  afsindig  Lyst 
Det  kolde  Sølv  til  Mund  og  Bryst; 
»Giovanni!«   skreg  han  med  fortvivlet  Mine, 
•Jeg  slipper  Skjoldet  ei,  men  Baad  og  Garn  er  dine.« 

Da  blev  den  Andens   Kind   saa  hvid  som   Snee, 

Og  Haanden  famled  under  Klædet: 

»Spøg  ikke,  Pietro!   Hver  sm  Ret  skal  skee, 

Hvis  Du  vil  komme  levende  fra  Stedet.« 

»Hvad  Ret!«    skreg  Pietro  rasende,   »hvad  Pagt! 

Bort  fra  mig,  tag  dit  Liv  iagt!« 

Og  Kniven  blinked,  tyst  og  grumt  var  Mødet, 

Og  Baaden  gynged  voldsomt  op  og  ned  ved  Stødet. 

Da  Natten  svandt,  og  Morgenen  brød  frem, 

Og  Duggen  stod  paa  Blad  og  Grene, 

Klang  atter  Aareslag,  og  Baaden  vendte  hjem ; 

Men  taus  i  Baaden  Pietro  sad  alene. 

Fra  Fiskerhytten  hurtigt  Nanni  gik: 

»Giovanni?«   spurgte  hendes  Blik. 

Da  hæved  Pietro  Skjoldet  sølverklaret, 

Og  af  Medusas  stive  Aasyn  fik  hun  Svaret. 

—   Ved  næste  Sommertid  stod  Hytten  ny. 

Og  smykket  var  den  lave  Stue. 

Som  Eier  Pietro  sad  i  Figentræets  Ly, 

Og  Solen  modnede  hans  egen  Drue; 

Men  mørk  han  gik,  som  Fjeldets  hule  Elv, 

Kold,  stum,  indsluttet  i  sig  selv, 

Var  helst  hos   Søsteren,  den  stille  Nanni, 

Og  aldrig  nævnedes  imellem  dem  Giovanni. 

Sit  Garn  han  rørte  kun  ved  høilys   Dag, 

Og  tidt,  naar  Julisolens  Øie 

Drev  Alt,  hvad  levede,  til  Skygge  under  Tag, 

Laae  han  derude,  speidende  med  Møie 

Den  dunkle  Grund  med  Stænger  og  med  Net, 

Kom  modløs  hjem,  til  Døden  træt; 

Dog  næste  Morgen  vaagned  atter  Modet, 

Og  drev  ham  ud,    mens  Sygdom  rasede  i  Blodet. 

—  Det  var  ved  Midnat,  Alt  omkring  var  Ro; 

Men  dybt  ved  Søen  Lampen  brændte, 

Og  Nanni  vaagede  ved  Pietros  Leie  tro, 

Og  for  Madonna  Lysene  var  tændte. 

Hun  sad  forgrædt  med   sorgnedbøiet  Aand, 

Holdt  Rosenkrandsen  mat  i  Haand; 

Da  sank  med  Eet  de  tunge  Øienlaage, 

Og  Alting  blandte  sig  forvirret  som  i  Taage. 

Dødsstille  var  i  Værelset,  kun  lød 

Fra  Lysene  en  'fugtig  K  nittren. 

Den  Syge  reiste  sig,  hans  Blik  var  som  en  Glød, 

Og  Hænderne  drog  Dækket  bort  med  Sit  tren. 

Paa  Ruden  leged   Maanen  med  sit  Lys, 

Did   stirred   han  i  Febergys; 

Det  var,  som  vinked  ham  derude  Nogen, 

Som  tvang  usynlig  ham  en  Magt  at  aabne  Laagen. 

Midnattens  Aande  pusted  paa  ham  kold , 
Den  runde  Sø,  hvor  Maanen  blinked, 
Blev  for  hans  Stirreblik  til  et  uhyre  Skjold, 
Hvor  Sølvet  rundtom  bølgede  og  vinked; 

Han  bredte  Favnen  mod  sit  Gjøglesyn, 

Og  var  i  Baaden  som  et  Lyn , 

Og  hurtigt  ud  paa  Dybet  blev  han  baaren, 

Mens  Vandet  lysnede  og  klang  som  Selv  om  Aaren. 

Og  bøiet  over  Fiskerbaadens  Rand 
Begyndte  han  sin  Baad  at  lade; 
Han  øste  til  sig  af  det  maaneklare  Vand , 
Som   skummede  han   Sølv  af  Søens  Flade. 
Men   pludselig  gik  Maanen  rund  og  blank 
Bag  Skyens  Slør  —  og  Sølvet  sank, 
Og  da  dens  blege  Straaler  atter  fløde, 
Drev  Baaden  vildsom  henad  Søen  med  den  Døde. 

Ludvig  Bødtcher. 


fjeldspringet. 


Hvor  Granskoven  kneiser  langs  op  ad  Bjergets  Skrint, 
Og  Elven  slaaer  sit  Skum  mod  den. stenede  Klint, 
Paa  Odden,  mellem  Birke,  i  tjæret  Bjælkehuus, 
Sidde    de  norske  Bønder    og  tømme   deres  Kruus. 

De  snitte  Skeer  og  Boller,  Brikker  til  deres  Kost, 
Nogle  knytte  Strømper,  der  lune  godt  mod  Frost. 
De  Gamle  med  stumpet  Pibe  hælde  sig  op  til  Væg, 
Nippe  smaat  til  Øllet,  og  flette  deres  Skjæg.   - 

Da  reiser  sig  Thorkil,  den  stærke  Bondesøn, 
Og  slaaer  forbittret  Næven  i  Bordet  med  et  Drøn, 
Sværger  en  rædsom  Ed,  og  med  sin  blanke  Kniv 
Farer  løs  paa  Tjalfe,  at  røve  hans  Liv. 

Foruden  Værge  Tjalfe  springer  af  Lugen   ud, 
Men  Thorkil  følger  efter,  som  Pilens  sikkre  Skud. 
De  Mænd,   som  ile  til,  for  deres  Kiv  at  ende, 
Alt  see  dem  høit  til  Fjelds  gjennem  Granskoven  rende. 

Tjalfe  er  den  yngre,  meer  smidig,  mere  let, 
Men  Thorkil  stærkere,  han  bliver  aldrig  træt. 
Med  frygtelige  Trusler  forfølger  han  sit  Rov, 
Knækker  Fyrrens  Grene,  baner  sig  Vei  i  Skov. 

Aandeløs  de  løbe  langs  hen  med  Klippens  Rand ; 
Med  Skum  i  Dybet  vælter  sig  Fjeldfossens  Vand. 
Tolv  Skridt  er  kun  tilbage,  saa  bryder  Klippen  af, 
Og  sænker  brat  sin  Steen  væg  i  Afgrundens  Grav. 

Der  findes    ingen  Udvei  —   Tjalfe    tager  Fart  — 
Et  Spring  kan  ham  kun  redde,  det  fatter  han  snart. 
Vel  fulde  fire  Alen  har  Klippen  sig  flakt, 
Og  Strømmen  suser  ned  i  den  buldrende  Tragt. 

Han  samler  alle  Kræfter  —  et  frygteligt  Spring! 
Frelst,  paa  den  anden  Side,  seer  han  sig  omkring 
Tilbage  over  Fossen,  der  stænker  Skovens  Green, 
Og  skuer  sin  Fjende,  blodig,  paa  Fjeldkantens  Steen. 

I  Hævnens  blinde  Harme  er  han  sprungen  bagefter. 
Forgjæves  nu  han  søger  et  Sted,  hvor  Foden  hefter; 
Han  hænger  over  Dybet,  —  med  Armen  om  en  Kant 
Af  Klippen,  blodig  saaret,  han  Frist  for  Livet  fandt. 

lis  kolde  Stænk  fra  Stremmeo  det  hede  Blod  ham  kjole , 
Vildt  stirrer  han  ned,  og  herer  Slusen  brøle, 
Det  sortner  for  hans  Blik  —  hjælp,  Gud !  —  hans 

Kraft  forsager  — 
Da  føler  han  sig  løftet,  en  Haand  ham  opad  drager. 

Med    saaret  Knæ    og  Skulder    paa  Klippens   Blok 

han  staaer, 
Og  frelst  fra  Døden  sin  Arm  om  Tjalfe  slaaer, 
Kryster  til  sit  Hjerte  den   brave  Redningsmand, 
Og  kaster  Morderkniven  i  Fjeldkløftens  Vand. 

De  svor  hinanden  Venskab,  og  sveg  ei  deres  Ed, 
Men  blev   bestandig  Venner  i  al  Oprigtighed. 
De  gik  i  Krigen  sammen,    da  D anerkongen    bød, 
Og  fandt  i  tapper  Fægtning  paa  eengang  deres  Død. 

Emil  Aarestrup. 


Havfruen  ved  Samsø. 


Den  høie  Bølger  vælter  sig,  halv  graa  og  Hælvten  hvid, 
Og  Havets  Belte  svulmer,  det  var  ved  Jævndøgnstid, 
Sydvestvinden  kuler  mod   Samsøs  blege   Strand, 
En  Fiskerbaad  henglider  paa  det  oprørte  Vand. 

Den  ranke  Mast  sig  neier  mod.  Havets  brudte  Speil, 
Mens  Bølgeskummet  sprøiter  paa  det  barkede  Seil, 
En  Fisker  sad  ved  Roret,  hans  Søn  ved  Fokken  sad, 
Sit  skarpe   Blik    han  vender  imod   Bølgernes   Rad. 

Mælte  den  unge  Fisker  alt  i  sin  Kofte  graa: 
»  Jeg  seer  en  sneehvid  Vandfugl,  som  aldrig  før  jeg  saae; 
Den  synes  mig  saare  dristig,  den  agter  Stormen  ei, 
Og  høi  og  rank  den  svæver  paa  den  skumklædte  Vei. « 

Da  lød  den  Gamles  Stemme:  »Gud  os  i  Naade  frie! 
Det  er  en  Havets  Jomfru,  hun  seiler  her  forbi; 
Da  gjælder  det  at  kjæmpe  mod  Afgrundens  Svig, 
Naar  Havfruen  Dig  møder,  liig  et  svømmende  Liig.  • 

Mælte  den  gamle  Fisker,  han  dreied  Seil  for  Vind: 
»Gid  aldrig  Dig  fange  den  hedenske  Qvind!« 
Men  Stormen  vældig  sused,  den  døved  fast  hans  Røst, 
Da  dreied  han  sin  Snekke  mod  Samsøs  blege  Kyst. 

Dog  nærmere  ham  kommer  den  frygtelige  Viv, 
Sit  Hoved  har  hun  krandset  med  Søtang  og  Siv, 
Hun  skriger  som  en  Sø  ravn,  der  kjæmper  mod  Storm, 
.  Halvt  synes  hun  en  Qvinde  og  halvt  en  skjællet  Orm. 

Saa  let,  som  Fuglen  flyver,  hun  færdes  over  Hav, 
Snart  dukker  hun  sit  Hoved  i  den  svulmende  Grav, 
Snart  hæver  hun  sig  atter  paa  Bølgernes   Bro, 
Fingrene  var  .at  skue  fast  som  Havørnens  Klo. 

I  Fingregabet  blinker  den  udspændte  Hud, 
Saa  dristig  hun  sig  vugger,  den  blege  Havets  Brud. 
I  Vinden  sig  bevæger  hendes  kulsorte  Haar,, 
Med  skjælbugtet  Hale  hun  i  Bølgerne  slaaer. 

Dansk  Lyrik.  19 

En  Fisk  hun  har  i  Hænde,  den  greb  hun  under  Vand, 
Sig  Smiil  med  Alvor  blander  paa  Læbernes  Rand, 
Bevægelig  som  Bølgen,  der  bugter  sig  ved   0, 
Ligner  hun  snart,  en  Havtrold  og  snart  en  deilig  Mø. 

Men  da  hun  sig  nærmed  paa  Bølgerne  de  graae. 
Da  mærkedes  et  Jertegn,  som  før  man  sjelden  saae, 
Thi  pludselig  blev  Vandet  saa  glat  som  et  Speil, 
Ugjerne  skued  Fiskerne  tfe  slappede  Seil. 

Dog  Havfruen  vinked,  og  hævede  sin  Røst, 
Mens  Strandfuglen  lytted  paa  den  tangklædte  Kyst. 
Heelt  selsomt  blinked  Vandet  i  Aftensolen   rød, 
Og  mosbegroede  Hoveder  kom  frem  af  Havets  Skjød. 

Og  Havbundens  Yngel    sig   sanked    under  Strand, 
Mens  Vindene  .slumred  paa  det  hvilende  Vand; 
Da  glemtes  hvert  etFiendskab,  og  Havet  syntes  trygt, 
Da  leged  de  mindste  Fiske  med  Haien  uden  Frygt. 

»De  deiligste  Qvinderu  ,    saa   sang   hun  under  0, 
»I  Afgrunden  vandre  bag  den  sporløse  Sø. 
Der  mærkes  ei  til  Kuld,  ei  til  Vinterens  Gys, 
Der  dandser  Havets  Jomfru  ved  Faklernes  Lys. 

Vidunderlige  Skatte,  som  Verden  aldrig  saae, 
De  smykker  i  hendes  Bolig  selv  den  dunkleste  Vraa, 
Og  Lilier,  Anemoner  og  Perler  uden  Tal 
De  voxe  der  ved  Siden  af  den  rødeste  Koral. 

Men  Lilien  sig  bevæger,  og  viser,  den  kan  gaae, 
Mens  Havslangen  snoer  sig  imellem  Klipper  graae, 
Og  naar  dens  Farve  blegner,  da  skifter  den  Ham, 
Vinker  jeg  den  medHaanden,  da  nærmer  den  sig  tam. 

Vindene  kun  lege  med  Havets  ydre  Rand, 
Men  aldrig  naae  de  Bunden,  der  trygt  vi  slumre  kan. 
De  Bølger   i  det  Fjerne    som  Kirkeklokker  slaae, 
Da  lokker  os  en  Længsel,  som  selv  vi  ei  forstaae. 

Da  pludselig  jeg  stiger  i  Vind  og  i  Blæst, 
Og  sadler  i  Maanskin  min  vildeste  Hest; 
Møder   jeg  da  paa  Bølgen  den  kneisende  Fregat, 
Da  klinger  høit  min  Latter  i  den  stormfulde  Nat. 

Da  ryster  jeg  mod  Skibet  mit  udslagne  Haar. 
Hvis  da  dit  Hjerte  skjælver,  Du  vist  til  Grunde  gaaer, 
Thi  Armene  jeg  løfter  høit  over  vilden  Hav, 
Og   river  Dig   fra  Dækket  i  den  bælmørke  Grav. 

Men  svigter  ei  Dig  Modet,  jeg  svømmer  tidt  forbi; 
Thi  Havfruen  smiler  paa  den  Dristiges  Sti, 
Og  Helten  betvinger  selv  den  vildeste  Magt, 
Jeg  elsker  den,  der  skuer  paa  Døden  med  Foragt. 

En  Drot  skal  nu  fødes  til  Havfruens  Lyst, 
En  slig  har  længe  manglet  paa  Danmarks  grønne  Kyst, 
Han    blande  skal  med  Bølgen  sit  kongelige  Blod, 
Og  Havet  skal  bevidne,    at  ei  han  mangler  Mod. 

Svigter  den  falske  Lykke  tilsidst  ham  paa  Land, 
Skal  han  den  atter  fange  med  Sværd  paa  salten  Vand, 
Og  Riget  skal  han  styre,  saa  ei  hans  Navn  kan  døe, 
Mens  Bølgen  sig  vælter  om  Danrigets  0.« 

—   Saa  Havfruen  synger,  mens  Dagslyset  veg, 
Saa  svandt  hun  hen  i  Taagen  som  en  Veirstøtte  bleg ; 
Da  vaagned  atter  Vinden,  og  flagred  høit  i  Sky, 
Mens  fiskersnekken  søgte  sig  ved  Stranden  et  Ly. 

Dog  Maanedsdag  derefter,  da  Vaaren  frembrød, 
Da  klang  det  over  Landet,  en  Kongesøn  var  født; 
Det  var  den  fjerde  Christian,  hans  Navn  kan  aldrig  døe, 
Mens  Bøigen  sig  vælter  om  Danrigets  0. 

0.  Hauch. 


Ir.  Ebbe. 


Ur.  Ebbe  red  ud  af  Danmarks  Land , 
Foer  Verden  omkring  saa  vide; 
Hr.  Ebbe  var  vorden  en  fredløs   Mand , 
Paa  Ingen  han  meer  kunde  lide. 

Han  havde  dandset  i  Brudehuus, 
Det  kunde  han  aldrig  glemme; 
Han  havde  baaret  de  Brudeblus 
Den  sidste  Nat,  han  var  hjemme. 

Men  Bruden  hun  var  hans  Fæstemø, 
Og  Brudgommen  var  hans  Broder; 
For  Ebbes  Glavind  maatte  de  døe, 
Det  saae  baade  Fader  og  Moder. 

Paa  Gangeren  fber  han  af  Land  saa  brat, 
Vildt  Nordvinden  efter  ham   sused; 
Af  Ven  og  Frænde  han  var  forladt, 

Og  Ingen  i  Verden  ham  hused. 

* 

Hver  Nat  paa  vildene  Mark  han  laae, 
Og  lædsked   i   Duggen  sin  Tunge; 
Ved  Siden  standed  hans  Ganger  graa, 
Og  hørte  Stormene  runge. 

Og  hvergang  den  paa  sin  Herre  saae, 
Den  syntes  et  Suk  at  drage. 
Tre  Gange  lod  Hr.  Ebbe  den  gaae, 
Og  tre  Gange  kom  den  tilbage. 

Hr.  Ebbe  havde  ei  Fred  paa  Jord, 
Paa  Havbunden  vilde  han   hvile; 
Alene  han  med   sin  Ganger  udfoer, 
Lod  Stormene  Seilet  udspile. 

Paa  Snekken  han  stod  mellem  Himmel  og  Hav, 
Og  stirred  i   Skyen,  den  vilde; 
Det  Axelskjærf,  ham  skjøn  Adeluds  gav, 
Dermed  lod  han  Vindene  spille. 

Den  gyldne  Ring,  han  paa  Fingren  bar, 
Den  lod  han  i  Bølgen  falde; 
Med  Ringen  nedfaldt  en  Taare,  saa  klar, 
Det  saae  de  Smaastjerner  alle. 

Og  Roret  kasted  han  ud  over  Bord, 

Dertil  sit  Skjold,  det  røde, 

Med  Sværdet,  som  voldte  hans  Broders  Mord, 

Og  hvorfor  skjøn  Adeluds  døde. 

For  fulde  Seil  lod  han  Snekken  gaae, 
Og  styrted  i  dyben  Bølge. 
Fra  Snekken  udsprang  hans  Ganger  graa, 
Den  vilde  sin  Herre  følge. 

B.  8.  Ingemann. 


lary 


„Hvad  tykkes  Dig  om  hende,  Jack! 

Som  stirrer  over  Sø 

Bleg  fra  Fregattens  høie  Dæk 

Til  Skotlands  fjerne  0? 

Et  Barn  endnu,  knap  sytten  Aar, 
Ret  skabt  til  Sømænds  Lyst; 
Langt  flagrer  hendes  Ravnehaar, 
Høit  bølger  hendes  Bryst. 

Fordi  hun  gav  sig  villig  hen 
En  Niding  i  sit  Land, 
Er  hun  Forbryderens  igjen 
Paa  Sydhavsøens  Strand. 

Fordi  hun  var  for  øm  og  varm, 
En  Qvindes  sande  Dyd, 
Til  Straf  hun  slynge  skal  sin  Arm 
Nu  til  en  Kjeltrings  Fryd. 

Var  hun  paa  Traaden  noget  løs, 
Det  er  hun  vel  endnu, 
Saa  er  hun  dog  en  fager  Tøs   — 
Hvad,  Jack!  hvad  mener  Du? 

Ifald  jeg  kaldte  paa  vor  Præst  — 
Hun  siger  ja,  min  Tro  — 
Og  lod  ham   spledse  os   som   bedst? 
Min  Køie  rummer  To.« 

—    »Det  duer  ikke,  Tom!  hun  har 
Alt  faaet  sin  Bekomst. 
Prøv  kun,  hun  giver  intet  Svar, 
Det  er  en  knækket  Blomst.. 

Hun  flagrer  kun  en  stakket  Stund, 
Det  kan  man  mærke  godt. 
Den  Seiler  stødte  snart  paa  Grund; 
Hun  bliver  aldrig  flot.« 

Ung  Mary  stod  foruden  Trøst, 
Og  over  Havet  saae, 
Til  Skotlands  bøie  Klippekyst 
Forsvandt  i  Taager  blaae. 

Hun  stille  stod,  til  ingen  Rand 
Bag  Bølgen  mere  steg; 
Til  hendes  kjære,  gamle  Land 
For  mørke  Vover  veg. 

»Vi  skues  aldrig  meer  igjen, 

Du   blues  ved  mit  Syn; 

Sneetakte  Bierg,    min  Barndoms   Ven, 

Du  rynker  dine  Bryn! 

I  grønne  Bakker,  hvor  jeg  laae 
Saamaugen  Sommerqveld, 
I  svinde  i  det  fjerne  Blaae, 
1  sige  koldt:  Farvel  1 

l  har  ei  Muur,  ei  Fangedyb, 
Ei  Hytte  eller  Vei 
Til  Herberg  for  et  usselt  Kryb, 
Foragteligt  som  jeg. 

Selv  Stjernerne,  de  milde  Lys, 
Vil  ikke  see  mig  meer.« 
Hun  sendte  dem  sit  Afskedskys   — 
Da  saaes  ei  Landet  meer. 

De  løste  op  for  hendes  Barm, 
Den   steg  saa  hvid   og  høi; 
De  blottede  den  runde  Arm, 
Blodstraalen  sprang  og  fløi. 

Men  koldere  blev  hendes  Bryst, 
Kun  svagt  det  steg  og  sank; 
Og,  som  et  Havblik,  laae  tilsidst 
Ung  Mary,  død  og  rank. 

Polyperne  paa  Havets  Bund 
Liigplånken  til  sig  rev, 
Og  paa  den  vaade  Gravhøi  kun 
Det  lange  Søtang  drev. 

Emil  Aarestrup. 


Romance. 


Jin  Jæger  gjennem   Skoven  gik 
Den   stille   Sommernat, 
Han  havde  ved   det  høie  Træ 
Ung  Anna  Stævne  sat. 

Han  havde  svoret  i  sit  Sind: 
Den  dunkle  Skov  og  Eng 
I  Nattens  Stund  skal  vorde  til 
Ung  Annas   Brudeseng. 

19* 

Mens  saa  han  gik,  og  vildt  hans  Blod 
I  Lyst  og  Længsel  flød, 
Steg  Maanen  over  Skyen  op 
Paa  Himlen  blodigrød'. 

Og  ved  dens  Straaler  Engen  og 
Det  hoie  Træ  han  saae, 
Og  der,  mod  Stammen  lænet  op. 
En  Skikkelse  at  staae. 

Det  var  en  Qvinde,  rank  og  høi, 
Med  nøgent  Bryst  og  Been, 
Med  Kinden  hvid  og  Panden  streng, 
Som  hugget  ud  af  Steen.  . 

Det  lange  Haar  fra  Nakken  flød; 
Ved  Beltet  fæstet  var 
Den  korte  Kjortel,  og  i  Haand 
Hun  Piil  og  Bue  bar. 

Hun  stod  og  saae  til  Maanen  op, 
Ud  over  Krat  og  Lund, 
Og  som  paa  Vagt  ved  hendes  Fod 
Laae  stum  den  store  Hund. 

Den  unge  Jæger  standsed,  og 
Med  Fyrighed   udbrød: 
»Træd  frem,  Du  skjønne  Tryllesyn, 
Træd  frem  af  Taagens  Skjød! 


443 

Siig,  hvem  Du  er,  og  hvem  Du  her 
Skal  mødes  med  i  Nat; 
Nævn  mig  den  Lykkeliges  Navn, 
Som  Du  har  Stævne  sat! 

Men  hvilket  Navn  endog  han  bær, 
Jeg  slynge  vil  min  Arm 
I  hans  Sted  om  dit  ranke  Liv 
Og  hvile  ved  din  Barm. 

Jeg  trykke  vil  min  hede  Mund 
Alt  til  din  Mund  med  Lyst; 
Jeg  gynge  vil  min  varme  Kind 
Høit  paa  dit  Jomfrubryst.« 

Saa  talte  han,  og  stormed  frem, 
Af  Attraa  vild  og  varm; 
Da  løfted  Skikkelsen  sin  Haand, 
Og  strakte  frem  sin  Arm. 

Om  Buens  snoede  Streng  hun  greb, 
Og  spændte  den  med  Smiil, 
Og  dybt  i  Jægrens  hede  Bryst 
Foer  hendes  hvasse  Piil. 

Og  Hunden,  som  ved  Træet  laae, 
Nu  gjøende  sprang  op, 
Dens  skarpe  Tænder  søndersled 
Den  unge  Jægers  Krop. 

19** 

Saa  fandt  man  ham  den  næste  Dag 
Ved  Kjæmpetræets  Rod: 
Hans  Hjerte  kløvet  af  en  Piil, 
Hans  Øie  fuldt  af  Blod. 

Fr.  Paludan-Muller. 


Skøiteiøberen. 


rra  Træet  Rimens  Blade 
Faldt  ned  for  sagte  Vind; 
Over  den  glatte  Flade 
Sig  spredte  Maanens  Skin. 
Den  ranke  Yngling  rendte 
Paa  tynde,  glatte  Jern, 
Saae  paa  det  Lys,  som  brændte 
I  Borgen  hist,  saa  fjern. 


»Endnu  hun   sidder  oppe; 
See,   Straalen  glimter  mild 
Gjennem  de  hvide  Toppe 
Til  Isens  Maane-Ild. 
Endnu  hun  ikke  sover  — 
Ak,  tænker  hun  paa  mig?« 
Hen  ad  de  frosne  Vover 
Han  henrykt  skyder  sig. 

Sødtblussende  han  svæver 

Ud  pea  den  glatte  Vei. 

Det  Lys,  som  hisset  bæver, 

Hans  Øie  slipper  ei. 

Hans  Barm  det  gjennemflammer, 

Han  føler  ei  til  Kuld. 

•»Der  sidder  hun  i  sit  Kammer, 

Og  fletter  det  lyse  Guld.« 

Ak,  mens  hans  Hjerte  luer, 
Da  pønser  lumske  Død: 
De  brast,  de  tynde  Buer, 
Han  sank  i  Havets  Skjød. 
Medynksom  Bølgen  hæver 
Det  blege  Hoved  op. 
Lyset  saa  roligt  bæver 
Endnu  fra  Skovens  Top. 

»O  Emma!  hører  Du  ikke 
Mit  Dødssuk  i  Nattens  Vind?« 
Med  matte,   brustne  Blikke 
Han  stirrer  i  Lysets  Skin. 
Derpaa  han  langsomt  dukker, 
Over  Issen  Bølgen  slaaer. 
Sig  Lyset  i  Borgen  slukker, 
En  Sky  for  Maanen  staaer. 

Oehlenschlager. 

Smedea  paa  lelgelaid. 


Der  staaer  en  Sroedie  paa  Helgoland, 

Saa  eensomt  den  staaer  paa  den  hvide  Strand. 

Der  svinger  Thormod,  Smeden,  med  Flid 

Den  tunge  Hammer  ved   Midnatstid, 

Og  Essen  flammer,  og  Gnisterne  spille, 

Og  Slagene  døne  i  Nattens  Stille. 

Men  som  han  saa  ved  sin  Ambolt  staaer, 
En  selsom  Larm  til  hans  Øre  naaer; 
Det  er  som  to  vældige  Gangeres  Trav, 
Dog  kommer  den  Lyd  fra  det  vildene  Hav; 
Han  iler  til  Døren,  seer  ud,  og  gruer, 
Thi  rædselsfuldt  er  det  Syn,  han  skuer. 

Det  er  som  en  Sky  af  Mulm  og  Lyn, 
Der  s  væver  paa  Havets  graalige  Bryn; 
Det  nærmer  sig  mere  og  mere  til  Land, 
Tilsidst  han  skjelner  en  Hest  og  Mand; 
Men  Manden  et  flammende  Glavind  svinger, 
Og  Hesten  paa  fire  Par  Fødder  springer. 

Og  Havet  syntes  saa  haardt  som  Steen, 
Og  Gnisterne  føge,  hvor  Gangeren  treen. 
Saa  nærmer  sig  Synet  meer  og  meer; 
Snart  Ganger  og  Rytter  han  tydeligt  seer. 
Snart  er  de  for  Døren;  da  standser  Hesten, 
Og  rap  af  Sadlen  svinger  sig  Gjæsten. 

Eenøiet,  som  solklar  Dag,  han  var ; 
Paa  sølvgraa  Isse  han  Guldhjelm  bar; 
Om  Kjæmpekroppen  en   Brynie  blaa, 
Besat  med  funklende  Stjerner,  laae; 
Og  om  de  mægtige  Skuldre  svinger 
En  skrigende  Ravn  de  kulsorte  Vinger. 

»Op,  Smed!«    saa  talte  den  selsomme  Gjæst, 
»Tag  Hammer  og  Tang,  og  beslaa  min   Hest. 

En  Sko  er  brukken,  vær  flink  og  rap! 

Det  er  alt  sildigt;  min  Tid  er  knap. 

Før  Dagen  rødmer  i  Østerlide, 

Jeg  har  vel  hundrede  Miil  at  ride.« 

Og  Smeden  den  vægtige  Hammer  svang, 
Og  Jernet  gnistred,  og  Ambolten  klang. 
Snart  var  beslaaet  den  vælige  Hest; 
I  Sadlen  svang  sig  den  selsomme  Gjæst, 
Men  førend  den  næste  Sol   var  nede, 
Stod  Folkeslaget  paa  Braavallahede. 

Frederik  Schaldemose. 


Søren   Nordby. 


lil  Briissel  Søren  Nordby  kom, 
Da  han  landflygtig  flakked  om. 
Hans  Rustning  straalte  lyseblaa 
Med  store  Gulddelphiner  paa; 

Det  var,  som  Pladen,  tung  og  svær, 
Af  Østersøen  havde  Skjær, 
Som  røbede  det  blaae  Metal 
Det  baltiske  Havs  Admiral. 

Og  frank  og  fri  og  rask  og  flot 
Han  drog  til   Carl  den  Femtes   Slot, 
I  Sale  rige  Tepper  laae, 
Staalhoser  havde  Helten  paa, 
Han  satte  frem  sin  støbte  Sko 
I  Fløilet  som  en  Ørneklo, 
Ja  fremad  skred  som  paa  en  Val 
Det  baltiske  Havs  Admiral. 

Saa  langt  som  Øiet  kunde  naae, 
Man  Heltens  Spor  i  Fløilet  saae, 
Og  hvor  han  havde  gjort  et  Skridt, 
Var  Teppet  rødt,  men  Sporet  hvidt; 
Det  fine  Fløil  til  Hoffets  Gru 
Han  traadte  ned  og  skar  itu, 
Da  stand sed  Carl  i  Thronens  Sal 
Det  baltiske  Havs  Admiral. 

»Mit  Fløil  Du  søndred  med   din  Fod. 
Hvor  billigt,  om  Du  gjorde   Bod! 
Jeg  trænger  til  dit  stærke  Staal; 
Paa  Valen  sæt  dit  Fodemaal, 
Og  træd  dit  Spor  til  Fjendens   Meen 
£i  blot  i  Fløil,   men   og  i  Steen!« 
Da  svared   »Ja«   foruden  Pral 
Det   baltiske  Havs   Admiral. 

Og  over  Mailamds  Valer  gik 
Den  danske  Helt  paa  Mosaik; 
I  Stenens  brune  Blomsterflor 
Han  traadte  sine  djærve  Spor. 
Som  hist  i  Fløil,  saa  her  i  Blod 
Stod  Aftryk  af  hans  faste  Fod ; 
Da  rostes  lydt  i  Keisersal 
Det  baltiske  Havs  Admiral. 

Og  smykt  med  Østersøens  Kay 
Han  fik  en  smuk  Commandostav. 
Den  trøsted  Helten  i  hans   Sorg, 
Og  Florents  blev  hans  Sølvitzborg; 
"Der  faldt  med  saaret  Bryst  og  Knæ, 
I  Skyggen  af  et  Laurbærtræ, 
I  Rosers  Skjød,  paa  Ærens  Val 
Det  baltiske  Havs  Admiral. 

Ei  Havets  Helt  i  Brynie  blaa 
Paa  Briissels  Tepper  kunde  gaae, 
Men  Valens  Stene,  rue  og  raae, 
Dem  kunde   Søren  træde  paa; 
Og  aldrig  glemmes  skal  i  Nord: 
De  dybeste  og  bedste  Spor 
Dog  traadte  her  i  Sagas  Hal 
Det  baltiske  Havs  Admiral. 

Ole  Christian  Lund. 

Tidlig   Skilsmisse. 


Det  var  den  aarle  Morgen, 
I  Teltet  stod  Dragonen, 
Og  vikled  Purpurskiærfet 
Om  Livet  paa  Baronen. 

Og  rakte  ham  hans  Pallask, 
Hans  Hjelm  med  Hestehalen, 
Saa  blank,  som  var  den  nylig 
Hentet  i  Vaabensalen. 

Og  førte  frem  hans  Ganger, 
Den  lysebrune,  høie, 
Der  vendte  mod   sin   Herre 
Det  melancholske  Øie. 

Og  i  de  brede  Hylstre, 
De  guldbrodeerte,  satte 
Hans  sorte  Rytternæver 
Pistolerne,  skarpladte. 

Og  langsomt  steg  i  Sadlen 

Den  adelige  Fændrik, 

Og  sagde  til  Dragonen 

Med  sagte  Stemme:    »Hendrik! 

Ifald  jeg  ikke  kommer 

Igjen  —  som  jnok  kan  være   — 

Besørg  mig  disse  Breve, 

Og  siig,  det  gjaldt  min   Ære.« 


451 

Han  gav  sin  Hest  af  Sporen, 
Ildgnister  fløi  fra  Hoven; 
De  sorte  Krager  svang  sig 
Med  Skrig  op  over  Skoven. 


Der  faldt  et  Skud  langt  borte 
Og  eet  endnu   —   ei  flere; 
Men  paa  den  lyse  Hvælving 
Steg  Solen  meer  og  mer«. 


Det  blev  den  mørke  Aften, 

Fra  Slottet  ned  i  Dalen 

De  høie  Vind  ver  straalte, 

Og  kasted  Lys  fra  Salen, 
i 

Orchestret  lød.      Mundskjænken 
Sig  gjennem  gyldne  Haller 
Med  Purpurvinen  trængte 
I  funklende  Krystaller. 

Den  unge  Frøken,  yndig, 
Skjøn  som  en  Bajadere, 
Slap  pludselig  i  Dandsen 
Sin  sorte  Gavaliere. 

Hun  lyttede,  hun  hørte  — 
Hun  hørte  det  alene    — 
En  sagte  Lyd  langt  borte, 
Et  Trav  paa  Broens  Stene. 

Hvor  steg  og  sank  de  rande, 
De  liliehvide  Skuldre! 
Hun  hørte  ei  Trompeten, 
Ei  Paukens  Hvirvler  buldre. 

Hun  kiggede  fra  Ruden 
Ud  i  det  natlig  Dunkle  — 
Hun  saae  i  Slottets  Gjenskin 
En  Hjelm,  et  Kyrads  funkle. 

I  hendes  Løb  paa  Trappen 
Guldkammen  fløi  af  Haaret, 
Den  hele  Blomsterfletning, 
Hun  nylig  havde  baaret. 

Det  var  ei  ham,  hun  yented; 
Med  Sorgens  Budskab  skrevet 
I  sine  mørke  Miner 
Dragonen  bragte  Brevet. 

Hun  rev  det  fra  hinanden  — 

Hun  svimled   —   faldt  som  knuset    — 

Man  finder  intet  Marmor 

Deiligere  strakt  i  Gruset. 


Det  er  den  aarle  Morgen, 
Det  røde  Ski  ær  af  Solen 
Farver  den  gamle  Frøken, 
Som  slumrer  i  Lænestolen. 

Ferskentræerne  blomstre 
Og  Mand  terne  i   Haven; 
Men  hendes  Hud  er  falmet, 
Som  Alabast  paa  Graven. 

Der  staaer  et  Liigvers  skrevet 
I  Furerne  paa  Panden, 
Og  sine  blege  Hænder 
Hun  folder  i  hinanden. 

Medynksom  Kakaduen 

Det  gule  Hoved  bukker, 

Betragter  sin  Veninde, 

Og  glemmer  reent  sit  Sukker. 

Paa  Væggens  røde  Damask 
Et  stort  Portrait  sig  strækker, 
Og  Blomsterurnen  yndigt 
Mod  det  sit  Indhold  rækker. 

Der  staaer  han,  som  han  leved, 
Med   Øiets  blaae  Emaille, 
Med  Purpurskjærfet  viklet 
Omkring  den  smekkre  Taille; 

Med  disse  friske  Læber, 
Med  disse  Lokkers  Vrimmel, 
En  Skabning  fuld  af  Ungdom, 
Uskyldighed  og  Himmel; 

Men  med  et  Smiil  paa  Læben, 
Som   skulde  det  udtrykke: 
O  elsk  mig  kun,  men  vid,  at 
Jeg  er  en  Drøm,  en  Skygge! 

Emil  Aarestrup. 


T  •rbisten   •£   Flien. 


lorbisten  kravler  af  mørken  Hul 
Med  fire  Vinger  saa  prude;] 
De  to  de  vare  som  sorten  Kul, 
De  to  som  Glar  i  en  Rude. 


Dem  havde  han  pudset  med  megen  Besked 
Alt  med  sin  bageste  K ralle. 
At  beile  til  Fluen,  saa  strunk  han  reds 
Den  elsked   han  over  Alle. 

Af  Flødepotten  søber  saa  net 

Den  liden  og  vevre  Flue; 

Saa  flyver  hun  rundt  omkring  Speilet  let, 

Hovmodig  ret  som  en  Frue. 

Torbisten  seiler  i  Stuen  ind 

Alt  paa  sine  fire  Vinger; 

Han  klapper  den  Flue  ved  liden  Kind, 

Og  det  med   sin  smudsige  Finger. 

»Skjøn  Jomfru!  imens  I  qvæder  saa  blødt, 
Ret  som  Fiolenes  Strenge, 
Gift  Eder  med  Bassen,  det  ganger  saa  sødt, 
Vi  kunne  da  spille  for  Penge  « 

Hun  visker  sin  Kind  med  Fødderne  smaa: 
»Jeg  takker  for  slig  en  Hæder; 
Skarnagere  passer  jeg  lidet  paa, 
De  bære  saa  sværtede  Klæder. 

Du  Skorsteensfeier  ei  komme  mig  nær! 
Flyv  til  din  Mødding  derude. 
Hvor  Møget  Du  roder  paa  Kryds  og  Qvær 
Alt  med  din  kullede  Snude! 

Jeg  kysser  Jomfruens  Barm  saa  fiin, 
Jeg  dandser  paa  Kongernes  Næser, 
Jeg  spiser  Sukker,  og  drikker  Viin; 
Ad  Dig,  Du  Stodder,  jeg  blæser.« 

Beileren  tabte  for  Hast  sit  Vær, 
Han  snurrer  og  summer  og  brummer; 
Den  Spee  han  tog  sig  saa  meget  nær, 
Og  krøb  udi  Jorden  af  Kummer.   — 

Sommerfugl  sidder  paa  Lilien  prud 
Alt  udi  sin  blommede  Kjole; 
Da  Fluen  flyver  i  Haven  ud, 
Hun  vilde  sit  Ansigt  sole. 

Og  da  hun  saae  det  pralende  Dyr 
I  de  rige  forgyldene  Klæder, 
Da  brød  hendes  Hjerte  strax  i  Fyr, 
En  Elskovens  Vise  hun  qvæder. 

Den  Spraglede  slog  med  Kaaben  om  Fod: 

»Hvad  tænker  Du,  fattige  Terne? 

Du  Melkeraner!  jeg  er  for  god 

Til  at  slikke  med  Dig  af  en  Kjerne. 

Du  søber,    som  Kateene,  Levning  af  Fad, 
Hvori  de  S kj ægget  mon  væde; 
Dig  følger  hver  Mands  Foragt  og  Had, 
De  gjerne  med  Skoen  Dig  træde. 

Jeg  patter  af  det  Alabasterbryst, 

Som  Liliens  Hjerte  omhvælver; 

God   Ruus  af  Draaben  jeg  drikker  med  Lyst, 

Som  aarle  paa  Roserne  skjælver.« 

Fluen  gik  næsten  fra  sin  Forstand, 
Hun  maatte  sig  skamfuld  liste. 
»Nu  faaer  jeg  vist  aldrig  nogen  Mand, 
Hvi  tog  jeg  ei  den  Torbiste!« 

Til  Vinteren  var  hun  en  Jomfru  graa, 
Som  Alderen  hæsseligt  rakked. 
Da  kunde  hun  Intet  til  Føden  faae; 
Hen  til  Torbisten  hun  lakked. 

Han  eied  i  Mødding  en  Stue  varm, 
Luunt  sad  han  der  inden  Vægge; 
Da  sagde  den  Flue,  ussel  og  arm: 
»Her  er  vel  Plads  til  os  begge? 

Jeg  elsker  Jer  saare,  den  Tale  er  sand; 
Kan  I  Jer  Kjærlighed  mindes?« 
Torbisten  er  en  fornuftig  Mand, 
Som  saare  sjelden  forblindes. 

Han  sagde:   »I  pakke  Jer  fra  min  Dør, 
Eders  Klæder  ere   saa  pene; 
I  husker  jo  nok,  hvad  I    sagde  mig  før? 
Jeg  gjør  dem  s'gu  vist  urene.  • 

Pool  M.  Møller. 


Trende   Nætter. 


Den  første  Nat  var  det  Stjérneblaa 
Foruden  Sky, 

Sølvraaanen  gjennem  Grenene  saae 
Ned  i  Elskovs  Ly. 

Der  sad  under  luftende  Mandeltræer 
Det  yndigste  Par; 

Hvis  ei  der  var  Andre  paa  Jorden  her, 
Et  Eden  den  var. 

Dansk  Lyrik.  20 

Der  sad  de  fortrolige,  Arm  i  Arm, 

De  elskende  To, 

Hun  var  saa  undseelig,  han  var  saa  varm, 

Og  Begge  saa  froe. 

Hun  snoede  hans  Lokkes  faldende  Ring, 
Undseelig,  om, 

Om  hævende,  melkehvid  Finger  omkring, 
Og  syntes  i  Drøm. 

Sødt  sværmende  han  et  Elskovsbrev 
Med  varmere  Aand 
Og  dristig  veltalende  Finger  skrev 
I  Jomfruens  Haand. 

Dog  aldrig  den  spædere  Attraa  sig  sled 
Fra  Blufærd  løs, 

Og  aldrig  svulraed  fra  Læbernes  Bred 
Det  dristige  Kys. 

Og  som  de  i.  Uskyld   dvælede  der 
Med  barnlig  Fryd, 
Neddryssed   de  venlige  Mandeltræer 
Den  vaarlige  Pryd. 

»I  Morgen,  i  Morgen  ved  Stjerneskjær 
Og  Faderens   Blund, 
Kom,  Sode,  igjen  til  de  Mandeltræer! o 
Saa  nynnede  hun. 


459 

»I  Morgen  forenes  vi  atter  igjen 
Af  den  lonlige  Nat.« 
Saa  hviskede  han,  og  raslede  hen 
Gjennem  Grene  og  Krat. 

Men  da  han  igjennem  Hækkerne  brød, 
Det  bag  hans  Hast 

Som  Trusel  og  klapprende  Tænder  lød, 
Qvalt  Latter  udbrast. 

Den  anden  Nat  hang  Skyerne  ned 
Som  et  Sørgeflor, 

Liig  Døden  trykked  bedøvende  Fred 
Den  qvalme  Jord. 

Og  høit  i  Paladsets  Mezzanin, 

Hos  den  jamrende  Brud, 

Det  Lys,  som  styrede  Ynglingens  Trin, 

Gik  tidlig  ud. 

End  svang  han  sig  over  det  høie  Hegn 

Med  Fuglesving; 

Det  sukkede  i  den  bange  Egn 

Saa  vidt  omkring. 

De  Mandeltræer  rystede  Duggen  af, 

Det  var  deres  Graad; 

De  livskjede  Blomster  fandt  gjerne  en   Grav, 

Hvor  Ynglingen  traad. 

Men  rask  han  iler  til  aftalte  Maal, 
Han  alt  det  seer, 

Da  sank  i  hans  Bryst  det  isnende  Staal, 
Han  er  ei  meer! 

O  taber,  I  Træer,   det  visnende  Løv 
Paa  Ynglingens  Liig! 

0  Blomster,  de  Kroner  i  blodige  Stør 
Nedbøie  sig! 

Og  da  den  tredie  Nat  nedsteg, 
En  Jordefærd 

Igjennem  de  eensomme  Gader  sig  sneg 
Ved  Fakkelskjær. 

For  Jomfruens  Vindve  den  stille  stod 
Et  Øieblik, 

De  Alle  opskued  med  Sorrigmod, 
Og  videre  gik. 

Da  oven  fra  Mezzaninen  det  lød 

1  den  ængstlige  Nat: 

«0  tøv  dog,  du  Yngling,  uskyldig  og  sød!« 
De  standsede  brat. 

»O  tøv  dog,  du  Yngling,  saa  fager  og  from! 
Paa  Gravens  Vei, 

Og  lad  mig  først  kaste  mit  Jomfruslør  om, 
Saa  kommer  jeg. 

Og  lad  mig  først  sætte  mio  Liliekrands  paa, 

Og  da  for  Gud, 

Min  mildere  Fader,  i  Himlen  staae, 

Din  evige  Brud!« 

Og  i  det  Samme  hun  styrtede  sig 
Fra  oven  ned ; 

I  den  aabne  Kiste  laae  tyende  Liig, 
Nu  har  de  Fred. 

Schack  Staffeldt. 


Tretten   tilberds. 


Der  var  en  lang  Tid  stille 
I  Hjørnegaarden  hist. 
Gardinerne  var  nedhængt, 
Og  gjorde  Huset  trist. 
Om  Natten  skinned  Lampen 
Fra  den  Syges  Kabinet; 
Og  der  den  gamle  Greve 
Har  ofte  gaaet  og  grædt. 

Nu  er  der  atter  oplyst, 
Og  man  kan  see  derind. 
De  klare  Ruder  dæmre 
Med  et  lyst  og  muntert  Skin. 
Den  gamle  Herres  Frue 
Har  første  Gang  idag 
Indfundet  sig  ved  Bordet, 
Skjøndt  mat  endnu  og  svag. 

En  lille  Kreds  af  Venner 
Om  Middagsbordet  sad, 
Og  gjorde  sig  tilgode 
Med  Skjemt  og  Viin  og  Mad. 
Den  blege  Frue  vugged 
En  Pusling  paa  sit  Skjød, 
Og  sraiilte  blidt  til  Alle, 
Imens  hun  Intet  nod. 

Ved  Bordets  anden  Ende 

Sad  hendes  treaars  Glut, 

Og  skjændtes  med  sin  Broder, 

En  vild  og  munter  Gut. 

»Fa'er!«   raabte  høit  den  Yngste, 

»Har  jeg  nu  ikke  Ret, 

At  vi  er  tolv  ved  Bordet 

Med  mig  og  Bro'er  Cadet?« 

Den  Gamle  lod  sit  Øie 

Langs  Bordet  glide  ned, 

Og  sagde:    »Vi  er  tretten; 

Din  yngste  Bro'er  roaa  med.« 

—    »Hvad?  er  vi  tretten?«    udbrød 

Hans   svagelige  Viv; 

»Mig  bæres  for,  jeg  frister 

Ei  heller  langt  mit  Liv.« 

Og  selsomt  £lev  hun  grebet 
Af  uforklarlig  Skræk, 
Og  storre  Bleghed  gjod  sig 
Om   hendes   blege  Træk. 

»Jeg  føler  mig  saa  ilde, 
Lad  mig  gaae  ind  igjen!« 
Saa  talte  hun,  og  yakled 
Til  Kabinettet  hen. 

Da  standsede  red   Bordet 
Den   overgivne  Skjemt. 
Den  gamle  Herres  Pande 
Var  kruset  og  forstemt* 
Og  af  de  tause  Gjæster 
Var  Ingen  ret  tilfreds; 
Thi   Overtroen   sneg  sig 
Iblandt  den  hele   Kreds. 

Men  Grevens  ældste  Datter, 
Der  i  sin  faure  Vaar 
Var  viet  til  sin  Husbond 
For  ikke  fuldt  et  Aar, 
Med   Rødmen  hun  sig  reiste, 
Og  tøvende  hun  gik, 
Og  standsede  sin  Moder 
Med  et  undseeligt  Blik. 

»Vær  uden  Frygt!«   hun  hvisked, 
»Den  slemme   Overtro 
Ei  denne  Gang,  jeg  haaber, 
Forstyrre  skal  din  Ro. 
Ved   Bordet  var  vi  fjorten, 
Her  er  endnu  en   Gjæst; 
Skjondt  ubekjendt  for  Alle, 
Han  er  mit  Hjerte  næst. 

Den  Fjortende  har  siddet 
Ved  dette  Bord  med  Dig. 
Den  Fjortende  blev  indbudt, 
Dengang  Du  indbød  mig. 
Og  dengang  jeg  blev  mættet. 
Blev  ogsaa  ban  bespiist, 
Og  alt  det  Godes  Ophav 

Han  slumrende  bar  priist. 

# 

Din  yngste  Søn  Du  vugged 
Ved  Bordet  paa  dit  Skjød, 
Derved  blev  Tallet  tretten, 
Og  truer  En  med  Død. 
Den  ,  Fjortende  Du  glemte, 
Thi  Gud  bar  hørt  min  Bøn: 
Under  mit  eget  Hjerte 
Der  sad  min  ældste  Søn.« 

> ••**  Henrik  Herti. 


Ægirs   St?e. 


Mens  bøie  Guder 

Fornøied  sig,  hvor  salten  Sø 

Med  Vælde  tuder 

Hist  om  Hler-Ægirs  0, 

Greb  den  Gud  for  Havets  Magt 

Om  et  Horn  saa  stort, 

Dannet  udi  Skjønheds  Pragt, 

Saare  kunstigt  gjort-. 

Blandt  Sneglehuse 
Dybt  udi  det  vaade  Blaae, 
Hvor  Bølger  bruse, 
Man  ei  dets  Lige  saae: 
Farvespættet  der  man  fandt 
Hver  en. Rand  og  Krog; 
Slangebøiet  det  sig  vandt, 
Som  en  spraglet  Snog. 

I  smidig  Vinden 

Smelted  Rødt  i  Hvidt  og  Guult; 

Hornet  forinden 

Var  rummeligt  og  huult, 

Doppen  i  den   snevre   Bund 

En  Karfunkel  grøn, 

Randen  om   den  brede  Mund 

Gylden  blank  og  skjøn. 

Det  Horn  mon  love 
De  Diser  udi  Ægirs  Sal. 
Han  raabte:    »Vove! 
Fyld  mig  min  Pocal.« 
Haaret  flettet  ind   med   Siv, 
Blysom   Vove  stod ; 
Blaatindbeltet  smekkre  Liv, 
Trind  den  spæde  Fod. 

Fulgt  af  sin  Søster, 

Hun  kom,  mens  alle  Guder  loe. 

De  hvide  Bryster 

De  svulmede  saa  froe. 

Bag  den  blotte  Jomfrubarm 
Hjertet  bange  slog. 
Taus  hun  i  sin  runde  Arm 
Sneglehornet  tog. 

Alt  efter  Vane 

Derpaa  den  unge  Havets  Mø 

Stak  som  en  Svane 

Ned  i  den  salte  Sø. 

Snart  man  atter  hende  saae 

Paa  den  grønne  Strand, 

Hornet  fyldt  med  Perler  smaa, 

Klare  som  et  Vand. 

I  brune  Hænder 

Tog  Gubben,  hvad  ham  Pigen  gav 

»Hler-Ægir  sender 

En  Gave  fra  sit  Hav. 

Gaven  være  Disen  bragt 

Midt  i  Kredsen  der, 

Som  besidder  største  Magt 

Udi  Guders  Hær!« 

Da  Frigga  reis  te 

Sig  med  sin  grønne  Egekrands, 

Gudinden  kneiste 

I  herlig  Himmelglands : 

»Moder  for  et  Herthadal, 

Odins  Hustru  bold; 

Hvo  har  udi  Asers  Sal 

Større  Kraft  og  Vold?« 

De  hvide  Hænder 
Da  strakte  Gefion  ud  mod   Sø  ; 
Heimskringla  kjender, 
Den  vene  Nordens  Mø. 
»Hvo  har  pløiet  Herthalund 
Frem,  da  stolte  Frei? 
Hvo  gav  hist  din  Throne  Grund? 
.Ingen,  uden  jeg.« 

Men  Eir  sig  hæved 

Med  sin  Rod,  sin  skarpe  Kniv: 

»Hvor  ofte  bæved 

I  ei  for  Heltens  Liv? 

Hvad  er  Throne,  hvad  er  Land 

Uden   Sundheds  saft? 

Hvilken  Kraft  sig  ligne  kan 

Med  min  Lægekraft ?« 

Nornen,  den  høie, 

Da  stødte  stoltelig  til  Lyd. 

Hver  Guddoms  Øie 

Faldt  paa  det  tunge  Spyd. 

»Livet  har  I  vel  frembragt, 

Asers  stolte  Hær! 

Men  hvad   standser  Livets  Magt? 

Det  gjør  Nornens  Spær.« 

Da  Freia  smiilte;  *l» 

Paa  sin  lille  Fod  af  Snee 

Didhen  hun  iilte, 

Hvor  Gaven  var  at  see. 

•  Ægir!  giv  Du  Hornet  mig; 
Freia  stander  først. 
Al  Naturen   siger  Dig, 
At  min  Magt  er  størst.« 

At  kjæled  ægge 

Begyndte  hun  paa  Gubbens   Skjød, 

Fra  trinde  Lægge 

Bort  Klædebonnet  flød; 

Trykte  om  hans  Ryg  sin  Arms 

Alabaster  ned, 

Lod  ham  skue  nær  sin  Barms 

Deelte  Fyldighed. 

Fast  elskoysfangen 

Alt  Ægir  efter  Hornet  tog  — 

Ham  vakte  Klangen, 

Thi  Bragi  Harpen  slog; 

Og  som  nu  hans  Øines  Ild 

Faldt  paa  Guders  Rad, 

Blev  han  Ydun  vaer,  som  mild 

Hos  sin  Husbond   sad. 

Saa  taus  blyfærdig, 
Indhyllet  i  det  kydske  Flor, 
Sad  hun  elskværdig, 
Om  ranke  Liv  en  Gjord. 
Bruun  var  Haarets  rene  Glands, 
Som  en  Knude   bandt; 
Gjennem  Lokken  sig  en  Krands 
Af  Kjærminder  vandt. 

Et  gyldent  Bæger 

Hun  holdt  udi  sin  hvide  Haand. 

Naar  Bragi  leger 

Paa  Harpen,  fro  i  Aand, 

Dufter  strax  den  modne  Frugt 

Fra  den  Skaal  paa  Stand, 

Breder  ud  en  liflig  Lugt 

Over  Hav  og  Land. 

Den  hulde  Q vinde 

Med  ubevidste  Ynders  Magt 

Mon  overvinde 

Selv  Freias  stærke  Pragt. 

»Ydun!«   raabte  Guden  brat, 

»Syng  i  Bragis  Maal, 

Syng  os:    hvilken  sjelden  Skat 

Dufter  fra  din  Skaal.« 

Med  deilig  Stemme  — 

Det  klang,  som  naar  i  Vaarens   Dal 

Bag  Bøgens  Gjern me 

Fløiter  en  Nattergal   — 

Ydun  sang  ved  Harpens  Klang, 

Høit  lød  hendes   Røst. 

Harpen  klang,  men  Yduns  Sang 

Smelted  Alles  Bryst. 

»Den  sunde  Rødme 

Som  blusser  her  fra  Skaalens   Rand, 

Den  friske  Sødme 

Kun  Guder  styrke  kan. 

Blev  af  disse  Æbler  smaa 
Krystet  ei  en  Drik, 
Falraed  Odins  Lokker  graae, 
Sluktes  Freias  Blik. 

Naar  Bragi  synger, 

Da  modnes  paa  et  helligt  Træ 

De   Æbleklynger 

I  Lundens  dunkle  Læ. 

Kun  Udødeligheds  Kraft, 

Kun  et  evigt  Liv 

Springer  ud  af  denne  Saft.« 

Saa  sang  Bragis  Viv. 

Et  helligt  Stille 
Bevidnede,  hvad  Sangen  lod. 
Da  saae  man  trille 
Ned  udi  Yduns  Skjød 
Alle  Hornets  Perler  smaa 
Klart  paa  Kildeviis. 
»Skatten  Dig  tilhøre  maa, 
Valhals  bedste  Dis! 

Hvad  jeg  forlanger 

Til  Gjengjæld  for  hvad   her  Du  fik, 

Er,  at  jeg  fanger 

Udaf  din  Most  en  Drik. 

Tolk  min  Daad  og  min  Bedrift 

I  en  Skjaldesang, 

Lad  den  fra  din  Runeskrift 

Tone  frem  engangl« 

Det  Ydun  loved, 

Og  derpaa  deelte  hun  sin  Skat. 

Hver  Disas  Hoved 

Blev  sniykt  med  Perler  brat. 

Hornet  skjænkte  Bragi  hun: 

Suttungs  Drik  et  Maal. 

Ægir  gav  hun  strax  paa  Stund 

Frugter  af  sin  Skaal. 

Hvis  ikke  siden 
Af  onde  Lok*  i  Ægirs   Bo 
Forvendt  til  Striden 
Var  bleven  Gildets  Ro, 
Havde  Sæmund  i  sit  Skrift 
Daaden  længst  fortalt; 
Men  den  vældige  Bedrift 
Har  den  mindre  qvalt. 

At  ei  forsvinde 

Den  skulde  reent  og  plat  forgaae, 

Bød  min   Gudinde 

Mig  her  Guldharpen  slaae. 

Oldtids  dunkle  Taager  flye, 

Valhal  straaler  smukt; 

Guder  lever  op  paany 

Ved  Ydunas  Frugt. 

Oehlenschlager. 


Forfatterne. 


Side 

Emil  Aarestrup,  f.  4  Decbr.  1800,  d.  20  Jan.  1856. 

De  legende  Børn 56 

•   Et  Aftensok 87 

Til  en  Veninde 326 

Jorden 847 

Sommerens  Tale 857 

En  polsk  Moder 419 

Fjeldspringet 480 

Mary 488 

Tidlig  Skilsmisse 450 

Carl  Andersen,  f.  26  Octbr.  1828. 

Ved  min  Moders  Grav 211 

Erindring 232 

H.  C.  Andersen,  f.  2.  April  1805. 

Sjælen 172    . 

Moderen  med  Barnet 378 

Studenten 386 

K.  Arentien,  f.  10  Novbr.  1823. 

Sommerfuglen 177        v 

Carl  Bagger,  f.  11  Mai  1807,  d.  25  Octbr.  1846. 

Til  Læseren 24 

Det  nye  Aar 61 

Side 

Efteraar  og  Vinter 78 

Herregaarden  ....  * *  .  115 

Sommeren 175 

Ønskerne 222 

Dampskibet  Loven 277 

Et  Sendebrev 291 

Jens  Baggesen,  f.  15  Febr.  1764,  d.  3  Octbr.  1826. 

Til  Mosen 29 

J        Da  jeg  var  lille     , 50 

Erindring 85 

Venskab  og  Kjærlighed 215 

Det  første  Møde 287 

P.  0.  Bention,  f.  5  Novbr.  1833,  d.  8  Marts  1873. 

Er  jeg  en  Hedning? , 290 

Fr.  Sneedorff-Birch,  f.  1  Marts  1805,  d.  11  Marts  1869.  ' 

Hornet v 124 

St.  St.  Blicher,  f.  11  Octbr.  1782,  d.  26  Marts  1848. 

Bnhl 44 

Til  Maanen 186 

Til  Sorgen 196 

Kjærlighedsdalen 299 

C.  J.  Boje,  f.  27  Decbr.  1791,  d.  6  Juli  1853. 

Vaarsang 201 

C.  Bredahl,  f.  30  Octbr.  1784,  d.  16  Jan.  1860. 

Den  lille  Kreds  af  mine  Ønskers  Kjæde 60 

Ludvig  Bødtcher,  f.  22  April  1793. 

Fredensborg 95 

I  Vaaren  ....        f 298 

Aften  ved  Ariccia 371 

Fiskeren  i  Nemi 426 

Side 

Erik  Bøgh,  f.  17  Jan.  1822. 

Bønnerne 46 

Drømmerens  Sang *,...- 68 

Felt  jæger  en   ......: 205 

Malvinas  Sang 806 

Kristine  Dangaard  (Erica),  f.  30  Jan.  1831. 

Den  hvide  Lychnis 58 

Holger  Drachmann,  f.  9  Octbr.  1846. 

Paa  Fjelde* 166 

Do  Klang,  som,  engang  vakt 289 

—  F.  _ 

Taaren • 184 

Illa  Fibiger  (Forf.  til  »Tre  Dramer.),  f.  5  Octbr.  1818, 
d.  10  Juni  1867. 

Stemninger  1  —  2—3 179 

L.  Fischer,  d.  1825. 

Ved  den  tolvaarige  Christians  Liig 207 

M.  F.  S.  Grundtflg,  f.  8  Septbr.  1783,  d.  2  Septbr.  1872. 

Jaordet 128 

/      Til  min  Moder 188 

Fædrelandssang 288 

Sagas  Priis 252 

Fr.  Heegb-Galdberg,  f.  26  Marts  1771,  d.  21  Septbr.  1852. 

Det  stille  Land 64 

Gaaderne 101 

€.  F.  Guntelberg,  f.  1791,  d.  1842. 

Vuggesang 219 

F.  J.  Hansen,  f.  4  Sept.  1810,  d.  14  Marts  1852. 

Det  kan  ikke  hjælpe 840 

Side 

Mads  Hansen,  f  23  Juli  1834. 

TO  Nordens  Qvinde 192 

€.  Biuch,  f.  12  Mai  1790,  d.  4  Marts  1872. 

Afsked  fra  Verden ~39 

Da  jeg  var  syg 52 

y  Dødens  Genios 74 

Gravsang 109 

Munkens  Sang 153 

Trøst  i  Modgang 19T 

Den  Elskede -. 281 

Havfruen  ved  Samso 432 

Bedevig. 

Lærken 349 

J    L.  Heiberg,  f.  14  Decbr.  1791,  d.  25  Aug.  1860. 

Vaaren  og  Freden 81 

Efteraarsfølelse 80 

Tycho  Brahes  Farvel 267 

TJranienborg 268 

1  Dandsen  Da  mig  meder 297 

Kjsrligheds  Drømme 301 

Naar  Aftenglands  og  Morgenrøde 308 

O  fly  for  Amors  Snare! 309 

Serenade 814 

Panisk  Skræk 358 

Sommerregn 383 

Henrik  Herti,  r.  25  Aug.  1798,  d.  25  Febr.  1870. 

Kjærligheds  Veie 12 

^         Silkeormen 21 

Gabben  og  Ynglingen 110 

Udstyret 198 

Slaget  paa  Rheden 262 

Sommerliv  1  —  2  —  3—4 315 

Ved  Nattetid 832 

Spadseretooren .  .  384 

Tretten  tilbords -.461 

Side 

H.  P.  Holst,  f.  22  Octbr.  1811. 

Godnat 106 

^      Naar  mit  øie  er  lukt 166 

O  lad  dem  flagre! 810 

Postillonen 379 

C.  Bostrup,  f.  20  Mai  1818. 

En  Sommeraften 84 

Fodreisen 92 

Nordens  Qvinde 164 

Reisesang 167 

Lærken 360 

F.  L  Btedt,  f.  13  Febr,  1820. 

Ved  en  Ubekjendts  Grav 208 

B.  S.  Ingemann,  f.  28  Mai  1789,  d.  24  Febr.  1862; 

Døden 71 

Harpepigens  Klage 114 

Kjærminder 186 

Vandreren 330 

Ved  Bækken  jeg  sidder 831 

Skovveion 381 

Bessus  og  Svalerne 896 

Cort  Adeler   .* 399 

Hr.  Ebbe 436 

Christian  Juul,  f.  30  Octbr.  1813,  d.  22  Octbr.  1854. 

Opfordring 311 

B.  Y.  Kaalund,  f.  23  Juni  1818. 

Den  brudte  Straale 67 

Efter  Maskeraden 83 

Fortrøstning 98 

Friskt  Veir 98 

Kjærligheds  Trang 136 

Naturens  Uforanderlighed 160 

Rastløs  Higen 166 


x/ 


/ 

Side 

Til  Hende 32« 

Aftenskumring 337 

Nikolaj  Krosslng,  f.  13  Jani  1798,  d.  5  Febr.  1872. 

Min  Grav 150 

E.  Leinbcke,  f.  15  Juni  1815. 

Modersmaalet 249 

I  Skovan 34« 

C.  A  Lund,  f.  28  Decbr.  1763,  d.  10  Aug.  1833. 

Landsby-Kirkegaarden •  •  •  •  *** 

Ole  Christian  Lund,  f.  18  Juni  1829. 

Birgitte  Gjee , 397 

Seren  Nordby 447 

H.  W.  Lundbye,  f.  2  Septbr.  1772,  d.  1  Jani  1830. 

Haabet 113 

S.  Melsllog,  f.  6  Octbr.  1787,  d.  8  April  1856. 

Ynglingens  Uro 220 

Cir.  R   F.  Molbech,  f.  20  Juli  1821. 

Alene - 42 

Lion •  .  .  . 14« 

Lad  os  flye * 802 

Fr.  Paludan-Muller,  f.  7  Febr.  1809. 

Dandsemnsik 53 

Gjensyn 104 

Gravlægning 108 

Nattevagt 159 

Vaaren 8«3 

Romance ,     441 

P.  L.  Maller,  f.  18  April  1814,  d.  7  Decbr.  1865- 

Nordens  Priis 250 

Amor  i  Nyboder • 275 

Side 

Pool  H.  Heller,  f.  21  Marts  1794,  d.  13  Marts  1838. 

De  Tilde  Jægere 66 

Farvel 91 

Freidigt  Liv 96 

Studentersang 182 

Glæde  over  Danmark 243 

Aprilsvise m.  . 338 

Torbisten  og  Flnen 454 

H.  H.  Nyegaard,  f.  8  Fébr.  1824. 

Fremad!  .  .  .  • 97 

Oehlenschlager,  f.  14  Novbr.  1779,  d.  20  Jan.  1850. 

Den  frembrydende  Vaar 4 

J  Freidigt  Sommerliv 7 

Morgenvandring 16 

Til  min  Læser • 27 

Aftensang 40 

Christi  Fødsel 47 

Ewalds  Grav 89 

Jesn  Lære ,  .  .  131 

c    Vahl 203 

Wiedewelt 216 

Den  danske  Sømand  til  Havet 230 

Hjemvee 246 

Den  Elskende 282 

Den  Haabefulde 287 

Freias  Rok 296 

Maanen  i  Tusmørke 305 

Tusmørket 361 

Vaar  sang 364 

Vaar  sang • 366 

De  tvende  Kirketaarne .  .  404 

Eventyret  i  den  fremmede  Stad    .  .      422 

Skøiteløberen 444 

Ægirs  Gave 464 

F.  C.  Olseu,  f.  23  April  1802. 

Ved  Rector  N,  Lang  Nissens  Embedsjubilæum 213 


r 

Side 

U.  P   0?erbj,  f.  17  Jan.  1818, 

Naar  SoleB  skinner 158 

C.  Ploug,  f.  29  Octbr.  1813. 

Lidenskab 145 

Til  Skoven ! 194 

Danmark  1  —  2 227 

For  Norden , T     284 

Fndrelandet  .  .  .      236 

Dengang,  da  Da  var  tyve  Aar 284 

Vil  Du  elske  mig? 333 

R.  L   Rahbek,  f.  18  Decbr.  1760,  d.  22  April  1830. 

Drikkesang 67 

Selskabssang 170 

Selskabssang 171 

Den  Dødes  Igjenkomst 400 

Christian  Richardt,  f.  25  Mai  1831. 

Korsets  Vei 140 

Mellem  Gravene .  ' 149 

Søndagmorgen 184 

øjeblikket 222 

To  i  Baaden 328 

Efteraarsstormen 341 

I  Mai 345 

GI.  Rosenhoff,  f   18  Novbr.  1804,  d.  19  Jan.  1869. 

Modersavn 152 

I.  Rosing,  f.  20  Novbr.  1830. 

Hvad  jeg  holder  af .  .      126 

L.  €.  Sander,  f.  13  Novbr.  1756,  d.  29  Juli  1819. 

Dødens  Vuggevise 77 

Frederik  Schaldemose,  f.  15  Febr.  1783,  d.22  Febr.  1853. 

Smeden  paa  Helgoland ♦ 440 

Side 

S.  Schandørph,  f.  8  Mai  1836. 

Aanden  selv  træder  frem  for  os  med  uudsigelige  Sakke .  .    37 

Da  kjender  de  gamle  Sange 70 

Til  min  Moder 190 

Frederik  Schmidt,  f.  27  Mai  1771,  d.  16  Febr.  1840. 

Vinteraften  ved  Kaminen 888 

G.  Slesbye,  f.  4  Mai  1803. 

Begeistring 8 

Bisset * 128 

J   H.  S.nidth,  f.  19  Juli  1769,  d.  20  Jan.  1847. 

Getsemane . 102 

Romance 168 

Schack  Staffeldt,  f.  28  Marts  1769,  d.  16  Decbr.  1826. 

Indvielsen 11 

I  Høsten 128 

Til  de  Døde 186 

Vahls  Død 205 

Til  den  natlige  Sangerinde 319 

Hymne  til  Vandet 842 

Trækfuglen 360 

Dneposten 410 

Elskovsbaalet 412 

Trende  Nætter .  457 

Nikolai  Srtoft,  f.  31  Marts  1790,  d.  5  Juni  1844. 

Musens  Tale , 19 

Tb.  Tbaarnp,  f.  18  Aug.  1749,  d.  11  Juli  1821. 

Fødelandskjærlighed 240 

J.  M   Thiele,  f.  13  Decbr.  1795. 

Serenade 313 

Til  den  Tilkommende 323 


[ 

Side 

Christian  Wllster,  f.  27  Septbr.  1797,  d.  11  Jan.  184a 

Dag  og  Aften 40 

Himlens  Gaver 120 

Chrlsllin  Winther,  f.  29  Juli  1796. 

Det  nye  Aar , ♦    98 

I  det  Frie 1ZI 

Sjælland 256 

Længsel 804 

En  Sommernat ' 876 

Vinterlandskab » 889 

Paaline  Worm,  f.  29  Novbr.  1825. 

Natviolen , i« 

Sophns  Zahle,  f.  19  Marts  1797,  d.  30  Marte  1837. 

Mit  Haab,  min  Trøst iM 


H 


